
Platon (427—347 eKr) oli ihmiskunnan suu- 
rimpia hengen jättiläisiä, ajattelijana nerok- 
kaimpia, runoilijana mestarillisimpia. Hänen 
kuuluisat dialoginsa tulkitsevat hänen filosofi- 
aansa, mutta ne ovat samalla kreikkalaisen 
taideproosan ihailtavimpia tuotteita. Päähen- 
kilönä on Sokrates, jonka puheenvuoroihin Pla- 
ton sisällyttää syvimmät ajatuksensa. 


Sokrateen puolustuspuhe on oikeastaan mo- 
nologi, mutta keskustelusävy ja toistuvat kysy- 
mykset tuovat sen tyyliin draamallista tehoa. 
Siinä suuri opettaja kumoaa häntä vastaan teh- 
dyt syytökset. Kriton kertoo suunnitelmasta, 
jonka Sokrateen ystävät tekivät auttaakseen hä- 
nen pakoaan vankilasta. Tämän avun Sokrates 
ylevästi torjuu. Pidot käsittelee rakkauden ole- 
musta; se sisältää kreikkalaisen Eroksen lain ja 
evankeliumin. Faidros sisältää Platonin käsi- 
tyksen puhetaidosta ja on samalla ihmissielun 
ja rakkauden filosofiaa. Faidon kuvailee Sok- 
rateen viimeisiä hetkiä ja todistelee uskoa sie- 
lun kuolemattomuuteen. 


»Hänen dialoginsa ovat yhtä suuressa määrin runoja 
kuin filosofisia tulkielmia, ne ovat täynnä suorastaan 
draamallista elämää, eriintyjät ovat mainiosti luon- 
uehdittuja, tilannekuvaus täysin mestarillista. Joskus 
kohtaa hienoa komiikkaa, usein salluvaa satiiria, ja 
monesti esitys kohoaa mitä ylevimmäksi rumoudeksi.» 

(Henrik Schäck) 


Pallya: Alfons Ede 1 





AANA 


Apaia 
NN 
A 


ip SAVAN 
SANIN 
a NN 
OD D NN 
JA b v. 
NNN +. 
PAN 
A NN W S 
JANNAA 
NNN 


AN VÄRIN A W 
PANSA SN NN VSS VYNN NA 
VITA KNN , A N | 
IN 
À ARAY N 


t a a v 
SÄ | U SN) SN RUSS 
VÄKI IN NNN 


KNN 
S W W 


i MSN S VN N SYN 
N LL VU 
KAINO S 
LL Nä 


N 
N 


N N A AY 

NN 
y3 y 

i) 


RNA 


TN IN N 
SAAN 


A i 
t 5 X 
SN 5 


TAN W ` 
NAANA 
AEE SLA 
A 
DAt 
S 
i 
W 
s, A 
4 
4 
E | W 
U PÄ P 


AN 
$ 


o y | NIIN 
t E A OSE 
AVANS LOTTE 
M 

NA NISSU 
N n SN 
Mä SUN 


D 
AN 
N kä 
AN W ) 5 
N i | SN 





Edwin Linkomichen 
toimittamassa sarjassa 


ANTIIKIN KLASSIKOT 


on aikaisemmin ilmestynyt: 
KSENOFON: KYYRÖOKSEN SOTARETKI 
SUETONIUS! ROOMAN KEISARIEN ELÄMÄKERTOJA 
CAESAR: GALLIAN SOTA 


PLATON 


VIISI 
TUIKIELMAA 


SOKRATEEN PUOLUSTUSPUHE 
KRITON -: PIDOT - FAIDROS 
FAIDON 


PORVOO . HELSINKI 


WERNER SÖDERSTRÖM 
OSAKEYHTIÖ 


SUOMENTANEET 


PÄIVÖ OKSALA ja J. A. HOLLO 


JOHDANNON KIRJOITTANUT 


EDWIN LINKOMIES 


Werner Söderström Osakeyhtiön 
kirjapainossa Porvoossa 


1961 


PLATONIN ELÄMÄ JA TEOKSET 


Platon syntyi Ateenassa v. 427 eKr. Kerrotaan, että 
hänen nimensä alkuaan oli ollut Aristokles ja että häntä 
alettiin kutsua Platoniksi hänen leveän otsansa tai rin- 
tansa vuoksi. Kertomus näyttää kuitenkin olevan myö- 
hemmin tekaistu. Todennäköisesti siis Platon on filo- 
sofin alkuperäinen nimi. Hän kuului sekä isän että 
äidin puolelta ylimyssukuihin, ja olisi ollut luonnollista, 
että hänkin olisi joutunut ottamaan aktiivisesti osaa 
Ateenan valtiolliseen elämään. Mutta poliittiset olot 
kehittyivät Ateenassa sellaisiksi, ettei Platonilla ollut 
halua sekaantua kotivaltionsa politiikkaan. Mielenkiin- 
tonsa valtiota koskeviin peruskysymyksiin hän silti 
alati säilytti, niinkuin hänen tuotannostaan selvästi 
ilmenec. 

Platonin sanotaan nuorena sepittäneen murhenäytel- 
miä ja kirjoittaneen runoja. Se ei olekaan kummeksit- 
tavaa, kun ottaa huomioon, että hän filosofisessakin tuo- 
tannossaan aina säilytti taiteellisen otteen ja muodon. 
Meille on säilynyt eräitä hänen epigrammejaan, mutta 
tragediat hänen kerrotaan polttaneen, kun hän pääsi 
selville filosofinkutsumuksestaan. 

Platonin elämän tärkeintä käännekohtaa merkitsee 
vuosi 407, jolloin hän 20-vuotiaana nuorukaisena tutus- 
tui Sokrateeseen. Hän oli jo sitä ennen perehtynyt filo- 
sofiaan, mutta Sokrateen vaikutuksesta se muodostui 
hänelle elämänsisällykseksi. Hän ihaili siinä määrin 
Sokratesta, että hän sittemmin teoksissaan melkein ko- 

konaan kätkeytyi opettajansa taakse esittäen omat filo- 
sofiset oppinsa Sokrateen ajatuksina. Missä määrin Pla- 
tonin teosten sisällyksessä todella on Sokrateen käsi- 
tyksiä, on tietenkin mahdotonta. selvittää, koska emme 
paljoa tiedä Sokrateen oppien perimmäisestä luonteesta. 
Mutta selvää on joka tapauksessa, että Platonin teok- 
sissa esiintyvät ajatusrakennelmat ovat hänen oman hen- 
kisen ponnistelunsa tuloksia. Joitakin herätteitä ja sy- 
säyksiä hän silti varmaan on oppi-isältään saanut. 
Muutenhan Platonin kunnioittava suhtautuminen So- 
krateeseen ei olisi käsitettävissäkään. 

Platonin teoksissaan käyttämä muoto perustuu Sokra- 
teen omaksumaan kyselymenetelmään. Platonin teokset 
— Sokrateen puolustuspuhetta lukuun ottamatta — on 
kirjoitettu dialogin muotoon. Ne ovat vuoropuheluja, 
joissa filosofisia ongelmia pohditaan keskustelemalla, 
kysymyksiä tekemällä ja niihin vastaamalla. Sokrateen 
menetelmästä johtunee sekin, että dialogeissa käsitelty 
filosofinen probleemi välistä jää ratkaisematta. Mitään 
lopullista kantaa ei aina esitetä. Kuinka suuren arvon 
Platon antoi Sokrateen suulliselle opetustavalle, näkyy 
Faidros-dialogista, jossa kirjallinen esitys todetaan suul- 
lista selvittelyä verrattomasti vähäarvoisemmaksi. Onpa 
Platon lausunut, että hän piti suullisesti harjoittamaansa 
opetustoimintaa merkityksellisempänä kuin koko kir- 
jallista tuotantoaan. 

Sokrateen oppilaana Platon oli kahdeksan vuotta. 
Oppilassuhteen katkaisi väärämielinen tuomio, joka 
pakotti Sokrateen 399 eKr. tyhjentämään myrkkypika- 
rin. Platon palautti sittemmin teoksissaan mieleen 
oikeudenkäynnin kulun ja Sokrateen viimeiset hetket. 
Nämä teokset, Sokrateen puolustuspuhe, Kriton ja Faidon, 
sisältyvät tähän kokoelmaan. Sokrateen kuoleman jäl- 
keen Platon oleskeli jonkin aikaa Megarassa, mutta 

palasi pian Ateenaan. Näihin aikoihin mainitaan hänen 
myös tehneen matkan Egyptiin ja Kyreneen, mutta on 
varsin mahdollista, että koko tämä matka kuuluu legen- 
dojen piiriin ja ettei Platon siis ole koskaan käynyt siellä. 
Ainakaan hänen teoksistaan ci voi löytää mitään, joka 
osoittaisi hänen tunteneen Egyptin omasta näkemästä. 
Sitä vastoin hän jo 390-luvulla on ollut ahkerassa kirjal- 
lisessa työssä. Ennen vuotta 389 Platon on saanut val- 
miiksi yksitoista teostaan. Nämä ovat Ion, molemmat 
Hippias-dialogit, Protagoras, Sokrateen puolustuspuhe, Kri- 
ton, Lakhes, Lysis, Kharmides, Euthyfron, Thrasymakhos ja 
Gorgias. Mitkä näistä mahdollisesti on kirjoitettu Sokra- 
teen eläessä, on mahdotonta sitovasti ratkaista. Selvää 
tietenkin on, että puolustuspuhe ja Kriton ovat synty- 
neet vasta Sokrateen kuoltua. Todennäköisesti nämä 
teokset valmistuivat hyvin pian Sokrateen kuoleman 
jälkeen. 

Suunnilleen v. 389 eKr. Platon lähti ensimmäiselle 
matkalleen Italiaan, missä kreikkalaisten perustamat 
kaupunkivaltiot olivat saavuttaneet korkean elintason 
ja kehittäneet kukoistavan kulttuurin. Mikä oli matkan 
aiheena, sitä ei varmasti tiedetä. Ehkä hänen tarkoi- 
tuksensa oli tutustua pythagoralaiseen filosofiaan, jonka 
Tarentumissa asuvaan edustajaan Arkhytaaseen hänen 
tiedetään olleen läheisessä ystävyyssuhteessa. Etelä- 
Italiasta hän poikkesi Sisiliaan, Syrakusaan, jossa hän 
tutustui kaupunkivaltion yksinvaltiaaseen, vanhempaan 
Dionysiokseen, sekä tämän lankoon Dioniin. Platon 
koetti saada Dionysioksen hylkäämään väkivallan ja 
nojautumaan oikeamielisiin hallitusperiaatteisiin, siinä 
kuitenkaan onnistumatta. Sitävastoin Dion omaksui 
Platonin katsantokantoja, ja hänestä ja filosofista tuli- 
kin ystävät. Dionysios puolestaan ei pitempään suvain- 
nut Platonin oleskelua Syrakusassa, vaan filosofin oli 

noustava laivaan ja lähdettävä takaisin Ateenaan. Le- 
genda kertoo, että hän paluumatkalla joutui spartalais- 
ten sotavangiksi ja myytiin orjaksi. Eräs sattumalta pai- 
kalle saapunut tuttava kuitenkin osti hänet vapaaksi. 
Miten tämän tarinan laita lieneekin, kaikissa tapauk- 
sissa Platon 388 eKr. palasi Ateenaan. 

Nyt alkoi uusi vaihe Platonin filosofintoiminnassa. 
Hän perusti filosofikoulun Ateenan muurien ulkopuolelle 
Akademcia-nimiselle alueelle, jota käytettiin urheilu- 
puistona ja jonka vierestä hän osti pienen maatilan. 
Siellä hän, osaksi puiden siimeksessä, antoi opetusta 
niille filosofian harrastajille, jotka kokoontuivat hänen 
ympärilleen. Esikuvana oli tietenkin Sokrateen harjoit- 
tama toiminta. Mutta Platonin akatemialla oli tieteel- 
lisempi luonne, oppilaat valikoitiin kykyjensä perus- 
teella ja opetus tähtäsi suurempaan järjestelmällisyyteen. 
Platonin filosofikoulun oppilaat käsittelivät mestarinsa 
johdolla mitä moninaisimpia aloja, koska tieteiden eri- 
koistumista ei ollut tapahtunut. Näin saa selityksensä 
sekin, että Platonin oppilaihin tuli kuulumaan Aristo- 
teles, joka hallitsi koko aikakautensa tietovarastoa. 
Vaikka emme Platonin harjoittamasta opetustoimin- 
nasta tunne paljoakaan yksityiskohtia, olemme täysin 
selvillä siitä, että opettajan persoonallisuudella oli aka- 
temiassa ratkaiseva vaikutus. Platonin akatemian oppi- 
laiden joukossa oli myös monia eri valtioiden kreikka- 
laisia, jotka sittemmin näyttelivät huomattavaa osaa 
kotikaupunkiensa poliittisessa elämässä. Mestarin toi- 
minta jatkui tässä vaiheessa yhdenjaksoisesti noin kaksi- 
kymmentä vuotta, joiden aikana Platonin ideaopin pää- 
piirteet vähitellen kehittyivät ja selkenivät. Tähän kau- 
teen kuuluvat seuraavat dialogit: Meneksenos, Euthyde- 
mos, Menon, Kratylos, Pidot, Faidon, Valtio, Faidros, Par- 
menides ja Theaitetos. 

V. 366 cKr. Platon lähti toiselle matkalle Sisiliaan. 
Hän oli saanut kutsun nuoremmalta Dionysiokselta, 
josta isän kuoleman jälkeen oli tullut Syrakusan yksin- 
valtias, ja tämän neuvonantajalta Dionilta. Tarkoituk- 
sena oli istuttaa nuoreen yksinvaltiaaseen oikeamieli- 
syyteen perustuvat hallitsijanihanteet. Platon noudatti 
kutsua siinä toivossa, että hän voisi toteuttaa niitä aja- 
tuksia, joita hän Valtio-teoksessaan oli esittänyt, ei tie- 
tenkään siinä miclessä, että Syrakusasta tulisi teoksessa 
hahmoteltu ihannevaltio, vaan että sen hallitsija omak- 
suisi Platonin etiikan mukaiset periaatteet. Syrakusassa 
Platon otettiin juhlallisesti vastaan, ja yksinvaltias itse 
ohjasi vaunuja, joilla filosofi ajoi palatsiin. Aluksi Dio- 
nysios näyttikin halukkaalta seuraamaan Platonin ope- 
tuksia. Mutta ennen pitkää Dionysios riitaantui Dionin 
kanssa ja karkotti tämän maasta. Platonilla ei tämän 
jälkeen ollut enää paljoakaan vaikutusvaltaa, vaikka 
hän vielä jäikin Syrakusaan asuen palatsissa, jossa hän 
eli puolittain vankina. Kuitenkin hän jo 365 pääsi pa- 
laamaan Ateenaan, missä hän jälleen ryhtyi johtamaan 
filosofikouluaan ja jatkamaan kirjallista työtään. 

Vielä kerran Platon keskeytti toimintansa Ateenassa 
noudattaakseen Dionysioksen uutta kutsua. Nyt oli tar- 
koituksena saada aikaan sovinto Dionysioksen ja Dionin 
välillä. Lähtemällä matkalle Platon tahtoi tehdä ystä- 
välleen Dionille palveluksen. Mutta tälläkin kertaa 
Platonin pyrkimykset raukenivat kokonaan tyhjiin. 
Hän ei saanut mitään aikaan, vaan päinvastoin Dio- 
nysios pidätti häntä eräänlaisena panttivankinaan Syra- 
kusassa, mistä Platon vasta eteläitalialaisten filosofi- 
ystäviensä väliintulon johdosta pääsi palaamaan koti- 
kaupunkiinsa. Matkalle Syrakusaan hän oli lähtenyt 
361 ja paluu Ateenaan tapahtui 360. Sen jälkeen Platon 
ei enää poistunut Ateenasta, vaan jatkoi opetustyötään 

ja saattoi loppuun viimeiset tutkimuksensa. Tänä aikana 
valmistuivat teokset Sofistes, Politikos, Filebos, Timaios, 
Kritias ja Nomoi (»Lait»). Viimeksi mainittu teos jul- 
kaistiin hänen kuolemansa jälkeen. Platon kuoli v. 347 
eKr., Ciceron kertomuksen mukaan kirjoitustyönsä 
ääressä. Hänet haudattiin Akademeian alueelle, ja koko 
seudun asujaimisto muodosti saattojoukon. 

Platonin tuotanto käsittää 28 teosta, minkä lisäksi 
on säilynyt hänen kirjeitään. Epäperäisinä on pidettävä 
kuutta dialogia, jotka käsikirjoituksissa esiintyvät hänen 
kirjoittaminaan. Meille on täten säilynyt Platonin koko 
kirjallinen tuotanto, mikä johtuu siitä suuresta kunnioi- 
tuksesta, jota Platonia kohtaan tunnettiin, sekä siitä, että 
hänen teostensa taiteellinen muoto kiinnosti lukijoita. 
Filosofian historian kannalta on arvaamattoman tär- 
keää, että voimme täten alkuperäisteoksista tutustua 
Kreikan suuren filosofin ajatusmaailmaan. 

Ensimmäiset dialogit, Jon ja pienempi Hippias, jotka 
mahdollisesti on kirjoitettu vielä Sokrateen eläessä, ovat 
sekä muodoltaan että sisällykseltään varsin avuttomia, 
eikä ole helppoa päästä selville siitä, mitä tekijä niillä 
oikeastaan on tarkoittanut. Mutta jo seuraavissa tuot- 
teissa tapahtuu merkittävä selkeytyminen, joka jatkuu 
teos teokselta, niin että samalla sekä ajatukset syvenevät 
että ilmaisu tulee yhä plastillisemmaksi. Ne teokset, 
joissa Platonin filosofia näyttäytyy valmiiksi kehitty- 
neenä ja vaikuttavimmin esitettynä, ovat Faidon, Pidot 
ja Valtio. 

Faidonia on sanottu yhdeksi ihmiskunnan arvok- 
kaimmista hartauskirjoista, mutta todellisuudessa se on 
paljon enemmän. Se on tietyssä mielessä yhä edelleen 
humanistisen maailmankatsomuksen perusteos, jossa 
henki (»sielu») saa sille kuuluvan arvosijan maailman- 
kaikkeudessa. Pyrkiessään todistamaan sielun kuolemat- 

tomuuden Platon ei tietenkään ole voinut päästä sito- 
viin todistuksiin, mutta hän on väkevällä otteella tart- 
tunut kysymykseen, joka alati on askarruttava ihmis- 
kuntaa. Samalla tässä teoksessa esiintyy jo selvänä Pla- 
tonin ideaoppi. Platon lähtee siitä, ettei aistimin havait- 
tava maailma ole todellinen, vaan että tosiolevaisuus 
kätkeytyy siihen yleiseen, mikä on aistimaailman takana, 
siis käsitteisiin. Me näemme kauniita olioita, mutta kau- 
neus sinänsä, kauneuden idea, on vain ajattelun tietä 
tajuttavissa. Kauneus, joka aistein havaitaan, on muut- 
tuvaista ja tilapäistä. Mutta kauneuden idea on ikuinen 
ja muuttumaton. Tähän ikuiseen maailmaan liittyy 
myös ihmisen sielu, joka siten on katoamaton. 

Samaa ajatuskulkua noudatetaan Pidoissa, jossa teok- 
sessa Platon antaa Sokrateen osoittaa, että maallisen 
rakkauden henkistäminen johtaa kauneuden idean ta- 
voittamiseen. Rakkaus muuttuu täten henkiseksi voi- 
maksi, joka antaa lopulta sielun tajuta itse kauneuden. 
Kauneus ideana on tällöin samaa kuin totuus ja hyve. 
Platon korostaa, että sen, joka tahtoo oppia tuntemaan 
Eroksen, tulee pitää sielun kauneutta suuremmassa 
arvossa kuin ruumiin kauneutta. Hänen tulee nähdä 
inhimillisissä harrastuksissa ja laeissa esiintyvä kauneus 
ja kulkea niistä eteenpäin tietojen piiriin, jotta hän huo- 
maisi niiden kauneuden ja kääntyen kauneuden aaval- 
le ulapalle lopulta käsittäisi tiedon kauneudesta itses- 
tään. Silloin on kauneuden tavoittelija yhtäkkiä havait- 
seva jotakin luonnostaan ihmeellisen kaunista, sitä, jota 
edellä käyneet ponnistukset tarkoittivat, kauneuden 
idean, joka on ikuinen, syntymätön ja häviämätön, 
lisääntymätön ja vähenemätön, itsessään ja itsestään 
aina yhtenäinen, josta kaikki muut kauneuden muodot 
ovat osallisia. Se, jonka onnistuu nähdä itse kauneus tällä 
tavoin kirkkaana, puhtaana ja sekoittamattomana, on 

saavuttanut totuuden ja hän voi synnyttää todellisen 
hyveen. 

Tämä suppca selostus osoittaa havainnollisesti, mitä 
Platon ideoillaan tarkoittaa, samalla kun siitä ilmencc, 
että Platon käsittää tiedon saavuttamisen ideain tavoit- 
tamiseksi ja että hän niinkuin Sokrateskin on sitä mieltä, 
että korkein tieto samalla antaa lahjaksi hyveen. Tässä 
on siis nähtävänä välähdyksenomaisesti Platonin ajatus- 
maailman pcrusainekset. 

Samansukuisia ajatuksia Eroksesta henkistettynä pyr- 
kimyksenä Platon antaa Sokrateen esittää Faidros-dia- 
logissa, joka kuuluu jonkin verran myöhäisempään kau- 
teen. Siinä verrataan ihmissiclun nousua kohti ideain 
maailmaa ilmoissa kiitävän parivaljaikon kulkuun. Val- 
jaikon parihevosista toinen pyrkii ylöspäin, toinen taas 
vetää äksynä vaunuja alaspäin. Nekin, jotka näin pää- 
sevät ylös ideain maailmaan, civät voi rauhassa antau- 
tua sen tarkasteluun, koska ainecllisuutta edustava he- 
vonen on aina vetämässä valjaikkoa päin maata. Toiset 
saavat vain vilaukselta nähdä ideain korkean maailman, 
toiset taas eivät pääse sinne koskaan. Faidroksessa esiin- 
tyy, samoin kuin Valtiossa, sielunvaellusoppi, jonka Pla- 
ton varmaan oli omaksunut pythagoralaisilta. 

Platonin kuuluisin teos on ehkä Valtio. Siinä hän so- 
veltaa filosofiset ja eettiset periaatteensa yhteiskuntaan 
ja valtioon. Hänen tarkoituksensa on luoda kuva ihan- 
nevaltiosta, jossa oikeudenmukaisuus täydellisenä toteu- 
tuisi. Oikeudenmukaisuuden hän käsittää sielun eri pyr- 
kimysten väliseksi tasapainoksi. Kun hän erottaa sie- 
lussa kolme osaa, järjen, uljuuden ja halun, johtuu hän 
siihen, että valtiossakin on nämä kolme saatettava tasa- 
painoon. Järjen tulee hallita, uljuuden pitää tarvittaessa 
päästä ilmenemään ja halua on ainakin siedettävä. Näi- 
den sielunkykyjen mukaan Platon jakaa valtion kansa- 

laiset kolmeen ryhmään. Järkeä edustavat filosofit, joi- 
den on saatava hallita. Uljuutta edustavat vartijat cli 
sotilaat, joiden on pidettävä huolta valtion turvallisuu- 
desta. Halua taas elinkeinonharjoittajat, jotka muodos- 
tavat kansalaisten suuren enemmistön. Johtajaluokan 
ja vartijaluokan kasvatusta Platon selittää tarkasti, 
mutta elinkeinonharjoittajien kasvatuksesta hän ci puhu 
ensinkään. Viimeksi mainitut eivät ota lainkaan osaa 
valtiolliseen elämään. Tämä johtuu siitä, että Platonin 
mukaan oikeudenmukaisuus valtiossa toteutui vain sel- 
laisin edellytyksin, että kukin kansalainen hoiti ainoas- 
taan yhtä, hänelle kuuluvaa tchtävää. Sellaisen käsityk- 
sen Platon kai oli muodostanut kokemusten perusteella, 
jotka hänellä oli Ateenan demokratiasta. Näkyy, että 
Platonilla oli horjumaton luottamus siihen, että filoso- 
fit, jotka omistivat tiedon, olivat myös ehdottoman hy- 
veellisiä. Hän ci näytä vähääkään epäilleen, että he 
voisivat ryhtyä toimimaan epäoikeudenmukaisesti. Päin- 
vastoin hän on vakaasti sillä kannalla, että kun filosofit 
hallitsevat, vallankäytön muuttaminen väärinkäytöksi 
on mahdotonta. Hehän edustavat järkeä, joka puh- 
taana esiintyessään ei voi hairahtua. 

Johdonmukaisessa suunnittelussa Platon menee niin 
pitkälle, että hän kieltää vartijaluokalta kaiken yksityis- 
omaisuuden. Minkäänlainen voitonpyynti ei saa olla sen 
toimia ohjaamassa. Myös vartijaluokan naisten on ol- 
tava yhteisomistuksessa, niin että se muodostaa yhden 
suuren perheen. Valtio kasvattaa vartijaluokan lapset, 
niin ettei myöskään isän- ja äidinrakkautta pääse sen 
keskuudessa syntymään. Näistä vartijaluokan lapsista 
valitaan älyllisesti ja siveellisesti parhaat kehitettäviksi 
valtion johtajistoon, joka muodostaa hallitsevan luokan. 
Ymmärrettävästi vain filosofinen kasvatus tekee kyke- 
neväksi johtajan tehtävään. Merkille pantavaa on, että 

runous on oleva vartijain kasvatuksessa pannaan julis- 
tettu. 

Platonin ihannevaltio on suurisuuntainen ajatusraken- 
nelma, jota hän tuskin kuitenkaan on ajatellut mahdol- 
liseksi elävässä elämässä toteuttaa. Tosin voidaan ha- 
vaita, että hän on ottanut ihannevaltioonsa eräitä Spar- 
tan valtiojärjestystä muistuttavia piirteitä, mutta se ci 
vielä todista, että hän olisi suunnitellut rakennelmansa 
todellisuutta varten. Myöhemmin Platon mullistavista 
kaavailuistaan osittain luopuukin. 

Platonin teosten muodosta johtuu, etteivät ne yleensä 
ole järjestelmällisiä esityksiä tietyistä probleemeista. 
Niissä esitetään monesti hyvinkin tärkeät asiat väläh- 
dyksenomaisesti eräänlaisina silmänräpäyskuvina, joi- 
den yksityispiirteitä ei sitten käsitteellisesti selvitetä. Pla- 
ton on yhtä paljon taiteilija ja runoilija kuin filosofi. Se 
ilmenee myös hänen taipumuksessaan pukea ajatukset 
allegorisen myytin muotoon. Mutta kaikesta huolimatta 
Platonin todistelussaan käyttämä menetelmä on täysin 
tieteellinen. Hän on esittänyt ideaoppinsa tavalla, joka 
ei jätä epäilystä siitä, mitä hän filosofisessa mielessä tar- 
koittaa: olevainen on perimmäiseltä luonteeltaan hen- 
kistä. Eikä hän ole saavuttanut tätä käsitystä runolli- 
sen intuition tietä, vaan käsitteellisen ajattelun menetel- 
min. 

Platonin vaikutus kaikkeen myöhempään ajatteluun 
on ollut valtava. Tämä vaikutus jatkuu yhä vielä. Hän 
on luonut maailmankatsomuksen, joka vaatii vastausta 
kysymykseen, mitä on näkyvän aistimaailman takana. 
Jokainen idealistinen filosofia juontaa alkunsa hänestä. 
Nimenoman kristilliseen teologiaan Platon on ratkai- 
sevasti vaikuttanut. Kristillinen sielu-käsitys ei olisi mah- 
dollinen ilman hänen antamaansa perustaa. Mutta 
kaikki muutkin, jotka pitävät henkistä tosiolevana ja 

samalla ainoana todella arvokkaana, kaikki humanisti- 
sen maailmankatsomuksen omistajat, kulkevat tietäen 
tai tietämättään Platonin jälkiä. 

Kukaan, joka perchtyy Platonin parhaisiin teoksiin, 
ci voi olla joutumatta eräänlaisen lumouksen valtaan. 
Esitys voi dialogiasun takia joskus tuntua saivartelevalta, 
mutta kun on päässyt loppuun, ei voi olla tunnusta- 
matta, että on lukenut jotakin, jonka vertaista ei voi 
löytää mistään muualta. Ihailumme on sitä suurempi, 
kun muistamme, että Platonin aikana filosofinen sa- 
nasto ei vielä ollut vakiintunut eikä ollut helppoa löytää 
käsitteille tarkoin vastaavia ilmaisuja. Kaikista vaikeuk- 
sista Platon kuitenkin selviytyi voitollisesti. Epäilemät- 
tömästi hän on kaikkien aikojen suurimpia ajattelijoita; 
joku voisi kenties sanoa suurin. 

Teokset, jotka tässä niteessä julkaistaan, on kaikki 
aikaisemmin suomennettu. Faidonin erittäin ansiokkaan 
suomennoksen julkaisi J. W. Calamnius 1882. Se on 
nyttemmin ymmärrettävästi kokonaan vanhentunut. K. 
G. Aminoffin Sokrateen puolustuspuheen suomennos ilmes- 
tyi 1898 ja K. Jaakkolan Kritonin suomennos 1929. Nämä 
kaksi teosta suomensi uudelleen Päivö Oksala 1953, ja 
hänen suomennoksensa julkaistaan nyt uutena laitok- 
sena. Pidot ja Faidros -dialogit julkaisi suomalaisina kään- 
nöksinä erittäin asiantuntevasti Niilo Lehmuskoski 1919 
ja 1920. Lehmuskosken suomennokset ovat myös niihin 
liittyvien selitysten vuoksi edelleenkin arvokkaat. 

Suomalaisella yleisöllä on nyt tilaisuus saada yhtenä 
niteenä viisi Platonin teosta, jotka kaikki kuuluvat hänen 
merkittävimpiinsä. Toivottavasti niihin tutustuvat mah- 
dollisimman laajat lukijapiirit, sillä Platon on sellainen 
opettaja, jonka ajatukset eivät koskaan vanhene. 

1 — Platon, Viisi dialogia 


ENSIMMÄINEN PUHE 


En tiedä, minkä käsityksen te, Ateenan miehet, olette 
saaneet asiasta syyttäjieni taholta. Mutta totisesti minä 
itsekin olin vähällä saada väärän käsityksen omasta 
olemuksestani heidän vaikutuksestaan; niin vakuutta- 
vasti he puhuivat. Kuitenkaan he eivät suoraan sanoen 
ole puhuneet ensinkään totta. Mutta heidän monista 
valheellisista väitteistään olen ihmetellyt eniten yhtä 
kohtaa, nimittäin sitä, missä he esittivät, että teidän tu- 
lee pitää varanne, etten minä pettäisi teitä, koska muka 
olen niin taitava puhumaan. Julkeinta heidän taholtaan 
tuntui minusta olevan sc, etteivät he näet hävenneet 
sitä, että kohta kumoan heidät havainnollisesti, kun en 
osoittaudu ensinkään taitavaksi puhumaan, elleivät hc 
ehkä sano taitavaksi puhumaan sitä, joka puhuu totta. 
Sillä jos tosiaan he sanovat niin, myöntäisin minäkin 
olevani puhuja, joskaan en heidän mielensä mukainen. 
Mutta missään tapauksessa he eivät ole, niin väitän, 
puhuneet ensinkään totta. Minulta sitä vastoin saatte 
kuulla koko totuuden. Ette kuitenkaan Zeuksen nimessä, 
Ateenan miehet, saa kuulla lausekääntein ja sanakuvin 
kaunisteltuja ja hyvin jäsenneltyjä puheita, sellaisia 
kuin noitten (= asianajajien) puheet, vaan valmista- 
matta satunnaisin ilmaisuin esittämääni. Olen vakuut- 
tunut nimenomaan siitä, että sanani ovat totuuden- 
mukaisia. Älköönkä kukaan teistä muuta odottako! Sillä 
ei suinkaan, kansalaiset, tälle minun iälleni sovi esiin- 
tyä teidän edessänne oikeudessa kuten nuorukaisen sor- 
vaten sanontojaan. Todellakin hartaasti, Ateenan mie- 

het, anon ja pyydän teiltä seuraavaa: Jos kuulette mi- 
nun puolustautuvan samoin puheenparsin, joita mi- 
nulla on tapana käyttää keskustellessani sekä torilla 
rahanvaihtopöytien luona, missä monet teistä ovat 
kuulleet minua, että muuallakin, älkää ihmetelkö äl- 
kääkä puhjetko välihuomautuksiin sen vuoksi. Sillä näin 
on asianlaita. Nyt esiinnyn ensimmäistä kertaa oikeu- 
dessa, vaikka olen 70 vuoden vanha. Niin ollen käytän 
luonnollisesti muukalaisittain täällä vaadittavaa puhe- 
tapaa. Siis kuten te, jos todella olisin muukalainen, soi- 
sitte kai minulle anteeksi, jos puhuisin sillä murteella ja 
tyylillä, mihin olen kasvuiässä tottunut, juuri niin pyy- 
dän nyt teiltä — ainakin omasta mielestäni oikeutetusti 
— sitä, että suvaitsette puhetapani — lienee se sitten 
huonompi tai parempi — ja kohdistatte tarkkaavaisuu- 
tenne ja kiinnitätte huomionne vain siihen, puhunko 
oikein vai en. Se on näet tuomarin hyve, puhujan taas 
puhua totta. 


Ateenan miehet, ensinnäkin olen nyt velvollinen puo- 
lustautumaan ensimmäisiä minuun kohdistettuja val- 
heellisia syytöksiä ja ensimmäisiä syyttäjiä vastaan, 
sitten myöhempiä syytöksiä ja myöhempiä syyttäjiä 
vastaan. Sillä monet ovat esiintyneet syyttäjinä minua 
kohtaan teidän silmissänne jo monia vuosia takaperin 
puhumatta laisinkaan totta, ja niitä pelkään enemmän 
kuin Anytosta kannattajineen, vaikka nämäkin ovat 
vaarallisia. Mutta vaarallisempia, kansalaiset, ovat 
edelliset, jotka useimpia teistä lapsuudesta lähtien 
yrittivät kädestä pitäen uskottaa syytellen minua, että 
on muudan Sokrates, viisastelija, joka on tarkastellut 
taivaan ilmiöitä sekä tutkistellut kaikkia manalan seik- 
koja ja tekee huonomman asian paremmaksi. Juuri 
nämä, jotka ovat levittäneet sellaista huhua, ovat vaa- 

rallisia syyttäjiäni, Ateenan miehet. Sillä ne, jotka sen 
kuulevat, arvelevat, etteivät tällaisia seikkoja tutkistele- 
vat usko edes jumaliin. Lisäksi nämä syyttäjät ovat lu- 
kuisia ja ovat esiintyneet syyttäjinä jo pitkän aikaa, 
vieläpä ovat puhuneet teille ollessanne siinä iässä, jol- 
loin varmaan olitte herkkäuskoisimpia, kun nimittäin 
muutamat teistä olivat lapsia tai nuorukaisia. Ja luon- 
nollisesti he saattoivat esittää vapaasti syytöksensä, 
koska ci kukaan esiintynyt puolustajana. Kuitenkin 
kaikkein nurinkurisinta on, ettei heidän nimiään voi 
saada tietää eikä sanoa julki, paitsi jos joku on sattu- 
moisin huvinäytelmäin sepittäjä. Mutta ketkä tahansa 
kateellisesti ja panetellen ovat yrittäneet vaikuttaa tei- 
hin — muutamat ovat itsekin vakuuttuneita asiasta 
yrittäessään saada muita siitä vakuuttuneiksi — kaikki 
he ovat tavoittamattomissa. Sillä ei ole mahdollista ke- 
tään heistä haastaa tänne eikä kuulustella, vaan puolus- 
tautuessa on suorastaan pakko ikään kuin harrastaa 
varjonyrkkeilyä ja suorittaa kuulustelua kenenkään 
vastaamatta. Tunnustakaa siis tekin, että minua vastaan 
on esiintynyt niin sanoakseni kahdenlaisia syyttäjiä, 
toisia, jotka ovat äsken esittäneet syytöksensä, toisia taas, 
jotka ovat tehneet sen aikoja sitten, nimittäin ne, joista 
puhun, ja ymmärtäkää, että minun täytyy puolustau- 
tua ensin viimeksi mainittuja vastaan. Sillä tehän olette 
kuulleet näitten esittävän syytöksensä aikaisemmin ja 
paljoa innokkaammin kuin myöhemmin esiintyneitten. 

No hyvä, minun on siis puolustauduttava, Ateenan 
miehet, ja yritettävä poistaa teiltä nurja käsitys, jonka 
te pitkän ajan kuluessa olette saaneet, ja tehdä se näin 
lyhyessä ajassa. Mutta nyt toivoisin siinä menestyväni, 
jos siitä on jotain etua sekä teille että minulle, ja onnis- 
tuvani puolustautumisessani. Kuitenkin arvelen sen 
olevan vaikeaa, eikä minulta suinkaan jää huomaa- 

matta, kuinka asianlaita on. Mutta yhtä kaikki tämä 
asia menköön jumalan tahdon mukaan, minun on puo- 
lestani noudatettava lakia ja puolustauduttava. 


Alkakaamme siis alusta: Mistä syytöksestä oikein on 
saanut alkunsa minuun kohdistuva parjaus, johon luot- 
taen Meletos laati tämän syytekirjelmän minua vastaan? 
Katsokaamme, mitä parjaajat puhuivat mustatessaan. 
On siis syytä lukea ääneen heidän valallinen syytteensä, 
ikään kuin he olisivat varsinaisia syyttäjiä: »Sokrates 
tekee vääryyttä ja huitoo ilmaan tutkistellessaan mana- 
lan ja taivaan asioita, tehdessään huonomman asian 
paremmaksi ja opettaessaan toisille samoja seikkoja.» 
Niin syytös suunnilleen kuuluu. Sellaistahan olette itsekin 
nähneet Aristofaneen komediassa, erään Sokrateen hei- 
luvan siinä kerskuen liikkuvansa ilmassa ja lörpötellen 
paljon muuta pötyä, josta minä en ymmärrä kerrassaan 
mitään. Enkä sano niin halveksiakseni sellaista tietoa, 
jos joku on perillä tuollaisista seikoista — kunhan en 
vain saisi tällaisia syytöksiä Meletoksen taholta — vaan 
koska minulla, Ateenan miehet, ei ole mitään osalli- 
suutta noihin asioihin. Ja todistajiksi haastan useimmat 
teistä itsestänne ja vaadin teitä tiedottamaan ja kerto- 
maan toisille, ketkä vain olette joskus kuulleet minun 
keskustelevan — sellaisiahan on teissä useita. Ilmoitta- 
kaa siis toisille, onko kukaan teistä milloinkaan kuullut 
minun rahtustakaan sellaisista asioista puhuvan. Ja siitä 
voitte havaita, että niin on kaiken muunkin laita, mitä 
suuri joukko minusta puhuu. 


Mutta todellakaan näissä puheissa ei ole mitään pe- 
rää. Ei edes sekään ole totta, jos olette kuulleet jolta- 
kulta, että minä yritän kasvattaa ihmisiä ja siten hankin 
itselleni rahaa. Kuitenkin sekin on minun mielestäni 

kaunista, jos joku kykenisi kasvattamaan ihmisiä kuten 
leontinoilainen Gorgias, keoslainen Prodikos ja elis- 
lainen Hippias. Sillä jokainen näistä, kansalaiset, kyke- 
nec siihen: vaeltaen kaupungista kaupunkiin he taivut- 
tavat nuorukaisia, joiden olisi mahdollista ilmaiseksi 
seurustella omista kansalaisistaan kenen kanssa tahto- 
vat, olemaan välittämättä noiden seurasta, liittymään 
heihin, antamaan rahaa, jopa tuntemaan kiitollisuutta. 
Onpa täällä eräs muukin viisastelija, paroslainen, jonka 
sain tietää oleskelevan kaupungissa. Satuin näet koh- 
taamaan miehen, joka on maksanut sofisteille enemmän 
rahaa kuin kukaan muu, Kalliaan, Hipponikoksen po- 
jan. Niinpä kysyin häneltä — hänellä on näet kaksi poi- 
kaa — seuraavasti: »Kallias», minä sanoin, »jos sinun 
poikasi olisivat varsoja tai vasikoita, olisi meidän tehtä- 
vänämme hankkia ja kustantaa niille kasvattaja, jonka 
olisi määrä kehittää ne kauniiksi ja hyviksi sen mukaan, 
kuin hän katsoo asiaan kuuluvan kelpoisuuden vaativan. 
Tämä voisi olla joko joku hevostenkasvattaja tai maan- 
viljelijä. Mutta koska he kerran ovat ihmisiä, kenen aiot 
hankkia heille kasvattajaksi? Kuka on tällaisen inhi- 
millisen ja yhteiskunnallisen kelpoisuuden asiantuntija? 
Arvelen näet, että olet tätä miettinyt, koska sinulla on 
poikia. Onko ketään sellaista vai eikö?» lisäsin. 

» Varmastikin», hän sanoi. 

»Kuka hän on ja mistä päin kotoisin ja mistä hinnasta 
hän opettaa?» jatkoin minä. 

Hän vastasi: »Sokrates, se on paroslainen Euenos ja 
hän opettaa viidestä minasta.» 

Ja minä kiitin Euenosta onnelliseksi, jos hänellä ker- 
ran tosiaan oli sellainen taito ja hän opetti niin oivalli- 
sesti. Niinpä ylvästelisin ja mahtailisin itsekin, jos tai- 
taisin sellaista. Mutta enhän minä pysty siihen, Atee- 
nan miehet. 

Nyt ehkä joku teistä väittää vastaan: »Mutta mitä 
sitten puuhaat, Sokrates? Mistä nuo sinuun kohdistuvat 
parjaukset ovat saaneet alkunsa? Sillä ei kaiketi ole 
voinut syntyä sellaista huhuamista ja puhetta sinusta 
sittenkin, vaikket puuhailekaan mitään ihmeellisempää 
kuin muut ja jollet ole pitänyt tapanasi menetellä toisin 
kuin suuri joukko. Sano siis meille, miten asia on, ct- 
temme menettelisi suhteesi hätiköiden!» Joka näin sa- 
noo, näyttää minusta puhuvan oikein, ja minä yritän 
osoittaa teille, mikä on minulle aiheuttanut tämän ni- 
men ja huonon maineen. Kuulkaa siis! Ehkäpä näytän 
teidän joukostanne joidenkuiden mielestä laskevan 
leikkiä. Olkaa kuitenkin varmoja siitä, että puhun teille 
täyttä totta! 

En ole nimittäin saanut tätä nimeä, Ateenan miehet, 
minkään muun kuin tavallaan viisauteni vuoksi. Millai- 
sen viisauden vuoksi sitten? Se on kai juuri inhimillistä 
viisautta. Sillä mahdan todella olla siihen malliin vii- 
sas. Mutta äsken mainitsemani henkilöt lienevät kai 
viisaita jonkin korkeamman kuin inhimillisen viisauden 
mittapuun mukaan, tai en osaa sanoa mitään, sillä en- 
hän minä sellaista viisautta ymmärrä, vaan joka sitä väit- 
tää, valehtelee ja puhuu parjatakseen minua. Älkääkä 
metelöikö minua vastaan, Ateenan miehet, vaikka näyt- 
täisin teistä jotenkin kerskuvan; sillä en sano omanani 
ajatusta, jonka lausun, vaan vetoan mielestänne luotetta- 
vaan sanojaan. Aion näet kutsua Delfoin jumalan todis- 
tamaan viisaudestani teille, jos sitten jotakin viisautta 
on ja millaista se lienee. Tunnettehan kai Khairefonin. 
Hän oli ystäväni nuoruudesta lähtien sekä teidän kan- 
sanpuolueenne jäsen, oli mukana tuossa maanpaossa ja 
palasi kotiin yhdessä teidän kanssanne. Ja tunnettehan, 
millainen Khairefon oli, miten innokas kaikessa, mihin 
hän vain ryhtyi. Niinpä hän kerran rohkeni lähteä 

Dclfoihinkin ja tiedustella oraakkelilta seuraavaa. Ja, 
kuten sanottu, älkää nostako melua, kansalaiset! Hän 
siis todella kysyi, oliko olemassa joku minua viisaampi. 
Silloin Pythia vastasi, cttci ollut ketään viisaampaa. 
Ja sen voi hänen läsnäoleva veljensä teille todistaa, koska 
hän itse on kuollut. 


Huomatkaa nyt, minkä vuoksi tästä puhun. Aion näet 
osoittaa teille, mistä minuun kohdistuva parjaus on saa- 
nut alkunsa. Kuultuani siis tuon oraakkelilauseen mie- 
tin itsekseni täten: Mitä jumala mahtaa tarkoittaa ja 
mitä arvoituksellisilla sanoilla ilmoittaa? Sillä tiedän- 
hän itsestäni, etten ole rahtustakaan viisas. Mitä hän 
oikein tarkoittanee sanoessaan, että minä olen viisain? 
Sillä ci suinkaan hän valehtelekaan, sehän ei ole hänelle 
sallittua. Ja pitkän aikaa olin ymmällä, mitä hän mahtoi 
tarkoittaa. Vihdoin, tosin sangen vastahakoisesti, ryh- 
dyin tutkimaan asiaa suunnilleen seuraavaan tapaan. 

Menin erään luo niistä, jotka näyttivät olevan vii- 
saita, kumotakseni siinä tapauksessa jos missään ennus- 
lauseen ja osoittaakseni oraakkelille: Tämä on minua 
viisaampi, sinä taas sanoit minun sitä olevan. Kun siis 
tarkastelin häntä — nimeltähän minun ei tarvitse häntä 
mainita, olipahan eräs valtiomiehistä, jota koetellessani 
tulin seuraavaan kokemukseen, Ateenan miehet — ja 
kun keskustelin hänen kanssaan, sain sen vaikutelman, 
että tämä mies näytti olevan viisas monien muiden ih- 
misten mielestä ja eniten omasta mielestään, mutta ei sitä 
ollutkaan. Ja sitten yritin hänelle osoittaa, että hän tosin 
luuli olevansa viisas, muttei ollut. Sen johdosta saatoin 
nyt itseni hänen ja monien läsnä olevien vihan koh- 
teeksi. Mutta kuitenkin ajattelin itsekseni poistuessani, 
että olen ainakin tuota miestä viisaampi, sillä ei kumpi- 
kaan meistä tosiaan mahda ymmärtää kauniin ja hy- 

vän olemusta, mutta hän luulce jotakin oivaltavansa, 
vaikkei oivallakaan, minä taas en luule tietäväni, niin 
kuin en siis tiedäkään. Näytän niin muodoin olevani 
häntä rahtusen viisaampi, juuri sen verran, etten luule 
tietäväni, mitä en tiedä. Sitten menin erään luo niistä, 
jotka näyttivät olevan häntä viisaampia, ja sain täsmäl- 
leen saman käsityksen. Ja silloin jouduin hänenkin ja 
monien muiden vihan kohteeksi. 


Nyt tämän jälkeen jatkoin vihdoin henkilö henkilöltä, 
tosin havaiten surukseni ja pelokseni, että tulisin viha- 
tuksi, mutta kuitenkin näytti olevan välttämätöntä pi- 
tää jumalan ilmoitusta tärkeimpänä. Oli siis mentävä 
kaikkien niitten luo, jotka näyttivät jotakin tietävän, 
tutkimaan, mitä oraakkelilause tarkoitti. Ja koira vie, 
Ateenan miehet — pitäähän teille puhua totta — toti- 
sesti sain kokea suunnilleen seuraavaa: Eniten arvossa 
pidetyt näyttivät minusta tutkiessani asiaa jumalan il- 
moituksen mukaan olevan melkeinpä yksinkertaisimpia, 
toiset vähäpätöisemmiltä näyttävät taas olevan sove- 
liaampia henkilöitä järkevään suhtautumiseen. 

Minun tulee nyt esittää teille harhailuani, kuinka 
jouduin tavallaan kärsimään koettelemuksia, jottei mi- 
nun osaltani oraakkelivastaus jäisi kumoamattomaksi. 
Menin näet valtiomiesten jälkeen tragedia- ja dithyram- 
birunoilijain sekä muiden runoilijain luo, jotta heidän 
keskuudessaan kouraantuntuvasti osoittaisin itse olevani 
näitä oppimattomampi. Niin otin käsiteltävikseni heidän 
teoksistaan ne, jotka he minusta näyttivät luoneen suu- 
rimmalla antaumuksella, kyselin heiltä, mitä he tar- 
koittivat, oppiakseni myös samalla heiltä jotakin. Nyt 
häpeän sanoa teille totuutta, kansalaiset, mutta kum- 
minkin se on sanottava. Nimittäin suoraan sanoen kaikki 
läsnäolijat puhuivat miltei paremmin kuin nämä itse 

siitä, mitä he olivat runoillect. Niin havaitsin myös ru- 
noilijoista lyhyessä ajassa sen, etteivät he tietoisesti aja- 
tellen luoneet runotuotteitaan, vaan tavallaan luontai- 
sesta kyvystään ja innoituksesta, kuten ennustajat ja 
oraakkelienvälittäjät, sillä sanovathan nämäkin paljon 
ja kaunista, mutta eivät ticdä mitään sanomastaan. 
Suunnilleen sellainen näytti minusta olevan runoilijain 
laita. Ja samalla havaitsin heidän luulevan runoilunsa 
nojalla olevansa ihmisistä viisaimpia muissakin suhteissa, 
kuitenkaan sitä olematta. Poistuin siis heidänkin luotaan 
katsoen päässeeni voitolle heistä samalla tavoin kuin 
valtiomiehistä. 


Niinpä menin lopuksi käsityöläisten luo. Olin tosiaan 
selvillä, etten itse tietänyt suoraan sanoen mitään, 
mutta tiesin, että tulisin havaitsemaan heidän ymmärtä- 
vän monia ja kauniita seikkoja. Enkä siinä pettynytkään. 
Jopa he ymmärsivät sellaista, mitä minä en tietänyt, 
ja he olivat siinä suhteessa minua viisaampia. Mutta, 
Ateenan miehet, myös näillä kunnon mestareilla näytti 
minusta olevan sama virhe kuin runoilijoillakin. Sen 
vuoksi, että he suorittivat hyvin ammattinsa, jokainen 
edellytti olevansa viisain myös muissa tärkeissä asioissa. 
Ja tämä heidän väärä suhtautumisensa himmensi mai- 
nittua järkevyyttä, niin että kysyin itseltäni oraakkelin 
nimessä, kumpaa pitäisin parempana, olla kuten olen 
taitamatta heidän taitoaan, mutta ei myöskään tyh- 
mänä heidän tyhmyydessään, vai olla molemmissa suh- 
teissa kuten he. Vastasin siis itselleni ja oraakkelille, että 
minun oli edullisempaa olla sellainen kuin olen. 


Tämän tutkistelun johdosta olen saanut nyt, Ateenan 
miehet, monia vihamielisyyden ilmauksia osakseni, 
vieläpä mitä kovimpia ja katkerimpia, niin että ihmis- 

ten taholta on tullut lukuisia parjauksia ja minua sano- 
taan tällä nimellä, nimittäin »viisaaksi». Sillä kulloinkin 
läsnä olevat luulevat minun itse ymmärtävän sen, missä 
osoitan toisen olevan väärässä. Kuitenkin todellisuu- 
dessa, kansalaiset, jumala näyttää olevan viisas ja ilmai- 
sevan tällä oraakkelilauseella sitä, että inhimillinen 
viisaus on vähän tai ei minkään arvoinen, eikä näytä 
sanovan tätä Sokrateesta, vaan käyttäneen minun ni- 
meäni pitäen minua esimerkkinä, ikään kuin sanoisi, 
että se teistä, ihmiset, on viisain, joka Sokrateen tavoin 
oivaltaa, ettei ole totisesti minkään arvoinen viisaudessa. 

Tätä siis todella vielä nytkin kierrellessäni tiedustelen 
ja tutkin jumalan tahdon mukaan, jos arvelen jonkun 
kaupunkilaisista tai muukalaisista olevan viisas. Ja 
aina kun hän ei minusta näytä sellaiselta, jumalaa aut- 
taakseni osoitan, ettei hän ole viisas. Ja tältä puuhalta 
ei minulle ole jäänyt sanottavasti aikaa hoitaa mitään 
yhteiskunnan tehtäviä eikä yksityisiä asioitani, vaan 
olen suuressa köyhyydessä jumalalle suorittamani palve- 
lustoimen vuoksi, 


Tämän lisäksi nuorukaiset, joilla on eniten joutoaikaa, 
nimittäin rikkaimpien pojat, seuraavat minua vapaa- 
ehtoisesti ja nauttivat kuullessaan tutkittavan ihmisiä 
jaitse monesti jäljittelevät minua ryhtyessään puolestaan 
tutkimaan muita. Ja niin he luullakseni löytävät suuren 
joukon ihmisiä, jotka tosin arvelevat tietävänsä jotakin, 
mutta kuitenkin tietävät vähän tai ei mitään. Siksi nyt 
heidän tutkimansa henkilöt suuttuvat minulle, mutta 
eivät itselleen ja sanovat, että Sokrates on mitä katalin 
olento ja turmelee nuorukaisia. Ja kun joku kysyy heiltä, 
miten menetellen ja mitä opettaen hän niin tekee, heillä 
ei olekaan mitään sanottavaa, vaan ovat tietämättömiä. 
Mutta jotta he eivät näyttäisi olevan neuvottomia, he 

sanovat sitä, mikä on käden ulottuvilla kaikkia viisauden 
harjoittajia vastaan, nimittäin että hän tekee sitä opetta- 
malla tutkimaan taivaan ilmiöitä ja manalan seikkoja 
sekä olemaan uskomatta jumaliin ja tekemään huonom- 
man asian paremmaksi. Sillä totuutta luullakseni he 
eivät tahdo sanoa, että he nimittäin selvästi näyttävät 
olevansa tietävinään, mutta eivät mitään tiedä. Koska 
he siis otaksuttavasti ovat kunnianhimoisia, innokkaita 
ja monilukuisia sekä lausuvat mielipiteensä minusta 
suunnitelmallisesti ja vakuuttavasti, ovat he täyttäneet 
teidän korvanne jo aikaisemmin ja täyttävät jatkuvasti 
kiihkeillä parjauksilla. Tämän johdosta hyökkäsi kimp- 
puuni Meletos ja hänen ohellaan Anytos ja Lykon, 
Meletos loukkaantuneena runoilijoitten, Anytos käsi- 
työläisten ja poliitikkojen, Lykon taas puhujien vuoksi. 
Niin ollen, kuten alussa sanoin, ihmettelisin, jos kykeni- 
sin niin lyhyessä ajassa häätämään mielestänne tämän 
niin valtavaksi kehittyneen panettelun. 

Tässä saatte, Ateenan miehet, totuuden, puhun salaa- 
matta ja peittelemättä teiltä pienintäkään piirtoa. Ja 
kuitenkin olen melko varma, että juuri sen tähden olen 
vihattu. Ja tämä on todistus siitä, että puhun totta ja 
että minuun kohdistuva parjailu ja sen syyt ovat sellai- 
set, kuin olen sanonut. Jos nyt tai vastaisuudessa tut- 
kitte näitä asioita, havaitsette asianlaidan näin olevan. 


Mitä nyt tulee ensimmäisten syyttäjieni esittämiin 
syytöksiin, tämä on riittävä puolustus teidän edessänne. 
Mutta Meletosta, kelpo miestä ja isänmaanystävää, 
kuten hän itse sanoo, ja muita myöhempiä syyttäjiä 
vastaan yritän tämän jälkeen puolustautua. Siis otta- 
kaamme sitten taas uudelleen käsiteltäväksi näiden 
syytekirjelmä, ikään kuin he olisivat eri syyttäjiä. Se 
kuuluu jotenkin seuraavasti: Hän sanoo Sokrateen teke- 

vän väärin, koska tämä turmelec nuorisoa ja on usko- 
matta. niihin jumaliin, joita valtio palvoo, mutta kuiten- 
kin uskoo toisiin, outoihin henkiolentoihin. Syytös on 
siis tällainen. Tarkastakaamme tätä syytöstä kohta koh- 
dalta. 

Kuten sanottu hän näet väittää minun tekevän rikok- 
sen, koska turmelen nuorisoa. Mutta minä puolestani, 
Ateenan miehet, sanon Meletoksen tekevän rikoksen, 
koska hän laskee leikkiä vakavassa asiassa haastaessaan 
ihmisiä kevytmielisesti oikeuteen ja koska hän teeskente- 
lee vakavasti huolehtivansa asioista, joista hän ci ole 
milloinkaan yhtään välittänyt. Ja että asianlaita on niin, 
yritän teillekin osoittaa. 


Kuulehan minua Meletos, ja sano: Etkö juuri pidä 
tärkeänä, että nuoriso tulisi mitä parhaimmaksi? 

— Olen sitä mieltä. 

— Sanopa nyt sitten näille, kuka sen tekee parem- 
maksi! On näet selvää, että sinä tiedät sen, onhan se 
sinun sydämelläsi. Sillä havaittuasi minut turmelijaksi, 
kuten sanot, saatat minut näitten eteen syytettäväksi. 
Mutta kuule, mainitse sitten, kuka tekce sen parem- 
maksi, ja ilmaise näille, kuka hän on! Näetkö, Meletos, 
että vaikenet etkä osaa mitään sanoa? Ja cikö sc näytä 
olevan häpeällistä sinulle ja riittävä todiste siitä, mitä 
nyt väitän, että et ole ollenkaan huolehtinut siitä? Mutta 
sano, ystäväni, kuka sen tekce paremmaksi! 

— Lait. 

— Mutta en sitä kysy, paras ystävä, vaan kuka ihmi- 
nen tuntec ensiksikin juuri tuon seikan, nimittäin lait. 

— Sokrates, nämä tuomarit. 

— Kuinka puhut, Meletos? Nämäkö kykenevät nuo- 
risoa kasvattamaan ja tekevät sen paremmaksi? 

— Varmasti. 

— Kaikkiko vai vain jotkut heistä, toiset taas eivät? 

— Kaikki. 

— Hyvinpä puhut Heran nimessä, ja mainitset suu- 
ren määrän sellaisia, jotka edistävät hyvää. Entä sitten? 
Tekevätkö nämä kuuntelijat sen paremmaksi vai eivät? 

— Myös he tekevät. 

— Entäs neuvosmichet? 

— Myös neuvosmiehet. 

— Mutta tokko siis, Meletos, kansankokoukseen osal- 
listuvat turmelevat nuorisoa? Vai tekevätkö kaikki hekin 
sen paremmaksi? 

— Myös he. 

— Kaikki ateenalaiset siis, kuten näyttää, kasvatta- 
vat kunnon kansalaisia, paitsi minä, minä taas yksin 
turmcelen. Tarkoitatko sitä? 

— Aivan varmasti tarkoitan sitä. 

— Olctpa tuominnut minut suureen surkeuteen. Vas- 
taapa minulle: Näyttääkö sinusta asianlaita olevan niin 
hevosiinkin nähden, että kaikki ihmiset parantavat niitä, 
mutta joku yksin turmelee? Eikö tähän nähden aivan 
päinvastoin joku yksin kykene parantamaan tai sangen 
harvat, nimittäin hevostenkasvattajat, enemmistö taas, 
jos ovat hevosten kanssa tekemisissä tai käyttävät niitä, 
turmelevat ne? Eikö asianlaita ole niin, Meletos, sekä 
hevosiin että kaikkiin muihin luontokappaleihin näh- 
den? Aivan varmaan, joko sitten sinä ja Anytos kiel- 
lätte taikka myönnätte. Olisihan tavallaan suuri onni 
nuorille, jos ainoastaan yksi turmelee heitä, muut taas 
edistävät heidän parastaan. Siis kuitenkin, Meletos, 
osoitat riittävästi, ettet ole milloinkaan välittänyt nuo- 
rista, ja selvästi paljastat oman välinpitämättömyytesi, 
nimittäin ettet yhtään ole välittänyt siitä, mistä minua 
syytät. 

Mutta sano meille vielä kautta Zeuksen, Meletos, 
onko parempi asua kunnon kansalaisten vai kelvotto- 
mien keskuudessa. Vastaa, ystäväiseni, sillä en aseta sl- 
nulle mitään vaikeata kysymystä! Eivätkö kelvottomat 
tee jotakin pahaa niille, jotka kulloinkin ovat heitä lä- 
hinnä, kelvolliset taas jotakin hyvää? 

— Varmastikin. 

— Onko sitten joku, joka tahtoo saada lähimmäisi!- 
tään mieluummin vahinkoa kuin hyötyä? Vastaa, hyvä 
mies, sillä lakikin käskee vastaamaan! Onko sellaista, 
joka haluaa kärsiä vahinkoa? 

— Ei tietenkään. 

— Hyvä siis, siksikö haastat minut tänne oikeuteen, 
että muka tahallani turmelen nuorisoa. ja teen sen huo- 
nommaksi, vai siksikö cttä teen sen tahattomasti? 

— Käsittääkseni tahallasi. 

— Entä sitten, Meletos, senkö verran viisaampi olet 
nuorella jälläsi minua, joka olen näin vanha, että olet 
oivaltanut kelvottomien tekevän jotakin pahaa niille, 
jotka kulloinkin ovat heitä lähimpänä, kelvollisten taas 
hyvää? Mutta olenko sitten minä puolestani joutunut 
niin pitkälle tietämättömyydessä, etten edes tiedä, että 
jos pahennan jonkun lähimmäisistäni, joudun vaaraan 
saada kokea jotakin pahaa hänen taholtaan? Vieläpä 
teen tahallani tämän niin suuren pahan työn, kuten väi- 
tät! Tätä et saa minua uskomaan, Meletos, etkä luullak- 
seni ketään muutakaan ihmistä. Kuitenkin, joko en tur- 
mele heitä, tai jos turmelen, teen sen tahattomasti, niin 
että olet väärässä kummassakin tapauksessa. Mutta jos 
tahattomasti turmelen heitä, ei ole lainmukaista haas- 
taa tänne oikeuteen ketään sellaisten tahattomien hai- 
rahdusten vuoksi, vaan opettaa ja kehottaa kahden kes- 
ken. Sillä on selvää, että jos saan opetusta, lakkaan siitä, 
mitä teen tahattomasti. Mutta sinä olet karttanut tapaa- 

masta ja opettamasta minua etkä ole sitä tahtonut, vaan 
haastat minut tänne oikeutcen, mihin on lainmukaista 
haastaa rangaistusta, mutta ei opetusta tarvitsevia. 


Mutta kuitenkin, Ateenan miehet, onhan se jo selvää, 
mitä sanoin, cttä Meletos ei ole milloinkaan välittänyt 
rahtustakaan näistä seikoista. Sano nyt kuitenkin meille, 
millä tavoin, Meletos, väität minun turmelevan nuori- 
soa. Vai onko jo selvää antamasi syytteen mukaan, että 
teen näin opettamalla sitä, ettei se uskoisi niihin juma- 
liin, joita valtio palvoo, vaan uskoisi toisiin, outoihin 
henkiolentoihin? Etkö väitä, että minä näin opettamalla 
turmelen sitä? 

— Niin, aivan varmasti sitä minä väitän. 

— Siis, Meletos, juuri niitten jumalien nimessä, joista 
nyt on puhe, selosta vielä selvemmin sekä minulle että 
näille miehille! Sillä minä en voi ymmärtää, tarkoitatko 
sinä, että minä opetan uskomaan joittenkuitten juma- 
lien olemassaoloon, että minä siis uskon jumalia olevan, 
en ole täysin jumalaton enkä riko siinä suhteessa, 
mutta etten tunnusta samoja jumalia kuin valtio, vaan 
toisia; ja siitäkö minua syytät, että uskon toisiin juma- 
liin. Vai väitätkö, että minä itse olen kokonaan usko- 
matta jumaliin ja opetan sitä muille. 

— Sitä väitän, että olet kokonaan uskomatta juma- 
liin. 

— Voi merkillinen Meletos, mitä tarkoitat tällä väit- 
teelläsi? Enkö usko kuten muut ihmiset auringon ja 
kuun olevan jumalia? 

— Ei, kautta Zeuksen, tuomarit, koskapa hän väit- 
tää auringon olevan kiveä, kuun maata. 

— Luuletko sinä syyttäväsi Anaksagorasta, rakas Me- 
letos? Ja halveksitko näitä läsnäolevia siinä määrin ja 
arveletko heidän olevan niin perehtymättömiä kirjalli- 
2 — Platon, Viisi dialogia 

suutcen, etteivät he tiedä klatsomenailaisen Anaksago- 
raan kirjoitusten olevan täynnä sellaisia väitteitä? Ja 
tietenkin nuorukaiset tulevat oppimaan minulta tätä, 
mitä he voivat tilaisuuden tullen ostaa enintään 
drakhman hintaan Orkhestrasta ja sitten ivailla Sokra- 
testa, jos hän uskottelee näitten oppien olevan omia 
keksimiään, etenkin kun ne ovat niin suhdattomia. 
Mutta Zeuksen nimessä, näyttääkö siis sinusta, etten 
usko minkään jumalan olevan olemassa? 

— Et tietenkään, kautta Zeuksen, et vähimmässä- 
kään määrässä. 

— Etpä tunnu vakuuttavalta, Meletos, etkä totisesti 
nähdäkseni ole varma asiasta itsekään. Hän näet näyt- 
tää minusta, Ateenan miehet, olevan sangen röyhkeä ja 
hillitön sekä nostaneen tuon syytteen suorastaan röyh- 
keydestä, hillittömyydestä ja nuoruuden ylimielisyy- 
destä. Sillä hän tuntuu ikään kuin sepittävän arvoituk- 
sen siten koetellakseen: »tokkohan viisas" Sokrates huo- 
maa minun tekevän pilaa ja puhuvan ristiriitaisuuksia 
itseäni vastaan vai saanko petetyksi häntä ja muita kuu- 
lijoita?» Mutta minusta hän itse näyttää puhuvan risti- 
riitaisuuksia itseään vastaan syytekirjelmässä, ikään 
kuin sanoisi: Sokrates tekee väärin, kun on uskomatta 
jumaliin, mutta uskookin jumaliin. Tämähän on ilvei- 
lijän puhetta. 


Tarkastakaa nyt kanssani, kansalaiset, millä perus- 
teella tulkitsen hänen sanansa sillä tavoin. Vastaa meille, 
Meletos! Mutta kuten olen teiltä alunperin pyytänyt, 
muistakaa olla nostamatta melua minua vastaan, jos 
esitän sanottavani totunnaisella tavallani! 

Meletos, onko ketään ihmistä, joka uskoo olevan ole- 
massa ihmisten aikaansaannoksia, muttei ihmisiä? Hän 
vastatkoon, kansalaiset, älköönkä yhä uudelleen mete- 

löikö! Onko ketään, joka ci usko hevosten, mutta kyllä 
hevosia koskevien seikkojen olemassaoloon tai joka ei 
usko olevan huilunsoittajia, mutta kyllä huilunsoiton 
piiriin kuuluvia seikkoja? — Ei ole, parahin veikkoseni. 

— Jos et tahdo vastata, sanon sen sinulle ja näille 
muille. Mutta vastaapa seuraavaan! Onko ketään, joka 
uskoo olevan daimonicn vaikutusta, muttei usko dai- 
moneihin? 

— Ei ole. 

— Miten kauniisti teit, että vastasit, joskin vasta- 
hakoisesti näitten painostuksesta! Etkö siis sano minun 
sekä uskovan cttä opettavan oppia daimoneista, joko 
sitten uutta tai vanhaa; minähän uskon niin muodoin 
daimonioppiin sinun väitteesi mukaan, ja sen myös va- 
lallisesti vahvistit syytekirjelmässä. Jos nyt uskon daimo- 
nien vaikutukseen, kaiketi on ehdoton välttämättömyys, 
että uskon myös daimoneihin? Eikö asia ole niin? Ilmei- 
sesti se niin on. Otaksun näet sinun olevan yhtä mieltä, 
koska et vastaa. Emmekö siis pidä daimoneja jumalina 
tai jumalien jälkeläisinä? Myönnätkö vai etkö? 

— Myönnän kyllä. 

— Jos kerran uskon daimoneihin, kuten myönnät, ja 
jos daimonit ovat eräänlaisia jumalia, eikö siis tästä 
väitteeni mukaisesti seuranne, että puhut arvoituksia 
ja lasket leikkiä siinä, että sanot minun, joka muka en 
usko jumaliin, kuitenkin toisaalta uskovan, koska kerran 
uskon daimoneihin. Jos taas daimonit ovat jumalien 
jälkeläisiä — joko nymfien tai joittenkuitten muitten 
äpäriä, olentojen, joiden lapsiksi tiemmä niitä myös 
sanotaan — kuka ihminen uskoisi olevan jumalien jäl- 
keläisiä, muttei jumalia? Sehän olisi yhtä mahdotonta, 
kuin jos joku uskoisi olevan hevosten tai aasien varsoja, 
mutta ei hevosia ja aaseja. No niin, Meletos, sinä olet 
pakostakin kirjoittanut täten joko koetellaksesi meitä 

tai ollen neuvoton siitä, mistä todellisesta rikoksesta 
minua syyttäisit. Mutta ei ole mitään mahdollisuutta, 
että saisit jonkun ihmisen, jolla on vähänkin ymmär- 
rystä, käsittämään, että saman ihmisen on mahdollista 
uskoa daimonioppiin ja jumalmaailmaan ja että taas 
sama ihminen ei usko daimoneihin, jumaliin eikä hcrok- 
siin. 


Mutta sehän, Ateenan miehet, etten ole rikollinen 
Meletoksen syytekirjelmän esittämässä mielessä, ci näytä 
minusta vaativan suurtakaan puolustusta, vaan tämäkin 
riittää. Mitä taas edellä sanoin, että osakseni on tullut 
suuttumusta runsaasti ja monien taholta, saatte uskoa, 
että se on totta. Ja juuri tämä tekee minut syylliseksi, 
jos yleensä tekee, ei Meletos eikä Anytos, vaan monien 
parjaus ja kateus. Sehän on saattanut syyllisiksi monia 
muitakin kunnon miehiä ja luullakseni tulee vielä saat- 
tamaan, Ei ole vaaraa, että se pysähtyy minuun. 

Ehkäpä nyt joku sanoo: Etkö sitten häpeä, Sokrates, 
että olet ryhtynyt sellaiseen puuhaan, jonka johdosta 
olet nyt vaarassa joutua kuolemaan? Tällaiselle voisin 
vastata hyvällä syyllä, ettet puhu oikein, miekkoseni, 
jos arvelet, että miehen, jolla on edes hiukan arvoa, 
pitää ottaa lukuun vaara, että on kysymys elämästä tai 
kuolemasta, sen sijaan että tarkastelisi toiminnassaan 
vain sitä, tekeekö hän oikein vai väärin ja kelvollisen 
vai kelvottoman miehen tekoja. Sillä kehnoja lienevät 
sinun mielipiteesi mukaan Troiassa kaatuneista sanka- 
reista muutkin ja etenkin Thetiksen poika, joka halveksi 
niin suuresti vaaraa sen sijaan, että olisi alistunut johon- 
kin häpeälliseen. Niinpä, kun hänen äitinsä, joka oli 
jumalatar, sanoi hänelle hänen tahtoessaan tappaa 
Hektorin luullakseni jokseenkin näin: »Oi poikani, jos 
kostat toverisi Patrokloksen surman ja tapat Hektorin, 


SOKRATEEN PUOLUSTUSPUHE 21 


olet itse kuoleva», ja lisää: »Niin heti jälkeen Hektorin 
on sinun määräsi selvä», tämän kuultuaankin tuo halveksi 
kuolemaa ja vaaraa, jopa pelkäsi paljon enemmän elää 
kunniattomana ja olla kostamatta ystäväinsä puolesta 
sekä virkkoi: »Kuolisin heti saatettuani rikolliselle ran- 
gaistuksen, jotten joutuisi olemaan täällä naurettavana 
liki laivojen kaarevakeulain, taakkana maalle.» Ethän 
sinä luule hänen olleen huolissaan kuolemasta tai vaa- 
rasta? 

Sillä näin on, Ateenan miehet, todellisuudessa asian- 
laita: Sillä paikalla, mihin joku asettuu siinä vakau- 
muksessa, että niin on parasta, tai päällikkö hänet aset- 
taa, tulee hänen minun mielestäni pysyä ja kohdata 
vaara ottamatta ollenkaan huomioon kuolemaa tai 
mitään muutakaan paitsi sitä, mikä on häpeällistä. 


Näin ollen menettelyni olisi kauhea, Ateenan miehet, 
jos toisaalta silloin, kun minua komentamaan valitse- 
manne päälliköt käskivät minua Poteidaiassa, Amfi- 
poliksessa ja Delionin luona, pysyin siinä kuin joku toi- 
nenkin sillä paikalla, mihin nuo asettivat, ja antauduin 
kuoleman vaaraan, mutta jos sen sijaan peläten kuole- 
maa tai mitä muuta seikkaa tahansa tässä tilanteessa 
jättäisin asemani, kun jumala käskee, kuten olen luullut 
ja otaksunut, että minun pitäisi elää harrastaen filoso- 
fiaa ja tutkien itseäni ja muita. Sehän olisi kauheaa, 
ja aivan todella syystä saattaisi silloin haastaa minut 
oikeuteen siksi, etten uskoisi jumalia olevan olemassa, 
koskapa en olisi kuuliainen oraakkelille, pelkäisin kuole- 
maa ja luulisin olevani viisas, vaikken olekaan. Sillä 
kuoleman pelkääminen ei totisesti, kansalaiset, ole 
muuta kuin sitä, että luulee olevansa viisas, kuitenkaan 
sitä olematta. Se näet on luulotella tietävänsä sellaista, 
mitä ei tiedä. Sillä eihän kukaan tiedä kuolemasta, 

vaikka se sattuisi olemaan ihmiselle mitä suurin onni, 
mutta sitä pelätään, ikään kuin hyvin tiedettäisiin, että 
se on suurin onnettomuus. Ja eiköhän tämä ole arvos- 
telukyvyttömyyttä, tuota moitteen ansaitsevaa arvoste- 
lukyvyttömyyttä, että kuvittelee tietävänsä sellaista, 
mitä ei tiedä? Kansalaiset, kai juuri tässä suhteessa 
eroan useimmista ihmisistä ja, jos minä sitten jossakin 
suhteessa näyttäisin olevan jotakuta toista viisaampi, 
kaiketi siinä, että koska en ole riittävästi selvillä Hadek- 
sen valtakunnan oloista, niin en kuvittelekaan olevani 
niistä selvillä. Mutta vääryyden tekemisen ja tottele- 
mattomuuden parempaani kohtaan, oli se sitten jumala 
tai ihminen, tiedän olevan huonoa ja häpeällistä. Ennen 
sitä pahaa, minkä tiedän pahaksi, en milloinkaan pel- 
kää enkä karta sitä, mistä en tiedä, vaikka se sattumalta 
olisikin hyvää. 

Niin muodoin, jos te nyt päästätte minut vapaaksi 
välittämättä Anytoksesta — hänhän sanoi, että joko 
minun ei alunperin olisi pitänyt tänne joutua tai, kun 
minä tänne jouduin, ei olisi mahdollista olla saattamatta 
minua kuolemaan, ja esitti teille, että jos pääsisin va- 
paaksi, silloin vasta teidän poikanne intoutuisivat Sok- 
rateen oppeihin ja kaikki turmeltuisivat täydellisesti; — 
jos siis minulle sanoisitte: »Sokrates, tällä kertaa emme 
aio totella Anytosta, vaan vapautamme sinut, kuitenkin 
sillä ehdolla, ettet enää tästä lähtien harrasta tuota tut- 
kistelua etkä filosofoi, mutta jos sinut vielä tavataan sitä 
tekemästä, olet kuolemaan tuomittu»; — jos nyt, kuten 
sanoin, näillä ehdoilla päästäisitte minut vapaaksi, sa- 
noisin teille: »Kiitän sydämellisesti teitä, Ateenan mie- 
het, mutta kuitenkin tottelen mieluummin jumalaa 
kuin teitä ja, niin kauan kuin hengitän ja kykenen siihen, 
en lakkaa filosofoimasta, kehottamasta ja ojentamasta 
teitä enkä, kenen teistä kulloinkin kohtaan, sanomasta 

tapani mukaan: Parahin veikkoseni, sinä, joka olet 
ateenalainen, suurimmasta ja maineikkaimmasta kau- 
pungista, mitä viisauteen ja kuntoon tulce, eikö sinua 
hävetä huolehtia rahasta, sitä mahdollisimman paljon 
saadaksesi, sekä maineesta ja kunniasta, välittämättä 
ja piittaamatta viisaudesta, totuudesta ja hengestäsi, 
jotta se kohoaisi mahdollisimman korkealle?” Ja jos 
joku teistä asettuu vastustamaan ja sanoo huolehtivansa 
niistä, en heti päästä häntä menemään enkä poistu, 
vaan kyselen häneltä, tutkistelen ja kuulustelen, ja jos 
hän minusta ei näytä omistavan hyveellisyyttä, mutta 
on omistavinaan, nuhtelen häntä siitä, että hän pitää 
arvokkaimpia seikkoja vähimmän arvoisina, mutta hal- 
vempiarvoisia arvokkaimpina. Näin olen menettelevä 
sekä nuorempaa että vanhempaa kohtaan, kenet hy- 
vänsä tapaan, samoin sekä muukalaista että kaupunki- 
laista kohtaan, mieluimmin kuitenkin kaupunkilaisia 
kohtaan, koskapa te olette minua lähempänä heimol- 
tanne. Sillä niin määrää jumala, tietäkää se, ja minä 
luulen, ettei osaksenne ole milloinkaan tässä kaupun- 
gissa tullut mitään suurempaa etua kuin jumalalle omis- 
tettu palvelustyöni. En näet kulkiessani ympäri tee 
muuta kuin pyrin ohjaamaan teistä nuorempia ja van- 
hempia siihen, ettette huolehtisi ruumiinne tarpeista ja 
rahasta enempää eikä edes yhtä paljon kuin henges- 
tänne, jotta se kohoaisi mahdollisimman korkealle. Ja 
sanon: 'Rahasta ei synny hyveellisyyttä, vaan hyveelli- 
syydestä syntyy raha ja kaikki muu hyvä ihmisille, sekä 
yksityiselle että yhteiskunnalle? Jos siis näin puhuessani 
turmelen nuorisoa, se lienee vahingollista. Mutta joka 
sanoo minun puhuvan muuta kuin tähän tapaan, hän 
puhuu perättömiä. Mitä tähän tulee, ateenalaiset — 
sanoisin — totelkaa Anytosta tai olkaa tottelematta ja 
päästäkää minut vapaaksi tai ei, mutta edellyttäkää, 

etten menettele toisin, en vaikka edessäni olisi monin- 
kertainen kuolema.» 


Älkää metelöikö, Ateenan miehet, vaan noudattakaa 
teille kohdistamaani pyyntöä, ettette puhkeaisi välihuo- 
mautuksiin sen johdosta, mitä puhun, vaan kuunteli- 
sitte. Sillä luullakseni te hyödytte kuuntelemisesta. Aion 
näet sanoa jotakin muutakin, jonka johdosta ehkä huu- 
datte vastaväitteitä, mutta älkää millään muotoa tehkö 
sitä. Tietäkääkin siis, että jos saatatte kuolemaan mi- 
nut, sellaisen miehen, kuin olen kuvannut, ette vahin- 
goita niinkään minua kuin itseänne. Eihän minua saata 
vahingoittaa Meletos eikä Anytos, sillä he eivät siihen 
pysty. Enkä arvele olevan oikein, että kehnompi hen- 
kilö tuottaa vahinkoa paremmalleen. Tosin kai sellainen 
henkilö voi saattaa jonkun toisen kuolemaan, maanpa- 
koon tai vaille kansalaisoikeuksia; ja tätä luultavasti 
tämä ja ehkä joku muukin pitää suurena onnettomuu- 
tena, mutta minä en pidä, vaan paljon pikemmin sitä, 
että menettelee, kuten tämä nyt menettelee, nimittäin 
yrittää saada toisen henkilön oikeudenvastaisesti kuole- 
maan. Nyt siis, Ateenan miehet, kaukana siitä, että 
esittäisin puolustuksia itseni tähden, kuten voisi luulla, 
vaan teidän tähtenne, ettette tekisi rikosta jumalan 
teille antaman lahjan suhteen äänestämällä minut syylli- 
seksi. Sillä jos saatatte minut kuolemaan, ette helposti 
löydä toista sellaista, joka suoraan sanoen, niin nauret- 
tavalta kuin se kuuluukin, on jumalan asettamana ah- 
distamassa valtiota kuten suurta ja jalorotuista hevosta, 
joka on suuruutensa vuoksi laiskahko ja jota täytyy pi- 
tää virkkuna niin sanoakseni kannuksella. Juuri siihen 
asemaan jumala mielestäni näyttää minut asettaneen 
valtioon nähden, tavallaan sellaiseksi, joka teitä itse 
kutakin herättää, taivuttaa ja moittii lakkaamatta koko 

päivän kaikkialla istuen lähellänne. Teidän ei ole 
helppoa saada toista samanlaista, kansalaiset; ja jos 
haluatte totella minua, säästätte minut. Ehkäpä te pian 
aikaan saatatte suuttua kuten ne, jotka unesta heräte- 
tään, ja lyödä minua ja Anytoksen mieltä noudattaen 
helposti toimittaa minut kuolemaan sekä sitten viettää 
jäljellä olevan elämänne nukkuen, ellei jumala teistä 
huolehtien lähetä teille jotakuta toista. Havainnette 
seuraavasta, että minä juuri olen sellainen henkilö, 
jonka jumala on lahjoittanut kaupungille. Eihän se 
näytä ihmisluonnon mukaiselta, että olen lyönyt lai- 
min kaikki omat asiani ja sallinut jo niin monta vuotta 
kotiasioitteni olla hoitamatta ja sitä vastoin puuhannut 
aina teidän hyväksenne kulkien kunkin luona yksityi- 
sesti kuten isä tai vanhempi veli kehottaen hyveellisyy- 
teen. Ja jos minulla tosiaan olisi jotain hyötyä tästä ja 
kehottaisin tähän saaden palkkaa, olisi toiminnassani 
jotakin järkeä. Mutta nyt te näette itsekin, ettei syyttä- 
jilläni, vaikka esittävät kaikki muut syytöksensä niin 
hävyttömästi, ole kuitenkaan otsaa todistajaa käyttäen 
tehdä sitä julkeata väitettä, että minä olen joko joskus 
saanut joltakulta palkkaa tai sitä vaatinut. Sillä luullak- 
seni köyhyyteni on minulla riittävänä todistuksena siitä, 
että puhun totta. 


Ehkäpä näyttää omituiselta, että minä siis vaeltaen 
ympäri harjoitan yksityisesti tällaista neuvontaa ja näen 
paljon vaivaa, mutta en uskalla julkisesti astua teidän 
kansankokouksenne eteen ja neuvoa valtiota. Syynä 
siihen on se, mistä olette minun usein monessa tilai- 
suudessa kuulleet puhuvan, nimittäin että saan henges- 
säni kokea jotakin jumalallista tai daimonista, juuri 
sellaista, josta Meletoskin syytekirjelmässään mainitsi 
pilkaten. Minussa on ollut lapsuudestani pitäen tuol- 

laista, jokin sisäinen ääni, joka alati esiintyessään kiel- 
tää minua tekemästä sitä, mitä aion tehdä, muttei mil- 
loinkaan kehota. Juuri se estää minua puuhaamasta 
valtion toimissa ja se näyttää minusta siinä tekevän 
hyvin. Sillä tietäkääkin, Ateenan michet: Jos aikoja sit- 
ten olisin yrittänyt ryhtyä valtion toimiin, olisin jo 
tuolloin joutunut tuhon omaksi enkä olisi hyödyttänyt 
ensinkään teitä enkä itseäni. Älkää suuttuko minulle, 
kun sanon totuuden: Ei näet henkeään säilytä kukaan 
ihminen, joka miehuullisesti ryhtyy vastustamaan teitä 
tai jotakin muuta kansanjoukkoa tai estämään valtiossa 
tapahtumasta paljon vääryyttä ja lainvastaisia tekoja, 
päinvastoin sen, joka tosissaan taistelee oikeuden puo- 
lesta, etenkin jos hän haluaa edes hiukan aikaa pysyä 
hengissä, on pakko toimia yksityisesti, muttei julkisesti. 


Voin tarjota teille tästä päteviä todisteita, en pelkkiä 
sanoja, vaan sellaista, mitä te pidätte arvossa, tosi- 
seikkoja. Kuulkaa siis, mitä minulle on sattunut, jotta 
oivaltaisitte, etten kuolemanpelosta anna periksi ke- 
nellekään vastoin oikeutta, vaan että, jos olen myönty- 
mättä, samalla joudun alttiiksi tuhoutumiselle. Tulen 
puhumaan teille hyökkäävään ja kiistelevään sävyyn, 
mutta kuitenkin totta. 

Ateenan miehet, en näet ole hoitanut valtiossa mil- 
loinkaan mitään muuta virkatehtävää, kuin ollut neu- 
voston jäsenenä. Ja Antiokhis-fylee, johon minä kuuluin, 
sattui olemaan hallitusvuorossa, kun te halusitte tuo- 
mita laittomasti, kuten myöhemmin kaikki myönsitte, 
summamutikassa kymmenen strategia, jotka olivat 
jättäneet keräyttämättä meritaistelun uhrit. Silloin pry- 
taneista ainoastaan minä vastustin lakien vastaista me- 
nettelyä ja äänestin vastaan. Ja vaikka puhujat olivat 
valmiita saattamaan minut syytteeseen ja oikeuden kä- 

siin ja vaikka te kchotitte ja yllytitte siihen, katsoin, 
että minun täytyi laki ja oikeus puolellani alistua vaa- 
raan ennemmin kuin peläten kahleita ja kuolemaa olla 
teidän puolellanne tahtoessanne lainvastaista menette- 
lyä. Ja tämä tapahtui vielä, kun valtiossamme oli kan- 
sanvaltainen hallitus. Sitten kun harvainvalta tuli mää- 
rääväksi, kolmikymmenmiehistö puolestaan kutsutti 
minut itseni neljän muun kanssa tholokseen ja käski 
kuljettaa Salamiksesta teloitettavaksi salamislaisen Leo- 
nin. Monia sellaisia määräyksiä he antoivat useille 
muillekin tahtoen saada mahdollisimman monia sot- 
ketuksi rikoksiin. Tuolloin minä totisesti osoitin jälleen, 
en ainoastaan sanoissa, vaan myös teoissa, ettei minua 
kuolema huolestuta, jollei olisi liian pöyhkeätä sanoa, 
ei niin hitustakaan, vaan huolenani on yksinomaan se, 
etten tekisi mitään väärää tai rikollista. Minua näet ei 
säikyttänyt tuo hallitus, niin voimakas kuin se olikin, 
niin että olisin tehnyt jotakin väärää, vaan kun pois- 
tuimme tholoksesta, neljä muuta lähti Salamikseen 
ja nouti Leonin, minä poistuin ja lähdin kotiin. Ja 
luultavasti olisin tämän johdosta päässyt hengestäni, 
ellei tuo hallitus olisi pian kukistunut. Tästä teillä on 
tarjolla monia todistajia. 


Luuletteko siis, että olisin saavuttanut niin monen 
vuoden iän, jos olisin antautunut valtion tehtäviin ja 
toimien kelpo miehen arvoisella tavalla olisin puolta- 
nut oikeutta ja pitänyt sitä arvokkaimpana, kuten pitää- 
kin? Kaukana siitä, Ateenan miehet, eikä siihen olisi 
liioin kyennyt kukaan muukaan ihminen. No niin, 
kuten tulee osoittautumaan, koko elämäni aikana sekä 
julkisuudessa, jos kenties jotakin olen toimittanut, että 
yksityiselämässäni olen pysynyt samalla kannalla, anta- 
matta milloinkaan periksi vastoin oikeutta kenellekään, 

en muille enkä yhdellekään niistä, joiden parjaajani 
sanovat olevan minun oppilaitani. En ole milloinkaan 
ollut kenenkään opettaja. Mutta jos joku, nuori tai 
vanha, haluaa kuunnella, kun minä puhun ja harjoitan 
ammattiani, en ole milloinkaan keneltäkään sitä kieltä- 
nyt enkä ole sellainen, että puhun vain rahasta, mutta 
en ilmaiseksi, vaan yhtä lailla antaudun sekä rikkaan 
että köyhän kyseltäväksi, etenkin jos joku haluaa kuun- 
nella, mitä minulla on sanottavaa, tai siihen vastata. 
Enkä voi kohtuudella ottaa vastuuta siitä, tuleeko 
näistä joku kunnon mieheksi vai ei. En ole kenellekään 
heistä koskaan luvannut opetusta enkä opetusta anta- 
nut. Jos joku väittää minulta joskus oppineensa tai kuul- 
leensa sellaista yksityisesti, mitä eivät myös kaikki muut 
ole saaneet kuulla, tietäkääkin, ettei hän puhu totta. 


Mutta miksi sitten kumminkin eräät henkilöt nautti- 
vat viettäessään minun seurassani pitkiä aikoja? Sen 
te olette kuulleet, Ateenan miehet. Olen sanonut teille 
koko totuuden: Siksi että he nauttivat kuullessaan tut- 
kittavan sellaisia, jotka luulevat olevansa viisaita, mutta 
eivät olekaan, Sehän on sangen hupaisaa. Kuten sa- 
nottu jumala on määrännyt minulle tämän tehtävän 
sekä oraakkelilausumien että unennäköjen perusteella 
ja muillakin tavoin, joilla jumalallinen kaitselmus mää- 
rää ihmiselle jotakin toimitettavaksi. 

Tämä, Ateenan miehet, on sekä totta että helposti 
toteen näytettävissä. Sillä jos minä siis turmelen joita- 
kuita nuoria ja toisia olen turmellut, pitäisi toki, jos 
jotkut heistä vanhemmiksi tultuaan ovat huomanneet, 
että minä olen heitä heidän nuoruudessaan joskus joten- 
kin neuvonut pahuuteen, heidän itsensä nyt esiintyä 
minua syyttämässä ja vaatimassa rangaistavaksi. Mutta 
jos he eivät itse sitä haluaisikaan tehdä, pitäisi joitten- 

kuitten heidän sukulaisistaan, isien ja veljien ynnä muit- 
ten omaisten, nyt muistaa se ja vaatia rangaistusta, jos 
kerran heidän sukulaisensa ovat minun taholtani kärsi- 
neet jotakin pahaa. Nyt onkin heistä täällä läsnä monia, 
jotka saatan nähdä, ensinnäkin tämä Kriton, ikä- ja 
neuvoskuntatoverini, tuon Kritobuloksen isä, sitten sfet- 
toslainen Lysanias, tuon Aiskhineen isä, vielä tämä 
kefisialainen Antifon, Epigeneen isä; edelleen nämä 
muut, joiden veljet ovat osallistuneet puheena olevaan 
harrastukseen, Nikostratos Theozotideen poika, Theodo- 
toksen veli — Theodotoshan on vainaja, niin ettei hän 
liene pyytänyt veljeään puhumaan edukseni — ja tuo 
Paralos, Demodokoksen poika, jonka veli oli Theages, 
ja Adeimantos, Aristonin poika, jonka veli on täällä 
oleva Platon, ja Aiantodoros, jonka veli on tuo Apollo- 
doros. Monia muitakin voisin mainita, joista Meletok- 
sen olisi pitänyt haastaa todistajaksi joku, mieluimmin 
omassa puheessaan. Mutta jos hän sen silloin unohti, 
haastakoon nyt — minä luovutan paikkani — ja sano- 
koon henkilön, jos hänellä on sellainen. Kuitenkin tulette 
havaitsemaan tälle aivan päinvastaisen seikan, kansa- 
laiset, että kaikki ovat valmiit avustamaan minua, tur- 
melijaa, joka olen tehnyt pahaa heidän sukulaisilleen, 
kuten Meletos ja Anytos väittävät. Sillä turmelluilla 
itsellään voisi kai olla syytä auttamiseen; mitä taas tulee 
turmeltumattomiin, jotka ovat jo vanhempia miehiä, 
edellisten omaisiin, mikä muu syy heillä on auttaa 
minua kuin se oikea ja oikeudenmukainen syy, että he 
tietävät Meletoksen valehtelevan, minun taas puhuvan 
totta. 


Hyvä siis, kansalaiset, mitä voin sanoa puolustuksek- 
seni, on suunnilleen seuraavaa ja ehkä muuta saman- 
tapaista. Joku teistä närkästynee pian aikaan, kun 

muistelee omaa kohtaansa, jos hän ollessaan vastaajana 
vielä tätä oikeusjuttua vähäpätöisemmässä asiassa on 
toisaalta pyytänyt ja rukoillut tuomareita monin kyy- 
nelein, toisaalta tuottanut mukanaan oikeuteen lapsu- 
kaisensa ja muita sukulaisiaan ja ystäviään saadakseen 
mahdollisimman paljon sääliä osakseen. Mutta sitä 
vastoin on luonnollista, että minä en tee mitään täl- 
laista, en, vaikka minua luullakseni uhkaa äärimmäi- 
nen vaara. Ehkä nyt joku ajatellessaan tätä saattaa 
esiintyä ynseämmin minua kohtaan ja antaa äänensä 
vihan kiihkossa ja suuttuneena juuri tästä menettelys- 
täni. Jos joku teistä suhtautuu niin — enhän minä puo- 
lestani sitä usko — mutta jos siis niin kävisi, katsoisin 
asiaan kuuluvaksi vastata tälle näin: Ystäväiseni, on 
kai minullakin joitakuita sukulaisia, sillä tähän sopii 
juuri seuraava Homeroksen lausuma »En ole syntyä 
tammien, en kivikallion luoma, vaan toki ihmisien suku- 
juurta», joten minulla on myös sukulaisia, vieläpä poi- 
kia, Ateenan miehet, kolme kappaletta, yksi jo nuoru- 
kainen, kaksi lapsen iässä. Mutta kuitenkaan en ketään 
heistä kuljeta tänne enkä pyydä teitä muuttamaan pää- 
töstänne. Miksikä sitten olen tekemättä mitään tällaista? 
En omahyväisyydestä, Ateenan miehet, enkä teitä hal- 
veksien — mutta eri asia on, suhtaudunko kuolemaan 
pelottomasti vai en — joka tapauksessa minuun itseeni, 
teihin ja koko kaupunkiin kohdistuvan arvonannon 
kannalta minusta ei näytä olevan kaunista tehdä mitään 
sensuuntaista, kun kerran olen niin vanha ja minulla on 
sellainen nimi, oli se sitten perusteltua tai perusteetonta. 
Mutta kuitenkin on juurtunut sellainen käsitys, että 
Sokrates on tavalla tai toisella etevämpi muita ihmisiä. 
Jos siis teistä ne, jotka näyttävät olevan muita eteväm- 
piä viisaudessa, urheudessa tai minkä hyvän ominaisuu- 

den puolesta tahansa, menettelisivät siten, se olisi hä- 

peällistä. Sellaisia juuri olen useasti nähnyt, jotka jou- 
tuessaan oikeuteen luulevat olevansa jotakin erikoista 
ja menettelevät omituisesti, aivan kuin luulisivat kär- 
sivänsä jotakin kamalaa, jos heidät tuomitaan kuole- 
maan, ikään kuin tulisivat kuolemattomiksi, ellette 
vain saattaisi heitä kuolemaan. Nämä näyttävät minusta 
tuottavan valtiolle häpeää, niin että yksi ja toinen muu- 
kalaisistakin saa sen käsityksen, että ateenalaisista ne, 
jotka ovat muita etevämpiä kuntonsa puolesta ja jotka 
he asettavat itseensä nähden etusijalle virkoja ja muita 
kunniapaikkoja täytettäessä, eivät ole hitustakaan ak- 
koja parempia. Sillä näin, Ateenan miehet, emme saa 
menctellä, jos kerran luulemme jotakin olevamme, eikä 
teidän pidä sallia sitä, jos siten menettelisimme, vaan 
osoittaa juuri se, että paljon pikemmin langetatte hen- 
kilön, joka panee toimeen sellaisia säälittäviä näytelmiä 
ja saattaa kaupungin naurunalaiseksi, kuin rauhallisuu- 
tensa säilyttävän henkilön. 


Mutta puhumattakaan hyvästä maineesta, kansalai- 
set, minusta ei näytä olevan oikein rukoilla tuomaria ja 
rukoilemalla päästä vapaaksi, vaan selvittää asiaa ja 
siten yrittää taivuttaa häntä. Sillä tuomari ei istu tehtä- 
vässään siksi, että hän jakaisi oikeutta suosion perus- 
teella, vaan langettaakseen oikeudenmukaisia tuo- 
mioita. Hän on vannonut valansa, ei tehdäkseen mie- 
liksi, kenelle hyväksi näkee, vaan tuomitakseen lakien 
mukaan. Ei siis meidän tule totuttaa teitä vannomaan 
väärin eikä teidän sallia itsenne siihen tottua, silloinhan 
eivät kummatkaan meistä menettelisi hurskaasti. Älkää 
siis vaatiko, Ateenan miehet, että minun on tehtävä sel- 
laista teidän silmienne edessä, minkä en katso olevan 
kaunista, oikeaa eikä hurskasta, sekä totisesti kautta 
Zeuksen muutenkin että erittäinkin, kun olen tämän 

Meletoksen taholta syytteessä jumalattomuudesta. Jos 
yrittäisin teitä taivuttaa ja rukoillen pakottaa, vaikka 
olette valan tehneitä, selvästihän neuvoisin teitä ole- 
maan uskomatta jumalien olemassaoloon ja siten puo- 
lustautuessani suorastaan syyttäisin itseäni siitä, etten 
usko jumaliin. Mutta kaukana siitä, että näin olisi asian- 
laita. Sillä uskonhan niihin siinä kuin kuka tahansa 
syyttäjistäni ja jätän teidän ja jumalan toimeksi antaa 
minua koskeva ratkaisupäätös tavalla, joka tulec koi- 
tumaan parhaaksi sekä itselleni että teille. 


TOINEN PUHE 


Ateenan miehet, siihen etten ole pahoillani tämän 
tapahtuman johdosta, nimittäin että olette tuominneet 
minut syylliseksi, on monien muitten seikkojen ohella 
minuun vaikuttamassa myös se, ettei tämä, mitä on 
tapahtunut, ole ollut minulle odottamatonta, päinvas- 
toin ihmettelen paljoa enemmän kumpaisenkin puolen 
äänten lopullista lukumäärää, sillä enpä olisi luullut, 
että erotus tulisi olemaan niin pieni, vaan että se päin- 
vastoin olisi ollut hyvinkin suuri. Mutta nyt, kuten näyt- 
tää, minut olisi vapautettu, jos ainoastaan 30 ääntä olisi 
mennyt toisin. Olen siis nähdäkseni vapautunut Mele- 
toksen syytteestä, enkä ainoastaan vapautunut, vaan jo- 
kaiselle on selvää se, että elleivät Anytos ja Lykon olisi 
esiintyneet syyttäjinä minua vastaan, hän olisi saanut 
maksaa sakkoa 1000 drakhmaa, koska ei saanut viidettä 
osaa äänistä. 


Kuitenkin mies ehdottaa minulle kuolemanrangais- 
tusta. Olkoon menneeksi! Mitä minä sitten puolestani 
ehdottaisin, Ateenan miehet? Ilmeisesti, mitä ansaitsen, 
vai kuinka? Mitä siis? Minkä rangaistuksen olen ansiol- 
linen kärsimään tai minkä sakon maksamaan siitä, että 
vakaumuksestani kiinni pitäen en ole viettänyt elämääni 
joutilaisuudessa, mutten myöskään välittänyt niistä 
seikoista, mistä suuri yleisö, nimittäin raha-ansiosta, ta- 
loudenhoidosta, päällikönasemista, esiintymisistä kan- 
salle ynnä muista julkisista tehtävistä ja osallistumisesta 
yhteiskunnassa esiintyviin salaseuroihin ja puoluemuo- 
dostelmiin? Siitä, etten mennyt sille tielle, koska katsoin 
3 — Platon, Viisi dialogia 

itseni todella liian hyväksi pelastautumaan menemällä 
mukaan sellaiseen, sillä jos siihen olisin mennyt, en olisi 
kyennyt olemaan teille enkä itselleni miksikään hyö- 
dyksi? Siitä, että päinvastoin alkamallani uralla, tehdäk- 
seni yksityisesti jokaiselle niin sanoakseni suurimman 
hyvän työn, menin tälle tielle ja ryhdyin taivuttamaan 
teistä kutakin siihen, ettei huolehtisi mistään omien etu- 
jensa piirissä, ennen kuin huolehtii itsestään, tullakseen 
niin hyväksi ja järkeväksi ihmiseksi kuin mahdollista, 
eikä valtion eduista ennen kuin valtiosta itsestään, ja 
että huolehtii siten kaikesta muusta samaan tapaan? 
Mitä olen ansiollinen saamaan osakseni siitä, että olen 
sellainen? Jotakin hyvää, Ateenan miehet, jos pitää 
todella ehdottaa korvaus ansion mukaan, ja korvauk- 
sena sellaista hyvää, joka soveltuu minulle. Mikä siis 
sopii köyhälle hyväntekijälle, miehelle, jonka tarvitsee 
saada viettää aikansa joutilaisuudessa voidakseen ke- 
hottaa teitä? Ateenan miehet, ei ole mitään, joka sopisi 
niin hyvin kuin kustantaa sellaisen miehen ateriointi 
prytaneionissa, paljon paremmallakin syyllä kuin jos 
joku teistä on voittanut Olympian kisoissa hevoskilvassa 
joko pari- tai nelivaljaikolla. Sillä sellainen henkilö tekee 
teidät näennäisesti onnellisiksi, minä taas todellisesti, ja 
sellainen ei tarvitse mitään elatusta, mutta minä tarvit- 
sen, Jos minun siis tulee ehdottaa oikeudenmukaisesti 
ansaitsemani korvaus, ehdotan sellaiseksi aterioimis- 
oikeutta prytaneionissa. 


Luultavasti näytän nyt teistä myös tätä puhuessani 
puhuvan samaan tapaan kuin käsitellessäni valittele- 
mista ja säälin anomista, nimittäin ylimielisesti. Mutta 
niin ei ole asianlaita, Ateenan miehet, vaan pikemmin- 
kin seuraavalla tavalla. Minä olen itse vakuuttunut siitä, 
etten ole ehdoin tahdoin tehnyt vääryyttä kenellekään 

ihmiselle, mutten saa teitä sitä uskomaan siksi, että niin 
vähän aikaa olemme yhdessä keskustelleet. Siksipä, jos 
teillä olisi sama oikeudellinen käytäntö kuin muitten val- 
tioitten kansalaisilla, ettei käytetä ainoastaan yhtä, vaan 
useita päiviä kuolemanrangaistusta koskevan asian kä- 
sittelyyn, luullakseni teidät olisi saatu uskomaan se. 
Mutta tässä tapauksessa ci ole helppoa lyhyessä ajassa 
torjua niskoiltaan paisuteltuja parjauksia. Kun nyt olen 
vakuuttunut siitä, etten ole tehnyt vääryyttä kenelle- 
kään, kaukana siitä, että tulisin tekemään vääryyttä 
itselleni ja itse väittämään omalta kohdaltani ansaitse- 
vani jotakin pahaa ja että ehdottaisin jotakin sellaista 
itselleni. Mitä peläten niin tekisin? Varmaankin, etten 
joutuisi kärsimään sitä, mitä Meletos minulle ehdottaa, 
mistä väitteeni mukaan en tiedä, onko se hyvää vai 
pahaa. Asettaisinko siis tämän edelle sellaista, jonka var- 
masti tiedän olevan pahaa, ja sitäkö ehdottaisin? Mutta 
miksi minun pitää elää vankilassa ja olla kulloinkin teh- 
täviään suorittavien viranomaisten, yksitoistamiehistön 
orjana? Vai ehdottaisinko rahasakkoja ja istumista van- 
kilassa, kunnes kykenen ne suorittamaan? Silloin kui- 
tenkin kohtaloni olisi sama, kuin juuri äsken mainitsin, 
sillä ci minulla ole rahoja, mistä maksaisin. Mutta eh- 
dottaisinko sitten maanpakoa? Ehkäpä määräisitte mi- 
nulle sen. Totisesti luja kiintymys elämään pitäisi minua 
vallassaan, jos olisin niin järjetön, etten voisi käsittää 
seuraavaa: Te ette ole kyenneet sietämään puuhiani ja 
puheitani, niin maanmiehiäni kuin olettekin, vaan ne 
ovat tulleet teille liian kiusallisiksi ja ärsyttäviksi, niin 
että te yritätte niistä nyt vapautua. Tulisivatko sitten 
toiset helposti sietämään niitä? Kaukana siitä, Ateenan 
miehet. Tosiaan kaunis elämäntapa tulisi osakseni, jos 
näin vanhana miehenä lähtisin maanpakoon; joutuisin 
näet elämään muutellen paikasta toiseen karkotusten 

alaisena. Tiedän varmasti, että minne ikinä saavun, 
nuorukaiset kuuntelevat minua pitäessäni yllä keskus- 
telua kuten täälläkin. Ja jos häädän heidät luotani, he 
Itse karkotuttavat minut taivuttamalla vanhemmat puo- 
lelleen. Mutta ellen häädä heitä luotani, heidän isänsä 
ja sukulaisensa toimittavat minut pois juuri heidän täh- 
tensä. 


Nyt ehkä joku sanoo: »Sokrates, etkö kykene viettä- 
mään maanpakoa hiljaisuudessa ja syrjään vetäyty- 
neenä?» Juuri tätä on kaikkein vaikeinta saada eräille 
teistä selvitetyksi. Jos näet sanon, että sellainen menet- 
tely olisi tottelemattomuutta jumalaa vastaan ja että 
minun sen vuoksi on mahdotonta elää syrjässä, ette 
usko minua, ikään kuin tekisin pilaa. Jos taas sanon, 
että ihmiselle on korkein hyvä saada keskustella joka 
päivä hyveestä ja muista ongelmista, mistä te kuulette 
minun keskustelevan ja tutkivan itseäni ja muita, ja 
että taas elämä ilman tutkistelua ei ole ihmiselle elä- 
misen arvoista, niin vielä vähemmän uskotte väitettäni. 
Kuitenkin asianlaita on, kuten sanon, kansalaiset, mutta 
ei ole helppoa saada teitä uskomaan sitä. Ja päälle 
päätteeksi en ole tottunut siihen ajatukseen, että ansait- 
sisin jotakin pahaa. Jos minulla nyt olisi rahaa, ehdot- 
taisin rahasakkoja niin paljon, kuin kykenisin maksa- 
maan, sillä siitä en kärsisi mitään vahinkoa. Mutta 
eihän minulla kerta kaikkiaan ole rahaa, jollette todel- 
lakin halua määrätä minulle sen verran sakkoa, kuin 
mahdollisesti jaksan maksaa. Ehkäpä voisin suorittaa 
teille hopeaminan. Sen verran sakkoa siis ehdotan. 
Tämä Platon, Ateenan miehet, Kriton, Kritobulos ja 
Apollodoros käskevät minun ehdottaa 30 minaa ja tar- 
joutuvat itse takaajiksi. Ehdotan siis sen verran, ja nämä 
ovat teille luotettavina takaajina rahasummasta. 


KOLMAS PUHE 


Perin pienen ajanvoiton vuoksi, Ateenan miehet, 
saatte itsellenne huonon maineen ja niiden taholta, 
jotka haluavat soimata valtiotamme, sen syytöksen, että 
olette tappaneet Sokrateen, viisaan miehen. Sillä he 
sanovat tietystikin, että minä olen viisas, joskaan en 
ole, koska he tahtovat herjata teitä. Jos olisitte odotta- 
neet vähän aikaa, olisi tämä toivomanne seikka tapah- 
tunut itsestään. Sillä ottakaa huomioon ikäni, olenhan 
jo pitkällä elonvaelluksessa, kuolemaa lähellä. Tätä en 
tosin sano kaikille teille, vaan ainoastaan niille, jotka 
ovat tuominneet minut kuolemaan. Myös seuraavan 
lausunnon kohdistan juuri heille. Ehkä luulette, kan- 
salaiset, minun saaneen langettavan tuomion puolus- 
tusperusteiden puutteen vuoksi, sellaisten, joilla olisin 
saattanut taivuttaa teidät puolelleni, jos olisin katsonut 
pakolliseksi tehdä ja sanoa kaiken välttääkseni tuomion. 
Kaukana siitä. Mutta kuitenkin olen saanut langettavan 
tuomion eräänlaisen puutteen vuoksi, en kuitenkaan 
puolustusperusteiden, vaan julkeuden ja häpeämättö- 
myyden puutteen vuoksi, ja koska en halunnut sanoa 
teille sellaista, joka olisi ollut teille mitä mieluisinta 
kuulla, jos näet olisin itkenyt ja valitellut sekä tehnyt 
ja sanonut paljon muuta, mikä on niin sanoakseni ar- 
volleni sopimatonta; sellaista tietenkin olette tottuneet 
muilta kuulemaan. Mutta yhtä vähän kuin silloin kat- 
soin, että on pakko tehdä jotakin vapaan miehen arvolle 
sopimatonta, yhtä vähän nyt kadun sitä, että olen täten 
puolustautunut, jopa pidän paljon parempana näin 
puolustauduttuani maata kuolleena kuin tuolla tavoin 

elää. Sillä ei oikeudessa eikä sodassa, ci minun eikä ke- 
nenkään muun pidä siten menetellä, että mihin hintaan 
hyvänsä pyrkii välttämään kuoleman. Käyhän näet 
taisteluissakin useasti ilmi, että joku välttää surman 
heittämällä aseensa ja ryhtymällä anomaan armoa vas- 
tustajilta. Ja monia muitakin kcinoja esiintyy pelastu- 
miseksi surman suusta kulloisissakin vaaroissa, jos joku 
julkeaa tehdä ja sanoa mitä vain. Luulenpa, kansalai- 
set, ettei ole vaikeata välttää vaaraa, vaan että on pal- 
jon vaikeampaa välttää alhaisuutta, sillä se kiiruhtaa 
kuolemaa kiivaammin. Nyt minäkin hidas ja jo vanhus 
kun olen, olen joutunut hitaamman yllättämäksi, syyt- 
täjäni taas, pontevia ja rivakoita kun ovat, ovat joutu- 
neet nopeamman, nimittäin halpamaisuuden yllättä- 
miksi. Ja nyt minä poistun täältä teidän langettama- 
nanne syylliseksi ansaitsemaan kuolemantuomion, nämä 
taasen totuuden langettamina saamaan halpamaisuu- 
den ja vääryyden maineen. Sekä he että minä saamme 
pysyä oikeuden päätöksessä. Asian ehkä piti siten päät- 
tyä, ja minä luulen, että se on niin kohdallaan. 


Mitä sitten vastaisuuteen tulee, minä haluan lausua 
ennustuksen teille, te minut syylliseksi julistaneet. Sillä 
olenhan jo siinä tilanteessa, jolloin ihmiset herkimmin 
ovat ennustuskykyisiä, nimittäin kun ovat kuolemaisi!- 
laan. Kansalaiset, te, jotka olette minut kuolemaan 
tuominneet, julistan näet, että teitä tulee kohtaamaan 
kosto heti kuolemani jälkeen paljon ankarampana, 
Zeuksen nimessä, kuin se kuolemanrangaistus, mihin 
olette minut tuominneet. Sillä nyt te olette suorittaneet 
tuomitsemisen arvellen vapautuvanne antamasta tiliä 
elämänvaelluksestanne, mutta teille käykin aivan toi- 
sin, väitän minä. Sillä teitä tutkimassa esiintyy useam- 
pia henkilöitä, jotka olen tähän asti pidättänyt syrjässä 

ja joita te ette ole huomanneet. Ja sitä kiusallisempia 
he ovat, mitä nuorempia he ovat, ja sitä enemmän teitä 
kiukuttaa. Sillä jos te luulette tappamalla ihmisiä pidät- 
tävänne jonkun soimaamasta teitä siitä, ettette toimi 
elämässänne oikein, niin arvelunne ei osu oikeaan. Sillä 
ei tämä tapa vapautua kritiikistä ole kovinkaan tulok- 
sellinen eikä kunniallinen, vaan kunniallisin ja helpoin 
tapa on se, ettei sorra toisia, vaan ponnistelee itse tullak- 
seen niin hyväksi kuin mahdollista. Tämän ennustuk- 
sen siis lausun teille, jotka olette tuominneet minut 
syylliseksi, ja poistun keskuudestanne. 


Kuitenkin niiden kanssa, jotka ovat äänestäneet mi- 
nun vapauttamisekseni, keskustelisin mielelläni selitel- 
len tätä sattunutta tapausta sillä aikaa, kun viranomai- 
set ovat tehtävissään ja kun en vielä ole lähtenyt sinne, 
minne jouduttuani minun pitää kärsiä kuolema. Niin, 
kansalaiset, pysykää alallanne tämä hetkinen, sillä ei 
mikään estä meitä tarinoimasta keskenämme, niin 
kauan kuin se on mahdollista. Sillä tahdon teille, ystä- 
viäni kun olette, selvitellä sitä, mikä minua on kohdan- 
nut ja mistä oikein on kysymys. Minulle on näet, tuo- 
marit — sillä käytän kai oikeaa nimitystä sanoessani 
teitä tuomareiksi — sattunut jotakin ihmeellistä. Nimit- 
täin minussa oleva ennusääni, niin sanottu daimonion, 
esiintyi koko aikaisempana elinaikanani alati taajaan 
ja vaikutti pidättävästi aivan pienissäkin seikoissa aina, 
jos olin tekemäisilläni väärin jossakin suhteessa. 

Nyt minua on kohdannut tämä, minkä itsekin näette, 
seikka, jonka tietenkin joku saattaa arvella olevan ja 
jonka katsotaankin olevan äärimmäinen onnettomuus. 
Kuitenkaan ei ennusääni pidättänyt minua, kun 
aamulla poistuin kotoani, eikä kun saavuin tänne oi- 
keuden eteen, eikä millään kohdalla puhettani aikoes- 

sani lausua jotakin. Ja onhan se kuitenkin muiden pu- 
heiden aikana monessa kohden pidättänyt minua kes- 
ken puheeni. Mutta nyt se ci ole missään kohdassa 
tämän jutun ollessa kysymyksessä pidättänyt minua, 
ei toiminnan eikä puheen tullessa kysymykseen. Minkä 
siis otaksun olevan syynä siihen? Sen tulen teille esittä- 
mään: Sillä ehkäpä tämä, mikä minulle on tapahtunut, 
onkin koitunut edukseni, eikä olekaan niin, että me, 
jotka arvelemme kuoleman olevan jotakin pahaa, otak- 
summe oikein. Minä olen saanut siitä painavan todis- 
tuksen: Sillä asia ei voi olla niin, ettei tavanomainen 
ennusääni olisi pidättänyt minua, cllen olisi menossa 
kokemaan jotakin hyvää. 


Suorittakaamme tutkistelua myös seuraavaan tapaan, 
nimittäin, että on täysi syy toivoa osani olevan hyvä. 
Kuolema on näet kahdesta vaihtoehdosta jompaakum- 
paa: nimittäin joko se on sellaista, kuin ei olisi ollen- 
kaan olemassa, niin ettei kuolleella ole mitään havain- 
toa mistään, tai se on sen mukaan, kuin on tapana sanoa, 
jokin olotilan muutos ja sielun siirtyminen näiltä main 
toiseen paikkaan. Ja jos kuolemassa ei esiinny mitään 
havaintoa, vaan siinä on kuten unitila, jolloin nukkuva 
ei edes näe unta, olisi kuolema ihana voitto. Minäpä 
luulen, että jos jonkun pitäisi valita se yö, jona hän on 
nukkunut niin, ettei ole edes nähnyt unta, ja sen yön 
rinnalle asettaa sekä muut yöt että muut päivät elä- 
mässään ja harkinnan jälkeen sanoa, kuinka monta 
päivää ja yötä elämässään hän on elänyt paremmin ja 
ihanammin kuin tuon yön, luulenpa, ettei vain joku 
yksityishenkilö, vaan että itse suurkuningas havaitsisi 
ne helposti laskettaviksi muiden päivien ja öiden rin- 
nalla. Jos siis kuolema on senlaatuista, sanon sitä voi- 
toksi: sillä ei totisesti koko aika kuoleman jälkeen näytä 

tässä mielessä olevan yhtään pitempi kuin yksi yö. Jos 
taas kuolema on muuttamista täältä toiseen paikkaan 
ja jos on totta, mitä on tapana sanoa, että siis siellä ovät 
kaikki kuolleet, voisiko olla mitään suurempaa onnea 
kuin tämä, tuomarit? Sillä jos saavuttuaan Hadeksen 
valtakuntaan vapautuneena niistä, jotka sanovat ole- 
vansa tuomareita, saa kohdata todelliset tuomarit, joi- 
den sanotaan siellä jakavan oikeutta, Minoksen Rhada- 
manthyksen, Aiakoksen ja Triptolemoksen ja muut 
puolijumalat, jotka ovat osoittautuneet elinaikanaan 
oikeamielisiksi, tokko tämä muutos mahtaisi olla epä- 
mieluisa? Tai sitten voida tavata Orfeusta, Musaiosta, 
Hesiodosta ja Homerosta, miten paljon tarjoaisikaan 
joku teistä saadakseen sen mahdollisuuden! Minä puo- 
lestani näet haluan monta kertaa kohdata kuoleman, 
jos tämä on totta. Sillä minulle itsellenikin tuo tuolla 
olisi ihanaa ajanvietettä, kun kohtaisin Palamedeen ja 
Aiaksen, Telamonin pojan, ja muut muinaiset henkilöt, 
jotka ovat kuolleet väärän tuomion uhrina. Kuinka 
mieluisaa olisikaan — niin otaksun — verrata omia 
kärsimyksiään heidän kärsimyksiinsä! Ja tietystikin 
tärkeintä saada elää koetellen ja tutkistellen siellä olevia 
aivan kuin täkäläisiä, kuka heistä on todella viisas ja 
kuka vain niin luulee, vaikkei ole. Kuinka paljon antai- 
sikaan moni, tuomarit, saadessaan tutkia sitä, joka johti 
valtavaa sotajoukkoa Troijaa vastaan, tai Odysseusta 
tai Sisyfosta, tai voisipa joku mainita kymmeniätuhan- 
sia muita, sekä miehiä että naisia, joiden kanssa olisi 
sanomaton onni saada siellä keskustella, seurustella ja 
tutkistella. Missään tapauksessa eivät kai siellä olevat 
tämän seikan vuoksi ota ketään hengiltä. Ovathan sitä 
paitsi sikäläiset täkäläisiä onnellisempia, nimenomaan 
siinäkin, että ovat ikuisesti kuolemattomia, jos kerran 
se, mitä sanotaan, on totta. 

Ja myös teidän, tuomarit, pitää olla toiveikkaita 
kuolemaan nähden ja katsoa todeksi edes tämä yksi 
seikka, että kunnon miehelle ci tapahdu mitään pahaa, 
ei hänen eläessään eikä hänen kuoltuaan, ja että juma- 
lat eivät ole välinpitämättömiä hänen kohtalostaan. Ei 
minun kohtaloni ole ollut sattuman varassa, vaan mi- 
nusta on selvää se, että minulle on parempi jo saada 
kuolla ja vapautua vaivoista. Siksi myöskään ei minua 
missään tilanteessa ennusääni pidättänyt, enkä minä 
puolestani ole ensinkään vihoissani niille, jotka ovat 
tuominneet minut, enkä syyttäjilleni. Varmaankaan he 
eivät minua tässä tarkoituksessa tuominneet ja syyttä- 
neet, vaan aikoen vahingoittaa. Tästä he ansaitsevat 
moitetta. 

Kuitenkin pyydän heiltä vähäpätöistä seikkaa: Kun 
poikani tulevat täysikasvuisiksi, kostakaa heille tämä, 
kansalaiset, kiusaten heitä samoin, kuin minä olen teitä 
kiusannut. Jos he teistä näyttävät huolehtivan rahoista 
tai jostakin muusta enemmän kuin hyveestä ja jos he 
luulevat olevansa jotakin, vaikkeivät ole, moittikaa 
heitä kuten minä teitä siksi, että he eivät huolehdi siitä, 
mistä pitäisi, ja luulevat olevansa jotakin olematta min- 
kään arvoisia. Ja jos näin menettelette, olen saava oi- 
keata kohtelua osakseni teidän puoleltanne, sekä minä 
että poikani. 

Mutta onhan jo aika poistua täältä minun mennäk- 
seni kuolemaan, teidän jatkaaksenne elämää. Kum- 
matko meistä käyvät parempaa kohtaloa kohti, on sa- 
lattu jokaiselta paitsi jumalalta. 


KRITON 


Suomentanut 


PÄIVÖ OKSALA 


HENKILÖT 


SOKRATES 
KRITON 


SOKRATES: Miksi olet saapunut tähän aikaan, Kriton? 
Vai eikö ole vielä varhaista? 

KRITON: Onpa niinkin. 

SOKRATES: Mikä aika suunnilleen? 

KRITON: Päivän sarastus. 

SOKRATES: Ihmettelen, miten vankilan vartija oli 
taipuvainen kallistamaan korvaansa sinulle, 

KRITON: Hän on jo minun tuttavani, Sokrates, siksi 
että käyn usein täällä, ja olenpa tehnyt hänelle jotakin 
hyvääkin. 

SOKRATES: Oletko saapunut juuri nyt vai jo kauan 
sitten? 

KRITON: Aika kauan sitten. 

SOKRATES: Kuinka et sitten heti herättänyt minua, 
vaan olet istunut hiljaa vieressäni? 

KRITON: Enhän toki, Zeuksen nimessä, Sokrates, itse- 
kään tahtoisi kärsiä tämmöistä unettomuutta ja mur- 
hetta. Mutta olenpa kauan ihmetellyt sinua huomates- 
sani, miten makeasti nukut; ja tahallani olin sinua he- 
rättämättä, jotta saisit kuluttaa aikaasi mahdollisimman 
miellyttävästi. Ja monesti jo aikaisemminkin olen sinua 
elämänvaelluksessasi luonteesi vuoksi kiittänyt onnelli- 
seksi, mutta teen sen varsinkin tässä nykyisessä onnetto- 
muudessa, koska helposti ja leppoisasti kannat sen. 

SOKRATES: Olisihan toki sopimatonta, Kriton, kun 
kerran on näin vanha, olla harmissaan, jos jo nyt täytyy 
kuolla. 

KRITON : Joutuvathan, Sokrates, muutkin yhtä vanhat 
sellaisiin onnettomuuksiin, mutta ci heitä ikä ollenkaan 

vapauta olemasta harmissaan osalleen tulevasta kohta- 
losta, 

SOKRATES: Niin on. Mutta miksi jo näin varhain olet 
saapunut? 

KRITON: Tuomaan ikävää viestiä, oi Sokrates, ei tosin 
sinulle nähdäkseni, vaan minulle ja kaikille ystävillesi 
sekä ikävää että raskasta sanomaa, jonka minä luullak- 
seni otan raskaimmin. 

SOKRATES: Mitä sanomaa? Vai onko Deloksesta saa- 
punut laiva, jonka tuitua minun on kuoltava? 

KRITON: Ei se tosin vielä ole saapunut, mutta saapuu 
kuitenkin luullakseni tänään sen mukaan, mitä kertovat 
eräät Sunionista saapuneet, joiden lähtiessä se oli jäänyt 
sinne. Siitä päätellen on siis selvää, että se tulee tänään, 
ja jo huomenna sinun, Sokrates, on pakko luopua elä- 
mästä. 


SOKRATES: No niin, olkoon parhaaksi onneksi, Kriton! 
Käyköön siten, jos se on jumalille mieleen! En kuiten- 
kaan luule laivan saapuvan tänään. 

KRITON; Mistä sen päättelet? 

SOKRATES: Sanon sen sinulle. Minunhan on kai kuol- 
tava seuraavana päivänä sen jälkeen, kun laiva on saa- 
punut. 

KRITON: Niinhän sanovat ne, joilla on valta näissä 
asioissa. 

SOKRATES: En siis luule laivan tulevan tänä päivänä, 
vaan huomenna, Päättelen sen unesta, jonka näin vähän 
aikaisemmin tänä yönä; näytätpä sopivaan aikaan 
jättäneen herättämättä minut. 

* KRITON; Mikä uni se sitten oli? . 

SOKRATES: Näin unissani kauniin ja miellyttävän nai- 
sen tulevan luokseni valkeissa vaatteissa ja kutsuvan 
minua lausuen: Sokrates, i 

»Päivä kun kolmas saa, kotis onpi jo viljava Pthi&». 

KRITON: Merkillinen uni, Sokrates. 

SOKRATES: Päinvastoin aivan selvä, ainakin minun 
mielestäni, Kriton. 


KRITON: Liiaksikin, kuten näyttää. Mutta, jumalainen 
Sokrates, taivu pyyntööni edes nyt ja pelastaudu! Sillä 
jos sinä kuolet, ei minulle koidu vain yksi onnettomuus, 
vaan paitsi sitä, että menetän sellaisen ystävän, jollaista 
en kenestäkään ikinä saa, vielä tietystikin näytän mo- 
nien mielestä, jotka eivät minua ja sinua tarkoin tunne, 
lyöneen laimin tilaisuuden, vaikka muka olisin kyennyt 
pelastamaan sinut, jos olisin tahtonut käyttää rahaa. 
Ja kuitenkin, mikä maine olisi häpeällisempi kuin se, 
että näyttää pitävän rahoja arvokkaampina kuin ystä- 
viä? Sillä eivät ihmiset usko, että sinä et itse tahtonut 
lähteä pois täältä, vaikka me sitä kovin halusimme. 

SOKRATES: Mutta mitä me, rakas Kriton, välitämme 
tuolla tavoin suuren joukon mielipiteestä? Sillä ymmär- 
täväisimmät, joista kannattaa enemmän pitää lukua, 
katsovat sen tapahtuneen siten, kuin se tapahtuukin. 

KRITON: Mutta näethän, Sokrates, että on pakko välit- 
tää myös ihmisten mielipiteestä. Osoittavathan juuri 
nämä nykyiset tapahtumat selvästi, että ihmiset eivät 
kykene saamaan aikaan vain pienintä onnettomuutta, 
vaan melkein suurimman, jos joku joutuu heidän pane- 
teltavakseen. 

SOKRATES: Oi jospa, Kriton, ihmiset kykenisivätkin 
saamaan aikaan suurinta pahaa, jotta ne kykenisivät 
myös saamaan aikaan suurinta hyvää, sehän olisi erin- 
omaista! Mutta nyt he eivät kykene kumpaankaan: 
sillä he eivät pysty tekemään ketään järkeväksi eivätkä 
järjettömäksi, vaan tekevät, mitä sattuu. 


4 — Platon, Viisi dialogia 

KRITON: Olkoon sitten niin. Sanopa, Sokrates, mi- 
nulle seuraava. Ethän toki ole huolissasi minusta ja 
muista ystävistäsi siksi, että ilmiantajat, jos täältä läh- 
det, tuottaisivat ikävyyksiä mcille, koska muka olemme 
sinut täältä ryöstäneet, ja että joutuisimme pakotetuiksi 
menettämään joko koko omaisuutemme tai melkoisia 
summia taikka kärsimään sen lisäksi vielä jotakin 
muuta? Siispä heitä asia sikseen, jos jotakin sellaista pel- 
käät. Onhan kai oikeudenmukaista, että pelastaessamme 
sinut joudumme sellaiselle vaaralle alttiiksi ja tarpeen 
vaatiessa vielä sitä suuremmalle, No niin, tottele minua 
äläkä menettele toisin! 

SOKRATES: Kriton, olen sekä tästä että monesta muusta 
seikasta huolissani. 

KRITON: Älä siis pelkää tätä! Sillä melko pienestä 
summasta eräät ovat valmiit pelastamaan sinut ja kul- 
jettamaan pois täältä. Etkö sitä paitsi tiedä, miten hel- 
posti lahjottavissa nuo ilmiantajat ovat ja ettei heitä 
varten suinkaan paljoa rahaa tarvittane? Sinua varten- 
han ovat tarjolla minun varani, ja ne ovat luullakseni 
riittävät. Jos taas olet jotenkin huolissasi minusta ja 
arvelet, ettei pidä kuluttaa minun omaisuuttani, täkä- 
läiset ystävät ovat valmiit suorittamaan kustannukset. 
Eräskin on toimittanut juuri siihen tarkoitukseen riit- 
tävän rahasumman, nimittäin thebalainen Simmias. 
Aulis on myös Kebes ja hyvin monet muut. Siis, kuten 
sanottu, älä tätä peläten luovu yrittämästä pelastaa 
Itseäsi, ja älköön se, mitä sanoit oikeudessa, olko sinulle 
estecksi, nimittäin, ettet poistuessasi tietäisi, minne läh- 
tisit, sillä moniaalla muuallakin, minne saavutkin, ote- 
taan sinut suopeasti vastaan. Jos tahtoisit mennä Thessa- 
liaan, minulla on siellä ystäviä, jotka pitävät sinua suu- 
ressa arvossa ja tarjoavat sinulle turvapaikan, niin ettei 
kukaan thessalialaisista sinua loukkaa. 

Ja sitten, Sokrates, et nähdäkseni menettele oikein 
antaessasi itsesi alttiiksi, vaikka olisi mahdollista pelas- 
tautua. Tahdothan, että sinun kävisi niin, kuin viha- 
miehesikin tahtoisivat ja ovat tahtoneet halutessaan 
tuhota sinut. Mutta tämän lisäksi näytät minusta jättä- 
vän oman onnensa nojaan myös poikasi, jotka aiot hy- 
lätä poistuessasi, vaikka sinun olisi mahdollista sekä elät- 
tää että kasvattaa heidät, ja sinun puolestasi heidän 
kohtalonsa jää sattuman varaan: he saavat todennä- 
köisesti kokea sitä, mikä tavallisesti tulee orpojen osaksi 
orpoudessa. Sillä joko ei pidä hankkia lapsia tai tulee 
jakaa heidän kohtalonsa elättäessään ja kasvattaessaan 
heitä. Sinä puolestasi näytät minusta valitsevan muka- 
vimman osan. Mutta pitää tehdä valintansa niin, kuin 
tekisi kelpo ja miehuuliinen mies, kun kerran kehuu koko 
elämänsä ajan vaalineensa hyvettä. Näin ollen minä- 
hän saan hävetä sekä sinun puolestasi että meidän, ystä- 
viesi puolesta, että koko sinuun kohdistunut oikeuden- 
käynti näyttää tapahtuneen tavallaan meidän raukka- 
maisuutemme vuoksi: toisaalta riita-asian pääsy oikeu- 
teen, että se sinne joutui, vaikka sen ei olisi tarvinnut 
sinne joutua, toisaalta itse oikeusjutun käsittely, sellai- 
sena, kuin se tapahtui, ynnä lopuksi juuri tämä ikään 
kuin pilkantekona tapahtumalle, että me näytämme 
vetäytyneen pakoon tavallaan kehnoutemme ja raukka- 
maisuutemme takia, koskapa emme sinua pelastaneet 
etkä sinä itseäsi, vaikka se olisi käynyt päinsä ja ollut 
mahdollista, jos olisi ollut meidän puoleltamme tarjona 
pientäkin apua. Sokrates, katso siis, ettei onnettomuu- 
den ohella tämä koituisi vielä häpeäksi itsellesi ja meille. 
Mutta harkitse, tai pikemminkin ei ole enää aika har- 
kita, vaan olla selvillä kannastaan! Mutta on olemassa 
vain yksi ratkaisu, sillä tulevan yön kuluessa tulee kai- 
ken tämän olla suoritettuna. Jos taas vielä vitkaste- 

lemme, on se mahdotonta eikä käy enää päinsä. Oi, 
Sokrates, tottele siis minua kaikin mokomin äläkä mil- 
lään muotoa menettele toisin! 


SOKRATES: Rakas Kriton, alttiutesi olisi suuren arvoi- 
nen, jos sillä olisi jossakin määrin oikeutusta, päinvastai- 
sessä tapauksessa se on sitä kiusallisempi, mitä suu- 
rempi se on. Meidän pitää siis tarkastaa, onko siten 
meneteltävä vai ei. Sillä minä en ole ainoastaan nyt, 
vaan olen aina ollut sillä kannalla, etten noudata mieli- 
piteistäni periaatteena muuta kuin sitä, mikä harkintani 
mukaan näyttää parhaalta. Ja aikaisemmin lausumis- 
tani mielipiteistä en voi luopua nytkään, kun osakseni 
on tullut tämä kohtalo, vaan ne osoittautuvat minusta 
jokseenkin samanlaisiksi, ja pidän arvossa ja kunnioitan 
samoja kuin ennenkin. Jos meillä ei ole tällä hetkellä 
esitettävänä mitään parempia kuin ne, voit olla varma 
siitä, etten suinkaan suostu tahtoosi, en vaikka rahvaan 
valta nykyistä enemmän säikyttäisi meitä peikoilla ku- 
ten lapsia uhaten kahleilla, kuolemanrangaistuksilla ja 
omaisuuden riistoilla. 

Miten siis sopivimmin näitä kysymyksiä tarkastai- 
simme? Jospa ottaisimme ensinnä käsiteltäväksi sen aja- 
tuksen, minkä sinä esität mielipiteistä: oliko se kannan- 
otto kaikissa tapauksissa oikea vai ei, että toisiin mielipi- 
teisiin tulee kiinnittää huomiota, toisiin taas ei? Vai oliko 
tämä kannanotto oikea, ennen kuin minut määrättiin 
kuolemaan, mutta nyt siis on tullut ilmi, että se lausuttiin 
muutoin vain puheen jatkoksi ja olikin todellisuudessa 
leikkiä ja lörpöttelyä? Minäpä haluan, Kriton, yhdessä 
sinun kanssasi tarkastaa, näyttääkö se minusta jossakin 
suhteessa toisenlaiselta, kun olen tässä asemassa, vai sa- 
malta, ja annammeko olla sen sillään vai noudatammeko 
sitä. Mutta luullakseni ne, jotka arvelivat lausuvansa 

jotakin merkittävää, lausuivat aina jotakuinkin niin, 
kuin minä juuri nyt sanoin, että ihmisten esittämistä 
mielipiteistä pitäisi toisia pitää suuressa arvossa, toisia 
taas ci. Eikö sinusta, Kriton, tämä lausunto näytä juma- 
lien nimessä oikealta? Sillä ainakin inhimillisesti katsoen 
sinä olet kaukana siitä, että huomenna odottaisit kuole- 
maa, cikä sinua nykyinen onnettomuus harhauttance. 
Harkitse siis: Eikö sinusta näytä olevan sattuvasti sa- 
nottu, ettei tule pitää arvossa ihmisten kaikkia mieli- 
piteitä, vaan kyllä toisia, toisia taas ei? Mitä sanot? 
Eikö se ole oikein sanottu? 

KRITON: Oikein. 

SOKRATES: Eikö siis tule pitää arvossa parhaita mieli- 
piteitä, huonoja taas ei? 

KRITON: Aivan niin, 

SOKRATES: Eivätköhän parhaita ole järkevien mieli- 
piteet, huonoja taas ymmärtämättömien? 

KRITON: Kuinkas muuten. 


SOKRATES: No niin, mikä olikaan kantamme seuraa- 
vanlaisessa tapauksessa? Kiinnittääkö urheilua harras- 
tava ja siihen antautunut mies huomiota joka miehen 
kiitokseen, moitteeseen ja mielipiteeseen vai yhden 
ainoan, nimittäin lääkärin tai valmentajan? 

KRITON: Yhden ainoan. 

SOKRATES: Eikö siis tule pelätä tuon yhden moitteita 
ja iloita hänen kiitoksistaan, mutta ei suuren joukon? 

KRITON: Se on selvä. 

SOKRATES: Hänen on siis siten meneteltävä, valmen- 
tauduttava, jopa syötävä ja juotava, kuin tuo yksi, val- 
mennusmestari ja asiantuntija, katsoo hyväksi, eikä suin- 
kaan kuten kaikki muut. 

KRITON: Niin on. 

SOKRATES: No, hyvä. Mutta eikö hän kärsi mitään va- 

hinkoa, jos on tottelematta tuota yhtä, halveksii hänen 
miclipidettään ja pitää arvossa täysin asiantuntematto- 
man suuren joukon mielipiteitä? 

KRITON: Kuinkas muuten? 

SOKRATES: Minkälaatuinen sitten tuo vahinko on? 
Minne ja mihin osaan tottelematonta sc kohdistuu? 

KRITON: Luonnollisestikin ruumiiseen, sillä sen se tur- 
melee. 

SOKRATES: Oikein sanot. Eikö siis, Kriton, asianlaita 
ole kaiken muunkin suhteen niin — jottemme joutuisi 
kaikkea kertaamaan — niin ikään myös, mitä tulee 
oikeaan ja väärään, rumaan ja kauniiseen, hyvään ja 
huonoon, joita nyt käsittelemme. Onko meidän seurat- 
tava suuren joukon mielipidettä ja sitä pelättävä vai 
yhden henkilön, jos on joku asiantuntija, jota tulee sekä 
kunnioittaa että pelätä enemmän kuin kaikkia muita? 
Ellemme häntä seuraa, turmelemme ja vahingoitamme 
sitä, minkä todettiin tulevan paremmaksi oikein mene- 
tellen, mutta väärin menetellen turmeltuvan. Vai onko 
sellaista ollenkaan olemassa? 

KRITON: Minä puolestani luulen niin, Sokrates. 


SOKRATES: Hyvä siis, jos turmelemme sen, mikä ter- 
veellisellä menettelyllä paranee, epäterveellisellä taas 
tärveltyy, välittämättä asiantuntijain mielipiteestä, kan- 
nattaako meidän elää, kun se on turmeltunut? Mutta 
sehän on kai ruumis, vai kuinka? 

KRITON: Niin on. 

* SOKRATES: Kannattaako meidän siis elää ruumis 
raihnaisena ja tärveltyneenä? 

KRITON: Ei suinkaan. 

SOKRATES: Mutta kannattaako meidän elää tuo osa 
tärveltynä, jota väärä vahingoittaa, mutta oikea hyödyt- 
tää? Vai pidämmekö huonompana kuin ruumista sitä, 

mikä osa se meistä sitten onkin, johon vääryys ja oikeus 
kohdistuu? 

KRITON: Ei suinkaan. 

SOKRATES: Päinvastoin arvokkaampana? 

KRITON: Paljonkin. 

SOKRATES: Ei todellakaan, paras ystävä, meidän ole 
liioin ajateltava sitä, mitä suuri joukko sanoo meistä, 
vaan mitä asiantuntija sanoo oikeasta ja väärästä, tämä 
yksi ja itse totuus. Näin ollen sinä et ensinnäkään esitä 
tällä tavoin asiaa oikein esittäessäsi, että meidän tulec 
kiinnittää huomiota suuren joukon mielipiteeseen oi- 
keasta, kauniista ja hyvästä sekä päinvastaisesta. Mutta, 
joku tosin sanonee, kykeneehän suuri joukko saattamaan 
meidät kuolemaan. 

KRITON: Se on tietystikin selvää, Sokrates, totta puhut. 

SOKRATES: Mutta, sinä merkillinen mies, tämä ajatus- 
ketju, jonka olemme käyneet läpi, näyttää ainakin mi- 
nusta yhäti olevan sama kuin aikaisemmin. Ja tarkaste- 
lepa sitäkin, vieläkö pitää paikkansa meihin nähden 
vai ei, että elämistä ei ole pidettävä suurimman arvoi- 
sena, vaan hyveellistä elämistä. 

KRITON: Kyllä pitää paikkansa. 

SOKRATES: Pitääkö paikkansa vai ei pidä, että hyveelli- 
sesti, kauniisti ja oikein eläminen on sama asia? 

KRITON: Pitää. 


SOKRATES: Eikö siis sen perusteella, mistä olemme yhtä 
mieltä, ole tarkastettava sitä, onko oikein vai ei minun 
yrittää poistua täältä vastoin ateenalaisten tahtoa? Ja 
jos se näyttää oikealta, yrittäkäämme, jos taas ei, anta- 
kaamme asian jäädä! Mitä taas tulee esittämiisi ajatuk- 
siin, jotka koskevat rahallisia uhrauksia, yleistä mieli- 
pidettä ja lasten elatusta, pelkään, Kriton, niiden to- 
dellisuudessa olevan niiden mielijohteita, jotka kevyt- 

mielisesti tappaisivat ja palauttaisivat henkiin järjettö- 
mästi, jos siihen kykenisivät, nimittäin suuren joukon 
käsityksiä. Koska tarkasteluperusteemme niin vaatii, 
meidän ci ole tarkasteltava mitään muuta kuin mitä 
juuri äsken sanoimme, nimittäin teemmekö oikein, jos 
maksamme rahaa ja osoitamme kiitollisuutta niille, 
jotka minut täältä tulisivat toimittamaan pois, itse ollen 
osallisina sekä vicjinä että vietävinä, vai teemmekö to- 
dellisuudessa väärin, jos ryhdymme tähän kaikkeen. 
Ja jos näytämme menettelevän väärin tässä suhteessa, 
ei ensinkään tule ottaa huomioon, onko meidän kuol- 
tava, jos pysymme alallamme ja säilytämme levollisuu- 
temme, eikä sitä, onko meidän kärsittävä mitä muuta 
tahansa ennemmin kuin meneteltävä väärin. 

KRITON: Minusta näytät puhuvan oikein, Sokrates, 
mutta tarkastele, mitä meidän tulisi tehdä. 

SOKRATES: Tutkistelkaamme yhdessä, hyvä ystävä, ja 
jos sinulla on jossakin suhteessa vastaansanomista mi- 
nun kannanottooni, esitä vastaväitteesi, ja minä alistun 
kuulemaan sinua, mutta jos ei ole, lakkaa jo, ystäväiseni, 
toistamasta minulle yhä uudelleen samaa mielipidettä, 
että minun täytyy poistua täältä vastoin ateenalaisten 
tahtoa. Sillä minä pidän suuren arvoisena, jos saan si- 
nut taivutetuksi omaksumaan saman menettelytavan, 
mutta ei vastoin sinun tahtoasi. Katsopa siis tarkaste- 
lumme lähtökohtaa, tuntuuko se sinusta riittävästi pe- 
rustellulta, ja yritä vastata kysymyksiin, kuten parhaaksi 
katsot. 

KRITON: Koetan kyllä. 


SOKRATES! Sanommeko, ettei millään tavoin saa tehdä 
ehdoin tahdoin väärin vai että jollakin tavoin saa tehdä 
väärin, jollakin taas ei? Vai onko asianlaita niin, ettei 
väärin tekeminen millään muotoa ole hyvää eikä kau- 

nista, kuten useasti aikaisemminkin olemme sopineet? 
Vai ovatko meiltä kaikki nuo aikaisemmat sopimuk- 
semme näissä muutamissa päivissä unohtuneet, ja onko 
todellakin, Kriton, aikaa sitten meiltä näin vanhoilta 
miehiltä keskustellessamme tosissamme keskenämme 
jäänyt huomaamatta, että olemme aivan lasten kaltai- 
sia? Vai onko asianlaita pikemminkin niin, kuin silloi- 
nen kantamme oli, sanokoon suuri joukko niin tai näin, 
nimittäin että vaikka meidän pitäisi kärsiä vielä tätä 
ankarampaa tai sitten lievempää, kuitenkin väärin teke- 
minen on väärintekijälle joka tapauksessa huonoa ja 
häpeällistä? Myönnämmekö tämän vai ei? 

KRITON: Myönnämme. 

SOKRATES: Ei siis millään muotoa saa tehdä väärin, 

KRITON: Ei totisesti. 

SOKRATES: Koskapa ei millään muotoa saa tehdä vää- 
rin, ei siis senkään, joka joutuu kärsimään vääryyttä, 
pidä vastata vääryydellä, kuten suuri joukko arvelee. 

KRITON: Ei ilmeisestikään. 

SOKRATES: Entä sitten, saako tehdä pahaa, Kriton, 
val ei? 

KRITON: Eihän toki saa, Sokrates. 

SOKRATES: Entä sitten, jos saa osakseen huonoa kohte- 
lua, onko oikein vai ei kostaa paha pahalla, kuten suuri 
joukko sanoo? 

KRITON: Ei suinkaan. 

SOKRATES: Sillä ei kai pahan tekeminen ihmisille eroa 
yhtään vääryyden tekemisestä? 

KRITON: Totta puhut. 

SOKRATES: Ei siis tule maksaa vääryyttä vääryydellä 
eikä tehdä pahaa kenellekään ihmiselle, ei, vaikka mitä 
tahansa saisi kärsiä heidän puoleltaan. Katsopa, Kriton, 
ettet näin myönnellessäsi antaisi myöten vastoin omaa 
mielipidettäsi. Sillä tiedän, että vain jotkut harvat ovat 

ja tulevat olemaan tällä kannalla. Siis niillä, jotka ovat 
tulleet tähän käsitykseen, ja niillä, jotka eivät ole, ei ole 
yhteisiä periaatteita, vaan heidän on pakko halveksia 
toisiaan nähdessään toistensa aivoitukset. Katsopa siis 
sinäkin oikein tarkoin, yhdytkö minuun ja oletko samaa 
mieltä ja pitäisikö meidän pohtiessamme lähteä siitä 
periaatteesta, ettei milloinkaan ole oikein tehdä vää- 
ryyttä eikä maksaa vääryyttä vääryydellä eikä pahaa 
kärsittyään kostaa tekemällä pahaa vastavuoroon; vai 
luovutko kannastamme yhtymättä lähtökohtaan? Ni- 
mittäin minä puolestani olen sekä ennen ollut että olen 
nyt vielä samaa mieltä, mutta jos sinä olet jollakin toi- 
sella kannalla, puhu ja perustele! Jos taas pysyt aikai- 
semmassa kannassamme, kuule, mitä siitä seuraa! 

KRITON: No niin, pysyn kannassamme, ja se on myös 
minun mielipiteeni. Puhu siis! 

SOKRATES: Sanonpa sitten, mitä siitä seuraa, tai pi- 
kemminkin kysyn: Onko tehtävä se, minkä myöntää 
jollekulle olevan oikein, vai saako pettää? 

KRITON: On tehtävä oikein. 


SOKRATES: Harkitse siis asiaa edellisen mukaisesti! 
Jos me poistumme täältä saamatta valtion suostumusta, 
teemmekö pahaa joillekuille ja lisäksi niille, joille vä- 
himmin saa sitä tehdä, vai emme? Ja pysymmekö niissä 
periaatteissa, jotka olemme myöntäneet oikeiksi, vai 
emme? 

KRITON: En pysty vastaamaan kysymykseesi, Sokra- 
tes, sillä en ymmärrä. 

SOKRATES: No niin, tarkastele asiaa seuraavalla tavoin. 
Jos lait koko yhteiskuntajärjestyksen nimissä tulisivat 
luoksemme aikoessamme täältä karata, vai miten täl- 
laista menettelyä tulee nimittää, asettuisivat eteemme 
ja sanoisivat meille: »Sano minulle, Sokrates, mitä aiot 

tehdä? Etkö juuri sillä teollasi, mihin ryhdyt, aio tuhota 
meidät, lait, ja koko yhteiskunnan omalta osaltasi? Vai 
näyttääkö sinusta mahdolliselta sellaisen yhteiskunnan 
jatkuva olemassaolo ja tuholta säilyminen, missä julis- 
tetut tuomiot eivät ensinkään päde, vaan tulevat yksi- 
tyisten toimesta tehottomiksi ja raukeavat?» Mitä sa- 
nomme, Kriton, tähän ja muihin tällaisiin seikkoihin? 
Sillä paljon sanottavaa lience jollakulla ja ctenkin 
oikeuspuhujalla tämän tuhoutumisen vaarassa olevan 
lain puolesta, joka määrää langetettujen tuomioiden 
olevan voimassa. Vai sanoisimmeko näille, että valtio- 
han on tehnyt meille vääryyttä eikä ole oikein langetta- 
nut tuomiotaan? Näinkö vai miten vastaisimme? 
KRITON: Juuri niin, Zeuksen nimessä, Sokrates. 


SOKRATES: Entä sitten, jos lait sanoisivat: »Sokrates, 
olimmeko me ja sinä sopineet tällaisestakin menettelystä 
vai alistuvamme niihin tuomioihin, joita valtio langet- 
taa?» Jos me nyt ihmettelisimme niitten puhetta, kai- 
keti ne sanoisivat: »Sokrates, älä ihmettele sanojamme, 
vaan vastaa, koskapa sinun menettelytapasi on kysellä 
ja vastata! No niin, mistä saatat syyttää meitä ja val- 
tiota, koska ryhdyt meitä tuhoamaan? Emmekö me 
ensinnäkin ole saattaneet sinua maailmaan, ja eikö 
isäsi meidän välityksellämme saanut äitiäsi ja siittänyt 
sinua? Sano siis, moititko meidän joukostamme niin 
sanottuja avioliittolakeja muka huonoiksi?» — Vastai- 
sin: »En moiti.» — »Moititko sitten lapsen elatusta ja 
kasvatusta koskevia lakeja, minkä kasvatusmenetelmän 
mukaan sinutkin on kasvatettu? Eivätkö keskuudes- 
tamme ne lait, jotka ovat säädetyt näitä tarkoituksia 
varten, ole käskeneet hyvin määrätessään isäsi kehittä- 
mään sinua sekä henkisesti että ruumiillisesti?» — 
Sanoisin: »Hyvin.» — »No niin, mutta sitten kun sinut 

on synnytetty, elätetty ja kasvatettu, voisitko sanoa 
ensinnäkin, ettet ollut meidän jälkeläisemme etkä käsky- 
läisemme, et sinä itse civätkä esi-isäsi? Ja jos asianlaita 
niin on, luuletko, että sinulla on samanlainen oikeus 
kuin meillä ja luuletko sinulla olevan oikeus tehdä 
vastavuoroon sitä, mitä me aiomme tehdä sinulle? Ei- 
hän sinulla luonnollisestikaan ollut isääsi nähden eikä 
isäntääsi nähden, jos sinulla mahdollisesti sellainen oli, 
samanlaista oikeutta, niin että saatoit kostaa sen, mitä 
kärsit, ci oikeutta nuhdeltuna sanoa vastaan, ei kuritusta 
saaneena lyödä takaisin eikä paljon muuta sellaista? 
Mutta isänmaata ja lakeja kohtaan sinun tietystikin 
on sallittu menetellä niin, että jos me ryhdymme sinua 
tuhoamaan, koska pidämme sitä oikeana, myös sinä 
puolestasi pyrit kykysi mukaan tuhoamaan meidät, lait, 
ja isänmaan ja sanot sitä tehdessäsi menetteleväsi oikein, 
sinä todellinen hyveen vaalija? Vai oletko niin viisas, 
että sinulta on jäänyt huomaamatta, että äitiä ja isää 
ja kaikkia muita esivanhempia kalliimpi on isänmaa, 
lisäksi kunnioitettavampi, pyhempi ja suuremmassa 
arvossa sekä jumalien että järkevien ihmisten silmissä ja 
että tulee kunnioittaa sekä enemmän totella ja lepyttää 
isänmaata, jos se on vihastunut, kuin isää, ja joko saada 
se muuttamaan mieltään tai tehdä, mitä se käskee, ja 
kärsiä, jos se käskee jotakin kärsimään, säilyttää rau- 
hallisuutensa, jos se määrää kuritettavaksi tai vangitta- 
vaksi, jos se vie sitten sotaan haavoittumaan tai kuole- 
maan, niin kaikki tämä on tehtävä; ja että sellainen 
menettely on oikein ja ettei ole peräännyttävä, väistyt- 
tävä eikä jätettävä asemaansa, vaan sodassa, oikeudessa 
ja kaikkialla on tehtävä, mitä valtio ja isänmaa käskee, 
tai tulee saada se muuttamaan mieltään siinä, mikä on 
oikeudenmukaista. Eihän äidin eikä isän ole oikein jou- 
tua kärsimään väkivaltaa ja isänmaan vielä paljoa vä- 

hemmän kuin näiden?» — Mitä sanomme näihin seik- 
koihin, Kriton? Sanommeko lakien puhuvan totta vai 
kuinka? 

KRITON: Ainakin minusta näyttää siltä. 


SOKRATES: » Tarkastele nyt, Sokrates», sanoisivat luul- 
tavasti lait, »onko seuraava väitteemme paikkansapi- 
tävä, että nimittäin se, mitä nyt ryhdyt meille tekemään, 
ci ole oikein. Sillä me olemme saattaneet sinut maail- 
maan, elättäneet ja kasvattaneet sekä antancct sinulle, 
kuten muillekin kansalaisille, kaikkea sitä hyvää, mitä 
kykenimme antamaan. Kuitenkin teemme tiettäväksi 
sen nojalla, että olemme antaneet ateenalaisista sille, 
joka niin tahtoo, vapaan valintaoikeuden, sitten kun 
hänet on hyväksytty täysivaltaiseksi kansalaiseksi ja kun 
hän on oppinut tuntemaan yhteiskuntaelämän käytän- 
nön ja meidät, lait, olevan sallittua sille henkilölle, 
jota me emme miellytä, ottaa omaisuutensa. ja lähteä, 
minne tahtoo. Eikä kukaan meistä, laeista, estä eikä 
kiellä ketään poistumasta sinne, minne haluaa, ja otta- 
masta omaisuuttaan, jos toisaalta joku teistä tahtoo 
mennä siitrokuntaan, ellemme me eikä valtio häntä 
miellytä, tai jos toisaalta joku haluaa mennä jonnekin 
muualle ja asua siellä muukalaisena. Jos joku teistä jää, 
vaikka näkee, millä tavoin langetamme tuomioita ja 
muuten hoidamme valtion asioita, sanomme kai, että 
hän on todella luvannut meille täyttää käskymme, ja 
sanomme, että tottelematon tekee kolminkertaisesti 
väärin, koska hän ei tottele meitä, vanhempiaan eikä 
elättäjiään, ja koska hän siitä huolimatta, että on luvan- 
nut totella meitä, ei tottele eikä koeta saada meitä muut- 
tamaan mieltämme, jos emme tee oikein jossakin suh- 
teessa, vaikka me annamme ainoastaan valintamahdolli- 
suuden emmekä määrää töykeästi noudattamaan käs- 


62 PLATON 


kyjämme, vaan sailimme jommankumman kahdesta 
mahdollisuudesta, joko koettaa saada meitä muutta- 
maan mielemme tai noudattaa käskyjämme, mutta hän 
ei tee näistä kumpaakaan. 


Sanomme nyt myös sinun, Sokrates, joutuvan näitten 
syytösten alaiscksi, jos toteutat aikeesi, eikä suinkaan 
sinun ateenalaisista vähimmän, vaan enimmän.» Jos 
siis sanoisin: »Miksi sitten?», ne varmaan syystä ahdis- 
taisivat minua sanoen, että ateenalaisista etupäässä minä 
olen tehnyt heidän kanssaan tämän sopimuksen. Sillä 
ne sanoisivat: »Sokrates, meillä on painavia todistuksia 
siitä, että sekä me että valtio olemme miellyttäneet si- 
nua. Sillä ethän sinä, toisin kuin kaikki muut ateena- 
laiset, olisi pysynyt täällä, ellei se olisi sinua erityisesti 
miellyttänyt. Ethän ole milloinkaan poistunut kaupun- 
gista seuraamaan julkisia juhlia etkä minnekään muual- 
le, paitsi jonnekin osallistuaksesi sotaretkeen, etkä ole 
milloinkaan tehnyt mitään muuta matkaa, kuten toiset 
ihmiset, eikä sinua ole vallannut halu oppia tuntemaan 
jotakin muuta valtiota ja toisia lakeja, vaan meissä ja 
meidän valtiossamme on ollut sinulle kylliksi. Niin in- 
nokkaasti hyväksyit meidät ja tyydyit meidän mu- 
kaamme elämään yhteiskunnan jäsenenä muutoinkin 
ja sitä paitsi sait täällä lapsesi, kun kerran valtio sinua 
miellytti. Niin vieläpä oikeudenkäynnin kestäessä olisi 
sinulla ollut mahdollisuus ehdottaa itsellesi maanpakoa 
rangaistukseksi, jos olisit tahtonut, ja tehdä silloin val- 
tion suostumuksella se, mihin nyt aiot ryhtyä vastoin 
valtion tahtoa. Mutta silloin ylvästelit, ikään kuin et 
olisi ollut pahoillasi, jos sinun pitäisi kuolla, vaan valit- 
sit, kuten sanoit, paon sijasta kuoleman. Nyt et häpeä 
noita sanoja etkä välitä meistä laeista, vaan aiot ryhtyä 
tuhoamaan meitä ja teet, mitä tekisi kehnoin orja, suun- 

nitellessasi karkaamista vastoin sitoumuksia ja sopimuk- 
sia, joiden mukaan olet kanssamme sitoutunut elämään 
yhteiskunnan jäsenenä. Vastaa siis ensinnä meille juuri 
tähän, puhummeko totta vai emme sanoessamme, että 
sinä olet suostunut elämään kansalaisena meidän mu- 
kaamme toden teolla, et vain sanoissa» Mitä sanoi- 
simme tähän, Kriton? Voisimmeko muuta kuin olla 
samaa mieltä? 

KRITON: Pakko olisi olla samaa mieltä, Sokrates. 

SOKRATES: »Etkö siis juuri riko», ne sanoisivat, »meitä 
kohtaan tehtyjä sitoumuksia ja sopimuksia, et pakosta 
niihin suostuneena, et petettynä etkä pakotettuna teke- 
mään ratkaisua lyhyessä ajassa, vaan 70 vuoden ku- 
luessa, joina sinun olisi ollut mahdollista poistua, el- 
lemme sinua olisi mielyttääneet ja elleivät sopimukset 
olisi sinusta näyttäneet olevan oikeudenmukaisia. Sinä 
et pitänyt parempana Lakedaimonia etkä Kreetaa, 
joissa olet aina sanonut olevan hyvät lait, etkä mitään 
muutakaan helleeniläis- tai muukalaisvaltiota, vaan 
olet täältä poistunut ulkomaille vähemmän kuin ram- 
mat, sokeat ja muut vammaiset. Siten sinua enemmän 
kuin muita ateenalaisia valtio miellytti ja myös me 
lait. Etkö nyt siis aio pysyä sopimuksissa? Kyllä pysyt, 
jos tottelet meitä, Sokrates; etkä niin ollen joudu nau- 
runalaiseksi kuten poistuessasi kaupungista joutuisit. 


Tutkistelepa siis, mitä hyvää teet itsellesi tai läheisil- 
lesi, jos olet välittämättä näistä sopimuksista ja rikot 
jotakin kohtaa niistä. Onhan jokseenkin selvää, että lä- 
heisesi ovat vaarassa itsekin joutua maanpakoon ja 
luopumaan kansalaisoikeuksista tai menettämään omai- 
suutensa. Mutta mitä ensinnäkin sinuun itseesi tulee, 
jos saavut johonkin lähivaltioon, joko Teebaan tai 
Megaraan — kummassakin on näet hyvät lait — saavut, 

Sokrates, näiden valtiomuodon. vihollisena, ja ne, jotka 
pitävät huolta omista valtioistaan, katsovat sinua kar- 
saasti pitäen sinua lakien turmclijana, ja sinä vahvistat 
tuomarien arvovaltaa, niin cttä he näyttävät tuomin- 
neen oikein. Sillä lakien turmelija näyttää kai suuressa 
määrin olevan juuri nuorten ja ymmärtämättömien 
ihmisten turmelija. Kartatko sitten valtioita, joissa on 
hyvä lainsäädäntö, ja kunnollisimpia ihmisiä? Ja jos 
näin tcet, onko elämä sinusta oleva elämisen arvoista? 
Vai lähestytkö näitä ja julkeatko ryhtyä keskustelemaan, 
Sokrates — ja mistä ajatuksista? Samoistako, mistä 
täälläkin, että muka hyve ja oikeamielisyys sekä lailli- 
suus ja lait ovat arvokkainta ihmisille? Etkö arvele, että 
tämä Sokrateen tcko näyttäisi kenties sopimattomalta? 
Täytyy otaksua niin. 

Mutta näiltä seuduilta sinä matkaisit pois ja saapui- 
sit Thessaliaan Kritonin ystävien luo; siellähän vallitsee 
suurin epäjärjestys ja kurittomuus. Ja ehkä he kuunteli- 
sivat sinua halukkaasti, kuinka naurettavasti karkasit 
vankilasta käärien ympärillesi jonkin vaatteen, joko 
ottaen vuodan tai muuta, mitä karkulaisilla on tapana 
käyttää verhonaan, ja muuttaisit muotoasi. Eikö sanot- 
taisi, että sinä vanha mies, vaikka todennäköisesti vain 
vähän elinaikaa on jäljellä, julkesit niin häpeällisesti hi- 
moita elämää ja rikkoa tärkeimpiä lakeja vastaan? Sa- 
mantekevää, kunhan et ketään loukkaisi; mutta muussa 
tapauksessa, Sokrates, olet kuuleva paljon parjausta 
ansaitsemattasikin. Aiotko siis elää miclistellen kaikkia 
ihmisiä — ainoastaan kemuillen, ikään kuin olisit 
muuttanut Thessaliaan ollaksesi pidoissa? Missä ovat 
nuo puheemme oikeamielisyydestä ja muusta hyveelli- 
syydestä? Mutta haluatko sitten elää lastesi vuoksi, 
jotta heidät elättäisit ja kasvattaisit? Entä edelleen? 
Aiotko elättää ja kasvattaa heidät vieden heidät Thes- 

saliaan ja tehden heidät muukalaisiksi, jotta he saisivat 
sitäkin etua nauttia? Tai jos ei näin ole tarkoitus, jos 
taas heidät elätetään täällä, saavatko he paremman 
elatuksen ja kasvatuksen, kunhan vain olet elossa, vaik- 
ket olekaan heidän kanssaan? Ystäväsi näet huolehtivat 
heistä. Kun he kerran huolehtivat, jos vaellat Thessa- 
liaan, eivätkö he huolehdi, jos taas joudut Hadeksen 
valtakuntaan? Jos niistä, jotka sanovat olevansa sinun 
ystäviäsi, on jotakin hyötyä, täytyy ainakin olettaa niin. 


Mutta, Sokrates, jos tottelet meitä kasvattajiasi, älä 
pidä lapsiasi, älä elämää äläkä mitään muuta suurem- 
massa arvossa kuin sitä, mikä on oikeata, jotta Hadek- 
sen valtakuntaan tullessasi sinulla olisi esitettävänä puo- 
lustukseksesi kaikki tämä siellä hallitseville. Sillä kuten 
ei sinulle eikä kenellekään omaisistasi näytä tässä elä- 
mässä olevan edullista, oikeudenmukaista eikä hurs- 
kasta aikeesi toteuttaminen, ei menettelysi sinulle sinne 
saavuttuasi tulisi olemaan eduksi. Mutta nyt, jos kuolet, 
poistut kärsien vääryyttä, et suinkaan meidän, lakien, 
vaan ihmisten taholta. Jos taas täten lähdet häpeälli- 
sesti karkuun kostaen vääryyden vääryydellä ja pahan 
pahalla, kun rikot meidän kanssamme tekemäsi sopi- 
mukset ja sitoumukset ja teet pahaa niille, joille sinun 
vähimmin pitäisi sitä tehdä, nimittäin itsellesi, ystävillesi, 
isänmaallesi ja meille, niin me olemme vihaisia sinulle 
eläessäsi, ja siellä meidän veljemme, Hadeksen lait, eivät 
ota sinua suopeasti vastaan tietäessään, että sinä osaltasi 
olet yrittänyt tuhota meidätkin. Mutta älköön Kriton 
saako sinua taivutetuksi tekemään ehdotustensa mu- 
kaan, vaan pikemminkin me!» 


Oi, rakas ystävä, usko, että olen kuulevinani tällaisia 
kehotuksia, ikään kuin korybanttisen hurmion valtaa- 
5 — Platon, Viisi dialogia 


66 PLATON 


mat ovat kuulevinaan huilujen ääntä, ja sisimmässäni 
näitten sanojen kaiku kumajaa ja estää kuulemasta 
muita sanoja. Usko siis, että ottaen huomioon nykyi- 
sen mielipiteeni puhut turhaan, jos sanot jotakin tätä 
käsityskantaa vastaan. Mutta kuitenkin puhu, jos luulet 
saavasi jotakin aikaan, 

KRITON: Ei, Sokrates, ei minulla ole mitään sanotta- 
vaa. 

SOKRATES: Jätä siis asia sikseen, Kriton, ja tehkäämme 
näin, koska jumala tätä tietä johdattaa! 


PIDOT 


Suomentanut 


J. A. HOLLO 


HENKILÖT 


APOLLODOROS ja nimeltään mainitsematon YSTÄVÄ, jolle 
hän kertoo mitä on kuullut Aristodemokselta Aga- 
thonin pidoista 


AGATHON 
SOKRATES 
ARISTODEMOS 
FAIDROS 
PAUSANIAS 
ERYKSIMAKHOS 
ARISTOFANES 
ALKIBIADES 


APOLLODOROS: En luule olevani valmistumaton vas- 
taamaan siihen, mitä minulta kysytte. Satuin näet taan- 
noin kulkemaan kaupunkiin kotoani Faleronista, kun 
eräs tuttavani näki minut takaapäin, huusi minulle jo 
kaukaa ja sanoi leikkisästi: »Hoi, sinä Faleronin mies, 
Apollodoros, odotahan!» Minä pysähdyin odottamaan. 
Hän jatkoi: »Apollodoros, etsin sinua jo äskettäin, koska 
halusin kuulla mitä tiedät Agathonin, Sokrateen, Alki- 
biadeen ja muiden silloin pidoissa läsnä olleiden keskus- 
telusta, siitä, mitä puhuttiin rakkaudesta. Minulle tosin 
on. kertonut siitä jo eräs toinen, joka oli kuullut sen 
Foiniksilta, Filippoksen pojalta, mutta hän sanoi sinun- 
kin sen tietävän. Hän itse ei osannut sanoa mitään var- 
maa. Kerro siis sinä minulle, sillä sinä olet pätevin 
esittämään ystävän sanoja. Mutta sano minulle ensin: 
olitko itse silloin läsnä vai etkö?» Minä vastasin: »Kerto- 
jasi ei tosiaankaan näytä maininneen sinulle mitään 
varmaa, jos otaksut että tuo yhdessäolo, josta haluat tie- 
toa, on sattunut niin äskettäin, että minäkin olisin ollut 
läsnä.» »Niin minä todella luulen», sanoi hän. Minä 
siihen: »Kuinka niin, Glaukon? Etkö tiedä ettei Agathon 
ole enää moneen vuoteen asunut täällä? Siitä taas, kun 
olen alkanut olla Sokrateen seurassa ja olen halunnut 
päivästä toiseen saada tietää mitä hän puhuu ja tekee, 
ei ole vielä kolmeakaan vuotta. Aikaisemmin kuljeske- 
lin missä sattui, luulin saavani jotain aikaan, vaivaisista 
vaivaisimpana, yhtä vaivaisena kuin sinä nyt otaksues- 
sasi että on tehtävä ennemmin mitä muuta tahansa 

kuin filosofoitava.» »Älä tee pilaa minusta», sanoi hän, 
»vaan kerro minulle milloin tuo yhdessäolo sattui.» 
Minä vastasin: »Jo meidän poikaiällämme, silloin kun 
Agathon oli saavuttanut voiton ensimmäisellä murhc- 
näytelmällään, sitä päivää seuranneena päivänä, jona 
hän ja hänen kuoronsa jäsenet olivat hänen voittoansa 
juhlineet.» »Siis jo hyvin kauan sitten, eikö totta?» 
sanoi hän. »Mutta kuka on sinulle siitä kertonut? Sok- 
rates itsekö?» »Ei, Zeuksen nimessä», sanoin minä, 
»vaan sama kuin Foiniksillekin, kydathenalainen Aris- 
todemos, tuo pieni, aina paljasjalkainen mies. Hän oli 
silloin samassa seurassa ja oli luullakseni silloin ihastu- 
nut Sokratceseen enemmän kuin kukaan muu. Olen 
kuitenkin kysynyt Sokrateeltakin jotain Aristodemok- 
selta kuulemaani, ja hän on vakuuttanut miehen puhu- 
neen totta.» » Miksi et siis kerro minulle? Sopiihan kau- 
punkiin johtava tie erittäin hyvin kävelijöille sekä 
puhumiseen että kuuntelemiseen.» 

Me siis kävelimme ja keskustelimme asiasta, ja siitä 
syystä, kuten jo aluksi sanoin, en ole valmistumaton. 
Jos siis tekin vaaditte minua kertomaan, minun täytyy 
se tehdä. Olenhan minäkin filosofiasta puhuessani tai 
kuullessani toisten siitä puhuvan erittäin iloinen ja 
katson siitä hyötyväni. Mutta kuunnellessani toisten ja 
varsinkin teidän rikkaiden ja liikemiesten puheita, olen 
itse pahoillani ja samalla säälin teitä, ystäviäni, koska 
luulette tekevänne jotain, vaikka ette tee mitään. Te 
taas ehkä otaksutte että minä olen vaivainen, ja minä 
uskon teidän olevan oikeassa; mutta minun käsitykseni 
teistä ei perustu otaksumaan vaan varmaan tietoon. 

YSTÄVÄ: Olet aina oma itsesi, Apollodoros, moitit 
aina itseäsi ja toisia, ja minusta näyttää siltä kuin pi- 
täisit kaikkia, Sokratesta lukuun ottamatta, vaivaisina, 
myös ja ennen muita itseäsi. En tiedä mistä olet saanut 

lisänimen »Kiihkoilija», jolla sinua mainitaan, mutta 
puhcissasi olet aina sellainen, olet vihainen itsellesi ja 
muille, ct kuitenkaan Sokrateelle. 

APOLLODOROS: Hyvä ystävä, onhan selvää, että olen 
hullu ja raivoan, koska olen sitä mieltä itsestäni ja 
teistä. 

YSTÄVÄ: Siitä ei kannata nyt kiistellä, Apollodoros. 
Mutta älä torju pyyntöämme vaan kerro millaisia nuo 
puheet olivat. 

APOLLODOROS: Ne olivat suunnilleen tällaiset — 
mutta on parasta, että yritän kertoa ne teille alusta al- 
kaen niin kuin itse ne sain kuulla. Hän siis kertoi koh- 
danncensa Sokrateen, joka oli ollut kylpemässä ja jolla 
oli, harvinaista kyllä, kengät jalassa, ja kysyneensä hä- 
neltä minne hän oli menossa niin kaunistautuneena. 
Sokrates oli vastannut: »Aterialle Agathonin luo. Eilen 
näet, hänen voitonjuhlassaan, pakenin hänen luotansa, 
koska pelkäsin suurta joukkoa, mutta lupasin tulla tä- 
nään hänen luoksensa. Siitä syystä olen näin juhlistau- 
tunut, mennäkseni kauniina kauniin luo. Entä sinä», 
hän kysyi, »mitä arvelet: etkö tule kutsumattomana 
aterialle?» Hän sanoi vastanneensa: »Teen niin kuin 
sinä käsket.» »Lähde siis kanssani», sanoi Sokrates, 
»jotta käännämme sananlaskun nurin ja tärvelemme 
sen esimerkiksi näin: Agathonin, hyvän miehen pitoi- 
hin tulevat hyvät miehet kutsumatta. Homeros ei näytä 
vain tärvelleen tuota sananlaskua vaan ivailevankin 
sitä. Kuvaahan hän Agamemnonin harvinaisen hy- 
väksi soturiksi, Menelaoksen sitä vastoin veltoksi peit- 
senheiluttajaksi, ja kertoo kuinka Agamemnonin järjes- 
täessä ja syödessä uhriateriaa tulee juhlaan kutsu- 
mattomana Menelaos, huonompi mies paremman mie- 
hen pitoihin.» Aristodemos kertoi sanoneensa tuon kuul- 
tuaan: »Mutta ehken minäkään tule sinne niin kuin 

sanot sinä, Sokrates, vaan Homeroksen kuvauksen mu- 
kaisesti huonona miehenä viisaan miehen pitoihin 
kuokkavieraaksi. Mitä voitkaan sanoa puolustukseksi, 
jos viet minut sinne kanssasi? En näet aio myöntää 
tulevani kutsumattomana vaan sinun kutsumanasi.» 

»Kävellessämme samaa matkaa», sanoi Sokrates, 
»neuvottelemme mitä sanomme. Mutta lähdetään nyt.» 

Suunnilleen näin hän kertoi heidän mennessään kes- 
kustelleen. Sitten Sokrates oli jättäytynyt tiellä jälkeen 
omiin ajatuksiinsa vaipuneena, ja kun toinen oli pysäh- 
tynyt odottamaan, Sokrates oli käskenyt hänen jatkaa 
matkaa. Tultuaan Agathonin talolle Aristodemos oli 
havainnut portin olevan avoinna, ja hän kertoi joutu- 
neensa sitten kokemaan jotain huvittavaa. Häntä vas- 
taan näet tuli heti sisältä poika ja ohjasi hänet sinne, 
missä toiset jo olivat lepoasennossa ja, kuten näkyi, par- 
haillaan ryhtymässä aterioimaan. Hänet havaittuaan 
Agathon sanoi heti: »Kas vain, Aristodemos, tulet oi- 
keaan aikaan aterioimaan kanssamme. Jos sinulla on 
jotain muuta asiaa, jätä se toiseen kertaan. Etsin sinua 
jo eilen kutsuakseni sinut, mutta en sinua tavannut. 
Mutta miksi et tuo tänne Sokratesta?» 

- Minä käännyn katsomaan, kertoi Aristodemos, 
mutta en näe missään jäljessäni Sokratesta. Sanoin tul- 
leeni Sokrateen kanssa, hänen kutsumanaan aterialle. 

» Oikein teit», sanoi Agathon. »Mutta missä hän nyt 
on?» 

»Hän tuli äsken jäljessäni; ihmettelen itsekin missä 
hän voi olla.» 

»Mene katsomaan, poika», sanoi Agathon, »ja tuo 
Sokrates sisään. Sijoitu sinä, Aristodemos, Eryksimak- 
hoksen viereen.» 

Poika pesi sitten Aristodemoksen, niin että tämä voi 
paneutua lepoasentoon. Toinen poika tuli ilmoittamaan 

että Sokrates oli poikennut naapurien pihamaalle eikä 
suostunut tulemaan, vaikka hän kutsui. 

» Mitä ihmeitä kerrot», sanoi Agathon; »kutsu häntä 
vielä äläkä päästä menemään.» 

Aristodemos kertoi sanoneensa siihen: »Ei missään 
nimessä, antakaa hänen olla, se on hänen tapaistaan, 
hän jää uscin seisomaan mihin sattuu. Hän tulee 
luullakseni itsestään tuota pikaa. Älkää siis häiritkö 
häntä, antakaa hänen olla.» 

»Jos olet sitä mieltä, täytyy niin tehdä», sanoi Aga- 
thon. »Mutta kestitkää meitä toisia, pojat. Tarjoilkaa 
mielenne mukaan, koska kukaan ei ole teitä käskemässä 
— se ei ole milloinkaan kuulunut tapoihini — ja otaksu- 
kaa siis kutsuneenne minut ja kaikki muut aterialle ja 
palvelkaa meitä niin, että kiitämme teitä. 

Aristodemos kertoi heidän sitten alkaneen aterioida. 
Agathon käski monta kertaa mennä hakemaan Sokra- 
testa, mutta Aristodemos ei sitä sallinut. Sokrates tuli 
sitten, viipymättä tälläkään kertaa kovin kauan, vain 
aterian keskivaiheille saakka. Agathonin, joka lepäsi 
yksinään pöydän päässä, Aristodemos kertoi sanoneen: 
»Tule tänne minun luokseni, Sokrates, jotta minäkin 
saan nauttia viisaudesta, joka on johtunut mieleesi 
tuolla ulkona. Olet varmaan sen tavoittanut, ja se on 
nyt sinulla, muuten et olisi hellittänyt.» 

Sokrates istuutui ja sanoi: »Oivallista olisi, Agathon, 
jos viisaus olisi sellaista, että se meidän koskettaessamme 
toisiamme virtaisi täydemmästä tyhjempään niin kuin 
vesi juoksee villalankaa pitkin täydemmästä maljasta 
tyhjempään. Jos viisauden laita on niin, annan suuren 
arvon sille, että saan olla vieressäsi, koska uskon että 
täytät minut runsaalla ja kauniilla viisaudella. Minun 
viisauteni näet saattaa olla vähäpätöistä ja epäiltävää, 
koska se on kuin unennäköä, mutta sinun viisautesi on 

loistavaa ja valtavasti kehittyvää, koska se säteili si- 
nusta niin väkevästi ja tuli niin selvästi ilmi toissapäi- 
vänä enemmän kuin kolmenkymmenentuhannen hel- 
lecnin ollessa sen todistajana.» 

»Sinä teet minusta pilkkaa, Sokrates», sanoi Agathon. 
» Mutta tämän kysymyksen viisaudesta me, minä ja sinä, 
ratkaisemme hiukan myöhemmin Dionysoksen ollessa 
tuomarinamme; nyt sinun pitää ryhtyä aterioimaan.» 

Aristodemos kertoi Sokrateen sitten ojentautuneen 
lepoasentoon ja aterioineen toisten kanssa. Uhrattuaan 
juomaa, laulettuaan jumalalle ja suoritettuaan muut 
juhlamenot he alkoivat nauttia viiniä. Aristodemos 
kertoi Pausaniaan alkaneen puhua seuraavaan tapaan: 
» Miehet, miten teemme juomisen itsellemme helpoim- 
maksi? Tunnustan puolestani olevani varsin rasittunut 
eilisen jälkeen ja kaipaavani hiukan virkistystä. Luu- 
len että useimpien laita on samoin, koska olitte eilen 
samassa seurassa. Harkitkaa nyt, miten juominen 
kävisi meille niin helpoksi kuin mahdollista.» 

Aristofanes virkkoi: »Olet oikeassa, Pausanias, mei- 
dän täytyy kaikin tavoin huolehtia juonnin helpotta- 
misesta; minäkin näet kuulun niihin, jotka saivat eilen 
kelpo lailla häkää päähänsä» 

Tämän kuultuaan sanoi Eryksimakhos, Akumenoksen 
poika: »Oikein puhutte. Mutta eräältä teistä minun 
pitää vielä saada kuulla, kuinka hän jaksaa juoda — 
sinulta, Agathon. 

»En ensinkään», vastasi tämä, »minäkin olen aivan 
voimaton.» 

»Hyvin edullista meille», jatkoi Eryksimakhos, »mi- 
nulle, Aristodemokselle ja Faidrokselle ja näille muille, 
jos te, väkevimmät juomaveikot, nyt luovutte, sillä me 
muut olemme aina heikkoja. Sokrateesta en puhu, hän 
pystyy kumpaan tahansa ja hänestä on siis samanteke- 

vää miten menettelemme. Koska minusta siis näyttää 
siltä, ettei kukaan läsnä olevista halua juoda paljon vii- 
niä, en chkä kovin ikävystytä tätä seuraa, jos sanon to- 
tuudenmukaisesti mitä päihtymys oikeastaan on. Luu- 
len näet saanecni lääketieteestä selville että päihtymys 
on ihmisille jotain haitallista. En puolestani haluaisi 
chdoin tahdoin jatkaa juomista enkä neuvoisi ketään 
toistakaan niin tekemään, varsinkaan jos eiliseltä vielä 
vaivaa kohmelo.» Aristodemos kertoi myrrinusialaisen 
Faidroksen nyt puuttuneen puheeseen: »Olen tottunut 
noudattamaan sinun neuvoasi yleensä ja erityisesti sil- 
loin kun puhut lääkintätaidosta; mutta tällä kertaa 
sinua tottelevat toisetkin, jos he harkitsevat asian oikein.» 
Tämän kuultuaan olivat kaikki yhtä mieltä siitä, ettei 
tällä kertaa yhdessä oltaessa päihdyttäisi vaan juotai- 
siin vain nautinnoksi. 

»Koska siis on päätetty», sanoi Eryksimakhos, nettä 
jokainen meistä juo sen verran kuin haluaa ja ettei ole 
mitään juomapakkoa, ehdotan vielä että äsken sisään 
tulleen huilunsoittajattaren annetaan poistua ja soittaa 
itselleen tai tuolla sisällä oleville naisille ja että tänään 
koolla ollessamme vietämme aikamme pitämällä pu- 
heita, kukin vuorollaan. Ja jos haluatte, ehdotan teille 
millaisia puheita pidämme.» 

Kaikki sanoivat haluavansa ja kehottivat häntä teke- 
mään ehdotuksensa. Eryksimakhos sanoi: »Minä aloi- 
tan puheeni Euripideen Melanippesta. Ajatus, jonka 
aion esittää, ei tosin ole omani vaan tämän Faidroksen. 
Faidros näet kysyy minulta aina harmistuneena: ?Eikö 
ole kummallista, Eryksimakhos, että runoilijat ovat se- 
pittäneet hymnejä ja kiitoslauluja muille jumalille, 
mutta ei yksikään runoilija, niin paljon kuin heitä onkin 
ollut, ole koskaan tehnyt ylistysrunoa Erokselle, vaikka 
hän on niin suuri ja mahtava jumala? Ajattele toisaalta 

kelpo sofistejamme, kuinka he kirjoittavat suorasanaisia 
ylistyspuheita Herakleclle ja muille, esimerkiksi mainio 
Prodikos — eikä se ole viclä kovin ihmeteltävää, mutta 
käsiini on jo osunut viisaan miehen tekemä kirja, jossa 
ihmeellisesti ylistettiin suolaa sen hyödyllisyyden takia. 
Ja paljon muutakin sellaista voi nähdä kiitettävän ja 
ylistettävän. Sellaisten seikkojen vuoksi on siis paljon 
vaivauduttu, mutta kukaan ci ole tähän päivään men- 
nessä uskaltanut ylistää Erosta hänen arvonsa mukai- 
sesti, vaan tämä suuri jumala on siinä määrin jätetty 
huomiota vaille? Faidros on nähdäkseni täysin oikeassa. 
Haluan siis yhtyä hänen käsitykseensä ja tuottaa hänelle 
tyydytystä, ja samalla minusta näyttää soveliaalta että 
me läsnä olevat tässä tilaisuudessa osoitamme kunnioi- 
tustamme jumalalle. Jos olette samaa mieltä, meillä 
olisi varmaan riittävästi aihetta puheisiimme. Ehdotan 
siis että jokainen meistä, vasemmalta oikealle, pitää 
Erokselle niin kauniin puheen kuin suinkin osaa ja että 
Faidros aloittaa, koska hän on tuolla ylimpänä ja koska 
hän on tämän puheenaiheen keksinyt.» 

»Kukaan ei tule äänestämään sinua vastaan, Eryksi- 
makhos», sanoi Sokrates. »Minähän sanon etten ym- 
märrä mitään muuta kuin rakkausasioita, eikä minulla 
siis ole mitään vastaan väittämistä enempää kuin Aga- 
thonilla, Pausaniaalla tai Aristofaneellakaan, joka puu- 
hailee vain Dionysoksen ja Afroditen asioissa, ei liioin 
kenelläkään muulla näistä tässä näkemistäni. Me, jotka 
olemme alimmilla sijoilla, olemme huonommassa ase- 
massa kuin muut, mutta jos ne, jotka puhuvat ennen 
meitä, puhuvat asianmukaisesti ja kauniisti, olemme 
tyytyväisiä. Aloittakoon siis Faidros hyvällä onnella ja 
ylistäköön Erosta.» 

Kaikki muut olivat samaa mieltä kuin Sokrates ja 
yhtyivät hänen toivomukseensa. 

Aristodemos ci tosin muistanut tarkoin kaikkea, mitä 
kukin hcistä sanoi, enkä minä muista kaikkea mitä hän 
minulle kertoi. Mutta ne eri puheet, joiden sisällys ja 
joiden pitäjät näyttivät mielestäni eniten muistamisen 
arvoisilta, minä nyt teille esitän. 


Hän kertoi, kuten jo sanoin, Faidroksen puhuneen 
ensimmäisenä. Faidros otti lähtökohdakseen ajatuksen, 
että Eros on suuri jumala, monessa suhteessa ihailtava 
ihmisten ja jumalien keskuudessa, eikä suinkaan vähim- 
min syntynsä vuoksi. »On näet kunniakasta olla vanhin 
kaikista jumalista», hän sanoi. Se on todistettu asia, 
sillä Eroksella ei ole vanhempia, eikä heitä mainitse 
kukaan proosakirjailija eikä runoilija, vaan Hesiodos 
sanoo että ensin syntyi Kaaos, ja 


sitten rintava Maa, sija kaikkien vahva ja varma, 
ynnä Eros... 


Sama käsitys kuin Hesiodoksella on myös Akusilaoksella ; 
hänkin sanoo näiden kahden, Maan ja Eroksen, synty- 
neen Kaaoksen jälkeen. Parmenides taas sanoo hänen 
synnystään näin: 


Ensimmäisenä Eros jumalista kaikista luotiin. 


Monella taholla ollaan siis yhtä mieltä siitä, että Eros 
on vanhin jumalista. Vanhimpana hän myös tuottaa 
meille kaikkein suurinta hyvää. En ainakaan minä osaa 
mainita mitään suurempaa hyvää kuin on jo nuorukai- 
selle jalo rakastaja ja rakastajalle rakastettu. Sitä näet, 
minkä tulee ohjata koko elämän ajan ihmisiä, jotka 
tahtovat elää kauniisti, ei voi heille tuottaa sukulaisuus, 
eivät kunnianosoitukset, ei rikkaus eikä mikään muu 
yhtä kauniisti kuin rakkaus. Mitä tarkoitan näin sanoes- 
sani? Kaiken häpeällisen häpeämistä, kaiken kauniin 

innokasta tavoittelua. Ilman niitä ei näet valtio eikä 
yksityishenkilö voi suorittaa suuria ja kauniita tekoja. 
Väitän siis että jos miehen, joka rakastaa, havaitaan 
tekevän jotain häpeällistä tai sictävän sellaista jonkun 
toisen taholta puolustautumatta, hän ei kärsisi siitä 
isänsä, ystävänsä tai kenenkään muunkaan nähden niin 
kuin rakastettunsa läsnä ollessa. Saman huomaamme 
myös rakastetusta: hänkin on eniten häpeissään rakas- 
tajiensa tähden, kun hänen nähdään tekevän jotain hä- 
peällistä. Jos siis olisi jokin keino saada syntymään sel- 
lainen valtio tai sotajoukko, johon kuuluisi vain rakas- 
tajia ja rakastettuja, ei kukaan voisi hoitaa paremmin 
omia asioitaan kuin nämä pidättymällä kaikesta ru- 
masta ja kilpailemalla siten toistensa kanssa, ja taistele- 
malla yhdessä he voittaisivat harvalukuisinakin, toden 
sanan sanoakseni, kaikki ihmiset, Sillä rakastava mies 
sallisi mieluummin kenen tahansa muun kuin rakastet- 
tunsa nähdä hänen poistuvan rintamasta tai viskaavan 
pois aseensa ja tahtoisi kuolla monta kertaa ennemmin 
kuin niin tehdä. Eikä kukaan ole suinkaan niin kehno, 
että jättäisi rakastettunsa tai olisi auttamatta häntä 
hänen ollessaan vaarassa — ci kukaan niin kehno, ettei 
Eros itse innoittaisi häntä jalouteen niin että hän on 
luonnostaan parhaan vertainen. Ja aivan samoin kuin 
Homeros sanoo jumalan puhaltavan eräisiin sankarei- 
hin rohkeutta, Eroskin antaa sitä rakastaville omana 
lahjanaan. 

Kuollakin toistensa puolesta tahtovat vain rakastavat, 
eivät ainoastaan miehet vaan myös naiset. Pätevän to- 
distuksen tälle väitteelle tarjoaa kaikille helleeneille 
Peliaan tytär Alkestis, joka tahtoi yksin kuolla miehensä 
puolesta, vaikka tällä oli sekä isä että äiti; hän oli rak- 
kauteen perustuvan ystävyyden voimasta näitä niin 
paljon parempi, että osoitti heidän olevan pojalleen 

vicraita ja vain nimen puolesta yhteen kuuluvia. Ja niin 
tehtyään hän näytti sekä ihmisten että jumalainkin mie- 
lestä tehneen niin kauniin teon, että jumalat, jotka oli- 
vat vain muutamille harvoille hyvin paljon kaikenlaista 
ja kaunista tehneille suoneet kunnialahjan päästämällä 
heidän sielunsa takaisin Hadcesta, päästivät hänen 
tekoansa ihaillen sieltä pois hänen sielunsa. Niin suuren 
kunnian antavat jumalatkin rakkauden luomalle innolle 
ja kunnolle. Mutta Oiagroksen pojan Orfeuksen he 
antoivat poistua tyhjin toimin Hadeesta, näyttivät hä- 
nelle vain sen naisen varjon, jota hän oli tullut hake- 
maan, mutta eivät vaimoa itseään, koska Orfeus oli 
velton näköinen — hän olikin vain kitaransoittaja — 
eikä uskaltanut kuolla rakkauden takia niin kuin Al- 
kestis vaan keksi viekkaan keinon mennä elävänä Hadee- 
seen. Siitä syystä he tuomitsivat hänet rangaistukseen 
ja sallivat naisten surmata hänet. He eivät kunnioitta- 
neet häntä niin kuin Thetiin poikaa Akhilleusta, jonka 
he lähettivät onnellisten saarille, koska hän, kuultuaan 
äidiltään että kuolisi, jos surmaisi Hektorin, mutta jos 
ei tätä surmaisi, palaisi kotiin ja kuolisi siellä vanhana, 
uskalsi mieluummin rientää auttamaan rakastajaansa 
Patroklosta, kostamaan hänen kuolemansa eikä ainoas- 
taan itse kuolla hänen sijastaan vaan myös kuolla vai- 
najan puolesta. Siksipä jumalat ihailivatkin häntä ja 
kunnioittivat erityisesti, koska hän piti rakastajaansa 
niin suuriarvoisena. Aiskhylos latelee lorua sanoessaan 
Akhilleuksen olleen Patrokloksen rakastaja; Akhilleus 
näet ci ollut vain Patroklosta vaan myös kaikkia muita 
sankareita kauniimpi ja vielä parraton sekä paljon nuo- 
rempi, kuten Homeros sanoo. Tuolle rakkaudesta joh- 
tuvalle kunnolle jumalat kyllä antavat mitä suurimman 
arvon, mutta vielä enemmän he silti ihailevat, kunnioit- 
tavat ja palkitsevat, kun rakastettu rakastaa rakasta- 
6 — Platon, Viisi dialogia 

jaansa kuin jos rakastaja rakastaa rakastettuansa. Rakas- 
taja näet on jumalallisempi kuin rakastettu, koska hä- 
nessä on jumala. Siitä syystä he kunnioittivat Akhil- 
leustakin enemmän kuin Alkestista ja lähettivät hänet 
onnellisten saarille. 

Väitän siis että Eros on jumalista sekä vanhin että 
kunnianarvoisin ja mahtavin tuottamaan hyvettä ja 
onnea ihmisille, cläville ja kuolleille.» 


Tämäntapaisen puheen Aristodemos kertoi Faidrok- 
sen pitäneen. Sen jälkeen oli ollut joitakin muita, joita 
hän ei muistanut tarkasti; ne hän sivuutti ja kertoi mitä 
oli puhunut Pausanias. Tämä sanoi: »Minusta näyttää 
siltä, Faidros, ettei puheenaiheemme ole hyvin määri- 
telty, kun meidän on kerta kaikkiaan vain käsketty ylis- 
tää Erosta. Jos Eros olisi yksi, kaikki olisi hyvin, mutta 
hän ei suinkaan ole yksi, ja koska niin on laita, menetel- 
täisiin oikeammin, jos ilmoitettaisiin ennakolta mitä 
Erosta on ylistettävä. Yritän siis korjata asian ja osoittaa 
ensiksi mitä Erosta tulee ylistää ja sitten ylistää tätä 
jumalaa hänen arvonsa mukaisesti. Tiedämmehän 
kaikki etteiole Afroditea ilman Erosta. Jos siis olisi vain 
yksi Afrodite, olisi vain yksi Eroskin. Mutta kun kerran 
on kaksi Afroditea, täytyy olla myös kaksi Erosta. 
Onhan jumalattaria todella kaksi? Toinen heistä on 
vanhempi ja äiditön, Uranoksen tytär, jota sanomme- 
kin taivaalliseksi, nuorempi taas on Zeuksen ja Dionen 
tytär, ja me mainitsemme häntä maallisen Afroditen 
nimellä. On siis välttämätöntä ja oikein, että sanomme 
Erosta, joka on toisen seuralainen, maalliseksi, toista 
taivaalliseksi. On tosin ylistettävä kaikkia jumalia, 
mutta yritettävä sanoa mikä on kummallekin noista 
kahdesta tehtäväksi säädetty. Kaiken tekemisen laita 
näet on näin: se, mitä tehdään, ei ole itsessään kaunista 

eikä rumaa. Niinpä siinä, mitä nyt teemme, kun juomme 
tai laulamme tai keskustelemme, ei ole mitään sinänsä 
kaunista, vaan tämä on tekemisessä, siinä, miten teko 
suoritetaan; jos se tehdään kauniisti ja oikein; siitä 
tulee kaunis, jos taas väärin, siitä tulee ruma. Niin on 
rakastamisenkin laita, eikä kumpi hyvänsä Eros ole 
kaunis ja ylistämisen arvoinen, vaan ainoastaan se, joka 
saa rakastamaan kauniisti. | 

Maallisen Afroditen Eros on todella maallinen, hän 
tekee mitä milloinkin, ja häntä kehnot ihmiset rakasta- 
vat. Sellaiset rakastavat ensinnäkin yhtä paljon naisia 
kuin poikia, sitten rakastettujensa ruumiita enemmän 
kuin heidän sielujansa, sitten mikäli mahdollista kai- 
kista järjettömimpiä, koska pyrkivät vain saavuttamaan 
mitä haluavat välittämättä siitä, tekevätkö niin kauniisti 
vai eivät. Siitä johtuu että he tekevät mitä milloinkin 
sattuu, sekä hyvää että sen vastakohtaa. Onhan näet 
tämä Eros syntynyt jumalattaresta, joka on paljon nuo- 
rempi kuin toinen joka on tullut syntymässään osal- 
liseksi sekä nais- että miessukupuoleen. Mutta taivaal- 
lisen Afroditen Eros on syntyisin jumalattaresta, joka 
ensinnäkään ei ole osallinen naissukupuoleen vaan ai- 
noastaan miessukupuoleen — ja on siis poikiin kohdis- 
tuva Eros — ja sitä paitsi on vanhempi, hillittömyy- 
destä vapaa. Siitä syystä tämän Eroksen innoittamat 
kääntyvät miessuvun puoleen, :mieltyneinä siihen; mikä 
on luonnostaan voimakkaampaa ja järkevämpää. Ja 
poikarakkaudessakin voitaneen havaita ketkä ovat puh- 
taasti tämän Eroksen innoittamia, sillä nämä eivät ra- 
kasta lapsuusiässä olevia, vaan sellaisia, joilla alkaa jo. 
olla järkeä, mikä sattuu suunnilleen yhteen parrankas- 
vun alkamisen kanssa.. Niiden, jotka alkavat tällöin 
rakastaa, uskon olevan valmiita olemaan ja elämään 
yhdessä kaiken ikänsä, mutta ei-jonkun nuoren ja yms: 

märtämättömän valloitettuaan häntä pettämään ja 
pilkkaamaan, jättämään hänet ja juoksemaan toisen 
luo. Pitäisi olla laki, joka kieltää rakastamasta lapsia, 
jotta ei tuhlattaisi niin paljon ponnistusta epävarmaan 
tarkoitukseen; onhan näet epävarmaa, mitä lapsista lo- 
pulta tulee, päätyvätkö he sielun ja ruumiin kehnouteen 
vain kuntoon. Hyvät tosin säätävät itse itselleen tämän 
lain, mutta nuo tavallisetkin rakastajat olisi siihen pa- 
kotettava samoin kuin pakotamme mahdollisuuden mu- 
kaan heidät olemaan rakastamatta vapaasyntyisiä nai- 
sia. Juuri heistä näet johtuu se häpeä, että jotkut uskal- 
tavat sanoa olevan sopimatonta antautua rakastajille. 
He sanovat niin tarkatessaan noita ja nähdessään hei- 
dän sopimattoman ja väärän menettelynsä ; sillä mikään, 
mitä tehdään soveliaalla ja rehellisellä tavalla, ei voi 
olla oikeudenmukaisesti moitittavaa. 

Rakkautta koskeva siveystapa tosin on muissa val- 
tioissa helposti ymmärrettävä, koska se määritellään 
yksinkertaisesti, mutta meillä ja Lakedaimonissa se on 
monimutkainen. Eliissä ja Boiotiassa ja muualla, missä 
ei osata hyvin puhua, on kerta kaikkiaan vallalla se 
käsitys, että rakastajien toiveen täyttäminen on kau- 
nista, eikä kukaan, nuori enempää kuin vanhakaan, sa- 
noisi sitä rumaksi, luullakseni siitä syystä, ettei kenen- 
kään näistä puhetaidottomista tarvitse vaivautua suos- 
tuttamaan nuorukaisia sanoilla. Jooniassa ja monissa 
muissa seuduissa, joissa eletään barbaarien alaisina, tämä 
tapa katsotaan häpeälliseksi. Tyrannivallan takia bar- 
baarit pitävät sitä sekä pyrkimystä viisauteen ja ruumiin 
jalostukseen häpeällisenä. Hallitseville ei luullakseni 
olekaan edullista, että alamaisten keskuuteen ilmaantuu 
suuria ajatuksia ja lujia ystävyysliittoja ja seuroja, joita 
ennen kaikkea rakkaus saa tavallisesti syntymään. Tä- 
käläisetkin tyrannit ovat todella saaneet sen kokea: 

Aristogeitonin rakkaus ja Harmodioksen järkkymättö- 
mäksi osoittautunut ystävyys kumosi heidän valtansa. 
Missä siis on säädetty että on häpeällistä noudattaa 
rakastajien mieltä, siellä se johtuu säännön säätäjien 
kehnoudesta, nimittäin toisaalta hallitsevien itsekkyy- 
destä, toisaalta alamaisten miehuuttomuudesta. Missä 
se taas sitä vastoin on katsottu kauniiksi, siellä on tapah- 
tunut niin säännön säätäjien sielullisen hitauden takia. 

Meillä on hyväksytty käytäntöön paljon kauniimpi 
tapa, jota, kuten sanoin, ei ole helppo ymmärtää. On 
näet huomattava että katsotaan kauniimmaksi julkinen 
kuin salainen rakkaus ja ennen muuta se, jonka koh- 
teena ovat kaikista jaloimmat ja parhaimmat, silloinkin 
kun nämä ovat rumempia kuin toiset, ja että rakastaja 
saa ihmelteltävää rohkaisua kaikkien taholta, toisin kuin 
se, joka tekee jotain häpeällistä. Ja rakastetun suosion 
saavuttamista pidetään kauniina, yrityksen epäonnis- 
tumista sitä vastoin häpeällisenä. Vallitseva tapa sallii 
myös kiittää rakastajaa, joka yrittäessään valittuansa 
valloittaa suorittaa ihmeteltäviä tekoja, jotka, jos joku 
uskaltaisi niitä tehdä missä muussa tarkoituksessa ja 
mihin muuhun päämäärään kuin rakkauteen tähtää- 
vinä tahansa, tuottaisivat hänelle mitä ankarimmat 
moitteet filosofian taholta. Jos näet joku halutessaan 
saada toiselta rahaa tai tavoitellessaan korkeata virkaa 
tai muuta valtaa tahtoisi tehdä samaa kuin rakastajat 
valituilleen, hartaasti anoen ja rukoillen, valoja van- 
noen, maaten ovien edessä ja suostuen alistumaan or- 
juuteen, johon ei yksikään orja alistuisi, niin sekä ystä- 
vät että viholliset estäisivät häntä siten menettelemästä, 
viimeksi mainitut syyttämällä häntä imartelusta ja hal- 
pamaisuudesta, ensin mainitut häntä nuhtelemalla ja 
olemalla häpeissään hänen takiansa. Mutta rakastaja, 
joka näin menettelee, saa osakseen suosiota, ja vallit- 

seva tapa sallii hänen tehdä niin häptään joutumatta, 
koska hänen katsotaan tekevän jotain erittäin kaunista. 
Ja kaikkein ihmeellisin seikka on sc, että hän yksin, ku- 
ten sanotaan, saa jumalilta antccksi, jos hän valan van- 
nottuaan sen rikkoo — sanotaan näet ettei rakkauden 
vala ole mikään vala. Sckä jumalat että ihmiset ovat 
siis myöntäneet rakastavalle täyden vapauden meillä 
vallitsevan tavan mukaisesti. Voisi näin ollen otaksua 
että meidän valtiossamme pidetään täysin kauniina ra- 
kastamista ja rakastavien ystävyysliittoja. Mutta kun 
vanhemmat palkkaavat kaitsijoita rakastetuille eivätkä 
salli näiden seurustella rakastajiensa kanssa, ja kaitsi- 
jalle ennen muuta on annettu tämä määräys, kun sa- 
manikäiset ja kumppanit soimaavat nähdessään jotain 
sellaista tapahtuvan eivätkä vanhemmat ihmiset soi- 
maajia siitä estä eivätkä moiti heitä vääryydestä, niin 
tämän huomioon ottaen voisi päin vastoin otaksua että 
sellaista pidetään täällä mitä häpeällisimpänä. Asian 
laita on nähdäkseni oikeastaan niin, ettei ole, kuten jo 
aluksi sanottiin, ilman muuta mitään sinänsä kaunista 
eikä rumaa, vaan kauniisti tehty on kaunista, rumasti 
tehty rumaa. Rumaa on noudattaa huonon mieltä huo- 
nolla tavalla, kaunista antautua kunnolliselle kauniilla 
tavalla. Mutta huono on tuo tavallinen rakastaja, joka 
rakastaa enemmän ruumista kuin sielua; hän näetei 
ole horjumaton, koska hän ei rakasta mitään pysyväistä. 
Kun hänen rakastamansa ruumiin kukoistus lakastuu, 
hän karkaa pois saattaen häpeään monet puheensa ja 
lupauksensa. Mutta se, joka rakastaa jaloa olemusta, 
pysyy horjumattomana halki elämän, koska onliittynyt 
pysyväiseen. Nämä tahtoo meidän siveystapamme pan- 
na hyvin ja tarkasti koetteelle ja käskee olemaan toi- 
sille mieliksi, toisia sitä vastoin karttamaan. Senvuoksi 
se kehottaa rakastajia ajamaan takaa, rakastettuja taas 

pakenemaan saadakseen kilpailun ja koettelun avulla 
selkoa siitä, kumpaan lajiin kuuluu edellinen ja kum- 
paan jälkimmäinen. Tästä syystä katsotaan siis häpeäl- 
liseksi ensinnäkin nopea antautuminen, koska toivotaan 
voitettavan aikaa, joka näyttää panevan monet seikat 
tarkasti koetukselle; häpeällistä on myös antautua rik- 
kauden tai valtiollisen mahdin houkuttelemana, käy- 
köön sitten niin, että joku masentuu kokiessaan pahaa 
kohtelua eikä pysy lujana, tai niin, ettei hän pane pa- 
hakseen, jos häntä autetaan rikastumaan tai saavutta- 
maan menestystä poliittisella alalla. Mikään tällainen 
seikka ei näet osoittaudu lujaksi eikä pysyväksi, puhu- 
mattakaan. siitä, ettei näin voi syntyä jaloa ystävyyttä. 
Meidän siveystapamme mukaisesti jää vain yksi keino, 
jos rakastettu tahtoo kauniisti suostua rakastajaansa. 
Samoin kuin emme katsoneet rakastuneiden liehakoivan 
tai tekevän mitään moitittavaa, jos he tahtovat suorit- 
taa valituilleen minkä paiveluksen tahansa, samoin jää 
tässäkin jäljelle yksi ainoa vapaaehtoinen ja moitteeton 
palvelemistapa, nimittäin se, joka tähtää hyveeseen. 
Meillä on näet tullut vallitsevaksi se käsitys, että jos 
joku tahtoo palvella toista, koska uskoo hänen avullaan 
edistyvänsä viisaudessa tai jollakin muulla hyveen 
alalla, tämä vapaaehtoinen palvelu ei ole rumaa eikä 
alhaista. Nämä kaksi sääntöä, se, joka koskee poika- 
rakkautta, ja se, joka koskee viisauden ja muun hyveen 
harjoitusta, on liitettävä yhteen, jos tahdotaan sopia 
siitä, että on kaunista, kun rakastettu antautuu rakas- 
tajalleen, Kun näet rakastaja ja hänen valittunsa tule- 
vat yhteen ja kummallakin on oma vakaumuksensa, 
toisella se, että hän palvelee oikein, miten ikinä hän pal- 
velleekin häneen suostunutta rakastettua, toisella se, 
että on oikein, jos hän on kaikin tavoin kuuliainen hä- 
nelle, joka tekee hänet viisaaksi ja hyväksi, ja kun toinen 

pystyy auttamaan järkevyyteen ja hyveescen ja toinen 
puolestaan pyrkii saavuttamaan sivistystä ja muuta 
viisautta — siis silloin ja vain silloin kun nämä molem- 
mat vakaumukset yhtyvät, osoittautuu todeksi, että on 
kaunista, jos rakastettu antautuu rakastajalleen, mutta 
ci millään muulla ehdolla. Tässä tapauksessa ei pete- 
tyksi joutuminenkaan ole mitenkään häpeällistä, mutta 
kaikki muut suhteet tuottavat häpeää, joutukoon joku 
petetyksi tai ei. Jos näet joku antautuu rakastajalle 
otaksuen tämän olevan rikas eikä sitten saakaan rahoja, 
koska käy ilmi, että rakastaja on köyhä, se on aivan yhtä 
häpeällistä. Onhan sellainen mies kuitenkin osoittau- 
tunut halukkaaksi rahan takia palvelemaan ketä tahansa 
ja miten tahansa, eikä se ole kaunista. Jos taas joku on 
samalla tavalla antautunut toiselle otaksuen tämän ole- 
van hyvä ja tulevansa paremmaksi rakastajan ystävyy- 
den avulla ja kokee sitten pettymyksen, kun käy ilmi 
että rakastaja onkin kehno ja kunnoton eikä ole hankki- 
nut itselleen hyvettä, pettyminen on kuitenkin kaunista. 
Tämäkin henkilö näyttää ilmaisseen itsestään sen, että 
hän on hyveen vuoksi ja paremmaksi tullakseen valmis 
kaikin tavoin palvelemaan jokaista, ja sehän onkin 
kaikkein kauneinta. On siis yleensäkin kaunista antau- 
tua hyveen takia. Tämä on taivaallisen jumalattaren 
Eros ja itse taivaallinen ja suuriarvoinen sekä valtiolle 
että yksilöille, koska hän pakottaa sekä rakastajan että 
rakastetun pitämään suurta huolta itsestään hyveen 
saavuttamisesta. Kaikki muu rakkaus on peräisin tuosta 
toisesta, tavallisesti Afroditesta. Tämän olen nyt, Faid- 
ros, puhumaan valmistautumattomana, esittänyt si- 
nulle Eroksesta.» 


Kun Pausaniaan puhetta seurasi tauko — näin opet- 
tavat sofistit minua soinnuttamaan sanojani — olisi 

Aristodemoksen kertoman mukaan pitänyt Aristofa- 
neen puhua. Mutta hän oli juuri silloin alkanut niko- 
tella, joko kylläisyydestä tai jostakin muusta syystä, 
eikä kyennyt puhumaan vaan sanoi — hänen jalkopuo- 
lellaan näet lepäsi lääkäri Eryksimakhos —: »On koh- 
tuullista, että sinä, Eryksimakhos, vapautat minut niko- 
tuksesta tai puhut minun sijastani kunnes se lakkaa it- 
sestään.» Eryksimakhos sanoi: »Teen kummankin. Pu- 
hun sinun vuorollasi, ja kun nikottelusi loppuu, sinä 
puhut minun vuorollani. Jos pidätät minun puhuessani 
oikein kauan henkcäsi, niin nikotus lakkaa. Jos ei, niin 
karista kurkkuasi. Mutta jos se on kovin itsepintaista, 
ota jotain, millä kutitat nenääsi, ja aivasta. Jos teet sen 
kerran tai kahdesti, nikotus lakkaa, vaikka se olisi hyvin- 
kin itsepintaista.» »Ala puhua viivyttelemättä», sanoi 
Aristofanes; »minä teen niin.» 


Eryksimakhos sanoi: »Koska Pausanias aloitti pu- 
heensa varsin kauniisti, mutta ci päättänyt sitä tyydyt- 
tävästi, minusta on välttämätöntä, että yritän saattaa 
sen päätökseen. Hän näyttää minusta olevan aivan 
oikeassa otaksuessaan että on kaksi erilaista Erosta, 
mutta uskon tulleeni tietämään ammatistamme, lää- 
kintätaidosta, ettei kauneuteen kohdistuva Eros asu 
yksin ihmisten sielussa vaan myös muussa ja moneen 
toisenlaiseen suuntautuvana, kaikkien eläinten ruu- 
miissa ja maan kasveissa, sanalla sanoen kaikissa olen- 
noissa; suuri ja ihmeellinen näet on tämä jumala, ja 
hänen vaikutuksensa ulottuu kaikkeen, mitä ihmiset 
ja jumalat tekevät. Aloitan siis lääkintätaidosta, jotta 
samalla osoittaisimme kunnioitustamme tälle taidolle. 
Ruumiissa on luonnostaan tämä kahtalainen Eros, 
sillä ruumis terveenä on epäilemättä toista ja toisen- 
laista kuin ruumis sairaana, ja erilainen kaipaa ja ra- 

kastaa erilaista; toista on siis Eros tervcessä, toista sai- 
raassa. Ja varmasti on kaunista, kuten Pausanias äsken 
sanoi, olla mieliksi hyville ihmisille ja rumaa suostua 
täyttämään irstaiden toiveita. Samoin on ruumiillisen 
puolen laita: on kaunista ja välttämätöntä tyydyttää 
ruumiin hyvien ja terveiden osien tarpeita, ja juuri 
siihen lääkintätaito tähtääkin; mutta huonoihin ja 
sairaisiin osiin nähden se on häpeällistä, eikä niitä pidä 
tyydyttää, jos tahtoo olla hyvä asiantuntija. Lääkintä- 
taito näet on, asian ytimen lausuakseni, tietoa siitä, 
mitä ruumis rakastaa täyttymisen ja tyhjentymisen 
kannalta, ja se, joka siinä kohden erottaa toisistaan kau- 
niin ja ruman rakkauden, on taitavin lääkäri, kun taas 
se, joka saa aikaan muutoksen, niin että toisen rakkau- 
den asemesta omaksutaan toinen, ja joka osaa istuttaa 
rakkautta siihen, missä sitä ei ole, mutta missä sitä tulisi 
olla, tai kitkeä siinä olevan pois, olisi oikea mestari. 
On näet kyettävä saattamaan ruumiissa olevat toisilleen 
kaikkein vihamielisimmät tekijät toistensa ystäviksi ja 
rakastamaan toisiaan. Ja toisilleen kaikkein vihamieli- 
simpiä ovat vastakkaisimmat ominaisuudet, kylmä ja 
lämmin, kitkerä ja makea, kuiva ja kostea ja kaikki sel- 
laiset ominaisuudet. Meidän edelläkävijämme Askle- 
pios osasi luoda niihin rakkautta ja sopuisuutta, ja si- 
ten hän, kuten runoilijat kertovat ja kuten itsekin uskon, 
perusti meidän tieteemme. Lääkintätaitoa ohjaa siis, 
kuten sanoin, täydellisesti tämä jumala, samoin ruu- 
miinharjoitusta ja maanviljelyä. Musiikista taas tietää 
varmasti jokainen, joka käyttää hiukankin järkeänsä, 
että siinä on laita samoin, kuten ehkä Herakleitoskin 
tahtoo sanoa, vaikka ei osaa lausua ajatustaan selvästi. 
Hän näet sanoo: *Erilleen pyrkien Yksi yhtyy itseensä 
niin kuin jousen ja lyyran harmonia. Mutta kovin 
järjetöntä on väittää harmonian eroavan tai koostuvan 

vielä toisistaan croavista. Hän tahtoikin kenties sanoa 
että sc on syntynyt ennen toisistaan eroavista korkeasta 
ja matalasta, jotka säveltaide on sitten yhdistänyt. Ei- 
hän yhä toisistaan eroavista korkeasta ja matalasta voi 
mitenkään syntyä harmoniaa, koska harmonia on yh- 
teensointumista ja yhteensointuminen tietynlaista yhty- 
mistä. Mutta yhtyminen on mahdotonta niin kauan 
kuin jokin pyrkii erilleen. Eikä mikään erilleen pyrkivä 
ja yhteensoveltumaton voi sointua yhteen — rytmikin 
on syntynyt nopcasta ja hitaasta, jotka ovat ennen olleet 
erillään toisistaan, mutta ovat sitten sopeutuneet yhteen. 
Samoin kuin lääkintätaidossa saa tällä alalla säveltaide 
aikaan yhteensopeutumisen luomalla niihin keskinäistä 
rakkautta ja sopua. Säveltaide onkin tietoa harmonian 
ja rytmin alalla vaikuttavasta rakkaudesta. Eikä ole 
ensinkään vaikeata havaita harmonian ja rytmin koos- 
tumuksessa rakkauden vaikutusta, eikä siinä ilmene 
kahtalaista Erosta. Mutta kun rytmiä ja harmoniaa on 
sovellettava ihmisiä varten, joko luovalla tavalla, jota 
sanotaan säveltämiseksi, tai oikein käyttämällä val- 
miita sävellyksiä ja melodioja, mitä sanotaan harjoi- 
tukseksi, niin se on vaikeata ja vaatii hyvää taitajaa. 
Tässä palautuu sama ajatus, että on noudatettava kun- 
non ihmisten tahtoa ja siten, että ne, jotka eivät vielä 
ole kunnollisia, tulisivat yhä enemmän sellaisiksi, ja että 
on säilytettävä heidän rakkautensa, ja siinä meillä on 
kaunis, taivaallinen, Urania-runottaren Eros. Mutta 
toista, Polyhymnian maallista Erosta, on kiihdettävä 
varovasti, milloin sitä kiihdettäneenkin, jotta siitä saa- 
taisiin nautintoa, mutta ei eksyttäisi hiilittömyyteen. 
Meidänkin ammatissamme on hyvin vaikeata käyttää 
oikein keittotaitoon kohdistuvia haluja, niin että voi- 
daan sairastumatta saada nautintoa. Musiikissa ja lää- 
kintätaidossa ja kaikissa muissa sekä inhimillisissä että 

jumalallisissa asioissa on pidettävä mahdollisuuden 
mukaan silmällä kumpaakin Erosta, sillä Eros on niissä 
kahtalaisena. Onhan myös vuodenaikojen järjestys 
täynnä niitä: kun näet jo mainitsemieni ominaisuuk- 
sien, lämpimän ja kylmän, kuivan ja kostean ja kaiken 
muun esittämäni kesken vallitsee oikeata onnea tuot- 
tava Eros ja kun ne sekoittuvat toisiinsa sopusointui- 
sesti ja oikein, ne tuottavat siunausta ja terveyttä ihmi- 
sille ja kaikille eläimille ja kasveille, mitään vahinkoa 
tekemättä. Mutta kun tuo hillitön Eros pääsee eri vuo- 
denaikoina valtaan, sc tuottaa paljon tuhoa ja vahinkoa. 
Sellaisista syistä näet saavat tavallisesti alkunsa rutto- 
taudit ja monet samanlaiset sairaudet eläimissä ja kas- 
veissa. Myös halla ja rakeet ja hometaudit syntyvät 
näiden rakkauden voimien kesken vallitsevasta eripu- 
raisuudesta ja epäjärjestyksestä, ja näiden voimien tun- 
temista, sikäli kuin samojen voimien havaitaan vai- 
kuttavan tähtien liikkeisiin ja vuodenaikojen vaihte- 
luun, sanotaan astronomiaksi. Eivät liioin uhrit ja 
kaikki se, mikä kuuluu ennustustaitoon — tämähän on 
jumalien ja ihmisten kesken tapahtuvaa vuorovaiku- 
tusta — ole oikeastaan mitään muuta kuin Eroksen 
hoivaamista ja parantamista. Kaikenlaista jumalatto- 
muutta näet syntyy tavallisesti siitä, ettei ihminen 
antaudu jalolle Erokselle, ei kunnioita häntä eikä anna 
hänelle arvoa kaikessa tekemisessään vaan palvelee 
tuota toista sekä suhteessaan vanhempiinsa heidän 
eläessään ja heidän kuoltuaan että suhteessaan jumaliin. 
Ennustustaidon tehtävänä on juuri tarkata ja parantaa 
Eroksia, ja sc luo ystävyyttä jumalien ja ihmisten kesken, 
koska se tuntee ihmisissä vaikuttavat, oikeuteen ja 
hurskauteen tähtäävät rakkauden voimat. Niin täydelli- 
nen ja suuri voima, paremmin sanoen kaikki voima on 
Eroksella kokonaisuudessaan; mutta sillä Eroksella, 

joka vaikuttaa terve- ja oikeamielisenä hyvässä sekä 
meidän cttä jumalien keskuudessa, on kaikkein suurin 
voima, ja se tuottaa meille täydellisen onnen, niin että 
voimme seurustella toistemme kanssa ja olla ystäviä 
keskenämme sekä meitä suurempien, nimittäin juma- 
licn kanssa. Olen ehkä nyt Erosta ylistäessäni jättänyt 
paljon mainitsematta, mutta en suinkaan tahallani. 
Ja jos olen jättänyt jotain pois, on sinun tehtäväsi, Aris- 
tofanes, täydentää puhettani. Tai jos aiot ylistää juma- 
laa jollakin muulla tavalla, tee niin, koska olet lakannut 
nikottelemasta.» 


Aristodemos kertoi Aristofanecn alkaneen nyt puhua. 
»Taukosihan se, mutta vasta sitten kun käytin parannus- 
keinona aivastusta, niin että ihmettelen miksi ruumiin 
jalompi puoli kaipaa aivastuksenlaista kutkutusta ja 
pärskyntää; nikotus näet lakkasi heti, kun otin avuksi 
aivastuksen.» 

Eryksimakhos sanoi: »Katso mitä teet, hyvä Aristo- 
fanes. Teet pilaa alkaessasi puhua ja pakotat minut 
vartioimaan puhettasi sen varalta, että sanot jotain 
naurettavaa, vaikka voisit puhua rauhallisesti.» Aristo- 
fanes vastasi nauraen: »Olet oikeassa, Eryksimakhos, 
ja minä peruutan sanani. Mutta älä sinä vartioi minua; 
pelkään näet mitä aion puhua; en niin, että sanoisin 
mitään naurettavaa — sehän olisi vain eduksi ja minun 
runottareni alaan kuuluvaa — vaan että teen itseni 
naurettavaksi.» 

» Luulet pääseväsi pakoon, Aristofanes, kun olet jo 
ampunut. Mutta keskitä nyt ajatuksesi ja puhu niin, 
että voit vastata sanoistasi; jos hyväksi näen, kenties 
sittenkin vapautan sinut.» 

Aion todella puhua hiukan toisin kuin sinä ja Pau- 
sanias olette puhuneet», sanoi Aristofanes, sillä mi- 
nusta näyttää kuin ihmiset eivät olisi ensinkään oivalta- 
neet Eroksen mahtia. Jos hc olisivat sen oivaltaneet, 
he olisivat rakentaneet hänelle kaikkein suurimpia 
temppeleitä ja alttareita ja uhraisivat hänelle kaikkein 
suurimpia uhreja sen sijaan että on laita niin kuin nyt, 
jolloin ei mitään tällaista hänelle tapahdu, vaikka niin 
olisi välttämättä tehtävä. Onhan hän kaikkein ihmis- 
ystävällisin jumalista, ihmisten auttaja ja lääkäri siinä, 
missä parantuminen voisi merkitä kaikkein suurinta 
onnea ihmissuvulic. Yritän siis selittää teille hänen 
mahtinsa, ja te saatte olla toisten opettajina. Mutta tei- 
dän pitää ensin oppia tuntemaan ihmisluonto ja siinä 
tapahtuneet muutokset. Luontomme näet ci ole ollut 
muinoin sama kuin nyt, vaan toisenlainen. Aluksi oli 
kolme ihmissukupuolta, ei kuten nyt vain kaksi, mies- 
ja naissukupuoli, vaan lisäksi kolmas, johon kuuluivat 
nämä molemmat ja jonka nimi on säilynyt, vaikka se 
itse on hävinnyt. Miesnainen näet oli silloin yhtenä 
olentona, koostuneena sekä muotonsa että nimensä 
puolesta molemmista, mies- ja naissukupuolesta; mutta 
nyt se on olemassa vain haukkumanimenä. Ihminen 
oli silloin muodoltaan pyöreä, niin että selkä ja rinta 
olivat yhdessä ympyrässä, hänellä oli neljä kättä ja yhtä 
monta jalkaa, ja pyöreällä niskalla kahdet aivan saman- 
laiset kasvot. Ja näillä vastakkaisilla kasvoilla oli sama 
pää ja neljä korvaa, ja ihmisellä kahdet sukuelimet ja 
kaikki muu niin kuin tästä voi kuvitella. Hän kulki pys- 
tyssä niin kuin nytkin, kumpaan suuntaan kulloinkin 
halusi. Tahtoessaan kulkea nopeasti hän liikkui kah- 
deksan raajansa varassa vikkelästi eteenpäin niin kuin 
nykyisin ne, jotka »lyövät pyörää» vuoroin kädet, vuo- 
roin jalat ilmassa. Mutta tällaisia sukupuolia oli kolme 

siitä syystä, että miessukupuoli oli alkuaan peräisin au- 
ringosta, naissukupuoli maasta ja se, joka oli koostunut 
molemmista, kuusta, koska kuukin on koostunut molem- 
mista. Pyöreitä he olivat ja liikkuivat pyörän lailla, 
koska olivat vanhempiensa kaltaisia. Ylen väkeviä ja 
voimallisia he olivat, heillä oli suuret ajatukset itses- 
tään ja he hyökkäsivät jumalien kimppuun, ja se, mitä 
Homeros kertoo Efialtecsta ja Otoksesta, nimittäin että 
nämä ryhtyivät rakentamaan tietä taivaaseen rynnä- 
täkseen jumalia vastaan, tarkoittaa juuri näitä. Zeus ja 
muut jumalat siis neuvottelivat mitä heidän oli tehtävä 
ja olivat ymmällä. He eivät voineet näitä surmata ei- 
vätkä lyödä kuoliaaksi salamalla niin kuin gigantteja, 
koska olisivat menettäneet ihmisten taholta tulevan pal- 
vonnan ja uhrit, mutta eivät myöskään voinect suvaita 
sellaista julkeutta. Viimein johtui Zeuksen mieleen jo- 
tain, ja hän sanoi: ”Luulen keksineeni keinon, joka tekee 
ihmisten olemassaolon mahdolliseksi, mutta samalla 
saa heidät pidättymään väkivaltaisuudestaan, kun he 
tulevat heikommiksi. Halkaisen nyt’, hän sanoi, ?jokai- 
sen heistä kahtia, ja tullessaan siten heikommiksi he 
tulevat samalla meille hyödyllisemmiksi, koska heidän 
lukumääränsä kasvaa. He kävelevät sitten pystyssä kah- 
della jalalla. Mutta jos he vielä sittenkin näyttävät 
olevan julkeita eivätkä halua pysyä rauhallisina, hal- 
kaisen heidät vielä kerran kahtia, niin että saavat hyp- 
piä yhdellä jalalla.? Näin sanottuaan hän halkaisi ihmi- 
set kahtia, niin kuin hedelmiä halotaan säilöttäviksi tai 
niin kuin hiuksilla halkaistaan munia. Ja halkaistuaan 
jonkun hän käski aina Apollonin kääntää ihmisen pään 
ja puolen kaulaa halkaisupintaan päin, jotta ihminen, 
havaitessaan olevansa halkaistu, olisi säädyllisempi, 
ja kaikki muukin Apollonin piti korjata. Apollon käänsi 
kasvot, veti joka puolelta ihoa sen paikan päälle, jota 

nyt sanotaan vatsaksi, kuroi sen kiinni keskeltä kuin 
kukkaron jättäen yhden aukon, jota nyt sanotaan na- 
vaksi. Sitten hän silotti monct muut poimut ja muovasi 
rinnan työkalulla, jollaista suutarit käyttävät tasoittaes- 
saan lestillä olevan nahan ryppyjä. Muutamia ryppyjä 
hän jätti vatsan ja navan tienoille muistoksi siitä, mitä 
oli aikoinaan tapahtunut. Kun siis ihmisruumis oli hal- 
kaistu kahtia, jokainen puolikas kaipasi toista puoltansa 
ja lyöttäytyi siihen, ja he kiersivät käsivartensa tois- 
tensa ympärille ja syleilivät toisiaan haluten kasvaa 
yhteen, mutta kuolivat nälkään ja toimettomuuteen, 
koska eivät tahtoneet tehdä mitään toisistaan erotet- 
tuina. Ja kun toinen puolikas kuoli, mutta toinen jäi 
elämään, tämä eloon jäänyt etsi taas toista ja kietoutui 
siihen, kohtasipa se sitten entisen eheän naisen puolik- 
kaan, jota nyt sanomme naiseksi, tai miehen puolikkaan; 
ja niin he tuhoutuivat. Mutta se säälitti Zeusta jahän 
keksi toisen keinon: siirsi heidän sukuelimensä etupuo- 
lelle. Siihen saakka ne näet olivat olleet ulkopuolella, 
eivätkä ihmiset olleet siittäneet ja hedelmöityneet toi- 
siinsa yhtyneinä vaan maassa niin kuin heinäsirkat. 
Hän siis siirsi nuo elimet etupuolelle ja sai siten aikaan 
että siitos tapahtui yhdynnässä, miehen yhtyessä nai- 
seen, niin että mies syleillen naiseen yhtyessään siittäisi 
ja siten syntyisi uutta sukupolvea; jos taas mies yhtyisi 
mieheen, molemmat saisivat yhdynnästä tyydytystä ja 
he ryhtyisivät sen päätyttyä töihin ja huolehtisivat 
muusta elämään kuuluvasta. Niin varhain on siis ihmi- 
siin istutettu keskinäinen rakkaus, joka liittää heidät 
heidän alkuperäiseen olemukseensa ja pyrkii yhdistä- 
mään kaksi yhdeksi ja parantamaan ihmisluontoa. 
Jokainen meistä on siis ihmisen puolikas, koska meidät 
on halkaistu kuin kampelat ja siten tehty kaksi yhdestä. 
Ja jokainen etsii aina omaa puolikastaan. Kaikki mie- 

het, jotka on aikoinaan lohkaistu miesnaiseksi sanotusta 
olennosta, rakastavat naisia, ja useimmat avionrikkojat 
polveutuvat tästä suvusta, ja samasta suvusta polveu- 
tuvat myös miehiä rakastavat ja miehilleen uskottomat 
naiset. Mutta ne naiset, jotka ovat naisesta lohkaistuja, 
eivät välitä paljon miehistä, vaan taipuvat ennemmin 
naisten puoleen, ja tästä suvusta syntyvät naisia rakasta- 
vat naiset. Ne taas, jotka on lohkaistu miessukupuolesta, 
tavoittelevat sitä, mikä on miehekästä, ja miessukupuo- 
len osina he rakastavat poikaiällään miehiä ja iloitsevat 
saadessaan maata miesten kanssa ja näitä syleillä, ja nämä 
ovat pojista ja nuorukaisista parhaita, koska ovat luon- 
nostaan miehekkäimpiä. Jotkut sanovat heitä häpcä- 
mättömiksi, mutta valehtelevat, sillä nuo eivät tee niin 
häpeämättömyydestä vaan rohkeudesta, miehuudesta 
ja miehekkyydestä, rakastaen sitä, mikä on heidän kal- 
taistaan. Siitä meillä on varma todistus: vain sellaiset 
miehet antautuvat aikuisina valtiolliseen toimintaan. 
Miehiksi tultuaan he rakastavat poikia eivätkä luonnos- 
taan taivu avioliittoon ja lasten siittämiseen, vaan laki 
pakottaa heidät siihen, ja he ovat tyytyväisiä, jos saavat 
elää naimattomina toistensa kanssa. Sellaisesta mie- 
hestä tulee välttämättä poikien rakastaja ja rakastami- 
seen taipuva, koska hän aina rakastaa sitä, mikä on 
hänen kaltaistansa. Kun siis joku poikien rakastaja 
ja kuka muu tahansa kohtaa tuon oman puolikkaansa, 
heitä liikuttaa ihmeellisesti ystävyys, tuttuus ja rakkaus, 
eivätkä he, sanalla sanoen, tahdo erota toisistaan vä- 
häksikään aikaa. Ja nämä ovat niitä, jotka viettävät 
yhdessä koko ikänsä eivätkä edes osaisi sanoa mitä 
kumpikin heistä tahtoo toisen itselleen tekevän. Eihän 
näet yhteinen lemmennautinto voi olla sitä, minkä 
takia toinen pyrkisi niin iloisesti ja innokkaasti olemaan 
toisen seurassa, vaan molempien sielu kaipaa ilmeisesti 
7 — Platon, Viisi dialogia 

jotain muuta, jota se ci osaa sanoa; vain eleillä ja vih- 
jauksilla se ilmaisee mitä tahtoo. Ja jos heidän luokseen 
heidän yhdessä maatessaan ilmaantuisi Hefaistos, kä- 
dessään työkalunsa, ja kysyisi: Mitä te ihmiset toisil- 
tanne tahdotte? civätkä he tietäisi mitä vastata, ja 
hän kysyisi jälleen: *Haluatteko liittyä yhteen niin kiin- 
teästi kuin suinkin mahdollista, niin ettei teidän tar- 
vitse yöllä eikä päivällä erota toisistanne? Jos sitä ha- 
luatte, minä sulatan ja juotan teidät yhteen, niin että 
teistä kahdesta tulec yksi ja että kaiken ikänne yhtenä 
ollen elätte yhdessä ja kuoltuanne tuolla Hadcessakin 
olette yksi ettekä kaksi, yksi kuolleinakin. Ajatelkaa 
siis pyrittekö siihen ja riittääkö teille, jos tämän saavu- 
tatte? Me tiedämme ettei kukaan tämän kuultuaan 
vastaisi kieltävästi cikä osoittaisi mitään muuta tahto- 
vansa, vaan uskoisi kuulleensa mitä on jo kauan halun- 
nut, nimittäin saada rakastettuun yhtyneenä ja sulau- 
tuneena muuttua kahdesta yhdeksi. Tähän on syynä 
se, että alkuperäinen luontomme on ollut sellainen ja 
että olemme olleet kokonaisia. Juuri tämän kokonai- 
suuden kaipuun ja tavoittelun nimenä on rakkaus. Ku- 
ten sanoin, olimme aikaisemmin yksi, mutta nyt on 
jumala vääryytemme takia ajanut meidät erilleen, niin 
kuin lakedaimonilaiset ovat hajottaneet arkadialaiset. 
On siis vaara tarjona, että jos emme kohtele jumalia 
niin kuin tulee, meidät halkaistaan toistamiseen ja kul- 
jemme samannäköisinä kuin pylväisiin veistetyt kuvat, 
jotka on sahattu halki nenän kohdalta, kahtia jaettuina 
kuin kuutiot. Mutta siitä syystä tulee jokaisen kehottaa 
jokaista kunnioittamaan jumalia, jotta vältymme tuosta 
ja saavutamme sen, missä Eros on johtajanamme ja 
sotapäällikkönämme. Älköön kukaan häntä vastustako; 
mutta häntä vastustaa jokainen, joka tekee jumalat 
vihollisikseen. Jos sitä vastoin pääsemme jumalan ystä- 

viksi ja hyvään sopuun hänen kanssaan, niin löydämme 
oman valittumme ja saamme hänet omaksemme, mikä 
nyt onnistuu vain harvoille. Älköön Eryksimakhos nyt 
puhettani ivaillen luulko minun tarkoittavan Pausa- 
niasta ja Agathonia; kenties hekin kuuluvat äsken 
mainitsemiini ja ovat luonnostaan miehisiä. Tarkoitan 
nyt kaikkia, sekä michiä että naisia, sanoessani että 
sukumme tulisi siten onnelliseksi, jos saavuttaisimme 
täydellisen rakkauden ja jokainen saisi omakseen va- 
littunsa, entiseen luontoonsa palaten. Jos tämä on pa- 
rasta, täytyy asiain nykyisellään ollessa parasta olla 
sen, mikä on sitä lähinnä, siis sen, että rakastaja löytää 
valitun, joka on hänen mielensä mukainen. Jos siis 
ylistämme jumalaa, joka saa aikaan tämän, niin meillä 
on täysi syy ylistää Erosta, joka nykyisin auttaa meitä 
eniten ohjatessaan meidät siihen, mikä on meidän 
sukuamme, ja jos osoitamme jumalalle kunnioitustamme, 
hän tarjoaa meille mitä parhaat toiveet tulevaisuuden 
varalle, koska hän voi palauttaa meidät vanhaan luon- 
toomme, parantaa meidät ja tehdä meidät autuaiksi 
ja onnellisiksi. 

Tämä on minun puheeni Eroksesta, Eryksimakhos», 
sanoi Aristofanes, »toisenlainen kuin sinun. Pyydän 
vieläkin ettet sitä ivaile, jotta saamme kuulla mitä toi- 
nen tai toinen tai mieluummin kumpikin näistä jäl- 
jellä olevista sanoo. Agathon ja Sokrates näet eivät ole 
vielä puhuneet.» 

»Tottelen sinua» -— näin Aristodemos kertoi Eryksi- 
makhoksen sanoneen — »sillä puheesi tuntui minusta- 
kin miellyttävältä. Ja jos en tietäisi Sokrateen ja Agatho- 
nin tuntevan erinomaisen hyvin rakkausasioita, pel- 
käisin kovin etteivät he osaisi sanoa enää mitään, koska 
on jo puhuttu paljon ja monipuolisesti; mutta olen 
silti rauhallinen.» 

Sokrates sanoi: »Sinä, Eryksimakhos, olet itse kil- 
paillut kauniisti; mutta jos olisit siinä asemassa, jossa 
minä nyt olen tai oikeammin tulen olemaan, kun Aga- 
thonkin on puhunut, olisit varmaan kovin peloissasi ja 
sinusta tuntuisi aivan samalta kuin minusta nyt.» 

»Sinä aiot taikoa minut, Sokrates», sanoi Agathon, 
»jotta joutuisin hämilleni otaksuessani kuulijaini var- 
masti odottavan minulta hyvää puhetta.» 

» Minulla olisi todella huono muisti, Agathon», sanoi 
Sokrates, »jos luulisin sinun joutuvan hämillesi meidän 
muutamien kuulijain takia, vaikka olen nähnyt kuinka 
varmasti ja ylpeästi astuit näyttämölle näyttelijäisi 
kanssa ja katselit suurta kuulijakuntaa ensinkään pcl- 
käämättä, kun näytelmäsi tuli esitettäväksi.» 

»Mitä ajattelet, Sokrates», vastasi Agathon; »ethän 
luule minun olevan niin täynnä teatteria, etten tic- 
täisi muutamien ymmärtävien pelottavan järkevää ih- 
mistä enemmän kuin monien ymmärtämättömien?» 

»En tosiaankaan menettelisi kauniisti, Agathon», 
sanoi Sokrates, »jos otaksuisin sinussa olevan jotain 
epähienoa. Tiedänhän hyvin cttä jos osuisit joidenkin 
sellaisten ihmisten seuraan, joita pitäisit viisaina, vä- 
littäisit heistä enemmän kuin suuresta joukosta. Mutta 
me emme kenties ole sellaisia, sillä olimmehan mekin 
läsnä ja kuuluimme suureen joukkoon. Jos nyt tapaisit 
toisia, viisaita, olisit ehkä häpeissäsi heidän takiansa, 
jos otaksuisit tekeväsi jotain rumaa. Vai kuinka?» 

»Olet oikeassa», vastasi Agathon. 

»Mutta suuren joukon takia et olisi häpeissäsi, jos 
otaksuisit tekeväsi jotain rumaa?» 

Aristodemos kertoi Faidroksen nyt puuttuneen pu- 
heeseen ja sanoneen: »Jos vastaat Sokrateelle, hyvä 
Agathon, hän ei enää välitä mitään siitä, mitä tässä 
tapahtuu, kun hän vain saa keskustella jonkun ja var- 

sinkin jonkun kauniin kanssa. Kuuntelen kyllä mic- 
lelläni Sokrateen keskustelua, mutta minun on huoleh- 
dittava Eroksen ylistämisestä ja saatava puhe teiltä 
jokaiselta. Kun olette kumpikin antanut jumalalle, 
mitä hänelle kuuluu, voitte sitten keskustella mielenne 
mukaan.» 

»Aivan oikein, Faidros», sanoi Agathon, meikä mi- 
kään estä minua puhumasta; Sokrateen kanssa saan 
keskustella vielä monet kerrat. 


Tahdon nyt ensin sanoa miten minun on puhuttava 
ja sitten puhua. Sillä minusta näyttää ettei kukaan 
edellisistä puhujista olc ylistänyt jumalaa, vaan että 
kaikki ovat kiittäneet ihmisiä onnellisiksi sen hyvän 
takia, jota jumala heille suo. Mutta kukaan ei ole sano- 
nut millainen on hän itse, joka on nämä lahjat antanut. 
On yksi ainoa tapa ylistää, ylistettäköön mitä tahansa, 
nimittäin se, että yritetään selittää millainen on ja mitä 
vaikuttaa se, josta puhutaan. Niin meidän tulee ylis- 
tää Erostakin, ensiksi häntä sellaisena kuin hän on ja 
sitten hänen lahjojansa. Väitän siis että jos kaikki juma- 
lat ovatkin onnellisia, Eros on silti, jos on lupa näin sa- 
noa joutumatta moitteen alaiseksi, kaikista onnellisin, 
koska hän on kaikista kaunein ja paras. Kaikista kau- 
nein hän on seuraavista syistä. Hän on ensinnäkin, 
Faidros, jumalista nuorin. Hän itse antaa siitä varman 
todistuksen paetessaan vanhuutta, vaikka tämä epäile- 
mättä on nopea; ainakin se saavuttaa meidät nopeam- 
min kuin pitäisi. Sitä Eros sydämestään vihaa eikä 
halua olla kaukaakaan tekemisissä sen kanssa. Mutta 
nuorten seurassa ja kanssa hän aina on; vanha sanan- 
parsi sanoo näet aivan oikein että samanlainen lähes- 
tyy aina samanlaista. Olen yhtä mieltä Faidroksen 
kanssa monessa kohden, mutta en siinä, että Eros muka 

on vanhempi kuin Kronos ja Iapetos. Väitän päinvas- 
toin että Eros on jumalista nuorin ja ikinuori ja että ne 
jumalien vanhat teot, joista Hesiodos ja Parmenides 
kertovat, ovat johtuneet Anankesta, eivät Eroksesta, 
jos he muuten ovat totta kertoneet. Sillä jumalat civät 
olisi kuohinneet eivätkä kahlinneet toisiaan eivätkä 
olisi tehneet monenlaista muuta väkivaltaa, jos Eros 
olisi ollut heidän seurassaan, vaan olisi vallinnut ystä- 
vyys ja rauha niin kuin nyt, siitä lähtien kun Eros on 
ollut jumalien hallitsijana. Nuori hän siis on ja sitä 
paitsi hento, ja tarvitaan Homeroksen kaltainen ru- 
noilija osoittamaan kuinka hento tämä jumala on. Ho- 
meros näet sanoo että Ate on jumalatar ja hento; aina- 
kin hänen jalkansa hän kuvaa hennoiksi sanoessaan: 


Koskaan kosketa ci jalat hennot maan tämän pintaa, 
ei, vaan ihmisien pään päällä hän väikkyen kulkee. 


Kauniisti Homeros mielestäni osoittaa todeksi Aten 
hentouden, nimittäin siten, ettei jumalatar kulje kovalla 
vaan pehmeällä pohjalla. Samaa todistusta tahdomme 
mekin käyttää osoittaaksemme että Eros on hento. 
Hän näet ei kulje maan pinnalla eikä ihmisten päiden 
päällä, jotka eivät olekaan varsin pehmeitä, vaan kul- 
kee ja asuu sellaisessa, mikä on olevaisessa kaikkein 
pehmeintä. Sillä hän on asettunut asumaan jumalien 
ja ihmisten sisäiseen olemukseen ja sieluun, ei kuiten- 
kaan poikkeuksetta kaikkiin sieluihin; tavatessaan kar- 
kean olemuksen hän näet aina sitä väistää, mutta peh- 
meän kohdatessaan hän asettuu siihen asumaan. Koska 
hän siis sekä jaloillaan että muutenkin kaikin tavoin 
koskettaa pehmeimmistä pehmeimpiä, hänen täytyy 
olla kaikista hennoin. Nuorin hän siis on ja hennoin 
ja lisäksi norjavartinen, sillä hän ei voisi hiipiä kaikkialle, 
ei päästä salaa sieluun eikä siitä pois, jos hän olisi jäykkä. 

Hänen tasasuuntaista ja norjaa olemustansa osoittaa 
selvästi hänen jalo ryhtinsä, joka yleisesti tunnustetaan 
hänelle erityisesti ominaiseksi. Eroksen ja ryhdittö- 
myyden välillä vallitsee näet ainainen sotatila. Tämän 
jumalan ihon kauncutta osoittaa hänen elämänsä kuk- 
kien keskellä, sillä kukkimattomaan tai lakastuneeseen 
ruumiiseen ja sieluun tai muuhunkaan sellaiseen Eros 
ei asetu asumaan, mutta missä on kauniisti kukkiva 
ja tuoksuva paikka, siihen hän asettuu ja siinä hän 
pysyy- 

Riittäköön tämä jumalan kauneudesta, vaikka jää- 
kin vielä paljon sanomatta. Tämän jälkeen on puhut- 
tava Eroksen hyveestä, ja tärkeintä on se, ettei Eros 
tce vääryyttä jumalalle eikä ihmiselle eikä kärsi vää- 
ryyttä jumalan enempää kuin ihmisenkään taholta, 
sillä hän ei kärsi väkivallasta, jos hän yleensäkään kär- 
sii mistään; väkivalta näet ei koske Erokseen. Hän ei 
liioin tee väkivaltaisesti mitä tekee, sillä kaikki palvele- 
vat halukkaasti Erosta kaikessa, ja mitä joku halukkaasti 
myöntää toiselle halulliselle, sen julistavat oikeaksi lait, 
valtion kuninkaat. Oikeamielisyyden ohella hänessä on 
mitä suurin määrä tervemielisyyttä. Tämähän on, ku- 
ten tiedämme, kyky nautintojen ja himojen hallitse- 
miseen, eikä mikään nautinto ole voimakkaampaa kuin 
Eros. Mutta sikäli kuin on heikompia nautintoja, niitä 
hallitsee Eros ja hän on siis hallitsevana, nautintoja 
ja himoja hallitessaan, erityisesti tervemielinen. Ur- 
hoollisuudessa taas ei Areskaan vedä vertoja Erokselle. 
Sillä Areessa ei ole Erosta, mutta Eros omistaa Areen, 
Eros, Afroditeen kohdistuva rakkaus, kuten sanotaan. 
Ja voimallisempi on se, joka omistaa, kuin se, joka omis- 
tetaan; mutta se, joka on kaikkein urhoollisinta mahta- 
vampi, on kaiketi itse kaikista urhoollisin. Nyt on pu- 
huttu jumalan oikeamielisyydestä, tervemielisyydestä 

ja urhoollisuudesta ja on vielä puhuttava hänen vii- 
saudestaan. Tässäkin kohden on mahdollisuuden mu- 
kaan yritettävä puhua niin, ettei jää mitään mainitse- 
matta. Ensiksi, kunnioittaakseni omaa taidettamme 
niin kuin Eryksimakhos omaansa: jumala on niin vii- 
sas runoilija, että hän tekee toisistakin runoilijoita; 
jokaisesta, jota Eros koskettaa, tulee näet runoilija, 
vaikka hän olisi aikaisemmin ollut epärunollinen. Tätä 
meidän sopii käyttää todistaaksemme että Eros on 
yleensä suuri taiteilija kaiken muusisen taiteen alalla. 
Eihän näet sc, jolla ci jotain ole tai joka ci jotain tiedä, 
kykene sitä toiselle antamaan tai opettamaan. Mitä 
tulee kaikkien elävien olentojen luomiseen, kuka väittäi- 
sikään ettei kaikki clollinen synny ja kasva juuri Erok- 
sen viisaudesta? Mitä taas tulee mestaruuteen taiteiden 
alalla, emmekö tiedä, että taide, jonka opettajaksi tulee 
tämä jumala, kehittyy kuuluisaksi ja loistavaksi, kun 
taas se, jota Eros ei ryhdy innoittamaan, jää varjoon. 
Jousiammuntataidon ja lääkintä- sekä ennustustaidon 
keksi Apollon kaipuun ja rakkauden opastamana, joten 
hänkin kaiketi on Eroksen oppilas samoin kuin muusat 
runouden, Hefaistos taontataidon, Athene kudonta- 
taidon alalla ja Zeus jumalien ja ihmisten hallitsemis- 
taidossa. Jumalienkin asiat järjestyivät siis, kun heidän 
seuraansa oli tullut Eros, ilmeisesti kauneuden Eros, 
sillä rumuuden kanssa Eros ci voi olla missään tekemi- 
sissä. Aikaisemmin tapahtui, kuten kerrotaan ja kuten 
aluksi sanoin, paljon pahaa jumalille Ananken hallitus- 
vallan takia, mutta kun tämä jumala oli syntynyt, joh- 
tui kauneuden rakkaudesta kaikkea hyvää jumalille 
ja ihmisille. l 
Minusta siis näyttää, Faidros, että Eros on ensiksi 
kaikista kaunein ja paras ja että hän sitten luo toisiinkin 
samanlaisia ominaisuuksia. Johtuu mieleeni lausua jo- 

tain runomittaisestikin, nimittäin että juuri tämä ju- 
mala suo 
rauhan inhimisille ja tyyneyden ulapoille, 
tuulet vaimentaa, unen onnella huolia torjuu. 

Hän vapauttaa meidät vieraudesta ja täyttää meidät 
tuttuudella järjestäen meille tällaisia tilaisuuksia yh- 
dessäoloon, toimien johtajanamme juhlissa, kuorotans- 
seissa ja uhritilaisuuksissa, leppoisuutta lahjoittaen, 
karkeuden karkottaen, anteliaasti jakaen hyväntahtoi- 
suutta, torjuen pahantahtoisuutta, lempcänä hyville, 
ihailtavana viisaille, jumalien rakastamana, kadehditta- 
vana osattomille, kalliina omistuksena onnellisille, hän, 
komeuden, hienouden, loiston, sulon, vichätyksen ja 
kaipauksen isä, hyvien huoltaja, huonoja huoltama- 
ton, hädässä ja pelossa, ikävöinnissä ja mietinnässä pa- 
ras ohjaaja ja seuralainen, auttaja, liittolainen ja pelas- 
taja, kaikkien jumalien ja ihmisten kaunistus, ihanin ja 
parhain johtaja, jota jokaisen miehen tulee seurata 
kauniisti ylistäen ja yhtyen hymniin, jota laulaen hän 
lumoaa kaikkien jumalien ja ihmisten mielen. 

Tämä puhe, Faidros, olkoon minun osaltani juma- 
lalle tarjottu; siihen sisältyy leikkiä ja soveliasta vaka- 
vuutta sen verran kuin minä siihen pystyn.» 

Aristodemos kertoi kaikkien läsnä olevien Agathonin 
puhuttua osoittaneen äänekkäästi suosiotaan, koska 
nuori mies oli puhunut sekä oman että jumalan arvon 
mukaisesti. Sokrates katseli sitten Eryksimakhosta ja 
kysyi: »Mitä arvelet nyt sinä, Akumenoksen poika? 
Luuletko että olen ollut suotta jo kauan peloissani? Ja 
enkö ennustanut äsken oikein sanoessani että Agathon 
puhuu ihailtavasti ja minä jään hämilleni?» 

» Toisaalta näytät kyllä ennustaneen oikein», sanoi 
Eryksimakhos, vettä Agathon tulee puhumaan hyvin, 
mutta toisaalta en usko sinun joutuvan hämillesi.» 

»Kuinka niin, sinä onnellinen», sanoi Sokrates, »enkö 
joutuisi hämilleni, minä samoin kuin kuka toinen ta- 
hansa, jonka tulce puhua, kun on kuultu niin kaunis 
ja monipuolinen puhe? Muut puheen kohdat eivät to- 
sin olleet yhtä ihmeteltäviä, mutta kuka olisikaan voi- 
nut ihastumatta kuunnella puheen loppuun sijoitettujen 
sanojen ja lauseiden kauneutta! Micttiessäni etten aina- 
kaan minä kykene lausumaan mitään läheskään yhtä 
kaunista, haluaisin melkein karata häpeissäni pois, jos 
tietäisin minne. Puheesta näet johtui mieleeni Gorgias, 
niin että jouduin todella kokemaan sitä, mistä Homeros 
kertoo: pelkäsin että Agathon viskaisi puheessaan mi- 
nun puhettani vastaan mainion puhujan Gorgiaan pään 
ja mykistäisi minut kiveksi. Silloin havaitsin kuinka 
naurettava olin luvatessani teille pitää vuorollani ylis- 
tyspuheen Eroksclle ja sanoessani hyvin ymmärtäväni 
rakkausseikkoja, vaikka en tiedä mitään siitä, kuinka 
jotain, mitä tahansa, on ylistettävä. Olin kyllin typerä 
otaksuakseni että kaikesta ylistettävästä on puhuttava 
totta, että siitä on lähdettävä, siitä sitten valittava sc, 
mikä on kaikkein kauneinta, ja pantava puhe kokoon 
niin taitavasti kuin suinkin mahdollista. Minulla näet 
oli suuret ajatukset siitä, kuinka hyvin tulisin puhu- 
maan, koska muka tiesin totuuden minkä asian ylistä- 
misestä tahansa. Mutta tämä ei nähtävästi merkinnyt- 
kään taitoa ylistää kauniisti mitä tahansa, vaan sitä, 
että asiaan liitetään niin paljon ja niin kaunista kuin 
mahdollista, välittämättä siitä, onko se oikein vai ei, 
jos valehdellaan, se ei haittaa. Sovimme, kuten näyttää, 
siitä, että jokainen meistä olisi ylistävinään Erosta, ei 
häntä todella ylistäisi. Siksi te luullakseni otatte pu- 
heeksi kaikenlaista, osoitatte sen Erokselle ja sanotte 
hänen olevan sellainen ja tällainen ja saavan aikaan 
niin paljon, jotta hän näyttäisi niin kauniilta ja hyvältä 

kuin suinkin mahdollista, tietysti niistä, jotka civät 
häntä tunne, ci niistä, jotka hänet tuntevat. Ja kauniina 
ja ylevänä kaikuu silloin ylistyspuhe. Mutta minä en 
tuntenut tätä ylistämistapaa, ja sitä tuntematta lupasin 
minäkin vuorollani jumalaa ylistää. Kieli siis suostui, 
mutta ci mieli. Se sikseen. En näet ylistä siihen tapaan 
— en osaisikaan — mutta totuuden tahdon teille sanoa, 
jos haluatte, omalla tavallani, en teidän puheittenne 
mukaisesti, jotta en joutuisi naurunalaiseksi. Harkitse 
siis, Faidros, pitääkö kuulla sellainenkin puhe, jossa 
Eroksesta sanotaan totuus sellaisin sanoin ja virkkein, 
jotka kulloinkin mieleeni johtuvat.» 

Aristodemos kertoi Faidroksen ja muiden kehottaneen 
häntä puhumaan niin kuin hänen mielestään oli pu- 
huttava. 

»Salli minun, Faidros, kysyä vielä Agathonilta», sa- 
noi Sokrates, meräitä pikkuseikkoja, jotta pääsisin yksi- 
mielisyyteen hänen kanssaan ja vasta sitten puhun.» 

» Tietysti sallin», sanoi Faidros, »kysyhän vain.» 


Sitten Sokrates aloitti suunnilleen näin. » Minusta, ra- 
kas Agathon näytti todella kauniilta puheesi johdanto, 
jossa sanoit että on ensiksi osoitettava millainen Eros on 
ja sitten hänen työnsä. Tuota puheesi alkua minä kovin 
ihailen. Kun siis olet muutenkin kuvaillut kauniisti ja suu- 
ren moisesti millainen Eros on, vastaa tähänkin: Onko 
rakkaus sellainen, että se kohdistuu johonkin vai eikö 
sillä ole mitään kohdetta? En kysy onko hän äitiin tai 
isään kohdistuvaa rakkautta, sillä naurettavaahan olisi 
kysyä onko Eroksen kohteena äiti tai isä, vaan ikään 
kuin kysyisin isästä itsestään onko hän jonkun isä vai ei. 
Jos tahtoisit vastata hyvin, sinä kaiketi sanoisit että isä 
on pojan tai tyttären isä, vai kuinka?» 

» Epäilemättä», sanoi Agathon. 

» Eikö äidistä ole sanottava samaa?» — Tämänkin 
Agathon myönsi. 

» Vastaa vielä joihinkin kysymyksiin», sanoi Sokrates, 
»jotta ymmärrät paremmin mitä tarkoitan. Jos kysyi- 
sin: Kuinka on laita, onko veli veljenä jonkun veli vai 
ei? miten siihen vastaisit?» 

Agathon vastasi myöntävästi. 

» Eikö hän siis ole veljen tai sisaren veli?» 

Agathon sanoi niin olevan. 

»Koeta sanoa samaa Eroksestakin», jatkoi Sokrates. 
» Eikö hänen rakkaudellaan ole mitään kohdetta vai 
onko?» 

»Varmasti on.» 

»Pidä nyt tämä mielessäsi», sanoi Sokrates, »ja 
muista se. Sano vielä kaipaako Eros rakkautensa koh- 
detta vai ei.» 

»Kaipaa, varmasti.» 

»Kaipaako ja rakastaako hän sitä silloin kun se hä- 
nellä on vai silloin kun hänellä ei sitä ole?» 

» Todennäköisesti silloin kun hänellä ei sitä ole.» 

» Harkitse eikö ole välttämätöntä eikä vain toden- 
näköistä, että kaipaava kaipaa sitä, mikä häneltä puut- 
tuu, eikä kaipaa sitä, mitä häneltä ei puutu. Minusta, 
Agathon, se näyttää ilmeiseltä välttämättömyydeltä. 
Entä sinusta?» 

»Niin minustakin.» 

» Oikein sanot. Voisiko näet joku, joka on suuri, tah- 
toa olevansa suuri, tai se, joka on voimakas, olevansa 
voimakas? 

»Se on mahdotonta sen mukaan, mistä olemme samaa 
mieltä. Eihän keneltäkään voi puuttua sitä, mitä hä- 
nellä on.» 

» Olet oikeassa. Jos näet joku voimakas tahtoisi olla 
voimakas, joku nopea olla nopea ja joku terve olla 

terve — voisihan näet otaksua niin tästä ja muista sa- 
manlaisista seikoista, nimittäin että ne, jotka ovat sel- 
laisia ja joilla on sellaista, kaipaavatkin sitä, mitä heillä 
on, ja siitä syystä minä tämän sanon — niin täytyyhän 
heillä, Agathon, jos asiaa harkitset, todella olla mitä 
heillä on, tahtokoot tai olkoot tahtomatta. Kuka voisi- 
kaan sitä vielä kaivata? Mutta jos joku sanoisi *Minä, 
joka olen terve, tahdon olla terve, ja minä, joka olen 
rikas, tahdon olla rikas ja kaipaan sitä, mitä minulla 
on’, me sanoisimme hänelle: Sinä ihminen, jolla on 
rikkautta ja terveyttä ja voimaa, tahdot omistaa ne 
tulevaisuudessakin, sillä juuri nyt sinulla ne on, tah- 
doit tai et. Harkitse siis tarkoitatko sanoessasi ”Kaipaan 
sitä, mitä minulla nyt on’, mitään muuta kuin *Tahdon 
että se, mitä minulla nyt on, on minulla tulevaisuu- 
dessakin”. Eiköpä hän myöntäisi?» Aristodemos kertoi 
Agathonin olleen samaa mieltä. 

Sokrates sanoi sitten: »Jos siis joku tahtoo tulevai- 
suudessakin varmasti omistaa sen, mitä hänellä on, 
eikö se siis merkitse että hän rakastaa sitä, mitä hänellä 
ei vielä todella ole?» 

» Epäilemättä.» 

»Hän ja jokainen muu kaipaava kaipaa siis sitä, mitä 
ei vielä ole ja mitä hän ei omista, ja se, mitä hänellä ei 
ole ja mitä hän itse ei ole, kaiketi on sitä, mihin hänen 
kaipuunsa ja rakkautensa kohdistuu.» 

» Juuri niin.» 

»Hyvä», sanoi Sokrates, »sovitaan nyt vielä siitä, 
mitä tässä on sanottu. Onhan Eros ensinnäkin rakkautta, 
jolla on kohde, ja onhan tämä sitä, mitä häneltä puut- 
tuu, eikö totta?» 

»On.» 

» Palauta nyt vielä mieleesi mihin kohdistuvaa rak- 
kautta sanoit puheessasi Eroksen olevan. Jos haluat, 

minä muistutan sinua. Luulen näct sinun sanoneen 
suunnilleen niin, että jumalien asiat tulivat järjestyk- 
seen kauneuteen kohdistuvan rakkauden toimesta; ci- 
hän rumuuteen kohdistuvaa rakkautta olekaan. Etkö 
sanonut suunnilleen näin?» 

»Sanoin», vastasi Agathon. 

» Oikein puhuit, ystäväni», sanoi Sokrates; »ja jos on 
niin laita, eikö Eros ole kauneuteen eikä rumuuteen 
kohdistuvaa rakkautta?» — Agathon myönsi niin ole- 
van. 

»Emmekö sopineet siitä, että rakastetaan sitä, minkä 
puutteessa ollaan ja mitä ei omisteta?» 

»SovImme.» 

» Eros siis tarvitsee kauneutta eikä hänellä sitä ole.» 

» Välttämättä.» 

»Entä sitten? Sanotko kauniiksi sitä, joka tarvitsee 
kauneutta ja jolla sitä siis ei ole?» 

»En suinkaan.» 

»Myönnätkö vieläkin että Eros on kaunis, jos kerran 
on niin laita?» 

Agathon vastasi: »Näyttää siltä, Sokrates, kuin en 
tietäisi mitään siitä, mitä puheessani sanoin.» 

»Niin, vaikka puhuitkin kauniisti», sanoi Sokrates. 
»Mutta sanohan vielä jotain. Eikö hyvä näytä sinusta 
olevan myös kaunista?» 

» Kyllä minusta.» 

»Jos Eros tarvitsee sitä, mikä on kaunista, ja kaunis 
on hyvää, hän tarvinnee myös hyvää.» 

»Minä tuskin kykenen väittämään sinua vastaan, 
Sokrates; olkoon niin kuin sanot.» 

»Et totuutta vastaan, rakas Agathon, sillä Sokratesta 
vastaan ei ole ensinkään vaikea väittää. Ja nyt minä 
jätän sinut rauhaan; mutta puheen Eroksesta, jonka 
kerran kuulin mantineialaiselta papittarelta Dioti- 

malta, näissä ja monissa muissa asioissa viisaalta ihmi- 
seltä — hän näet auttoi ateenalaisia näiden uhratessa 
ruton välttämiseksi, hankkimalla heille luvan säästyä 
taudista kymmeneksi vuodeksi, ja opetti minulle rakkau- 
den asioita — puheen, jonka häneltä kuulin, koetan 
teille esittää lähtien siitä, mistä minä ja Agathon olimme 
samaa mieltä. Esitän sen nyt puolestani niin hyvin 
kuin osaan. On siis, Agathon, kuten sclitit, ensiksi esi- 
tettävä kuka ja millainen Eros on, ja sitten hänen työnsä. 
Minusta näyttää nyt helpoimmalta käyttää samaa esi- 
tystapaa kuin tuo vieras nainen minulta kysellessään. 
Minäkin näet sanoin hänelle suunnilleen samaa kuin 
Agathon nyt minulle: että Eros on suuri jumala ja kau- 
niisiin kuuluva. Hän todisti minun olevan väärässä sa- 
moilla perusteilla, joilla minä osoitin Agathonin väitteet 
vääriksi: ettei näet tämä jumala minun omien sanojeni 
mukaan voinut olla kaunis eikä hyvä. 

Minä kysyin häneltä: Mitä tarkoitat, Diotima? Onko 
Eros siis ruma ja huono?” 

Hän vastasi: ”Karta herjaavia sanoja. Vai luuletko 
että sen, mikä ei ole kaunista, täytyy välttämättä olla 
rumaa?” 

Niin minä luulen.’ 

”Tai että se, mikä ei ole viisasta, on mieletöntä? 
Etkö siis ole huomannut että on jotain viisauden ja 
mielettömyyden välillä?” 

Mitä se on?” 

*Etkö ymmärrä ettei oikea otaksuminen, jolle ei voida 
esittää perusteita, ole tietoa — kuinka näet mikään 
perusteeton voisi olla tietoa — enempää kuin mielettö- 
myyttäkään, sillä miten voisi se, mikä koskee olevaista, 
olla mielettömyyttä? Jotain sellaista siis on oikea otak- 
suminen, tiedon ja mielettömyyden väliltä! 

Puhut totta’, sanoin. 

'Älä siis katso todistetuksi että se, mikä ei ole kaunista, 
on rumaa ja että se, mikä ci ole hyvää, on huonoa. Ja 
koska myönnät ettei Eros ole hyvä eikä kaunis, älä 
liioin luule että hänen täytyy olla ruma ja huono, 
vaan ajattele hänen olevan näiden väliltä.’ 

*Mutta ovathan kaikki sitä mieltä, että hän on suuri 
jumala?, sanoin minä. 

Puhutko vain kaikista tietämättömistä?, hän kysyi, 
'vai niistäkin, jotka tictävät?” 

*Kaikistahan minä.’ 

Hän sanoi nauraen: ”Kuinka hänet sitten voisivat 
tunnustaa suureksi jumalaksi ne, jotka sanovat ettei 
hän olekaan jumala? 

Keitä he ovat?” kysyin. 

Yksi heistä olet sinä’, hän sanoi, ja toinen minä.” 

Minä kysyin: Kuinka voit sanoa niin?” 

Hän vastasi: *Aivan hyvin. Sanohan minulle etkö 
katso kaikkien jumalien olevan onnellisia ja kauniita? 
Vai uskaltaisitko sanoa ettei joku jumalista ole kaunis 
ja onnellinen? 

En suinkaan, Zeuksen nimessä.” 

*Etkö kuitenkin sano onnellisiksi niitä, joilla on oma- 
naan hyvä ja kaunis?” 

Tietysti sanon? 

*Mutta olethan myöntänyt että Eros hyvän ja kau- 
niin puutteessa kaipaa mitä häneltä puuttuu. 

Sen olen myöntänyt.” 

Kuinka siis voisi olla jumala se, jolla ei ole osuutta 
hyvässä ja kauniissa?” 

*Nähdäkseni ei mitenkään.” 

Huomaatko nyt ettet itsekään pidä Erosta jumalana?" 

Mikä voisikaan Eros sitten olla? kysyin. *Kuolevai- 
nenko?? 

Ei tietenkään. 

*Mikä sitten?’ 

*Samoin kuin sanoimme äsken”, hän vastasi; ”kuole- 
vaisen ja kuolemattoman väliltä? 

*Mikä siis, Diotima?’ 

*Suuri demoni, oi Sokrates; kaikki demoninen näct 
on jumalan ja kuolevaisen väliltä? 

*Mikä kyky hänellä on?” 

*Ilmoittaa ja saattaa jumalien tietoon sc, mikä tulee 
ihmisiltä, ja ihmisten tietoon se, mikä tulee jumalilta, 
toisilta rukoukset ja uhrit, toisilta käskyt ja palkinnot 
uhreista; hän täyttää molempien välillä olevan tilan, 
niin että kaikki liittyy kiinteästi yhteen. Tämän demo- 
nisen piiriin kuuluu myös kaikki näkijäntaito ja pappien 
tieto uhreista, mysteercistä, loihduista ja kaikesta ennus- 
tamisesta ja taikomisesta. Jumala ei näet seurustele 
ihmisen kanssa, vaan tämän välittämää on kaikki yh- 
teys ja neuvonpito jumalien ja ihmisten kesken sekä 
valveilla että nukkuessa. Ja se, joka on viisas näissä 
asioissa, on demoninen ihminen, kun taas se, joka on 
viisas jossakin muussa, joko taiteissa tai käsitöissä, on 
arki-ihminen. Näitä demoneja on useita ja monenlai- 
sia, ja yksi heistä on Eros. 

Kuka on hänen isänsä”, kysyin, 'ja kuka hänen 
äitinsä?” 

Sen asian selittäminen vaatii aikaa, mutta kerron 
sen silti sinulle. Kun Afrodite syntyi, pitivät jumalat 
pitoja, muiden ohella myös Metiin poika Poros. Kun 
he olivat aterioineet, tuli sinne, kuten ainakin pitoihin, 
Penia kerjäämään ja jäi seisomaan ovelle. Nektarista 
päihtyneenä — viiniä näet ei silloin vielä ollut — Poros 
meni Zeuksen puutarhaan ja vaipui väsyneenä uneen. 
Penian mieleen johtui nyt hänen köyhyytensä takia 
ajatus, että hän antaisi Poroksen siittää lapsen itselleen, 
jahän asettui lepäämään Poroksen viereen ja tuli ras- 
8 — Platon, Viisi dialogia 

kaaksi ja synnytti aikanaan Eroksen. Niin Eroksesta 
sitten tuli Afroditen saattelija ja palvelija, koska hän oli 
siinnyt jumalattaren syntymäpäivänä ja koska hän on 
luonnostaan kauniin rakastaja ja Afroditckin on kaunis. 
Poroksen ja Penian poikana hän joutui seuraavanlaisen 
kohtalon alaiseksi. Hän on ensinnäkin aina köyhä eikä 
suinkaan hento ja kaunis, jollaisena monet häntä pitävät, 
vaan karkea ja likainen, paljasjalkainen ja koditon, 
makaa maassa ilman peitettä, nukkuu ulkosalla ovien 
edessä sekä kaduilla ja kujilla ja on äitiinsä tulleena aina 
puutteen seuralaisena. Mutta hän tavoittelee samoin 
kuin hänen isänsä hyvää ja kaunista, on urhoollinen, 
uskalias ja voimakas, mainio metsästäjä, punoo aina 
juonia, pyrkii tietoon, on kekseliäs, filosofoi kaiken ikänsä, 
on mahtava taikuri, myrkynsckoittaja ja sofisti. Eikä 
hän ole luonnostaan kuolematon enempää kuin kuole- 
vainenkaan, vaan milloin kukoistaa ja elää menestyes- 
sään, milloin taas kuolee samana päivänä, mutta elpyy 
taas uuteen eloon isänsä luonnon voimasta. Mitä hän 
itselleen hankkii, se häviää lakkaamatta, niin ettei Eros 
ole koskaan köyhä eikä rikas, ja viisauden ja tietämät- 
tömyyden välimailla hän elää. On näet laita näin: 
kukaan jumalista ci harrasta filosofiaa eikä halua tulla 
viisaaksi, — onhan jokainen heistä viisas — ei myöskään 
kukaan muu, joka on viisas, pyri siihen päämäärään. 
Toisaalta eivät liioin typerät etsi viisautta eivätkä halua 
tulla viisaiksi. Juuri se typeryydessä onkin pahaa, että 
se katsoo olevansa kylliksi itselleen, vaikka se ei ole 
kaunista, ei hyvää cikä viisasta. Joka ei usko olevansa 
puutteellinen, se ei halua sitä, mitä ei luule tarvitse- 
vansa.’ 

*Ketkä siis, Diotima’, kysyin, ’ovat viisauden ystäviä, 
jos niitä eivät ole viisaat eivätkä tietämättömät?” 

*Onhan lapsellekin selvää’, hän vastasi, että niitä 

ovat nc, jotka ovat molempien välillä, ja näihin kuuluu 
myös Eros. Viisaus näet kuuluu kaikkein kauneimpaan, 
ja Eros on rakkautta kauniiseen, niin että Eroksen vält- 
tämättä täytyy olla viisauden rakastaja ja sellaisena vii- 
saan ja tietämättömän välillä. Sc johtuu hänen synty- 
perästänsä, sillä hänen isänsä on viisas ja lahjakas, 
äitinsä taas tietämätön ja lahjaton. Sellainen siis on, 
ystäväni Sokrates, tämä haltija luonnostaan. Ei ole ihme 
cttä luulit Eroksen olevan sellainen kuin luulit. Päättäen 
puheestasi huomaan sinun otaksuvan että Eros on rakas- 
tettu eikä rakastava; siitä syystä Eros luullakseni näytti 
sinusta täysin kauniilta. Onhan se, mikä on rakastetta- 
vaa, todella kaunista, hienoa, täydellistä ja ylen onnel- 
lista. Mutta rakastavan olemus on toisenlainen, kuten 
jo esitin. 

Minä sanoin: Olkoon niin, hyvä ystävä; sinä puhut 
kauniisti. Mutta jos Eros on sellainen, mitä hyötyä hä- 
nestä on ihmisille?’ 

*Koetan, Sokrates’, hän sanoi, *tämän jälkeen sen si- 
nulle opettaa. Sellainen on Eros ja siten syntynyt, ja hän 
on, kuten sanot, rakkautta kauniiseen. Mutta entä jos 
joku kysyisi meiltä: Mikä on kauneudessa se, jota Eros 
rakastaa, Sokrates ja Diotima? tai sanoakseni vielä sel- 
vemmin saman asian: Mitä rakastaa se, joka rakastaa 
kaunista?” 

Minä vastasin: Sitä, että saisi sen omakseen? 

”Mutta tämä vastaus’, hän sanoi, 'kaipaa vielä seu- 
raavaa kysymystä: Miten käy sen, joka saa omakseen 
kauniin?’ 

Sanoin etten ollut valmis vastaamaan tähän kysy- 
mykseen. 

*Mutta jos joku vaihtaisi kaunis-sanan hyvä-sanaan 
ja tiedustelisi: Sanohan, Sokrates, mitä kaipaa se, joka 
rakastaa hyvää?” 

Vastasin: Sitä, että saisi sen omakseen.” 

*Entä miten käy sen, joka saa omakseen hyvän?” 

*Siihen voin vastata helpommin’, sanoin; hän tulec 
onnelliseksi.’ 

*Hyvän omistaminen’, hän sanoi, *näct tekee onnelli- 
set onnellisiksi. Eikä enää tarvitse kysyä edelleen minkä 
takia tahtoo olla onnellinen se, joka niin tahtoo, vaan 
vastaus näyttää täydelliseltä.” 

Olet oikeassa’, vastasin. 

"Luuletko siis että tämä tahto ja tämä rakkaus on yh- 
teinen kaikille ihmisille ja että kaikki aina tahtovat saada 
hyvän omakseen? Vai mitä tarkoitat?” 

*Tarkoitan”, vastasin, että se on yhteinen kaikille.’ 

"Miksi siis, Sokrates’, hän kysyi, *emme sano kaikkien 
rakastavan, kun kaikki rakastavat samaa ja rakastavat 
aina, vaan sanomme toisten rakastavan, toisten ei?” 

Sitä minäkin ihmettelen”, vastasin. 

Älä huoli ihmetellä’, hän sanoi; ”mehän erotamme 
rakkaudesta erään lajin ja annamme sille nimen, joka 
kuuluu kokonaisuudelle, sanomme sitä rakkaudeksi ja 
mainitsemme muita toisella nimellä? 

Miten esimerkiksi? kysyin. 

*Esimerkiksi näin: sinä tiedät että luova toiminta on 
monenlaista; kaiken olemattomasta olevaan siirtyvän 
syynä on yksin luova toiminta, joten kaikkien taiteiden 
tuotteet ovat luovan työn tuloksia ja kaikki niiden teki- 
jät luovan toiminnan harjoittajia.” 

Totta puhut.’ 

”Tiedät kuitenkin’, hän sanoi, ’ettei heitä sanota luo- 
jiksi, vaan että heillä on toisia nimiä; luovasta toimin- 
nasta kokonaisuudessaan on erotettu osa, sävel-, runo- 
ja rytmitaide, jota mainitaan kokonaisuudelle kuuluvalla 
nimellä. Vain sitä sanotaan luovaksi toiminnaksi (ru- 
noudeksi) ja niitä, joiden hallussa tämä luovan toimin- 

nan osa on, sanotaan luovan toiminnan harjoittajiksi 
(runoilijoiksi).? 

Oikein puhut, sanoin. 

Samoin on rakkaudenkin laita. Kaikki hyvän ja on- 
nellisuuden kaipuu on jokaiselle ennen muuta kaikkein 
suurinta ja vaativinta rakkautta; mutta niiden, jotka 
pyrkivät siihen monin eri tavoin, joko hankkiakseen 
rahaa tai harjoittaakseen ruumistaan tai filosofian takia, 
ei sanota rakastavan eikä olevan rakastajia. Vain niistä, 
jotka pyrkivät innokkaasti sen johonkin tiettyyn puo- 
leen, käytetään kokonaisuuden nimiä: rakkaus, rakas- 
taa, rakastaja.” 

*Näytät olevan oikcassa?, sanoin. 

*Sanotaan niinkin että rakastavia ovat ne, jotka etsi- 
vät omaa puolikastaan, mutta minun käsitykseni on, 
ettei rakkaus kohdistu puoleen eikä kokonaiseen, jos se, 
ystäväni, ei ole hyvä. Ovathan ihmiset valmiit antamaan 
leikata itseltään jalkansa ja kätensä, jos ne näyttävät 
olevan heille haitaksi. Eiväthän näet kaikki pidä tär- 
keänä sitä, mikä on heidän omaansa, muuten kuin siinä 
tapauksessa, että joku sanoo hyvää itselleen kuuluvaksi 
ja pahaa vieraaksi. Ihmiset eivät siis rakasta mitään 
muuta kuin hyvää. Vai oletko sinä toista mieltä?’ 

'En suinkaan, Zeuksen nimessä”, sanoin. 

*Onko siis’, hän kysyi, *yksinkertaisesti sanottava että 
ihmiset rakastavat hyvää?” 

On’, vastasin. 

Kuinka sitten?” hän kysyi. *Eikö ole lisättävä heidän 
rakastavan myös sitä, että hyvä olisi heidän omanaan?’ 

Se on lisättävä.” 

Ja ettei se vain heillä olisi’, sanoi hän, ?vaan olisi 
aina?” 

*Sekin on lisättävä? 

*Rakkaus on siis, lyhyesti sanoen’, hän lausui, 'halua 
saada pitää aina omanaan se, mikä on hyvää.’ 

Puhut täyttä totta’, sanoin. 

*Kun siis rakkaus on aina sellaista”, hän jatkoi, 'niin 
millä tavalla ja miten toimien etsivät sitä nc, joiden 
intoa ja ponnistusta voidaan sanoa rakkaudeksi? Mitä 
toimintaa se on? Voitko sanoa?” 

*Enhän minä’; vastasin, muutenhan en ihailisi sinua 
viisautesi takia enkä tulisi luoksesi saamaan sinulta 
tietoa juuri siitä. 

*Hyvä”, hän sanoi, ?'minä sanon sen sinulle. Se on syn- 
nyttämistä kauniissa, sekä ruumiin että sielun puo- 
lesta.’ 

*Tarvitaan tietäjän lahjaa’, sanoin, ’jotta voisi käsit- 
tää mitä sanot, enkä minä sitä ymmärrä,’ 

’Lausun sen selvemmin”, hän sanoi. *Kaikki ihmiset, 
Sokrates, ovat raskaina sekä sielultaan että ruumiiltaan, 
ja kun he ovat tulleet tiettyyn ikään, luontomme pyrkii 
synnyttämään. Mutta se voi synnyttää vain kauneu- 
dessa, ei rumuudessa. Michen ja naisen yhtymisestä näet 
syntyy jotain. Tämä on jumalallinen tapahtuma, ja kuo- 
levaisessa elollisessa olennossa on juuri tämä kuolema- 
tonta, sikiäminen ja synnyttäminen. Epäsointuisessa ei 
voi niin tapahtua. Kaikkeen jumalalliseen sointuma- 
tonta on ruma, kaunis taas siihen sointuvaa. Kauneu- 
den jumalatar Kallone vallitsee siis Moirana ja Eilei- 
thyiana synnyttämistä. Nimittäin siten, että raskaana 
oleva lähestyessään kaunista ilahtuu, sen täyttää riemu 
ja se siittää ja synnyttää, mutta lähestyessään rumaa se 
vetäytyy pahoillaan ja surullisena itseensä, kääntyy 
pois, taipuu kokoon eikä synnytä, vaan kantaa sikiötä 
vaivalloisesti. Niinpä se, joka on raskaana ja valmis 
synnyttämään, tuntee kipeätä kaipuuta kauniiseen, 
koska tämä vapauttaa sen, jossa sitä on, suurista tuskista. 

Rakkaus, hyvä Sokrates, ei näet kohdistu kauniiseen, 
kuten sinä luulet.’ 

Mihin sitten?” 

’ Kauniissa siittämiseen ja synnyttämiseen.” 

*Voipa niin olla’, sanoin. 

*On varmasti’, hän sanoi. 

*Miksi juuri siittämiseen?? 

Koska siittäminen on ikuista ja kuolematonta kuole- 
vaisessa. Kuolemattomuutta on kuitenkin tavoiteltava 
hyvän ohella; olemmehan jo sopineet siitä, että rak- 
kaus pyrkii saamaan hyvän ainaisesti omakseen. Siitä 
syystä täytyy rakkauden tavoitella myös kuolematto- 
muutta.’ 

Kaiken tämänhän opetti minulle puhuessaan rakkau- 
den olemuksesta ja kysyi minulta sitten vielä: ”Minkä 
sinä, Sokrates, luulet olevan tämän rakkauden ja kai- 
puun syynä? Vai etkö huomaa kuinka väkevän kiihkon 
valtaan joutuvat kaikki eläimet, sekä siivettömät että 
siivekkäät, tuntiessaan siittämisen ja synnyttämisen ha- 
lua, kuinka sairaita ja rakastuneita ne silloin ovat pyr- 
kiessään ensiksi yhtymään toisiinsa ja sitten pitämään 
huolta synnytetyn elättämisestä, kuinka ne ovat val- 
miit, kaikkein heikoimmatkin kaikkein väkevimpiä vas- 
taan, niiden puolesta taistelemaan ja kuolemaan, 
kuinka ne antautuvat kärsimään nälkää niitä elättäes- 
sään ja tekevät kaikkea muuta sellaista. Ihmisten voisi 
luulla tekevän niin järjellisen harkinnan perusteella, 
mutta mikä on syynä siihen, että eläimet joutuvat siinä 
määrin rakkauden valtaan? Osaatko sanoa?’ 

Vastasin jälleen etten sitä tiennyt. Hän sanoi: *Otak- 
sutko koskaan hyvin perehtyväsi rakkauden asioihin, 
jos et tätä oivalla?” 

”Juuri sen takia, kuten äsken jo sanoin, olen tullut 
luoksesi, Diotima, että olen tiennyt tarvitsevani opetta- 

jia. Selitä siis minulle mikä on syynä tähän ja muuhun 
rakkautta koskevaan? 

"Jos kerran uskot”, hän sanoi, *cttä rakkaus luonnos- 
taan kohdistuu siihen, mistä olemme jo monesti pääs- 
seet yksimiclisyyteen, älä ihmettele. Samoin kuin siinä 
pyrkii näet tässäkin kuolevainen luonto, niin hyvin kuin 
voi, olemaan ikuinen ja kuolematon. Mutta se kykenee 
olemaan sellainen vain tällä tavalla, siittämisen avulla, 
jättämällä aina uuden olennon vanhan sijaan. Kun näet 
jokaisen elollisen olennon sanotaan elävän ja pysyvän 
samana, kuten jokaista ihmistä lapsuudesta vanhuuteen 
saakka sanotaan samaksi, hänessä ci silti, vaikka häntä 
sanotaan samaksi, säily kaikki samana, vaan hän uudis- 
tuu yhä ja kadottaa osia hiuksistaan ja lihastaan, luis- 
taan ja verestään sekä koko ruumiistaan. Eikä niin ole 
yksin ruumiin laita, vaan myös sielun: tavat, tottumuk- 
set, käsitykset, halut, himot, surut, pelot, mikään näistä 
ei koskaan säily kenessäkään joka suhteessa samana 
sielussa, vaan osa syntyy, osa häviää. Vielä paljon ih- 
meellisempää on, että tietomme eivät ainoastaan osaksi 
synny, osaksi häviä, ja ettemme tietojemme puolesta 
koskaan ole samoja, vaan että jokaisen yksityisenkin tie- 
tomme käy niin. Tiedon kadotessa näet sanomme jou- 
tuvamme miettimään. Unohdettaessa tieto häviää, 
mutta mietintä synnyttää katoavan sijaan uuden muis- 
ton ja säilyttää tiedon, niin että se näyttää olevan sama. 
Tällä tavalla siis kaikki kuolevainen säilyy, ei siten, että 
se olisi aina täysin samaa, kuten jumalallinen, vaan si- 
ten, että katoava ja vanheneva jättää sijalleen uuden 
kaltaisensa. Tällä keinolla, Sokrates, kuolevainen osal- 
listuu kuolemattomuuteen sekä ruumiin että kai- 
ken muun puolesta; kuolematon taas toisella tavalla. 
Älä siis ihmettele että jokainen olento luonnostaan 
kunnioittaa jälkeläistänsä; kuolemattomuuden takia 

näet jokaisessa olennossa on tämä into ja tämä rak- 
kaus.’ 

Kuultuani tämän puhcen minä ihmettelin ja sanoin: 
*Viisaista viisain Diotima, onkohan todella niin laita?” 

Hän vastasi kuin kaikkein parhaat viisauden opet- 
tajat: *Sen voit uskoa, Sokrates. Jos haluat tarkata 
ihmisten kunnianhimoa, joudut ihmettelemään heidän 
miclettömyyttänsä, jos ct samalla pidä mielessäsi mitä 
olen sanonut ja ota huomioon kuinka väkevästi rakkaus 
ajaa heitä hankkimaan itselleen kuuluisuutta ja kuole- 
matonta nimeä ikiajoiksi, kuinka he sen takia ovat val- 
miit antautumaan alttiiksi kaikille vaaroille vielä enem- 
män kuin lastensa takia, uhraamaan varoja, kärsimään 
mitä vaivoja tahansa, vieläpä kuolemaankin. Sillä luu- 
letko että Alkestis olisi kuollut Admetoksen puolesta tai 
Akhilleus seurannut Patroklosta kuolemaan tai teidän 
Kodroksenne kuollut ennenaikaisen kuoleman hank- 
kiakseen lapsilleen kuninkaan vallan, jos he eivät olisi 
uskoneet että heidän kunnostaan säilyisi kuolematon 
muisto, joka meillä siitä nyt on? Niin ei suinkaan ole 
laita’, hän jatkoi, ?uskon päinvastoin että kaikki tekevät 
mitä ikinä voivat kuolemattoman kunnon ja loistavan 
maineen hyväksi, sitä enemmän, mitä parempia he 
ovat; he näet rakastavat sitä, mikä on kuolematonta. 
Ne, jotka ovat raskaina ruumiiltaan”, hän sanoi, *kään- 
tyvät etupäässä naisen puoleen ja ovat siten rakastu- 
neita, koska he uskovat lapsia siittämällä hankkivansa 
itselleen kuolemattomuuden, muiston ja onnellisuuden 
kaikeksi jälkeentulevaksi ajaksi. Toiset taas ovat raskaina 
sielultaan — on näet sellaisia, jotka siittävät sielussaan 
enemmän kuin ruumiissaan, nimittäin sitä, mitä sielu 
voi siittää ja synnyttää. Mitä se siis voi synnyttää? 
Tietoa ja muuta hyvettä; niiden synnyttäjiä ovat sekä 
kaikki runoilijat että kaikki ne taiteilijat, joita sanotaan 

keksijöiksi. Mutta kaikkein tärkein ja kaunein tiedon 
laji’, hän sanoi, on se, joka koskee valtion ja yksityis- 
talouden järjestystä ja jonka nimenä on terve- ja oikea- 
mielisyys. Jos siis jonkun sielussa itää jo varhaisilta 
vuosilta tällaista, hän haluaa kypsään ikään tultuaan 
siittää ja synnyttää ja kulkee kaiketi etsimässä kaunista, 
missä voisi synnyttää. Sillä rumassa hän ei milloinkaan 
sitä tee. Kauniit ruumiit miellyttävät häntä enemmän 
kuin rumat, kun hän haluaa synnyttää, ja kun hän koh- 
taa kauniin, jalon ja hyvin muodostuneen sielun, hän 
rakastaa molempia yhdessä, ja tälle ihmiselle hänellä 
on heti paljon sanottavaa hyveestä, siitä, millainen hy- 
vän miehen tulee olla ja mitä hänen pitää harrastaa, ja 
hän ryhtyy kasvattamaan tätä. Uskon näet että hän, 
tullessaan kosketukseen ja yhteyteen kauniin kanssa, 
siittää ja synnyttää sen avulla, mitä on jo kauan kanta- 
nut, muistaa sitä sekä läsnä että poissa ollessaan ja kas- 
vattaa synnyttämänsä yhdessä sen kanssa, niin että 
heitä liittää toisiinsa paljon kiinteämpi keskinäinen yh- 
teys kuin lapset, ja lujempi ystävyys, koska heitä yhdis- 
tävät kaikkein kauneimmat ja kuolemattomimmat lap- 
set. Sen tähden jokainen varmaan haluaakin itselleen 
mieluummin sellaisia lapsia kuin ihmislapsia, jos hän 
katselee Homerosta ja Hesiodosta sekä muita hyviä 
runoilijoita kadehtien heitä siksi, että he ovat jättäneet 
jälkeensä lapsia, jotka tuottavat heille kuolematonta 
kunniaa ja muistoa, koska nämä jälkeläiset ovat kuole- 
mattomia; tai, jos haluat, ajattele millaisia lapsia Lykur- 
gos jätti Lakedaimoniin, Lakedaimonin ja lyhyesti sa- 
noen koko Hellaan pelastajia. Teidän keskuudessanne 
taas kunnioitetaan Solonia lakien synnyttäjänä ja muita 
miehiä monilla muilla seuduilla, sekä helleenien että 
barbaarien keskuudessa, miehiä, jotka ovat tehneet 
lukuisia kauniita tekoja ja saaneet syntymään kaiken- 

laista hyvettä; heille onkin jo rakennettu useita temppe- 
leitä tällaisten lasten vuoksi, mutta ei kenellekään ih- 
mislasten takia. 

Tämän verran sinut, Sokrates, voidaan ehkä pereh- 
dyttää rakkauden salaisuuksiin, mutta en tiedä pys- 
tytkö oivaltamaan kaikkein syvintä salaisuutta ja näke- 
mystä, joihin tähänastinen esitykseni oikein ymmärret- 
tynä tähtää. Kerron ne sinulle niin hyvin kuin suinkin’, 
hän sanoi, ?ettei minulta ainakaan puuttuisi hyvää 
tahtoa. Koeta seurata, jos siihen kykenet. Sen, joka 
oikealla tavalla ryhtyy tähän tehtävään, tulee näet 
nuoruudessaan etsiä kauniita ruumiita ja ensiksi, jos 
häntä ohjaa oikein hänen ohjaajansa, rakastaa yhtä 
ruumista ja synnyttää siinä kauniita ajatuksia, mutta 
sitten käsittää, että missä ruumiissa tahansa oleva kau- 
neus on sisaruskauneutta toisessa ruumiissa olevalle, 
ja että jos tulee seurata sitä, mikä on olennaisesti kau- 
nista, olisi aivan järjetöntä olla pitämättä kaikissa ruu- 
miissa olevaa kauneutta yhtenä ja samana. Ja tämän 
oivallettuaan hänen tulee rakastaa kaikkia kauniita 
ruumiita, lakata rakastamasta niin kiihkeästi yhtä 
ainoata ja pitää sellaista kiintymystä halpana ja vähä- 
arvoisena. Sitten hänen tulee katsoa sielun kauneus 
ruumiin kauneutta arvokkaammaksi, ja jos jollakulla 
on moitteeton sielu, hän tyytyy siihen, vaikka tällä olisi 
vain vähän kukkeutta, rakastaa tätä, pitää tästä huolta 
ja synnyttää ja etsii sellaisia ajatuksia, jotka tekevät 
nuoret ihmiset paremmiksi, jotta hänen olisi pakko kat- 
sella elämän toimissa ja laeissa ilmenevää kauneutta ja 
nähdä, että se on kaikkialla samansukuista, jotta hän 
siis katsoisi kaiken ruumiillisen kauneuden vähäarvoi- 
seksi. Elämän toimista hänen tulee kulkea eteenpäin 
tietojen piiriin, niin että hän huomaa myös niiden kau- 
neuden, näkee jo kauneuden tämän monissa eri muo- 

doissa, ei enää orjan tavalla palvele yksityisessä olevaa 
kauneutta eikä rakasta pojan tai michen tai yksityisen 
toiminnan kauncutta mitättömällä ja pikkumaisella ta- 
valla, vaan kääntyy kauncuden suurelle merelle ja 
sitä katsellen synnyttää monia kauniita ja suurenmoisia 
sanoja ja ajatuksia rajattomassa pyrkimyksessään vii- 
sauteen, kunnes hän siten voimistuneena ja kehitty- 
neenä käsittää yhden ainoan sellaisen tiedon, tiedon 
kauneudesta itsestään. Koeta nyt’, hän sanoi, ”kuunnella 
minua niin tarkkaavasti kuin suinkin voit. 

Se näet, jota on tähän saakka ohjattu tietoon rak- 
kaudesta ja joka on katsellut kauneuden cri muotoja 
järjestyksessä ja oikealla tavalla, saa rakkauden täy- 
dellistä tuntemista lähestyessään äkkiä havaita jotain 
olemukseltaan ihmeen kaunista, juuri sen, Sokrates, 
johon edelliset ponnistukset tähtäsivät. Se on ensinnä- 
kin ikuista, syntymätöntä ja häviämätöntä, lisäänty- 
mätöntä ja vähenemätöntä, ei toiselta puolen kaunista, 
toiselta rumaa, ci milloin kaunista, milloin ei, ei toiseen 
verraten kaunista, toiseen rumaa, ei toisessa paikassa 
kaunista, toisessa rumaa, ikään kuin se olisi toisille kau- 
nista, toisille rumaa. Eikä tämä kauneus ilmene hänelle 
kasvoina tai käsinä tai minään muuna ruumiiseen 
kuuluvana, ei liioin puheena tai tietona, ei myöskään 
jossakin toisessa olevana, kuten elollisessa olennossa, 
maassa, taivaassa tai muussa, vaan itsestään ja itses- 
sään aina yhtäläisenä olevana, ja kaikki muut kauneu- 
den muodot ovat siihen osallisia, jotenkin siihen tapaan, 
että se muiden syntyessä ja hävitessä ei itse mitenkään 
enene eikä vähene eikä joudu minkään muutoksen 
alaiseksi. Kun nyt joku kohoten muusta kauneudesta 
oikean poikarakkauden kautta ylöspäin alkaa havaita 
tuota kauneutta, hän on miltei saavuttanut päämää- 
rän. Se näet on oikea tie rakkauteen, joko sitä sitten 

kulkee omin neuvoin tai toisen ohjaamana, että yksi- 
tyisistä kauneuden muodoista alkaen nousee tuon mai- 
nitun kauncuden takia yhä ylöspäin ikään kuin por- 
taita myöten, yhdestä kahteen ja kahdesta kaikkiin 
kauniisiin ruumiisiin, kauniista ruumiista kauniisiin 
elämän toimiin, kauniista elämän toimista kauniisiin 
tietoihin, kunnes päätyy näistä tiedoista tietoon, joka 
ei ole tietoa muusta kuin tuosta täydellisestä kauneu- 
desta itsestään, ja viimein oppii tuntemaan itse kau- 
neuden. 

Tässä elämän kohdassa, jos missään, ystäväni Sokra- 
rates’, jatkoi tuo vieras Mantincian nainen, *elämä on 
elämisen arvoista ihmiselle, joka katselee kauneutta 
itseään. Jos sen kerran näet, et voi sitä verrata kultaan, 
et vaatteisiin, et kauniisiin poikiin etkä nuorukaisiin, 
joita nähdessäsi nyt joudut järkytyksen valtaan ja olet 
valmis, samoin kuin monet muut, heitä katsellessasi ja 
seurustellessasi aina heidän kanssaan, jos se vain kävisi 
päinsä, olemaan syömättä ja juomatta ja aina vain 
heitä katselemaan ja viipymään heidän seurassaan. 
Mitä siis”, hän sanoi, ?ajattelisimme, jos joku saisi nähdä 
itse kauneuden kirkkaana, puhtaana, sekoittamatto- 
mana, ei ihmisen lihan ja värien ja monenlaisen muun 
katoavan turhuuden himmentämänä, vaan voisi nähdä 
jumalallisen kauneuden sen omassa ainoalaatuisessa 
muodossa? Luuletko”, hän kysyi, *että sen ihmisen elämä 
on mitätöntä, joka luo siihen katseensa, katselee sitä 
oikein ja on sen yhteydessä? Vai etkö havaitse että jos 
hän katselee kauneutta niin kuin sitä tulee katsella, 
hänelle vain silloin käy mahdolliseksi synnyttää todelli- 
nen hyve eikä hyveen harhakuvia, koska hänen kat- 
seensa ei osu harhakuvaan, vaan hän on saavuttanut 
totuuden? Mutta sen, joka on synnyttänyt oikean hy- 
veen ja sitä kasvattanut, sallitaan tulla jumalien ystä- 

väksi ja kuolemattomaksi, jos kuolemattomuus kerran 
on jollekulle ihmiselle suotu. 

Tämän, Faidros ja te muut, Diotima minulle puhui, 
ja minä tulin vakuuttunecksi. Vakuuttuneena koetan 
saada toisia vakuuttumaan siitä, että tämän omaisuu- 
den hankkimiseksi ci voi hevin löytää ihmisluonnolle 
parempaa auttajaa kuin Eros. Siksi väitän jokaisen 
velvollisuutena olevan kunnioittaa Erosta, ja minä itse 
kunnioitan kaikkea rakkauteen kuuluvaa, harjoitan 
sitä erityisesti, kehotan muitakin niin tekemään sekä 
ylistän nyt ja aina Eroksen mahtia ja miehuutta niin 
hyvin kuin osaan. Jos tahdot, Faidros, katso nämä sa- 
nani Erokselle pidetyksi ylistyspuhecksi; muussa tapauk- 
sessa anna niille nimi mielesi mukaan.» 


Kun Sokrates oli näin puhunut, olivat toiset häntä 
kiittäneet, mutta Aristofanes oli aikonut vastata jotain, 
koska Sokrates oli puheessaan viitannut häneen hänen 
sanojensa vuoksi; mutta samassa oli syntynyt kova 
hälinä siksi, että ulko-ovelle kolkutettiin, aivan kuin 
siellä olisi ollut päihtyneitä yökulkijoita, ja kuului soit- 
tajatytön huilunääni. Agathon sanoi: »Menkääpä kat- 
somaan, pojat. Jos siellä on joku tuttava, kutsukaa hä- 
net sisään, jos ei, sanokaa ettemme juo vaan jo le- 
päämme.» 

Hetken kuluttua kuului ulkoa Alkibiadeen ääni; 
hän oli kovin päihtynyt ja huusi, kysyi missä Agathon 
oli ja tahtoi päästä tämän luo. Hän ja hänen käsivart- 
tansa pitelevä huilunsoittajatar sekä muutamat muut 
hänen seuralaisensa ohjattiin nyt sisään. Hän pysähtyi 
ovella, päässään tiheä muratti- ja orvokkiseppele sekä 
sangen paljon nauhoja, ja sanoi: »Terve, miehet! 
Otatteko juomaveikoksenne aika lailla liikutetun mie- 
hen? Vai pitääkö meidän poistua seppelöityämme 

Agathonin? Sitä varten olemme tulleet. Minä näet en 
voinut tulla cilen; mutta nyt minä olen täällä, päässäni 
nämä nauhat, jotta voisin ottaa ne omasta päästäni ja 
sitoa ne miclestäni kaikkein viisaimman ja kauneim- 
man miehen päähän. Nauratteko chkä minulle sen 
takia, että olen päihtynyt? Jos naurattekin, minä tic- 
dän silti puhuvani totta. Sanokaa nyt viipymättä 
saanko siis astua sisään vai enkö? Juotteko kanssani 
vai ettekö?» 

Kaikki kehottivat nyt äänekkäästi häntä käymään 
sisään ja asettumaan pitkäkseen, ja Agathon kutsui 
hänet luokseen. Hän tuli sisään joukon saattamana, 
otti kohta päästään nauhoja seppelöintiä varten, ja 
kun hänellä oli niitä silmiensä edessä, hän ei nähnyt 
Sokratesta vaan istuutui Agathonin viereen Sokrateen 
ja tämän väliin; Sokrates oli näet väistynyt syrjään 
antaakseen hänelle sijaa. Istuuduttuaan Alkibiades sy- 
leili Agathonia ja seppelöi hänet. 

Agathon sanoi nyt: »Riisukaa, pojat, Alkibiadeelta 
kengät, niin että hän saa levätä tässä kolmantena.» 

»Oikeinn», sanoi Alkiabiades. »Mutta kuka meillä 
on kolmantena juomaveikkona?» Samassa hän kääntyi, 
huomasi Sokrateen, hypähti hänet nähtyään seisomaan 
ja sanoi: »Oi Herakles, miten tässä kävikään? Sokra- 
tesko täällä? Olet tullut tännekin väijymään minua, 
kuten tapanasi on ollut ilmaantua odottamatta sinne, 
missä kaikkein vähimmin otaksun sinun olevan. Miksi 
olet taas tänne tullut? Ja miksi olet sijoittunut juuri 
tähän etkä Aristofaneen tai jonkun muun viereen, 
joka on ja tahtoo olla hauska mies, vaan olet keinotellut 
itsellesi paikan kaikista kauneimman viereen?» 

Sokrates sanoi: »Kuule, Agathon, etkö auta minua; 
tämän miehen rakkaus on näet tuottanut minulle mel- 
koista vaivaa. Siitä lähtien kun häneen rakastuin, en ole 

enää saanut katsella ainoatakaan kaunista miestä enkä 
keskustella sellaisen kanssa, koska tämä tckce kateudesta 
ja mustasukkaisuudesta kummallisia tekoja, soimaa 
minua ja on vähällä käydä minuun käsiksi. Katso siis 
ettei hän nytkin tee jotakin semmoista ja rakenna sinä 
sovinto välillemme, tai jos hän ryhtyy käyttämään väki- 
valtaa, suojele minua, sillä minä pelkään kovin hänen 
kiihkoansa ja kiintymystänsä.» 

»Ei voi olla puhettakaan sovinnosta meidän välil- 
lämme», sanoi Alkibiades. »Mutta tästä minä sinua 
toiste vielä rankaisen. Annahan, Agathon», hän jatkoi, 
»minulle nauhoja, että saan seppelöidä myös tämän 
miehen ihmeellisen pään ja ettei hän moiti minua, kun 
olen seppelöinyt sinut, mutta en häntä, joka voittaa pu- 
heessa kaikki ihmiset, eikä vain joskus, kuten minä toissa 
päivänä, vaan aina.» Samassa hän otti nauhoja, seppe- 
löi niillä Sokrateen ja paneutui pitkäkseen. 

Sijoituttuaan paikalleen hän sanoi: »Kas niin, miehet; 
te näytätte minusta olevan selvällä päällä. Se ei ole lu- 
vallista, vaan teidän pitää juoda, sellainen sopimushan 
meillä on. Nimitän siis itseni juomingin johtajaksi, kun- 
nes olette juoneet riittävästi. Jos sinulla, Agathon, on 
iso pikari, hanki se tänne. Ei, se ei olekaan tarpeen, 
vaan tuo sinä, poika, jäähdytysmalja tuolta», hän sanoi 
havaittuaan sellaisen astian, joka veti enemmän kuin 
kahdeksan korttelia. Kun se oli täytetty, hän tyhjensi 
sen ensin itse, käski sitten täyttää sen Sokrateelle ja sa- 
noi vielä: »Sokratesta vastaan en keksi mitään keinoa; 
miten paljon joku vaatiikin häntä juomaan, hän juo, 
silti koskaan päihtymättä.» 

Poika täytti maljan ja Sokrates tyhjensi sen. Eryksi- 
makhos sanoi: »Miten nyt menettelemme, Alkibiades? 
Juommeko vain muitta mutkitta kuin janoiset, pitä- 
mättä maljapuheita ja laulamatta?» 

Alkibiades vastasi: »Terve, Eryksimakhos, sinä par- 
haan ja älykkäimmän isän paras poika!» 

»Samat sanat sinulle», vastasi Eryksimakhos. » Mutta 
mitä nyt teemme?» 

»Mitä sinä käsket. Sinua on toteltava. *Lääkäri ar- 
voltaan monen urhon verta on varmaan. Määrää 
siis mitä haluat.» 


» Kuulepas», sanoi Eryksimakhos, ennen kuin sinä 
tulit tänne, olimme päättäneet että jokainen vuorollaan, 
vasemmalta oikealle, pitäisi Eroksesta niin kauniin pu- 
heen kuin suinkin osaisi ja ylistäisi häntä. Me muut 
olemmekin jo puhuneet. Koska sinä olet tyhjentänyt 
maljasi, mutta et ole vielä puhunut, on kohtuullista että 
puhut ja määräät sitten Sokrateen käsiteltäväksi sel- 
laisen aiheen kuin haluat; tämä samoin oikealla puo- 
lellaan olevalle toverilleen ja samoin toisetkin.» 

» Niin, Eryksimakhos», sanoi Alkibiades, volet oì- 
keassa, mutta eihän liene sopivaa, että päihtynyt mies 
ryhtyy puhekilpaan selväpäisten kanssa. Ja muuten, 
miekkonen, onko Sokrates saanut sinut uskomaan to- 
deksi jotain siitä, mitä hän äsken lausui? Vai etkö tiedä 
että kaikki on aivan toisin kuin hän sanoo? Jos näet 
minä hänen läsnä ollessaan kiitän jotakuta muuta kuin 
häntä, joko jumalaa tai ihmistä, hän ei varo käymästä 
minuun käsiksi.» 

»Älä solvaa minua», sanoi Sokrates. 

»Poseidonin nimessä», sanoi Alkibiades, välä yritä- 
kään väittää vastaan. Enhän minä sinun läsnä olles- 
sasi voisi ylistää ketään muuta.» 

»Tee siis niin», sanoi Eryksimakhos, »jos haluat: 
ylistä Sokratesta.» 

»Mitä sanot?» kysyi Alkibiades. »Oletko todella sitä 
mieltä, Eryksimakhos, että minun pitää se tehdä? Tu- 
9 — Platon, Viisi dialogia 

lecko minun käydä miehen kimppuun ja kostaa hänelle 
teidän nähtenne?» 

»Kuulcehan», sanoi Sokrates, mmitä sinä oikeastaan 
ajattelet? Aiotko pilkata minua ylistyspuhecllasi? Vai 
mitä aiot tehdä?» 

»Alon puhua täyttä totta. Suostutko siihen?» 

» Toden minä tietysti tunnustan todeksi», vastasi Sok- 
rates, »ja käsken sinua lausumaan sen.» 

»Teen sen epäröimättä», sanoi Alkibiades, »sinun 
taas tulee menetellä näin: jos sanon jotain, mikä ei ole 
totta, keskeytä puheeni, jos haluat, ja sano että siinä 
kohden valehtelen; tahallani minä näet en valehtele. 
Jos taas esitän muistamiani asioita sekaisin, älä sitä 
ihmettele; eihän minun ole tässä tilassani helppo ku- 
vailla omituisuuttasi taitavasti ja hyvässä järjestyk- 
sessä. 

Alan siis, miehet, ylistää Sokratesta vertauksilla. Hän 
itse ehkä luulee että teen niin pilkatakseni häntä, mutta 
vertaus on totuuden takia, ei pilkan. Väitän näet että 
hän on aivan niiden seileenien kaltainen, joita on kuvan- 
veistäjien työpajoissa ja joilla taiteilijain kuvaamina on 
käsissään paimenpilli tai huilu. Kun ne avataan kum- 
maltakin puolelta, nähdään että niiden sisällä on juma- 
lankuvia. Väitän lisäksi että hän on satyyri Marsyaan 
kaltainen. Ethän sinä, Sokrates, itsekään kieltäne että 
olet ulkonäöltäsi satyyrejä muistuttava. Mutta nyt saat 
kohta kuulla miten olet muutenkin niidenlainen. Sinä 
olet uhmaaja, vai etkö ole? Jos et myönnä olevasi, han- 
kin todistajia. Etkö muka ole huilunsoittaja? Olet pal- 
jon ihmeellisempi kuin Marsyas. Hän hurmasi ihmisiä 
soitinta käyttäen suunsa voimalla, ja vielä nyt tekee 
niin se, joka soittaa huilulla hänen sävelmiänsä. Olym- 
poksen huilunsoittotaidon näet katson Marsyaan, hänen 
opettajansa, ansioksi. Hänen sävelmänsä, esittäköön 

niitä hyvä huilunsoittaja tai huono huilunsoittajatar, 
pystyvät sellaisinaan, koska ovat jumalallisia, hurmaa- 
maan ja saattamaan ilmi ne, jotka kaipaavat jumalia 
ja vihkimysmenoja. Sinä eroat hänestä vain sen verran, 
että vaikutat aivan samoin ilman välinettä, pelkillä 
sanoilla. Ketään meistä, totta puhuen, ci liikuta vähää- 
kään, jos kuulemme jonkun toisen, vaikka erittäin hy- 
vänkin puhujan, esittävän jotain muuta. Mutta kun 
joku, nainen tai mies tai nuorukainen, kuulee sinun 
puhuvan tai jonkun toisen, vaikka puhetaidoltaan hyvin 
heikonkin henkilön esittävän sinun puheitasi, me kaikki 
järkytymme ja lumoudumme. Ainakin minä, hyvät 
michet, vakuuttaisin valalla, jos en näyttäisi teistä täy- 
sin päihtyneeltä, sanoisin ja vakuuttaisin teille miten 
hänen puheensa ovat minuun vaikuttaneet ja vielä 
nytkin vaikuttavat. Kun näet niitä kuuntelen, sydä- 
meni tykyttää paljon rajummin kuin korybanttihur- 
miossa olevien ja hänen sanansa saavat kyynelet vuota- 
maan silmistäni; ja huomaan monien toistenkin kokevan 
samaa. Kuunnellessani Perikleen ja muiden hyvien 
puhujien puheita olen tosin ollut sitä mieltä, että he 
puhuvat hyvin, mutta mitään tällaista en ole kokenut, 
sieluni ci ole tullut levottomaksi eikä tyytymättömäksi, 
niin kuin ihmisen, joka joutuu orjuutetuksi; mutta tämä 
Marsyas tässä on usein saattanut minut sellaiseen mie- 
lentilaan, että minusta on näyttänyt siltä kuin en voisi 
enää elää ollessani sellainen kuin olen. Etkä sinä, 
Sokrates, suinkaan väitä ettei tämä ole totta. Tiedän 
vielä nytkin varmasti että en voisi pysyä lujana, jos 
kallistaisin hänelle korvani, vaan kokisin samaa; hän 
näet pakottaa minut tunnustamaan että olen monin 
tavoin puutteellinen enkä pidä huolta itsestäni, vaan 
hoitelen ateenalaisten asioita. Minun täytyy siis väkisin 
sulkea korvani kuin seireeneiltä ja pyrkiä pakenemaan, 

jotta en jäisi häntä kuuntelemaan ja vanhenemaan hä- 
nen vierellään. Vain tämä ihminen on saanut minut 
kokemaan jotain, mitä tuskin kukaan otaksuu minussa 
kenenkään takia olevan, nimittäin häpeän tunnetta. 
Yksin tämä mies saa minut häpeämään. Olen näct täy- 
sin selvillä siitä, etten voi väittää häntä vastaan sano- 
malla cttci tule tehdä mitä hän vaatii, mutta poistut- 
tuani hänen luotansa en kykene torjumaan ihmisten 
suuren joukon suomia kunnianosoituksia. Sen tähden 
karkaan pois hänen luotansa ja pakenen häntä, ja kun 
näen hänet, häpeän sitä, minkä olen tunnustanut 
oikeaksi, ja uscin näkisin mielelläni cttei hän olisi elä- 
vien joukossa. Mutta tiedän myös että olisin vielä pal- 
jon surullisempi, jos olisi niin laita. En siis ymmärrä 
kuinka voisin tulla toimeen tämän ihmisen kanssa. 
Siten on tämän satyyrin huilunsoitto vaikuttanut 
minuun ja moniin muihin. Mutta kuulkaa minun kerto- 
van kuinka samanlainen hän on kuin ne, joihin häntä 
vertasin, ja kuinka ihmeen voimakas hän on. Voitte 
olla varmaat siitä, ettei kukaan teistä häntä tunne; 
mutta minä paljastan hänet, koska kerran olen alkanut. 
Tiedättehän että Sokrates on rakastunut kauniisiin 
ihmisiin, on aina heidän pakeillaan ja on heihin hur- 
maantunut, ja että hän on toisaalta olevinaan täysin 
tietämätön. Eikö hän siis muistutakin seileeniä? Aivan 
varmasti. Scllaiselta hän kuitenkin näyttää vain ulko- 
puolelta, niin kuin veistetty seileenin kuva. Mutta jos 
avaa hänet, voitteko arvata, hyvät miehet ja juoma- 
veikot, kuinka täynnä järkeä hän on? Tietäkää ettei 
häntä liikuta vähääkään, jos joku on kaunis, vaan että 
hän pitää sitä niin vähän merkitsevänä, että tuskin ku- 
kaan voi sitä arvata, eikä hän liioin välitä yhtään siitä, 
että joku on rikas tai nauttii jotakin muuta ihmisten 
suuren joukon onnen antimeksi ylistämää etua. Hän 

katsoo kaikki nämä seikat aivan arvottomiksi ja meidät 
mitättömiksi — uskokaa mitä teille sanon — teeskente- 
lee ihmisten seurassa ja ivailee heitä kaiken ikänsä. 
En tiedä onko kukaan hänen vakavana ollessaan ja 
Itscänsä paljastaessaan nähnyt hänessä piileviä kal- 
leuksia. Minä olen ne kerran nähnyt, ja ne näyttivät 
minusta niin jumalallisilta ja kallisarvoisilta, ihanilta 
ja ihmeellisiltä, että minun oli mielestäni heti tehtävä 
mitä ikinä Sokrates käski. Otaksuin hänen kaipaavan 
kukoistavaa nuoruuttani ja pidin sitä erinomaisena 
voittona ja ihmcellisenä onnena, koska saisin, jos an- 
tautuisin Sokratcelle, kuulla kaiken mitä hän tiesi. 
Minulla näet oli ihmeen hyvä käsitys omasta kauneu- 
destani. Vaikka minulla oli aikaisemmin ollut tavalli- 
sesti palvelija mukanani hänen kanssaan seurustelles- 
sani, minä näihin ajatuksiin johduttuani lähetin kerran 
palvelijani pois ja jäin kahden kesken hänen kanssaan. 
Täytyyhän minun kertoa teille koko totuus. Olkaa siis 
tarkkaavaisia, ja jos valehtelen, väitä sinä, Sokrates, 
vastaan. Olin siis, hyvät miehet, kahden kesken hänen 
kanssaan, luulin hänen alkavan heti puhua minulle 
asioista, joista rakastaja yksinäisyydessä puhuu rakaste- 
tulleen, ja olin iloinen. Mutta mitään sellaista ci tapah- 
tunut, vaan hän vietti tapansa mukaan päivän seuras- 
sani keskustellen kanssani ja poistui sitten. Myöhemmin 
kutsuin hänet yhteisiin voimisteluharjoituksiin ja voi- 
mistelin hänen kanssaan saavuttaakseni siten jotakin. 
Hän voimisteli ja paini usein kanssani kenenkään ole- 
matta läsnä. Mutta turha sanoakaan: minulla ei ollut 
siitä mitään hyötyä. Kun en siten saavuttanut mitään, 
päätin ahdistaa miestä ankarammin ja olla hellittä- 
mättä, koska kerran olin aloittanut, saadakseni vihdoin 
selon asiasta. Kutsuin hänet kanssani aterioimaan ja 
väijyin häntä kuin ainakin rakastaja rakastettuansa. 


134 PLATON 


Tähänkään hän ci heti suostunut, mutta taipui kuiten- 
kin jonkin ajan kuluttua. Tultuaan ensimmäisen kerran 
hän tahtoi aterioituaan poistua, ja silloin minä häpesin 
ja annoin hänen mennä. Mutta kun tcin sitten uuden 
yrityksen, keskustelin hänen kanssaan hänen aterioi- 
tuaan pitkälle yöhön saakka, ja kun hän aikoi lähteä, 
sanoin että oli jo liian myöhä ja pakotin hänet jäämään. 
Hän asettui lepäämään vuoteeni viereen sijalle, jolla 
hän oli aterioinutkin, eikä huoneessa ollut ketään muu- 
ta nukkumassa. Tähän saakka kertomukseni kaiketi 
sopii kenen hyvänsä kuultavaksi. Mutta mitä nyt seu- 
raa, sitä ette kuulisi minun kertovan, jos ci ensinnäkin, 
sananlaskun mukaan, viini — sopii lisätä tai olla lisää- 
mättä: »ja lapset» — toisi ilmi totuutta, ja jos minusta 
ei sitä paitsi näyttäisi olevan väärin salata Sokrateen 
ylpeätä tekoa, kun kerran olen ryhtynyt pitämään hä- 
nelle ylistyspuhetta. Tunnen sitä paitsi samanlaista ki- 
pua kuin se, jota on käärme purrut. Sanotaan näet että 
se, joka on joutunut sen kokemaan, ci halua kertoa siitä 
muille kuin niille, jotka myös ovat kokeneet käärmeen 
pureman, koska vain nämä voivat ymmärtää ja antaa 
anteeksi, jos hän tuskissaan tekee ja puhuu arkailematta 
mitä tahansa. Kun olen saanut vielä tuskallisemman 
pureman ja arimpaan kohtaan, johon sen yleensä voi 
saada — sillä sydämeen eli sieluun tai mikä nimi sille 
pitää antaa, olen saanut iskun ja pureman filosofian 
sanoista, jotka turtumattoman ja nuoren sielun tava- 
tessaan tarttuvat kiinni lujemmin kuin käärme ja saavat 
sen tekemään ja puhumaan mitä tahansa — ja kun 
näen tässä vielä Faidrokset, Agathonit, Pausaniaat, 
Aristodemokset ja Aristofaneet, Sokrateesta ja muista 
täällä olevista puhumattakaan; onhan näet teidät kaik- 
ki vallannut sama hurja hulluus ja kiintymys filoso- 
fiaan — kuunnelkaa siis, te kaikki, sillä te varmaan ym- 

märrätte mitä silloin tein ja mistä nyt puhun. Mutta 
palvelijat, ja jos täällä on muita vihkimättömiä ja sivis- 
tymättömiä, sulkekoot korvansa tuiki tarkasti. 

Kun siis, hyvät michet, lamppu oli sammutettu ja 
palvelijat olivat poistuneet huoneesta, minusta tuntui 
siltä, ettei minun pitänyt mitenkään teeskennellä hänen 
scurassaan vaan cttä voin lausua vapaasti mitä ajatte- 
lin. Töytäisin häntä ja kysyin: ”Nukutko, Sokrates?” 
'En suinkaan”, sanoi hän. "Tiedätkö mitä olen ajatcl- 
lut? Mitä sitten? hän kysyi. Sinä näytät minusta”, 
sanoin, 'ainoalta, joka ansaitsee päästä minun rakasta- 
jakseni, mutta minusta tuntuu kuin arkailisit puhua 
siitä minulle. Minun mielipiteeni on tämä: katson hy- 
vin typeräksi kieltäytyä tekemästä niin kuin sinä haluat, 
samoin kuin siinäkin tapauksessa, että tarvitsisit jotain 
muuta minulle tai ystävilleni kuuluvaa. Minulle näet 
ei mikään ole tärkeämpää kuin se, että tulen niin hy- 
väksi kuin mahdollista, enkä usko kenenkään voivan 
auttaa minua paremmin kuin sinä. Jos en taipuisi täl- 
laisen miehen tahtoon, häpeäisin niin tehtyäni ymmär- 
täväisiä miehiä paljon enemmän kuin ymmärtämätöntä 
suurta joukkoa? Tämän kuultuaan hän sanoi hyvin 
ivallisesti ja juuri niin kuin on hänen tapaistansa: 
"Rakas Alkibiades, sinä et tosiaankaan näytä olevan 
huono mies, jos kerran on totta, mitä minusta puhut ja 
jos minussa on jokin voima, jonka avulla voisit tulla 
paremmaksi; näkisit silloin minussa sanoin kuvaama- 
tonta kauneutta, joka olisi perin toisenlaista kuin sinun 
kauneutesi. Jos siis tämän oivaltaen yrität päästä yhtey- 
teen kanssani ja vaihtaa kauneutta kauneuteen, et aio 
saavuttaa vähäistä etua minuun verraten, vaan yrität 
hankkia itsellesi luulotellun kauneuden asemesta todel- 
lista kauneutta ja pyrit todella vaihtamaan kuonaa kul- 
taan. Mutta katso tarkemmin, miekkonen, ettei sinulta 

jää huomaamatta minun mitättömyyteni. Hengen kat- 
se alkaa nähdä selvästi, kun silmämme alkavat kadottaa 
terävyyttänsä; mutta sinä olet tästä viclä kaukana.’ 
Tämän kuultuani sanoin: Minun puolestani on näin 
laita, enkä ole sanonut asiasta mitään toisin kuin ajat- 
telen; mutta päätä itse mitä pidät parhaana itsellesi ja 
minulle.’ Niin”, sanoi Sokrates, 'nyt puhut oikcin, sillä 
tulevaisuudessa mc teemme harkiten sen, mikä meille 
kummallekin sekä tässä cttä muissa suhteissa näyttää 
parhaalta. Tämän kuultuani ja puhuttuani ja ikään 
kuin nuolia ammuttuani otaksuin hänen haavoittu- 
neen, nousin, en suonut hänelle tilaisuutta sanoa enää 
sanaakaan, heitin viittani hänen yllensä — oli näet talvi 
— sijoituin makaamaan hänen kuluneen vaippansa 
alle, kiedoin käsivarteni tämän jumalallisen ja todella 
ihmeellisen miehen ympärille ja makasin niin koko 
yön. Etkä sinä, Sokrates, voi sanoa minun tätäkään va- 
lehtelevan. Ja minun niin tehtyäni hän pysyi täysin 
järkkymättömänä, halveksi ja ivaili minun nuoruuden- 
suloani eikä siitä välittänyt, vaikka otaksuin sen jotain 
olevan, arvoisat tuomarit — te näet olette Sokrateen 
uhmamielisyyden tuomareita. Ja tietäkää te, jumalien 
ja jumalattarien nimessä, etten ollut Sokrateen kanssa 
maatessani kokenut mitään erikoista ja että nousin siitä 
aivan kuin olisin nukkunut isän tai vanhemman veljen 
vieressä. 

Missä mielentilassa otaksutte minun tämän jälkeen 
olleen, kun toisaalta katsoin joutuneeni loukatuksi, toi- 
saalta taas ihailin tämän miehen luonnonlaatua, terve- 
mielisyyttä ja miehuutta tavattuani niin viisaan ja 
pidättyvän michen, että en olisi uskonut koskaan tapaa- 
vani hänen vertaistaan. Sen tähden en voinut hänelle 
suuttua enkä vetäytyä pois hänen seurastaan, mutta en 
myöskään keksinyt keinoa, jolla olisin taivuttanut hä- 

net suostumaan itseeni. Tiesin näet hyvin, että häntä oli 
paljon vaikeampi haavoittaa rahalla kuin Aiasta rau- 
dalla, ja kun olin käyttänyt ainoata keinoa, jolla olin 
otaksunut hänet voittavani, hän oli päässyt minulta 
pakoon. Olin neuvoton ja kuljeskelin tämän miehen 
täydellisemmin orjuuttamana kuin kukaan kenenkään 
muun. 

Kaikki tämä oli tapahtunut jo aikaisemmin; sitten 
olimme yhdessä sotaretkellä Potidaiaa vastaan ja kuu- 
luimme siellä samaan ruokakuntaan. Hän kesti rasituk- 
sia paremmin kuin minä ja paremmin kuin kukaan 
muu. Kun olimme joskus joutuneet muista eristetyiksi, 
kuten sotaretkellä usein sattuu, ja näkemään nälkää, 
eivät muut olleet kestämiskyvyltään mitään häneen 
verrattuina. Kemuissa hän taas pystyi nauttimaan pa- 
remmin kuin muut, myös niin, että kun hänet, joka ei 
yleensä ollut halukas juomaan, pakotettiin siihen, hän 
voitti kaikki; ja kaikkein ihmeellisintä on, ettei kukaan 
ihminen ole koskaan nähnyt Sokratesta päihtyneenä. 
Tästä on luullakseni täälläkin todistus saatavana. Tal- 
ven kylmyyttä sietäessään — talvet näet ovat siellä 
ankaria — hän teki yleensäkin ihmeitä ja erityisesti ker- 
ran, kun oli mitä tuimin pakkanen ja kaikki joko pysyt- 
telivät sisällä tai jos joku meni ulos, hänellä oli yllään 
tavattoman paljon vaatteita ja jalassa kengät, joihin oli 
sullottu huopaa ja turkiksia. Mutta tämä mies lähti 
niinkin kovassa pakkasessa ulos yllään vain vaippa, jota 
hän aikaisemmin oli tavallisesti käyttänyt, ja kulki jäätä 
pitkin avojaloin helpommin kuin toiset miehet kengät 
jalassa. Sotilaat katselivat häntä karsaasti, luullen, että 
hän halveksi heitä. 

Se siitä. Mutta 


urhean taistoja, joit' ylen monta hän kesti 

tuolla sotaretkellä, kannattaa kertoa ja kuunnella. Kun 
hänen mieleensä oli johtunut jokin asia, hän seisoi sa- 
massa paikassa aamuvarhaisesta sitä miettien ja kun 
mietintä ei johtanut tulokseen, hän ei vääjännyt, vaan 
jäi seisomaan ja asiaa cdelleen harkitsemaan. Oli sitten 
jo keskipäivä, kun miehet huomasivat hänet ja kertoi- 
vat toisilleen ihmcissään, että Sokrates oli varhaisesta 
aamusta asti seisonut paikallaan ja miettinyt jotain. Vii- 
mein, illalla, kantoivat muutamat joonialaiset aterioi- 
tuaan makuupatjansa ulos — silloin näet oli kesä — 
osalta nukkuakseen vilpoisessa ilmassa, osalta tarkatak- 
seen pysyisikö hän koko yönkin paikallaan. Ja hän jäi 
seisomaan, kunnes aamu sarasti ja aurinko nousi. Sitten 
hän rukoili aurinkoa ja poistui. 

Tahdotteko kuulla millainen hän oli taisteluissa? On- 
han oikein, että hän saa siitäkin tunnustuksen. Taiste- 
lussa, josta sotapäälliköt antoivat minulle palkinnon, ei 
minua pelastanut kukaan muu kuin hän; hän ei näet 
tahtonut minua jättää, kun olin haavoittunut, vaan vei 
turvaan sekä aseeni että minut. Minä tosin vaadin sil- 
loin, ystäväni Sokrates, päälliköitä antamaan palkin- 
non sinulle, etkä sinä suinkaan voi minua siitä moittia 
etkä väittää minun valehtelevan. Mutta kun päälliköt 
pitivät silmällä minun arvoasemaani ja tahtoivat antaa 
palkinnon minulle, sinä olit päälliköitä innokkaampi 
puoltamaan palkintoa minulle mieluummin kuin itsel- 
lesi. Edelleen, hyvät miehet, kannatti katsella Sokra- 
testa, kun sotajoukko väistyi paeten Delionin luota. 
Olin näet mukana ratsumiehenä, hän raskasaseisena 
jalkamiehenä. Hän väistyi vasta sitten, kun koko vä- 
kemme oli lyöty hajalle, hän ja Lakhes. Minä kohtaan 
heidät ja heidät nähtyäni kehotan heitä olemaan roh- 
kealla mielellä; sanoin etten heitä jätä. Silloin saatoin 
katsella Sokratesta vielä paremmin kuin Potidaiassa, 


PIDOT 139 


koska olin nyt, ratsastaessani, vähemmän peloissani. 
Näin ensinnäkin, kuinka paljon paremmin hän säilytti 
mielenmalttinsa kuin Lakhes, ja lisäksi hän näytti mi- 
nusta — kuten sinun sanasi kuuluvat, Aristofanes — 
siellä kuten täälläkin astelevan ylpeästi ja muljautellen 
silmiään, rauhallisesti katsellen sekä ystäviä että viholli- 
sia, niin että jokainen jo kaukaa havaitsi tämän miehen 
puolustautuvan erittäin voimallisesti, jos joku kävisi 
hänen kimppuunsa. Sen tähden hän pääsikin poistu- 
maan hätää kärsimättä, hän ja tuo toinenkin; niihin 
näet, jotka siten käyttäytyvät sodassa, tuskin koskaan 
käydään käsiksi, kun taas suin päin pakenevia ajetaan 
takaa. 

Paljon muutakin ylistettävää ja ihmeellistä olisi Sok- 
rateessa; mitä hänen muuhun toimintaansa tulee, voisi 
ehkä jostakusta toisesta sanoa samaa, mutta kaikkea 
ihailua ansaitsee se, ettei hän ole kenenkään ihmisen, ei 
entisten eikä nykyisten kaltainen. Akhilleuksen kaltai- 
seksi voisi sanoa Brasidasta ja muita, Perikleeseen taas 
sopisi verrata sekä Nestoria että Antenoria ja vielä toi- 
siakin. Ja samaan tapaan voisi vertailuja suorittaa mui- 
denkin suhteen. Mutta tämän miehen kaltaista, niin 
omalaatuista kuin on hän ja hänen puheensa, ei voisi 
löytää hakemallakaan nykyisten enempää kuin entis- 
tenkään joukosta, jos ei ehkä vertaisi häntä minun mai- 
nitsemiini, ei siis kehenkään ihmiseen, vaan seileeneihin 
ja satyyreihin, häntä ja hänen puheitaan. 

Minulta on jäänyt tässä mainitsematta että hänen 
puheensakin ovat täysin noiden avattavien seileenien 
kaltaisia. Jos näet joku tahtoo kuunnella Sokrateen pu- 
heita, ne saattavat aluksi tuntua naurettavilta, koska 
ne on verhottu sanoihin ja käänteisiin kuin jonkin jul- 
kean satyyrin nahkaan. Hän puhuu kuorma-aaseista, 
sepistä, suutareista ja nahkureista ja näyttää aina jau- 

havan yhtä ja samaa, niin cttä kuka tahansa koke- 
maton ja ymmärtämätön ihminen voi nauraa hänen 
puheilleen. Mutta joka näkee ne avattuina ja syven- 
tyy niihin, se havaitsee ensinnäkin cttä näihin pu- 
heisiin sisältyy vain järkeä, ja edelleen, että ne ovat 
aivan jumalallisia, täpötäynnä hyveen ihania kuvia, 
ja ilmaisevat enintä osaa tai oikeammin kaikkea siitä, 
mitä tulee tarkata, jos tahtoo tulla hyväksi ja jaloksi 
ihmiseksi. 

Tämän, hyvät miehet, minä sanon Sokrateen ylis- 
tykseksi, mutta olen sovittanut esitykseeni myös sen, 
mistä häntä moitin, kertomalla kuinka ylimielisesti hän 
on minua kohdellut. Eikä hän ole kohdellut niin yksin 
minua, vaan myös Kharmidesta Glaukonin poikaa ja 
Euthydemosta Diokleen poikaa sekä useita muita, joita 
hän on pettänyt olemalla muka heidän rakastajansa, 
mutta tekeytymällä sitten ennemmin heidän rakaste- 
tukseen kuin rakastajakseen. Tämän sanon myös si- 
nulle, Agathon, ettet sallisi tämän miehen pettää itseäsi, 
vaan olisit meidän kärsimyksistämme viisastuneena va- 
ruillasi etkä — kuten sananlasku sanoo — viisastu 
vahingosta niin kuin lapsi.» 


Kun Alkibiades oli näin puhunut, hänen avomieli- 
syydelleen oli naurettu, koska näytti siltä että hän oli 
yhä vielä rakastunut Sokrateeseen. Sokrates sanoi nyt: 
»Näytät olevan selvällä päällä, Alkibiades. Ethän olisi 
muuten yrittänyt niin ovelalla kiertelyllä salata minkä 
tähden olet tuon kaiken lausunut ja muka sivuseikkana 
sijoittanut sitä puheesi loppuun, ikään kuin et olisi 
sanonut kaikkea sanottavaasi vain siksi, että saisit mi- 
nut ja Agathonin toisistamme erotetuiksi. Sinun mieles- 
täsi minun pitää rakastaa sinua eikä ketään muuta ja 
Agathonin olla sinun rakastettusi eikä kenenkään muun. 

Mutta tarkoituksesi ei ole jäänyt huomaamatta, vaan 
sinun satyyri- ja scileeninäytelmäsi on tullut ilmisel- 
väksi. Mutta älköön hän siinä onnistuko, rakas Agathon, 
vaan ole varuillasi, ettei kukaan pääse erottamaan minua 
ja sinua toisistamme.» 

Agathon sanoi: »Olet varmaan oikeassa, Sokrates. 
Otaksun myös cttä hän asettui meidän väliimme erot- 
taakseen meidät toisistamme. Mutta hän ci siinä onnistu, 
sillä minä tulen sinun vicreesi lepäämään.» 

vAivan oikein», sanoi Sokrates, »tule tänne minun 
taakseni.» 

»Oi Zeus», sanoi Alkibiades, »mitä saankaan tämän 
ihmisen takia kärsiä. Hänellä täytyy mielestään olla 
joka paikassa etusija minuun verrattuna. Mutta jos et 
suostu muuhun, sinä ihmeellinen mies, salli Agathonin 
asettua ainakin väliimme.» 

»Se on mahdotonta», sanoi Sokrates. »Sinähän olet 
ylistänyt minua, ja nyt pitää minun vuorostani ylistää 
oikealla puolellani olevaa. Jos siis Agathon sijoittuisi 
sinun taaksesi, niin hän ylistäisi minua toistamiseen, 
sen sijaan että minun ennemmin tulee ylistää häntä. 
Jätä siis asia silleen, sinä hyvä mies, äläkä kadehdi nuo- 
rukaista siksi, että minä pidän hänelle ylistyspuheen. 
Minä näet haluan kovin häntä kiittää.» 

»Paha kyllä, Alkibiades», sanoi Agathon, »en voi 
mitenkään jäädä tähän; minun täytyy välttämättä 
vaihtaa paikkaa saadakseni Sokrateen ylistämään it- 
seäni.» 

»Taas sama vanha juttu», sanoi Alkibiades. »Kun 
Sokrates on läsnä, ei kukaan toinen voi saada mitään 
osaa kauniista nuorukaisesta. Kuinka sievästi hän nyt- 
kin keksii muka hyvän tekosyyn siihen, että tuon tuossa 
pitää levätä hänen vierellään.» 

Agathon nousi nyt siirtyäkseen Sokrateen viereen. 

Mutta portille oli äkkiä tullut joukko yökulkijoita, ja 
huomattuaan sen olevan avoinna, koska joku juuri 
meni ulos, hc tulivat sisään keskustelijain luo ja asettui- 
vat lepäämään. Syntyi suuri hälinä, ja läsnäolijain 
täytyi juoda paljon viiniä ilman mitään järjestystä. 
Eryksimakhoksen, Faidroksen ja muutamien muiden 
sanoi Aristodemos nyt lähteneen pois. Hän itse oli vai- 
punut uneen ja nukkunut hyvin kauan, yöt kun olivat 
siihen vuodenaikaan pitkiä. Hän heräsi vasta aamun 
sarastaessa kukon lauluun ja näki herättyään että osa 
toisista nukkui, osa taas oli poistunut. Vain Agathon, 
Aristofanes ja Sokrates olivat vielä valveilla ja joivat 
isosta maljasta, joka kiersi oikealle päin. Sokrates johti 
keskustelua heidän kanssaan. Aristodemos sanoi ettei 
hän muuten muistanut heidän keskusteluansa, koska 
hän ei ollut alusta alkaen ollut mukana ja oli sitten yhä 
uudestaan nukahtanut, mutta pääasian hän sanoi ol- 
leen tämän: Sokrates pakotti toiset myöntämään että 
saman miehen tulee osata sepittää sekä huvi- että mur- 
henäytelmiä ja että se, joka on taitava murhenäytel- 
män kirjoittaja, on myös hyvä huvinäytelmän kirjoit- 
taja. Tämä heidän täytyi myöntää, mutta he eivät 
jaksaneet oikein seurata, vaan nukahtivat. Ensin vai- 
pui uneen Aristofanes ja päivän jo koittaessa Agathon. 
Vaivutettuaan heidät uneen Sokrates nousi ja poistui, 
ja Aristodemos seurasi häntä tapansa mukaan. Lykeio- 
niin tultuaan Sokrates kylpi, kulutti siellä koko päivän, 
kuten ainakin, ja lähti niin tehtyään illalla kotiin lepää- 
mään. 

10 — Platon, Viisi dialogia 


SOKRATES: Minne ja mistä, ystäväni Faidros? 

FAIDRos: Tulen Kefaloksen pojan Lysiaan luota, 
Sokrates, ja olen menossa kävelemään kaupunginmuu- 
rin ulkopuolelle; istuin näet tuolla ja vietin pitkän ajan 
aamuvarhaasta lähtien. Noudatan yhteisen ystävämme 
Akumenoksen neuvoa ja käyn kävelemässä maanteillä: 
sanoohan hän kävelyn siellä olevan vähemmän väsyttä- 
vää kuin kilparadoilla. 

SOKRATES: Hän on oikeassa. Lysias oli siis, kuten kuu- 
len, kaupungissa? 

FAIDROS: Oli, Epikrateen luona, Morykhoksen talossa, 
tuolla, lähellä Olympieionia. 

SOKRATES: Mistä te siellä keskustelitte? Lysias tietysti 
kestitsi teitä puheillaan? 

FAIDROS: Saat sen tietää, jos sinulla on aikaa lähteä 
kanssani ja kuunnella. 

SOKRATES: Mitä? Etkö luule minun, Pindaroksen sa- 
noja käyttääkseni, pitävän »kiireellistäkin asiaa tär- 
keämpänä» saada kuulla mistä sinä ja Lysias keskuste- 
litte? 

FAIDROS: Lähde siis. 

SOKRATES: Ja kerro sinä. 

FAIDROS: Niin, Sokrates, se, mitä saat kuulla, sopii 
varmaan sinulle, sillä asia, jota käsittelimme, koski ta- 
vallaan rakkautta. Lysias on näet kirjoittanut puheen, 
jossa hän kuvailee miten kauniin nuorukaisen suosiota 
tavoitellaan, mutta ei niin, että tavoittelijana olisi hä- 
nen rakastajansa, ja se siinä juuri onkin hienoa: hän 

näet väittää että on osoitettava suosiota ennemmin sille, 
joka ei rakasta, kuin sille, joka rakastaa. 

SOKRATES: Mainio mies! Kunpa olisi kirjoittanut että 
on suosittava ennemmin köyhää kuin rikasta, vanhaa 
kuin nuorta ja kaikkea muuta, mikä soveltuu minuun 
ja useimpiin meistä. Silloin nuo puheet olisivat todella 
hienoja ja kaikille hyödyllisiä. Mutta olen nyt niin halu- 
kas kuuntelemaan, cttä jos kävelet vaikka Megaraan 
saakka ja niin kuin Herodikos kaupunginmuurille saa- 
vuttuasi käännyt saman tien takaisin, en jäisi sinusta 
jälkeen. 

FAIDROS: Mitä tarkoitat, jalo Sokrates? Luuletko että 
minä, asiaan täysin perehtymättömänä, voin Lysiasta 
häpeään saattamatta esittää muististani mitä hän, ny- 
kyisistä kirjailijoista etevin, on pitkän ajan kuluessa 
kaikessa rauhassa sepittänyt? Kaukana siitä. Tietysti 
toivoisin siihen pystyväni; se olisi minulle mieleisempää 
kuin suuren rikkauden saaminen. 

SOKRATES: Oi Faidros, jos en tunne Taidrosta, en 
tiedä itsestänikään enää mitään. Mutta ci ole laita niin 
enempää kuin näinkään. Tiedän hyvin että ensiksi 
mainitsemani, Lysiaan puhetta kuunnellessaan, ei ole 
kuullut sitä vain kerran, vaan on pyytänyt häntä toista- 
maan sen yhä uudelleen ja että Lysias on sen haluk- 
kaasti tehnyt. Eikä mainittu Faidros ole tyytynyt sii- 
henkään, vaan on viimein ottanut käsikirjoituksen ja 
tutkinut ne kohdat, jotka ovat häntä eniten miellyttä- 
neet. Niin tehden hän on istunut aamuvarhaisesta, 
kunnes on väsynyt ja lähtenyt kävelylle, ja minä luu- 
len, koira vieköön, että hän jo osasi puheen ulkoa, 
jos se ei ollut kovin pitkä. Mutta kaupunginmuurin 
ulkopuolelle hän lähti harjoittautuakseen sen hyvin 
osaamaan. Kohdatessaan sitten erään, joka kerrassaan 
sairaalloisesti haluaa kuulla puheita, hän ilahtui tämän 

nähdessään, otaksui saavansa haltioitumistoverin ja 
kehotti tätä lähtemään kanssaan. Mutta kun puheiden 
rakastaja pyysi häntä puhumaan, hän ei muka halun- 
nut puhua. Jos kukaan ci kuuntelisi häntä vapaachtoi- 
sesti, hän kuitenkin lopulta pakottaisi toisen kuuntele- 
maan. Pyydä siis, sinä Faidros, että hän nyt heti tekee 
sen, mitä hän joka tapauksessa aikoo pian tehdä. 


FAIDRos: On todella parasta, että esitän puheen niin 
hyvin kuin osaan; minusta tuntuu siltä kuin et päästäisi 
minua ennen kuin olen sen jotenkin pitänyt. 


SOKRATES: Sinulla on aivan oikea käsitys minusta. 

FAIDROS: Teen siis niin. Mutta voit uskoa, Sokrates, 
etten olc suinkaan oppinut sanoja ulkoa; mutta suun- 
nilleen ajatusjuoksun kaikesta, mitä Lysias mainitsi 
rakastavan ja ei-rakastavan välisestä erosta, minä esitän 
pääkohdittain järjestyksessä ja aloitan ensimmäisestä 
kohdasta. 

SOKRATES: Näytä kuitenkin sitä ennen, rakas ystävä, 
mitä sinulla on vasemmassa kädessäsi viitan alla; ar- 
vaan näet että sinulla on siellä Lysiaan puhe. Jos on 
niin laita, voit olla vakuuttunut siitä, että vaikka olen- 
kin sinuun hyvin kiintynyt, en silti juuri halua itse Ly- 
siaan läsnä ollessa tarjoutua sinun puheharjoituksesi 
kuuntelijaksi. Kas niin, näytä se minulle! 

FAIDROS: Riittää! Nyt riistit minulta, Sokrates, toi- 
von saada harjoitella sinun kuultesi. Mutta minne ha- 
luat meidän istuutuvan lukemaan? 

SOKRATES: Poikkeamme tästä, menemme Ilisoksen 
rantaa pitkin alaspäin ja istuudumme sitten kaikessa 
rauhassa jonnekin, minne mielimme. 

FAIDROS: Näyttää oikealta onnen sattumalta että olen 
paljain jaloin; sinähän olet aina niin. Sopiihan meidän 
erittäin hyvin astella vedessä ja antaa sen huuhdella 

jalkojamme; se ci ole ensinkään epämieluista varsinkaan 
tähän vuoden ja vuorokauden aikaan. 

SOKRATES: Menc siis edellä ja katso samalla minne 
voimme sijoittua. 

FAIDROS: Näetkö tuolla tuon kaikista suurimman pla- 
taanin? 

SOKRATES: Näenhän toki. 

FAIDROS: Sicllä on varjoa ja tuulee kohtalaisesti, ja 
sinne voimme istuutua tai, jos haluamme, pancutua 
pitkäksemme nurmikolle. 

SOKRATES: Ala siis mennä. 

FAIDROS: Sanohan, Sokrates, cikö kerrota että Boreas 
ryösti Oreithyian juuri jostain täältä, Ilisoksen rannalta? 

SOKRATES: Niin kerrotaan. 

FAIDROS: Ehkä juuri täältä; vesi näyttää tässä ainakin 
viehättävältä, puhtaalta ja kirkkaalta ja ranta oikein 
sopivalta tyttöjen leikkipaikalta. 

SOKRATES: Ei se tapahtunut tässä vaan suunnilleen 
kaksi tai kolme stadionia alempana, siinä, mistä pää- 
semme joen poikki Agran temppeliin; siellä on jossain 
myös Boreaan alttari. 

FAIDROS: Sitä en ole tiennytkään. Mutta sanohan 
minulle, Zeuksen nimeen, Sokrates, uskotko tuon van- 
han tarinan todeksi! 

SOKRATES: Jos olisin uskomatta, kuten nuo vii- 
saamme, en olisi suinkaan typerä. Sanoisin silloin vii- 
sastellen että pohjatuulen puuska viskasi tytön alas lähei- 
siltä kallioilta hänen leikkiessään Farmakeian kanssa ja 
että hänen siten surmansa saatuaan kerrottiin Boreaan 
hänet ryöstäneen täältä — tai Areen kukkulalta; taru 
näet kerrotaan niinkin, että hänet ryöstettiin sieltä eikä 
täältä. Minusta, Faidros, sellaiset tarinat ovat tosin var- 
sin sieviä, mutta vaativat kovin suurta taitoa ja vaivan- 
näköä, ja mies, joka niihin ryhtyy, ei ole kovin kadeh- 

dittavassa asemassa, nimittäin siitä syystä, että hänen 
on pakko sen jälkeen selittää järkeen käyvästi millaisia 
ovat olleet hahmoltaan hippokentaurit ja vielä Khi- 
maira, ja sitten tulvii hänen luokseen joukko kaiken- 
moisia Gorgoja ja Pegasoksia sekä lukematon määrä 
muita käsittämättömiä ja criskummaisia olentoja. Ja 
jos joku epäilijä yrittää löytää todennäköisen selityksen 
niille kaikille, käyttäen apunaan tavallista kehittymä- 
töntä viisauttansa, hänen täytyisi kuluttaa siihen pal- 
jon joutoaikaansa. Minä en mitenkään jouda sitä teke- 
mään. Tähän on, ystäväni, syynä se, etten pysty, niin 
kuin Delfoin kivikirjoitus vaatii, tuntemaan itseäni, ja 
minusta onkin naurettavaa tutkia kaikenlaista muuta 
niin kauan kuin en ole tuosta selvillä. Sen tähden jätän 
nämä seikat sikseen, omaksun niitä koskevan tavan- 
omaisen käsityksen enkä, kuten äsken sanoin, tutki niitä, 
vaan itseäni: koetan saada selville olenko Tyfoniakin 
kummallisempi, monimutkaisempi ja pöyhkeämpi otus 
vai kesympi ja yksinkertaisempi olento, joka on luon- 
nostaan vaatimattomasti osallisena jumalallisessa koh- 
talossa. Salli, ystäväni, minun muuten kysyä tässä 
kesken kaiken: eikö tämä ollut se puu, jonka luo tah- 
doit meidät ohjata? 

FAIDROS: Oli, juuri tämä se oli. 

SOKRATES: Heran nimeen, tämähän onkin kaunis le- 
vähdyspaikka. Tässä korkea, laajalatvainen plataani, 
ja tuossa kukkii juuri nyt parhaillaan sorjana kohoava 
ja syvää varjoa luova siveydenpuu, niin että koko paikka 
on täynnä ihanaa tuoksua. Ja vielä plataanin alta 
kumpuava lähde, josta virtaa mitä raikkainta vettä, 
kuten jalalla voi tuntea. Pienistä veistoksista ja temppe- 
lilahjoista päätellen tämä paikka näyttää olevan joiden- 
kin nymfien ja Akhelooksen pyhäkkö. Ja mitä vielä 
vaaditkaan: kuinka miellyttävältä ja erinomaisen su- 

loiselta tuntuukaan tässä tuulenhenki liittyessään kesä- 
lämpimänä huminana laulukaskaiden kuoroon! Muita 
kaikkein hienointa on tässä nurmikko, johon voi erit- 
täin mukavasti nojata päätänsä loivalla rinteellä maa- 
ten. Olet siis ollut mainio opas, hyvä ystäväni Faidros. 

FAIDROS: Ja sinä, ihmeellinen mies, olet todella omi- 
tuinen. Kuten itse sanot: näyttää siltä kuin olisit muu- 
kalainen, jota on opastettava, etkä paikkakuntalainen. 
Niin vähän liikut kaupungin alueen ympäristössä, ja 
näyttääpä siltäkin kuin et edes menisi kaupunginmuu- 
rin ulkopuolelle. 

SOKRATES: Suo se minulle anteeksi, ystäväni. Olen 
näet opinhaluinen, eivätkä maisemat ja puut halua 
opettaa minulle mitään, sen voivat tehdä vain ihmiset 
kaupungissa. Näyttää kuitenkin siltä kuin olisit keksi- 
nyt keinon houkutella minut ulos. Niin kuin nälkäisiä 
kotieläimiä saadaan seuraamaan näyttämällä niille leh- 
tevää oksaa tai ripottelemalla hiukan jyviä, voit sinäkin 
kuljettaa minut kanssasi kautta Attikan ja minne muu- 
alle haluat näyttämällä minulle kirjakääröä, joka sisäl- 
tää puheen. Mutta kun olen nyt tullut tänne, aion 
paneutua pitkäkseni; sijoitu sinä asentoon, jossa kat- 
sot lukemisen käyvän parhaimmin päinsä. 

FAIDROS: Kuule siis. 

»Asiani sinä tunnet ja olet kuullut että uskon olevan 
meille edullista, jos niin tapahtuu. Olen kuitenkin sitä 
mieltä, ettei toiveeni saa jäädä täyttymättä siitä syystä, 
etten sattumalta ole rakastajasi. Rakastajat näet katu- 
vat tekemäänsä hyvää, kun heidän pyyteensä on tullut 
tyydytetyksi ; toisille sitävastoin ei tule hetkeä, jona heillä 
olisi aihetta muuttaa mieltänsä, koska he tekevät hyvää 
voimiensa mukaan, eivät pakosta vaan vapaaehtoisesti, 
samoin kuin he voivat parhaiten huolehtia omista 
asioistansa. Rakastavat ottavat lisäksi huomioon mitä 

ovat rakkautensa taikia lyöncet laimin omissa asiois- 
saan ja mitä hyvää ovat tehncct, ja ottacssaan lukuun 
näkemänsä vaivan he katsovat jo aikoja sitten suoritta- 
neensa asianmukaisen kiitollisuudenvelan rakastamil- 
leen. Mutta ne, jotka eivät rakasta, eivät mainitusta 
syystä voi käyttää verukkeenaan omien asioidensa lai- 
minlyöntiä, eivät ottaa lukuun tckemiänsä ponnistuksia 
eivätkä vedota omaistensa kanssa syntyneisiin riitai- 
suuksiin. Kun siis niin paljon haitallista jää pois, heillä 
ci ole muuta mahdollisuutta kuin tehdä halukkaasti 
kaikki, millä he otaksuvat voivansa miellyttää toista. 
Jos sitten rakastaville kannattaakin antaa suurta arvoa, 
koska he väittävät olevansa rakastamiensa parhaita 
ystäviä ja valmiita olemaan mieliksi rakastamilleen, 
vaikka he sanoillaan ja teoillaan saavat osakseen toisten 
ihmisten vihan, on helppo havaita, missä määrin hei- 
dän väitteensä on todenperäinen, siitä, että he antavat 
kaikille niille, joihin he myöhemmin rakastuvat, suu- 
remman arvon kuin edellisille ja että he, jos jälkimmäi- 
set niin haluavat, tekevät aikaisemmin rakastamilleen 
pahaakin. Mutta kuinka voitaisiinkaan kohtuudella 
luovuttaa jotain niin arvokasta henkilölle, jossa on niin 
paha vika, ettei kukaan asiantuntevakaan ihminen voisi 
edes yrittää sitä korjata? Myöntäväthän he itsekin ole- 
vansa ennemmin sairaina kuin mieleltään terveinä ja 
tietävänsä ettei heidän ymmärryksensä ole oikeilla rai- 
teillaan, mutta etteivät he kykene itseänsä vallitsemaan. 
Kuinka he siis järkiinsä tultuaan voisivatkaan hyväk- 
syä mitä ovat sellaisessa tilassa tahtoneet? Erityisesti 
on huomattava että jos tahtoisit valita rakastavien jou- 
kosta kaikkein parhaan, sinulla olisi valittavana vain 
harvoja, kun taas siinä tapauksessa, että valitsisit itsel- 
lesi sopivimman muiden joukosta, sinulla olisi useita 
valinnan kohteita. On siis paljon enemmän syytä toivoa 

että henkilö, joka on ystävyytesi arvoinen, löytyy mo- 
nien joukosta. 

Jos kenties pelkäät yleistä mielipidettä, pelkäät it- 
sellesi koituvan häpeää siitä, että ihmiset saavat asian 
tietää, on todennäköistä, että rakastavat, jotka luulevat 
muiden kadehtivan heitä niin kuin he itse kadehtivat 
toisiaan, ylvästelevät asiastaan kertomalla ja omahyväi- 
sesti kaikille osoittamalla etteivät ole turhaan vaivautu- 
neet, kunsitä vastoin ne, jotka civät rakasta, vaan pystyvät 
itseänsä vallitsemaan, valitsevat sen, mikä on parasta, vä- 
littämättä ihmisten heille suomasta kunniasta. Edelleen: 
ci voida välttää että monct saavat tietää ja näkevät miten 
rakastavat ajavat rakastamiansa takaa, tehden sitä työk- 
seen, ja kun heidän nähdään keskustelevan, otaksutaan 
heti että he ovat toistensa seurassa joko siitä syystä, että 
ovat tyydyttäneet pyyteensä tai aikovat käydä sitä tyy- 
dyttämään; niitä taas, jotka eivät rakasta, ei ajatella- 
kaan moittia heidän seurustelustaan, koska tiedetään 
että on välttämätöntä keskustella, joko ystävyyden tai 
vain huvin vuoksi. Jos taas sinua pelottaa ajatellessasi 
ettei ystävyys voi hevin olla säilyvää ja että toisessa ta- 
pauksessa, välien rikkoutuessa, onnettomuus on yhtä- 
läinen molemmille, mutta toisessa, nimittäin silloin, 
kun olet uhrannut sen, mitä itse pidät arvokkaimpana, 
joudut yksin kärsimään suuren vahingon, niin sinulla 
on täysi syy pelätä enemmän niitä, jotka rakastavat; 
näitä näet loukkaavat monet asiat, ja he luulevat kai- 
ken tapahtuvan heidän vahingokseen. Siitä syystä he 
yrittävät estää rakastettujansa seurustelemasta toisten 
ihmisten kanssa: he pelkäävät varallisuutta hankkinei- 
den voivan rahalla viedä heistä voiton ja sivistyneiden 
pääsevän etusijalle älynsä avulla, ja jos joku on jollakin 
muulla tavalla edullisessa asemassa, he koettavat aina 
torjua sellaisen henkilön vaikutusta. Jos heidän siis 

onnistuu saada sinut epäsopuun noiden ihmisten kanssa, 
sinä jäät heidän toimestaan aivan vaille ystäviä, jos taas 
pidät silmällä omaa etuasi ja ajattelet järkevämmin 
kuin he, joudut riitaan heidän kanssaan. Sitä vastoin 
ne, jotka eivät ole olleet rakastajia vaan ovat omalla 
kunnollaan saavuttaneet mitä ovat kaivanneet, eivät 
suinkaan kadehdi niitä, jotka seurustelevat kanssasi, 
vaan voivat päinvastoin vihata niitä, jotka eivät siihen 
pyri, koska ovat sitä mieltä, että nämä halveksivat heitä, 
mutta että heillä voi olla hyötyä ensin mainituista, 
joten on paljon enemmän syytä toivoa yhteen liittymi- 
sen tässä tapauksessa johtavan ystävyyteen kuin viha- 
mielisyyteen. 

Monet rakastavista himoitsevat varmaan ruumista 
ennen kuin ovat oppineet tuntemaan henkilön luonteen 
ja hänen olosuhteensa, ja siksi on epävarmaa haluavatko 
he jatkaa ystävyyssuhdetta sen jälkeen kun ovat tyy- 
dyttäneet pyyteensä; mutta mitä tulee niihin, jotka eivät 
rakasta ja ovat menetelleet siten oltuaan jo aikaisemmin 
toistensa ystäviä, ei ole todennäköistä, että heidän koke- 
mansa nautinto vähentää heidän ystävyyttänsä; se jää 
heille vain muistoksi tulevaisuuden varalle. Sopii myös 
odottaa että sinä muutut paremmaksi, jos tottelet mi- 
nua kuin jos tottelet rakastajaa. Nämä näet kiittävät 
kaikkea, mitä sinä puhut ja teet, vaikka se ei olisikaan 
todella hyvää, osalta siksi, että pelkäävät menettävänsä 
ystävyytesi, osalta siksi, että intohimo hämmentää hei- 
dän arvostelukykynsä. Tällaista näet ilmeisesti johtuu 
rakkaudesta: se 'saa aikaan, että ne, jotka epäonnistu- 
vat, katsovat loukkaavaksi sellaistakin, mikä ei tuota 
toisille mitään mielipahaa, kun se taas pakottaa onnen 
suosimat ylistämään sellaistakin, mikä ei ole nautinnon 
arvoista. On siis paljon oikeampaa sääliä kuin kadehtia 
niitä, joita rakastetaan. Mutta jos noudatat minun 

mieltäni, en ensiksikään scurustele kanssasi ajatellen 
vain hetken nautintoa, vaan pitäen silmällä tulevaa hyö- 
tyä, en rakkauden vallassa, vaan valliten itseäni, en 
kovin vihastuen pikkuseikoista, vaan suurtenkin asioi- 
den vuoksi vain hitaasti ja lievästi pahastuen, suostuen 
antamaan antecksi sen, mikä ci ole tahallista, ja koettaen 
torjua sitä, mikä on tahallista: nämä näet ovat kestä- 
vän ystävyyden tunnusmerkkejä. Mutta jos sinusta ehkä 
tuntuu siltä kuin ystävyys ci voisi muodostua kestä- 
väksi, jos ei ole rakkautta, sinun tulee ottaa huomioon 
ettemme siinä tapauksessa voisi pitää suuressa arvossa 
poikiamme emmekä isiämme ja äitejämme ja cttei 
meillä voisi olla uskollisia ystäviä, joita emme ole saa- 
neet sellaisen intohimon takia, vaan muiden harras- 
tustemme avulla. 

Edelleen: jos tulee osoittaa suopeutta eniten niille, 
jotka sitä eniten tarvitsevat, on oikein, ettei muutenkaan 
tehdä hyvää parhaimmille vaan avuttomimmille, sillä 
nämä varmaan tuntevat suurimmasta pahasta vapau- 
tuneina suurinta kiitollisuutta hyväntekijöilleen. Eihän 
niin ollen sopisi yksityisiin pitoihinkaan kutsua omia 
ystäviä, vaan olisi kutsuttava pyytäjiä ja ravinnon puu- 
tetta kärsiviä; nämä tietysti ovat silloin tyytyväisiä, 
liittyvät hyväntekijöihinsä, tulevat heidän ovelleen, 
ovat erittäin kiitollisia ja toivottavat heille kaikkea hy- 
vää. Mutta ehkäpä onkin soveliasta, ettei osoiteta suo- 
peutta niille, jotka sitä eniten tarvitsevat, vaan niille, 
jotka kykenevät parhaiten osoittamaan kiitollisuut- 
tansa, ei siis vain pyytäjille, vaan niille, jotka suosion 
ansaitsevat, ei niille, jotka tahtovat nauttia nuoruutesi 
kukkeudesta, vaan niille, jotka vanhemmaksi tultuasi 
lahjoittavat sinulle sitä hyvää, mikä heillä on, ci niille, 
jotka päämääräänsä päästyään kerskuvat siitä toisille, 
vaan niille, jotka häveliäästi salaavat sen kaikilta, ei 

niille, jotka vaivautuvat vain lyhyen ajan, vaan niille, 
jotka tulevat olemaan muuttumatta koko elämän ajan 
ysäviäsi, ei niille, jotka himonsa tyydytettyään etsivät 
veruketta riitaan, vaan niille, jotka osoittavat kuntoansa 
vielä silloin, kun nuoruuden kukoistus on toisesta jo 
kuihtunut. Muista siis mitä olen sinulle sanonut ja pidä 
mielessäsi että rakastavat saavat osakseen nuhteita ystä- 
viltään, ikään kuin he tekisivät jotakin pahaa, kun taas 
kukaan niiden omaisista, jotka eivät rakasta, ei ole 
koskaan moittinut näitä siitä, että he olisivat tämän 
asian takia menetelleet väärin itseänsä kohtaan. 
Kysyt nyt ehkä minulta neuvonko sinua osoittamaan 
suosiotasi kaikille niille, jotka eivät rakasta. Minä kyllä 
luulen ettei edes se, joka rakastaa, kehota sinua ole- 
maan sitä mieltä kaikista rakastajista. Eihän näet jokai- 
nen suhde velvoita sitä, joka saa rakkautta osakseen, 
yhtäläiseen kiitollisuuteen, eikä sinun olisi, jos haluaisit, 
yhtäläisesti mahdollista salata sitä toisilta. Siitä ei saa 
koitua kenellekään vahinkoa, vaan molemmilla tulee 
olla siitä hyötyä. Katson puhuneeni riittävästi, Mutta 
jos kaipaat vielä jotain, minkä luulet unohtuneen, kysy.» 
Mitä pidät puheesta, Sokrates? Eikö se ole erinomai- 
nen sekä muissa suhteissa että tyylinsä puolesta? 
SOKRATES: Kerrassaan ihmeellinen, ystäväni, niin että 
olen aivan tyrmistynyt ihmetyksestä. Ja tähän tilaan 
olen joutunut sinun takiasi, Faidros, sinua katsellessani, 
sillä kasvosi näyttivät lukiessasi säteilevän puheesta 
johtunutta hurmiota. Ja koska olen sitä mieltä, että 
sinä ymmärrät tällaisia asioita paremmin kuin minä, 
seurasin sinua ja sinua seuratessani hurmaannuin kans- 
sasi, sinä jumalallinen ihminen. 
FAIDROS: Vai niin! Onko sinusta sopivaa laskea leikkiä? 
SOKRATES: Luuletko että lasken leikkiä enkä puhu 
vakavasti? 

FAIDROS: En suinkaan, Sokrates; mutta sanohan mi- 
nulle vilpittömästi, ystävyyden suojelijan Zeuksen ni- 
meen, luuletko kenenkään toisen helleenin osaavan sa- 
noa tästä asiasta enempää ja merkittävämpää? 

SOKRATES: Mitä tarkoitat? Pitääkö meidän, minun 
ja sinun, kiittää puhetta siinäkin miclessä, että tekijä on 
esittänyt oikeita ajatuksia, eikä vain siina mielessä, 
että jokainen lausuma on selvä, pyöristetty ja tarkasti 
sorvattu? Jos näet on näin tchtävä, minun täytynee 
suostua siihen sinun mieliksesi, sillä minulta se jäi huo- 
maamatta mitättömyyteni takia. Minä tarkkasin vain 
puheen retorista puolta, ja mitä tuohon toiseen puoleen 
tulee, en usko itse Lysiaankaan kykenevän sitä oikein 
arvioimaan. Minusta tuntui siltä, Faidros — jos sinä et 
ehkä ole toista mieltä — kuin hän olisi sanonut kahteen 
tai kolmeen kertaan saman asian, ikään kuin hänellä ei 
olisi ollut kovin paljon puhuttavaa aiheestaan, tai ken- 
ties siitä syystä, ettei hän välittänyt siitä asian puolesta. 
Minusta siis tuntui kuin hän olisi nuorekkaan ylimieli- 
sesti halunnut osoittaa kykenevänsä ilmaisemaan sa- 
maa tavalla ja toisella, kummallakin kerralla mitä oival- 
lisimmin. 

FAIDROS: Puhut joutavia, Sokrates; onhan juuri se 
parasta koko puheessa. Siitä, mitä tästä aiheesta kannat- 
taa puhua, hän ei ole jättänyt pois mitään, niin ettei 
kukaan voine lausua asiasta enempää eikä arvokkaam- 
paa kuin hän on siitä sanonut. 

SOKRATES: Tuo väitteesi ei voi enää saada minua va- 
kuuttumaan siitä, että olet oikeassa, sillä muinaisten 
aikojen viisaat miehet ja naiset, jotka ovat näistä asioista 
puhuneet ja kirjoittaneet, varmaan ojentavat minua, 
jos sinua miellyttääkseni myönnän että olet oikeassa. 

FAIDROS: Keitä he ovat? Ja missä olet saanut kuulla 
jotain parempaa kuin tämä? 

SOKRATES: Juuri nyt en osaa sitä sanoa. Mutta selvää 
on, että olen kuullut sellaista joiltakin henkilöiltä, joko 
ehkä kauniilta Sapfolta tai viisaalta Anakreonilta tai 
joiltakin proosakirjailijoilta. Millä perusteella näin 
päättelen? Niin, sinä ihmeellinen mies, sydämeni on 
tulvillaan, ja minä havaitsen että minulla olisi esitettä- 
vänä muita ajatuksia, eikä huonompia kuin nuo. Tie- 
dän hyvin etten ole itse niitä keksinyt, koska olen tietoi- 
nen omasta tietämättömyydestäni. On siis kaiketi jäl- 
jellä vain se mahdollisuus, että olen kuulemalla täytty- 
nyt ajatuksista, joita mielessäni on, niin kuin astia täyt- 
tyy vieraiden lähteiden vedestä. Mutta tylsyyteni on 
syynä siihen, että olen taas unohtanut senkin, miten 
ja keiltä olen saanut ne kuulla. 

FAIDROS: Puhuit todella kauniisti, sinä jalo mies. Si- 
nun ei tarvitse sanoa minulle, vaikka sitä sinulta pyytäi- 
sin, keiltä ja miten olet kaiken kuullut; tee vain juuri 
niin kuin sanoit. Jätä se sikseen ja ala esittää muuta, 
parempaa eikä vähäpätöisempää kuin se, mitä on tä- 
hän kirjoitettu, niin minä lupaan sinulle, kuin yhdeksän. 
arkonttia, pystyttää Delfoihin luonnolliseen kokoon 
veistetyn kultaisen kuvapatsaan, en ainoastaan kuvaa 
itsestäni vaan myös sinusta. 

SOKRATES: Olet kovin ystävällinen ja todella kultai- 
nen, Faidros, jos luulet minun väittävän että Lysias 
on täysin epäonnistunut tehtävässään ja että on mah- 
dollista esittää kaikkien hänen väitteittensä rinnalle 
toisia. Niin pahasti ei luullakseni voisi käydä edes kaik- 
kein kehnoimmalle kirjailijalle. Mitä nyt tulee tähän 
käsiteltävänä olevaan asiaan: jos joku sanoo, että on 
osoitettava enemmän suosiota sille, joka ei rakasta, 
kuin sille, joka rakastaa, mutta ei samalla ylistä edelli- 
sen järkevyyttä eikä moiti jälkimmäisen järjettömyyttä, 
mikä kuitenkin on välttämätöntä, niin luuletko voita- 

van siihen mitään lisätä? Kaikki sellainen on mieles- 
täni jätettävä puhujan oman vapaan harkinnan varaan, 
eikä tällöin ole kiitettävä keksintää vaan ajatusjuoksun 
jäsentelyä, kun taas siinä, mikä ci ole välttämätöntä ja 
mitä on vaikea keksiä, on jäsentelyn ohella lisäksi kii- 
tettävä keksintää. 

FAIDROS: Myönnän sinun olevan oikeassa, sillä mi- 
nusta näyttää, että puhuit kohtuudenmukaisesti. Me- 
nettelen siis minäkin samoin, sallin sinun edellyttää että 
se, joka rakastaa, on sairaampi kuin se, joka ei rakasta, 
ja jos muuten voit esittää enemmän ja arvokkaampaa 
kuin Lysias, tulet seisomaan metallista pakotettuna kyp- 
selidien vihkilahjan vieressä Olympiassa. 

SOKRATES: Olet kiivastunut, Faidros, kun olen sinua 
kiusoitellen hyökännyt rakastamasi kimppuun, ja luu- 
let siis nyt että aikomukseni on todella yrittää sanoa 
jotain, mikä on taiteellisempaa kuin hänen viisau- 
tensa. 

FAIDROS: Mitä siihen tulee, ystäväni, olet joutunut 
yhtä pahaan pulaan, Puhuttava sinun nyt joka tapauk- 
sessa on niin hyvin kuin osaat, mutta ole varovainen, 
jotta meidän ci ole pakko käyttää koomikkojen kömpe- 
löä keinoa toistaa toistensa sanoja, äläkä yritä pakottaa 
minua sanomaan entiseen tapaan: »Jos minä, oi Sokra- 
tes, en tunne Sokratesta, en tiedä enää mitään itsestäni- 
kään» tai »Hän halusi kyllä puhua, mutta kainosteli». 
Mutta ota nyt huomioon ettemme lähde täältä ennen 
kuin olet lausunut mitä sanot olevan sydämelläsi. 
Olemme täällä kahden kesken asumattomassa paikassa, 
ja minä olen sinua voimakkaampi ja nuorempi. Ym- 
märrä nyt kaikesta tästä mitä tarkoitan ja suostu mie- 
luummin puhumaan vapaaehtoisesti kuin pakosta. 

SOKRATES: Mutta minähän, oi onnellinen Faidros, 
joudun naurettavaksi, jos ryhdyn asiaan perehtymät- 


FAIDROS 161 


tömänä valmistautumatta puhumaan hyvän taiteilijan 
jälkeen samasta asiasta. 

FAIDROS: Tiedätkö kuinka on laita? Lakkaa nyt kur- 
sailemasta minun cdessäni; minä näet tiedän jotain, 
millä voin pakottaa sinut puhumaan. 

SOKRATES: Älä sitä kuitenkaan missään nimessä sano. 

FAIDROS: Sanon kuin sanonkin, ja sanani on oleva 
vala. Sillä minä vannon sinulle — mutta minkä, kenen 
jumalan nimeen, vai haluatko että vannon tämän pla- 
taanin nimeen? — että jos et pidä puhetta juuri tässä, 
tämän puun edessä, en enää koskaan näytä enkä luc 
sinulle mitään toista enkä kenenkään muun henkilön 
puhetta. 

SOKRATES: Jopa jotakin, sinä kunnoton, kuinka hy- 
vän keinon keksitkään pakottaaksesi puheita rakastavan 
miehen tekemään mitä käsket! 

FAIDROS: Miksi siis viclä teet tenää? 

SOKRATES: Enhän minä enää, kun olet valasi vanno- 
nut. Kuinka voisinkaan jäädä vaille sellaista nautintoa? 

FAIDROS: Puhu siis. 

SOKRATES: Tiedätkö mitä aion tehdä? 

FAIDROS: Missä suhteessa? 

SOKRATES: Aion puhua silmät peitettyinä, päästäkseni 
puheen loppuun niin pian kuin mahdollista ja etten si- 
nua katsellessani häpeästä hämmentyisi. 

FAIDROS: Puhu vain ja tee muuten miten haluat. 

SOKRATES: Olkoon menneeksi. Oi runottaret, te, joilla 
on nimi ligeiai, kirkasääniset, joko laulutapanne tai lau- 
lua rakastavien ligyein heimon mukaan, auttakaa mi- 
nua alkaessani kertoa tarua, josta puhumaan tämä mai- 
nio mies minut pakottaa, jotta hänen ystävänsä, joka 
on jo ennenkin näyttänyt hänestä viisaalta, näyttäisi 
nyt vielä viisaammalta. 

Olipa kerran poika tai oikeammin nuorukainen, erit- 
11 — Platon, Viisi dialogia 

täin kaunis, ja hänellä oli paljon rakastajia. Eräs heistä 
oli vickas veikko, ja vaikka tämä rakasti häntä aivan 
yhtä paljon kuin toiset, hän oli saanut pojan uskomaan 
ettei ollut häneen rakastunut. Ja kerran, vaatiessaan 
suosionosoitusta, hän yritti uskotella että suosiota oli 
osoitettava ennemmin sille, joka ci rakasta, kuin sille, 
joka rakastaa, ja puhui näin: 

Kaikissa kysymyksissä, poikani, on vain yksi lähtö- 
kohta niille, jotka aikovat asioita hyvin harkita. Tulec 
tietää harkinnan kohde, muuten eksyy täydellisesti. 
Useimmilta ihmisiltä on kuitenkin jäänyt huomaamatta 
etteivät he tunne eri olioiden olemusta. He ovat sen 
tuntevinaan eivätkä heti tutkimuksen alussa sovi siitä 
ja edetessään he tictysti joutuvat siitä kärsimään: he 
eivät pääse yksimielisyyteen itsensä kanssa eivätkä kes- 
kenään. Välttäkäämme siis virhettä, josta moitimme 
toisia, ja kun nyt on pohdittavanamme kysymys, onko 
solmittava ystävyyssuhde ennemmin sellaisen kanssa, 
joka rakastaa, kuin sellaisen kanssa, joka ei rakasta, 
sopikaamme ensin siitä, mitä rakkaus on, millaista se 
on ja millainen on sen vaikutus, ja sitä silmällä pitäen 
ja siihen nähden tutkikaamme tuottaako se hyötyä vai 
vahinkoa. Jokaiselle on selvää, että rakkaus on erään- 
laista halua, mutta me tiedämme myös että nekin, 
jotka eivät rakasta, haluavat sitä, mikä on kaunista. 
Millä perusteella siis erotamme rakastavan toisesta, 
joka ei rakasta? On vielä huomattava että jokaisessa 
meistä on kaksi hallitsevaa ja johtavaa mahtia, joita me 
tottelemme, minne ne meidät johtanevatkin, toinen 
synnynnäinen, nautintojen halu, toinen hankittu har- 
kinta, joka tähtää siihen, mikä on parasta. Nämä ovat 
meissä toisinaan sopusoinnussa, toisinaan taas risti- 
riidassa keskenään, ja milloin toinen, milloin toinen 
pääsee tällöin voitolle. Kun nyt harkinta järjellisten 

syiden varassa johtaa meidät siihen, mikä on parasta, 
ja pysyy voitolla, sanotaan tätä sen ylivaltaa tervemieli- 
syydeksi; kun taas halu eli pyyde tempaa meidät jär- 
jettömästi nautintoihin ja tulee meissä hallitsevaksi, 
tätä sen valtaa sanotaan hillittömyydeksi. Mutta hil- 
littömyydellä on monta nimeä, sillä se on moniosainen 
ja monimuotoinen. Ja se näistä sen muodoista, joka 
sattuu olemaan vallitsevana, vaikuttaa, että ihmistä, 
jossa se ilmenee, mainitaan sille kuuluvalla nimellä, 
joka ei ole kaunis eikä tavoittelun arvoinen. Jos esi- 
merkiksi ruokiin kohdistuva halu voittaa parhaaseen 
tähtäävän järjellisen harkinnan ja muut halut, sitä 
sanotaan ahmattimaisuudeksi, ja sen vaikutuksesta 
saa myös henkilö, jossa sitä ilmenee, vastaavan nimen; 
jos taas juomahimo pääsee tyranniksi ja johtaa ihmistä 
sitä tietä, on selvää, minkä nimityksen se saa. Ja mitä 
muihin sukulaisnimityksiin ja sukulaishalujen nimityk- 
siin tulee, on ilman muuta selvää, mikä nimi kuuluu 
kulloinkin vallitsevalla sijalla olevalle. On kaiketi jo 
jokseenkin ilmeistä, minkä halun vuoksi kaikki edellä 
oleva on lausuttu, mutta onhan kaikki vielä selvempää, 
jos ajatus lausutaan, kuin jos se jää lausumatta. Sanon 
siis: kun järjetön halu tyrehdyttää oikeaan pyrkivän 
järjellisen harkinnan rynnäten nautintoon pitäen sitä 
kauneuden sisältäjänä ja kun sukulaishalut johtavat 
sen ruumiilliseen kauneuteen, kun se siis voittokulus- 
saan vahvistuu raskaimpiinkin ponnistuksiin pysty- 
väksi, se saa niistä nimensä ja sitä sanotaan rakkaudeksi. 

Mutta, rakas Faidros, näyttääkö sinusta, niin kuin 
itsestäni, että olen joutunut jumalallisen hurmion val- 
taan? 

FAIDROS: Aivan varmasti, Sokrates, puheesi valuu ja 
virtaa tavallista vuolaammin. 

SOKRATES: Ole siis vaiti ja kuuntele minua. Tämä 

paikka näyttää todella olevan jumalallinen, eikä sinun 
siis pidä ihmetellä, jos joudun puhuessani monestikin 
nymfien lumoihin. Jo nyt kaiutan ilmoille melkein 
dityrambeja. 

FAIDROS: Olet aivan oikeassa. 

SOKRATES: Sc on sinun syytäsi. Mutta kuule mitä 
minulla on viclä sanottavana; voihan se, mitä micleeni 
vuodatetaan, ehkä muuten häipyä pois. Mutta sen 
asian jätän jumalan hoiviin, nyt meidän on puhuttava 
jälleen pojasta. 

Niin, sinä oivallinen! Sc, mitä on käsiteltävänämme, 
on lausuttu ja määritelty. Esittäkäämme sitä silmällä 
pitäen mitä on jäljellä: nimittäin kysymystä, mitä hyö- 
tyä tai vahinkoa todennäköisesti koituu rakastavasta 
ja toisesta, joka ei rakasta, sille, joka osoittaa heille 
suosiotansa. Sen, joka on himonsa vallassa ja nautinnon 
orjana, täytyy välttämättä yrittää saada rakastamansa 
itselleen niin mieleiseksi kuin suinkin mahdollista. 
Mutta sairaalle ihmiselle on nautinnollista kaikki, mikä 
ei häntä vastusta, väkevämpi ja tasavertainen sen si- 
jaan vastenmielistä. Rakastaja ei siis mielellään siedä 
että rakastettu on häntä parempi tai hänen vertai- 
sensa, vaan yrittää aina tehdä hänet heikommaksi ja 
epäitsenäisemmäksi. Mutta tietämätön on heikompi 
kuin viisas, pelkuri kuin rohkea, puhetaidoton kuin 
puhetaitoinen, hidasajatuksinen kuin nopeaälyinen. 
Kun näin paljon ja vielä enemmänkin vikoja syntyy 
rakastetun mieleen ja on siellä jo synnynnäisinä, rakas- 
tajan on pakko toisista iloita, toisia taas yrittää häneen 
kehittää, koska hän muuten menettäisi hetken nautin- 
non. Hänen täytyy olla mustasukkainen, pitää rakas- 
tettu loitolla monesta muusta hyödyllisestä seurasta, 
joka voisi parhaiten kasvattaa hänet mieheksi, ja tuottaa 
hänelle siten suurta vahinkoa, suurinta kuitenkin estä- 

mällä häntä kehittymästä niin järkeväksi kuin mahdol- 
lista. Tähän johtaisi jumalainen filosofia, josta rakasta- 
jan täytyy pitää rakastettu erossa, koska hän itse pel- 
kää joutuvansa halveksituksi. Muutenkin hänen on 
pakko keksiä keinoja, jotta rakastettu olisi täysin tietä- 
mätön ja pitäisi aina ohjeenaan vain rakastajaa, mikä 
tietysti on mieleisintä tälle, mutta mitä vahingollisinta 
toiselle. Henkisessä katsannossa ci siis rakastava mies 
ole mitenkään hyödyllinen ohjaajana ja seuralaisena. 

Tämän jälkeen on tarkastettava miten se, jonka on 
pakko hyvän asemesta tavoitella sitä, mikä on miellyttä- 
vää, huolehtii sen ihmisen ruumiin tilasta ja hoidosta, 
jonka herraksi hän on tullut. Silloin havaitaan että hän 
ajaa takaa velttoa eikä karaistunutta, sellaista, joka ei 
ole kasvanut kirkkaassa päivänpaisteessa, vaan syvässä 
varjossa, sellaista, joka ei ole perehtynyt miehckkäisiin 
voimankoctuksiin ja ankariin ponnistuksiin, vaan on 
tottunut veltostuneeseen ja epämiehekkääseen elämän- 
tapaan, koristautuu lainatuilla väreillä ja kaunisteilla 
omien puutteessa ja yleensä harjoittaa kaikkea muuta, 
mikä siihen sopii. Tämä kaikki on tunnettua, eikä sitä 
kannata enempää selvitellä; rajoitumme erääseen pää- 
seikkaan ja siirrymme sitten toiseen asiaan. Sodassa 
ja kaikissa muissa vaarallisissa tilanteissa sellainen ruu- 
mis rohkaisee vihollisia, mutta virittää pelkoa ystäviin 
ja rakastajiinkin. Tämä on siis selvää ja voidaan jättää 
sikseen. 

Sitten on selvitettävä millaista hyötyä tai vahinkoa 
siihen nähden, mitä omistamme, rakastajan kanssa 
seurusteleminen ja hänen holhontansa meille tuottaa. 
Jokaisesta, mutta erityisesti rakastajasta, on tietysti sel- 
vää, että hän ennen muuta toivoisi rakastetun olevan 
vailla kaikkein rakkainta, hyvänsuopaisinta ja juma- 
lallisinta, mitä voidaan omistaa. Hän tahtoisi nähdä 

rakastetun isättömänä ja äidittömänä, vailla omaisia 
ja ystäviä, koska nämä hänen mielestään häiritsevät ja 
moittivat hänen kaikista mieleisintä seurusteluansa ra- 
kastetun kanssa. Ja jos tällä on varallisuutta, joko ra- 
haa tai muuta omaisuutta, ei rakastajan mielestä ole 
helppo toista valloittaa cikä valloitettuna helppo käsi- 
tellä. Tästä seuraa välttämättä, että rakastaja kadehtii 
rakastamaansa, jos tällä on omaisuutta, ja iloitsee, jos 
hän sen menettää. Rakastaja toivoo myös että hänen 
rakastettunsa on niin kauan kuin mahdollista naimatto- 
mana, lapsettomana ja kodittomana, koska haluaa 
saada niin pitkän ajan kuin mahdollista suloisesti naut- 
tia pyyteensä tyydytyksestä. 

On vielä muitakin pahoja varjopuolia, mutta joku 
haltija on sekoittanut niihin useimpiin hetkellistä nau- 
tintoa. Esimerkiksi imartelijaan, vaaralliseen otukseen 
ja suuren vahingon tuottajaan, luonto on sekoittanut 
taidon tuottaa jonkinlaista nautintoa, eikä tämä taito 
ole varsin epähienokaan. Hetairaakin voitaisiin moittia 
vahingolliseksi samoin kuin monia muita sellaisia olen- 
toja ja asioita, jotka kuitenkin voivat jonkin aikaa 
tuottaa hyvin suurta nautintoa. Mutta rakastaja ei 
ole pojille vain vahingoksi, hän on jokapäiväisessä seu- 
rustelussa heille myös mitä vastenmielisin. Tietäähän 
jo vanha sananlaskukin että samanikäiset viihtyvät par- 
haiten toistensa seurassa; samanikäisyys näet johtaa 
samanlaisiin nautintoihin ja synnyttää yhtäläisyyden 
varassa ystävyyttä. Seurusteluun samanikäistenkin 
kanssa voidaan kuitenkin kyllästyä. Sanotaan myös että 
pakko tuntuu aina kaikista rasittavalta, ja sitä on eri- 
ikäisyyden lisäksi varsinkin rakastajan suhteessa rakas- 
tettuun. Vanhempi mies ei halua erota nuoremman 
seurasta vapaaehtoisesti päivällä eikä yöllä, vaan hän 
tottelee vastustamatonta pyydettä, joka häntä johtaa 

tuottaen hänelle aina nautintoa hänen katsellessaan, 
kuunnellessaan ja kosketellessaan ja kaikilla aisteillaan 
kokiessaan rakastettuansa, niin cttä hän palvelee tätä 
nauttien, kuin hänen seuraansa eroamattomasti liitet- 
tynä. Mutta mitä lohtua tai mitä nautintoja hänestä 
koituisikaan rakastetulle, niin cttei tämä, ollessaan 
niin pitkän ajan hänen seurassaan, joudu äärimmäisen 
inhon valtaan katsellessaan jo kuihtuneita vanhoja kas- 
voja ja muuta samaan yhteyteen kuuluvaa, minkä ku- 
vaileminenkaan ei ole ilahduttavaa, puhumattakaan 
siitä, että joutuu todella välttämättä sen kanssa koske- 
tukseen, että on kaikessa ja kaikkiin nähden epäluuloi- 
sesti vartioituna, saa kuulla sopimatonta ja liioiteltua 
ylistystä ja samoin moitteita, jotka ovat selväpäisenkin 
lausumina sietämättömiä, mutta päihtyneen suusta 
kuultuina sekä sietämättömiä että rivosti ja julkeasti 
lausuttuina inhottavia. 

Niin kauan kuin rakastaja rakastaa, hän on vahingol- 
linen ja vastenmielinen, ja lakattuaan rakastamasta hän 
rikkoo tulevaisuuden varalle antamansa lupaukset, joita 
hän on vahvistanut monin valoin ja rukouksin, saaden 
siten toisen jotenkin sietämään tälle jo silloin kiusallista 
seurustelua tulevien etujen toivossa. Mutta nyt, kun 
hänen tulisi täyttää lupauksensa, hän on valinnut itsel- 
leen uuden hallitsijan ja esimiehen, on ottanut rakkau- 
den ja hulluuden sijaan järjen ja tervemielisyyden ja on 
rakastetun huomaamatta muuttunut aivan toisenlai- 
seksi. Rakastettu vaatii häneltä nyt korvausta siitä, 
mitä on ollut, palauttaa hänen mieleensä mitä on tehty 
ja puhuttu, ikään kuin keskustelisi vielä saman ihmisen 
kanssa. Toinen taas ei häpeissään uskalla sanoa muut- 
tuneensa eikä tiedä miten täyttäisi järjettömän herruu- 
den aikaiset valat ja lupaukset, koska ei halua nyt, 
järkeväksi ja tervemieliseksi tultuaan, entiseen tapaansa 

menettelemällä tulla entisen itsensä kaltaiseksi ja sa- 
maksi kuin aikaisemmin. Entisestä rakastajasta tulee 
siitä syystä karkuri ja petturi, asia on kääntynyt toiselle 
tolalle, osat ovat pakostakin vaihtuneet, ja hänen täy- 
tyy paeta. Toisen on nyt pakko ajaa häntä takaa suut- 
tuneena ja kiroillen, käsittämättä miten on ollut laita 
alusta alkaen, nimittäin ettei hänen pitäisi osoittaa 
suosiotaan sille, joka rakastaa ja on välttämättä järje- 
tön, vaan paljon ennemmin sellaiselle, joka ei rakasta 
ja joka on järjissään, koska hänen muuten täytyisi an- 
tautua epäluotettavalle, ärtyiselle, katcelliselle, epä- 
miellyttävälle, siis henkilölle, joka tuottaa vahinkoa hä- 
nen omaisuudelleen, vahinkoa myös hänen ruumiilliselle 
hyvinvoinnilleen ja kaikkein eniten vahinkoa hänen sie- 
lulliselle kehitykselleen, jota kallisarvoisempaa ci todella 
ole eikä tule olemaan ihmisillä eikä jumalilla. Tätä siis 
tulee harkita, poika, ja olla täysin selvillä rakastajan ys- 
tävyydestä: ettei siihen liity hyväntahtoisuutta, vaan 
että se tähtää tyydytykseen niin kuin ruokahalu. 


Kuin susi lammasta hellii, niin nämä hellivät poikaa. 


Siinä se nyt on, Faidros. Enempää et saa kuulla mi- 
nun puhuvan, vaan olkoon puheeni nyt lopussa. 

FAIDROS:Ja minä kun luulin että olet vasta puolivä- 
lissä ja esität vastaavat kohdat siitä, joka ei rakasta: 
että tulee osoittaa ennemmin suosiotaan hänelle, ja 
luettelet kaikki hänen tarjoamansa edut. Miksi siis lope- 
tat jo nyt, Sokrates? 

SOKRATES: Etkö ole huomannut, onnen poika, että 
kaiuttelen jo heksametrejä enkä enää dityrambeja ja 
teen sen moittien. Jos nyt alan ylistää tuota toista, niin 
mitä luulet minun saavan aikaan? Tiedätkö että nym- 
fit, joiden valtaan olet vakain aikomuksin minut jättä- 
nyt, varmasti haltioittavat minut? Sanon siis yhdellä 


FAIDROS 169 


sanalla että kaikkea sitä, mistä olemme toista moitti- 
neet, vastaavat toisessa yhtä monet vastakkaiset hyvät 
puolet. Miksi tuhlattaisiin sanoja? Molemmista on pu- 
huttu riittävästi. Saakoon puheeni siis kokea ansaitse- 
mansa kohtalon. Ja minä menen tämän joen poikki ja 
poistun ennen kuin sinä pakotat minut johonkin vielä 
suurempaan tehtävään. 

FAIDROS: Älähän toki vielä, Sokrates, ennen kuin helle 
on helpottanut. Vai etkö huomaa että on jo melkein 
keskipäivä, että aurinko, kuten sanotaan, on pysähtynyt 
kulussaan? Jäädään tänne keskustelemaan siitä, mitä 
on puhuttu, ja lähdetään sitten kun ilma viilenee. 

SOKRATES: Olet jumalallinen, Faidros, puheisiin niin 
kovin kiinnostunut ja kerta kaikkiaan ihmeellinen. 
Luulen näet ettei kukaan ole saanut sinun eläessäsi pide- 
tyistä puheista syntymään useampia kuin sinä, joko 
siten, että olet itse niitä pitänyt tai olet jotenkin pakotta- 
nut toisia niitä pitämään. Thebalaista Simmiasta en 
ota tässä lukuun, mutta kaikki muut sinä voitat eh- 
dottomasti. Nytkin näytät taas olevan syynä siihen, 
että pidetään puhe. 

FAinros: Et ainakaan minua sotaan haasta. Mutta 
kuinka niin, ja mikä puhe nyt syntyy? 

SOKRATES: Aikoessani äsken mennä joen poikki, ystä- 
väni, sain haltijahengeltäni tavallisen ennusmerkin — 
se pidättää minua aina jostakin, mitä aion tehdä — 
ja olin kuulevinani sieltä äänen, joka kielsi minua 
poistumasta ennen kuin olen puhdistautunut, ikään 
kuin olisin jotenkin rikkonut jumaluutta vastaan. Olen 
näet merkkien selittäjä, en tosin kovin etevä, vaan niin 
kuin ihmiset, joiden lukutaito on heikko, siis vain juuri 
omiksi tarpeikseni. Huomaan nyt selvästi rikkomuk- 
seni, Onhan sielu, hyvä ystävä, jonkinlainen merkkien 
selittäjä, ja minä olin jo äsken, puhuessani, jotenkin 

levoton ja pelkäsin, käyttääkseni Ibykoksen sanoja, 
ostavani kunniaa ihmisiltä rikkomalla jumalia vastaan. 
Mutta nyt olen havainnut rikkomukseni. 

FAIDROsS: Mitä tarkoitat? 

SOKRATES: Kauhea, Faidros, kauhea on puhe, jonka 
toit tänne, samoin se, jonka pakotit minut pitämään. 

FAIDROS: Kuinka niin? 

SOKRATES: Yksinkertainen ja melkein jumalaton, ja 
mikä voisikaan olla kauheampaa? 

FAIDRos: Ei mikään, jos puhut totta. 

SOKRATES: Mitä? Eikö Eros ole mielestäsi Afroditen 
poika ja jumala? 

FAIDROS: Niin ainakin sanotaan. 

SOKRATES: Mutta niin ei sano Lysias eikä sinun pu- 
heesi, joka esitettiin sinun taikomallasi suullani. Jos 
Eros on, kuten onkin, jotain jumalallista, hän ei 
voine olla mitään pahaa. Mutta molemmat äsken hä- 
nestä pidetyt puheet sanoivat hänen olevan sellainen. 
Siinä ne siis rikkoivat Erosta vastaan, ja niiden yksin- 
kertaisuus on lisäksi varsin sievää: lausumatta mitään 
tervettä tai totta, ne näet ovat jotain olevinaan, jos 
ovat voineet pettää joitakin ihmisparkoja ja saada heiltä 
arvonantoa. Minun täytyy siis, hyvä ystävä, puhdistau- 
tua. Niitä varten, jotka tekevät virheen myyttien kerto- 
misessa, on vanha puhdistuskeino, jota tosin ei tunte- 
nut Homeros, mutta jonka Stesikhoros tiesi. Kun tältä 
oli riistetty hänen silmiensä valo siksi, että hän oli her- 
jannut Helenaa, hän ei ollut epätietoinen siitä, mistä 
se johtui, niin kuin Homeros, vaan tiesi syyn, koska oli 
runottarien tuttava, ja runoili heti: 


Ei ole totta mitä väitettiin, 
et astunut laivoihin kannellisiin, 
et saapunut Troian linnaan. 

Ja sepitettyään koko tuon niin sanotun palinodian hän 
sai heti näkönsä takaisin. Minä aion nyt olla tässä vii- 
saampi kuin kumpikaan heistä. Ennen kuin olen joutu- 
nut mitenkään kärsimään siitä, että olen häväissyt 
Erosta, yritän hänen hyvityksekseen esittää peruutuk- 
seni paljain päin, en kuten äsken häpeissäni peitetyin 
kasvoin. 

FAIDROS: Mitään miellyttävämpää et voisi minulle 
sanoa, Sokrates. 

SOKRATES: Ymmärräthän sinä, hyvä Faidros, kuinka 
hävyttömiltä nuo molemmat puheet kuuluivat, sekä 
jälkimmäinen että se, joka luettiin kirjoituksesta. Jos 
näet joku hyväluonteinen ja hyväntahtoinen mies, joka 
rakastaa tai on joskus aikaisemmin rakastanut toista 
samanlaista, kuulisi meidän väittävän että rakastajat 
vihastuvat kovin pikkuseikkojen takia ja ovat kateellisia 
ja vahingollisia rakastamalleen, etkö silloin otaksu että 
hän luulee joutuneensa kuuntelemaan sellaisten ihmis- 
ten puhetta, jotka ovat kasvaneet merimiesten joukossa 
eivätkä ole koskaan nähneet jaloa rakkautta, ja ettei 
hän missään tapauksessa yhdy kanssamme moittimaan 
Erosta? 

FAIDROS: Se on mahdollista, Sokrates, Zeuksen nimeen. 

SOKRATES: Minä nyt häpeän häntä, pelkään Erosta 
ja haluan siitä syystä huuhtoa makealla vedellä pois 
suolan maun siitä, mitä olemme kuulleet. Neuvon myös 
Lysiasta mitä pikimmin kirjoittamaan puheen, jossa 
hän osoittaa että tulee muuten samoissa olosuhteissa 
ennemmin osoittaa suosiotaan sille, joka rakastaa, kuin 
sille, joka ei rakasta. 

FAIDROS: Voit olla vakuuttunut siitä, että niin käy; 
jos näet sinä ylistät puheessasi rakastajaa, minun täy- 
tyy ehdottomasti pakottaa Lysias kirjoittamaan puhe 
samasta aiheesta. 


1 72 PLATON 


SOKRATES: Siihen luotan, niin kauan kuin pysyt omana 
itsenäsi. 

FAIDROS: Puhu siis nyt rohkeasti. 

SOKRATES: Missä onkaan nyt sc poika, jolle puhuin? 
Hänen pitäisi kuulla tämäkin, niin ettei hän sitä kuule- 
matta ennättäisi antautua sille, joka ei rakasta. 

+ FAIDROS: Hän on tässä aivan lähelläsi, jos niin haluat. 

SOKRATES: Ota siis huomioon, kaunis poika, että 
edellinen puhe oli myrrinuslaisen miehen, Pythokleen 
pojan, Faidroksen; se taas, jonka aion nyt esittää, on 
himeralaisen Eufemoksen pojan, Stesikhoroksen., Sen 
tulee kuulua näin: Ei ole totta sc puhe, joka väittää 
että silloinkin, kun on olemassa joku, joka rakastaa, on 
ennemmin osoitettava suosiota sille, joka ci rakasta, 
koska edellinen on hullu, jälkimmäinen taas tervemieli- 
nen. Jos olisi yksinkertaisesti laita niin, että hulluus on 
jotakin pahaa, tuo väite olisi pätevä; mutta mehän 
saamme sen, mikä on kaikkein parasta, juuri hulluu- 
desta, joka annetaan meille jumalallisena lahjana. Sillä 
Delfoin naisprofeetta ja Dodonan papittaret ovat hul- 
luuden tilassaan tehneet Hellaalle paljon hyvää ja kau- 
nista, sekä yksityisten että kaupunkivaltioiden asioissa, 
mutta täydellä järjellä ollessaan vain vähän tai ei mi- 
tään. Ja jos puhuisimme Sibyllasta sekä kaikista muista, 
jotka ovat jumalallisen ennustustaidon innoittamina 
ilmoittaneet useille tulevia tapahtumia ja siten autta- 
neet heitä toimimaan oikein, venyisi puheemme ikä- 
vystyttävän pitkäksi sellaisia kaikille tuttuja asioita vat- 
voessamme. Mainitsemisen arvoista on kuitenkin, ettei- 
vät ne muinaisen ajan ihmiset, jotka määräsivät nimi- 
tykset, katsoneet maniaa eli hulluutta hävettäväksi 
eivätkä häpeälliseksi. Eiväthän he muutoin olisi liittä- 
neet tätä nimitystä kaikista kauneimpaan taiteeseen, 
siihen, jolla arvioidaan tulevaisuutta, ja sanoneet sitä 

manikeksi, hulluuden taidoksi, vaan he olivat vakuuttu- 
neita siitä, että sc oli jotain hyvää syntyessään juma- 
lallisesta sallimasta, ja antoivat sille tuon nimen. Mutta 
nykyisen ajan ihmiset ovat mauttomasti tehneet siitä 
mantiken eli ennustustaidon, lisäämällä keskelle sanaa 
f:n. Samaten annettiin muinoin järkevien ihmisten 
tulevaisuuteen kohdistuvalle tutkimukselle, jossa tar- 
kattiin lintuja ja muita merkkejä, koska nämä tarjosivat 
ihmisen otaksumille järjellisiä perusteita ja varmoja 
ajallisia kiinnekohtia, nimi oionoistike, jota uudemman 
ajan ihmiset sanovat, o:ta muka komeasti venyttäen, 
oioonistikeksi. Niin paljon täydellisempi kuin mantiikka 
on oionistiikkaa, sekä nimi nimeä että tehtävä tehtävää, 
niin paljon pelkkää tervejärkisyyttä kauniimman to- 
distavat entisaikojen ihmiset manian eli hulluuden 
olevan, koska tämä on jumalallista, tuo taas inhimillistä 
alkuperältään. Kaikkein kovimmista taudeista ja kärsi- 
myksistäkin, jotka ovat jumalien vanhan vihan seurauk- 
sena rasittaneet eräitä sukuja, on hulluus niissä ilme- 
tessään ja tulevia asioita ennustaessaan vapauttanut 
niitä, jotka ovat sen ansainneet, turvautumalla juma- 
lien rukoilemiseen ja palvontaan, mikä on tarjonnut 
sille puhdistus- ja vihkimysmenoja saattaen siten ihmi- 
set, jotka ovat tulleet siitä osallisiksi, nykyisyydessä ja 
tulevaisuudessa turvatuiksi, vapauttamalla sen, joka on 
oikealla tavalla hullu ja haltioitunut, hänen kulloisista- 
kin kärsimyksistään. Kolmas innoituksen ja hulluuden 
laji, se, joka on peräisin runottarista, ottaa valtoihinsa 
herkän ja puhtaan sielun, herättää tämän ja saattaa sen 
hurmioisen kiihtymyksen tilaan ja kasvattaa jälkipolvia 
ihannoimalla lauluissa ja muissa runouden lajeissa tu- 
hansia esivanhempien suuria tekoja. Mutta se, joka 
vailla runotarten luomaa hulluutta saapuu runouden 
oville luullen kehittyvänsä pelkällä taitavuudella ru- 

noilijaksi, ei saavuta tarkoitustansa, ja hänen vain terve- 
järkisen taiteensa peittää varjoon hulluuden innoitta- 
mien runous. 

Näin paljon ja enemmänkin jumalien synnyttämän 
hulluuden hyviä vaikutuksia voin sinulle luctella, eikä 
meidän siis tarvitse sitä pelätä, ei liioin sallia minkään 
puheen tehdä itseämme levottomaksi väitteellään, että 
ystäväksi on valittava ennemmin tervemielinen kuin hal- 
tioitunut. Saakoon sellainen puhe voitonpalkinnon vain 
siinä tapauksessa, että sc kykenee lisäksi osoittamaan 
etteivät jumalat lähetä rakkautta rakastavalle ja rakaste- 
tulle näiden hyödyksi. Meidän taas on todistettava 
päinvastoin että sellainen hulluus annetaan meille ju- 
malien taholta mitä suurimmaksi onneksi. Rikkivii- 
saista tämä todistus on varmaan epäluotettava, mutta 
viisaista luotettava. Ensiksi on saatava oikea tieto sielun 
luonnosta, sekä jumalallisesta että inhimillisestä, tutki- 
malla mitä se joutuu kokemaan ja miten se toimii. To- 
distus aloitetaan näin: 

Jokainen sielu on kuolematon, sillä se, mikä liikkuu 
itsestään, on kuolematonta. Mutta sen elämä, joka lii- 
kuttaa jotakin muuta ja jota jokin muu liikuttaa, tulee 
päätökseen, koska sen liike päättyy. Vain se, joka lii- 
kuttaa itseänsä, koska se ei luovu itsestänsä, ei lakkaa 
milloinkaan liikkumasta, vaan on kaikelle muullekin 
liikkuvalle liikkeen lähde ja alku. Mikä on alkua, se on 
syntymätöntä. Siitähän täytyy kaiken syntyvän syntyä, 
mutta sen itsensä ei mistään. Jos näet alku syntyisi 
jostakin, se ei enää olisi alku. Mutta jos se kerran on 
jotain syntymätöntä, sen täytyy olla myös häviämä- 
töntä. Jos näet alku häviää, se itse ei voi enää milloin- 
kaan mistään syntyä, eikä siitä voi syntyä mitään muuta, 
koska kaiken täytyy syntyä alusta. Liikkeen alku on siis 
se, mikä liikuttaa itseänsä. Eikä se voi mitenkään hävitä 

eikä syntyä, muutenhan täytyisi koko taivaan ja koko 
maailman luhistua liikkumattomaksi, eikä niillä olisi 
enää mitään, mikä panisi ne liikkumaan ja syntymään. 
Kun siis sc, mikä liikkuu itsestään, on ilmeisesti kuole- 
matonta, voidaan arkailematta sanoa siclun olemuksen 
ja käsitteen olevan juuri se. Sillä jokainen aineellinen 
kappale, joka saa liikkeensä ulkoapäin, on sieluton, 
kun taas se, joka saa sen sisästä, itsestään, on sielullinen, 
koska juuri tämä on sielun luonto. Jos siis on laita niin, 
ettei se, mikä liikuttaa itseänsä, ole muuta kuin sielua, 
täytynee sielun välttämättä olla syntymätön ja kuole- 
maton. Tämä riittää sanotuksi sielun. kuolemattomuu- 
desta. Sen varsinaisesta olemuksesta on puhuttava seu- 
raavaan tapaan. Jos tahtoisi osoittaa millainen se todella 
on, tarvittaisiin ehdottomasti jumalallista ja laajaa esi- 
tystä, mutta inhimillinen ja lyhyempikin voi osoittaa 
mihin se on verrattavissa, ja niin me nyt yritämme 
tehdä. Verrattakoon sitä siivellisen valjaikon ja ajo- 
miehen yhdistyneeseen voimaan. Jumalien hevoset ja 
ajomiehet ovat kaikki itse hyviä ja jalosyntyisiä, toisten 
sitä vastoin sekalaisia. Ensinnäkin ajaa meidän ohjaa- 
jamme kaksivaljaikkoa, ja sitä paitsi on hänen hevosis- 
taan toinen kaunis ja hyvä ja sellaisista syntynyt, mutta 
toinen on vastakkainen laadultaan ja synnyltään. Oh- 
jaaminen on siitä syystä välttämättä meissä vaikeata ja 
vastenmielistä. Mutta nyt on yritettävä selittää mistä 
johtuu, että puhutaan kuolevaisista ja kuolemattomista 
olennoista. Kaikki, mikä on sielua, vallitsee kaikkea 
sielutonta ja vaeltaa koko taivaan halki esiintyen mil- 
loin missäkin muodossa. Jos sielu on täydellinen ja siivi- 
tetty, se liikkuu korkealla ja vallitsee koko maailmaa, 
mutta jos se on siipirikko, se ajelehtii, kunnes kohtaa 
jotain kiinteätä, asettuu siihen ja ottaa maisen ruumiin, 
joka näyttää liikuttavan itseänsä sen voimasta, ja tämä 

kokonaisuus, sielu ja ruumis yhteen liittyneinä, on saa- 
nut elävän olennon nimen ja kuolevaisen lisänimen. 
Kuolemattomasta olennosta puhumiseen meillä ei ole 
mitään ymmärryksen perustetta: me vain kuvittc- 
lemme jumalan jonkinlaiseksi kuolemattomaksi olen- 
noksi, jolla on sekä siclu että ruumis ja nämä ikuisesti 
yhteen liittyneinä, vaikka emmc ole mitään sellaista 
nähneet emmekä riittävästi ajatuksellamme käsittäneet. 
Mutta jääköön tämä sikseen ja puhuttakoon siitä niin 
kuin on jumalan mielen mukaista. Otamme nyt käsi- 
teltäväksi kysymyksen, mikä on syynä siipien häviämi- 
seen, miksi ne sielusta irtoavat. Asian laita on suunnil- 
leen näin: 

Siivellä on luonnostaan kyky kohottaa painavaa ja 
viedä se ylös korkeuteen, missä asuu jumalien suku, ja 
sen osaksi on tullut enemmän jumalallista kuin minkään 
muun aineellisen. Jumalallinen on kaunista, viisasta, 
hyvää ja kaikkea muuta tämänlaatuista. Juuri tämä 
ravitsee ja kasvattaa sielun siipiä, kun taas se, mikä on 
rumaa, huonoa ja tuolle vastakkaista, niitä surkastut- 
taa ja ne tuhoaa. Taivaan suuri hallitsija ajaa etumai- 
sena siivekkäitä vaunujansa, järjestää kaiken ja huoleh- 
tii kaikesta, ja häntä seuraa jumalien ja haltijain sota- 
joukko järjestäytyneenä yhteentoista ryhmään. Vain 
Hestia jää jumalien asuntoon. Kaikki muut jumalat, 
jotka on sisällytetty kahdentoista lukuun, kulkevat johta- 
vina jumalina edellä, kukin heistä hänelle määrätyssä 
järjestyksessä. Taivaan kannen sisäpuolella on paljon 
ihania näkymiä ja kulkuteitä, joiden puoleen autuaiden 
jumalien suku kääntyy jokaisen suorittaessa omaa teh- 
täväänsä. Kuka ikinä tahtoo ja voi, saa seurata heitä, 
sillä kateus oleskelee jumalien piirin ulkopuolella. 
Mutta mennessään aterialle ja pitoihin he nousevat 
suoraan ylöspäin kohti taivaanholvin korkeinta kohtaa. 

Jumalien vaunut ovat tasapainoisina helposti ohjattavia 
ja liikkuvat kevyesti, muut sitä vastoin vaivalloisesti. 
Huonouden vaivaama hevonen painuu näet raskaasti 
maahan päin, jos ohjaajat civät ole sitä hyvin kasvatta- 
neet, ja siitä koituu sielulle mitä suurinta ponnistusta ja 
taistelua. Kuolemattomiksi sanotut sielut taas menevät 
korkeimpaan kohtaan, kulkevat sen ulkopuolelle ja 
pysähtyvät taivaan selälle, ja niiden siellä ollessa kul- 
jettaa kiertoliike heitä ympäri, ja he katselevat sitä, 
mikä on taivaan ulkopuolella. 

Taivaan yläpuolella olevaa paikkaa ei kukaan täkä- 
läinen runoilija ole laululla ylistänyt eikä milloinkaan 
ylistä sen arvon mukaisesti. Mutta se on seuraavanlai- 
nen (on näet uskallettava lausua totuus, varsinkin sil- 
loin, kun puhutaan totuudesta). Värittömän, hahmotto- 
man ja tuntoaistilla tavoittamattoman tosiolevaisen 
olemisen voi näet havaita vain sielua ohjaava järki, ja 
tämän tosiolevaisen ympärillä asuu tositiedon suku. 
Jumalallinen ymmärrys saa ravintonsa järjestä ja puh- 
taasta tiedosta, samoin myös jokaisen sielun ymmärrys, 
joka huolehtii sille kuuluvan vastaanottamisesta, näh- 
dessään aikojen kuluttua olevaisen, on tyytyväinen ja 
nauttii ravintoa ja onnea totuuden katselemisesta, kun- 
nes kiertoliike vie sen takaisin samaan paikkaan. Kierto- 
matkallaan se katselee itse oikeamielisyyttä, kohtuulli- 
suutta, tietoa, ei sitä, joka on syntynyttä, eikä sitä, joka 
on erilaista aina sen mukaan, mihin se kulloinkin koh- 
distuu ja mitä me nyt sanomme olevaisiksi, vaan tietoa, 
jonka kohteena on tosiolevainen. Samalla tavalla muu- 
tenkin katseltuaan tosiolevaisia ja niistä virvoitusta 
saatuaan se sukeltaa takaisin taivaan sisäpuolelle ja pa- 
laa kotiin. Ja kun se on sinne saapunut, ajomies vie 
hevoset seimen ääreen, panee niiden eteen ambrosiaa 
ja juottaa niitä sitten nektarilla. 

12 — Platon, Viisi dialogia 

Tämä on jumalien elämää. Muista sieluista taas sc, 
joka parhaiten seuraa jumalaa ja on eniten hänen kal- 
taisensa, kohottaa ajomiehen päätä tuonpuoliseen ava- 
ruuteen ja kulkee mukana kiertomatkalla, mutta hevo- 
set häiritsevät sitä, niin että se voi tuskin katsella olc- 
vaisia. Toinen taas vuoroin nousee, vuoroin painuu ja 
hevosten väkivaltaisuuden takia näkee osan, ei muuta. 
Kaikki muut sielut tosin pyrkivät nekin ylöspäin ja 
kulkevat jäljessä, mutta eivät kykene seuraamaan, vaan 
liikkuvat alempana tallaten ja tyrkkien toisiansa pyr- 
kiessään pääsemään toistensa edelle. Niin syntyy mitä 
suurinta hälinää, kiistaa ja ponnistelua, ja ohjaajien 
huonouden takia monet herpoutuvat, monilta taas tait- 
tuu paljon sulkia, ja niin he kaikki tulevat takaisin 
pääsemättä näkemään olevaista, paljon vaivauduttuaan, 
ja palattuaan heillä on ravintonaan vain se, mitä he 
voivat mieleensä kuvata. Suuri into päästä näkemään 
totuuden kenttää johtuu siitä, että sieltä tulee sielun par- 
haalle osalle sopiva ravinto ja siipiä vahvistava voima, 
jonka varassa sielu pääsee kohoamaan. Ja Adrasteian 
säädös on tämä: Jokainen sielu, joka jumalan seura- 
laiseksi tultuaan näkee jotain totuudesta, on seuraa- 
vaan kiertomatkaan saakka vapaa kärsimyksestä, ja 
jos se aina siihen kykenee, se ei joudu koskaan vahin- 
koon. Jos se taas ei jaksa seurata eikä näe mitään, vaan 
jonkin onnettoman sattuman vuoksi tulee täyteen unoh- 
dusta ja huonoutta, muuttuu painavaksi ja painavaksi 
muututtuaan menettää siipensä ja putoaa maahan, 
niin tällöin on voimassa laki, ettei sitä ensi syntymässä 
istuteta minkään eläimen ruumiiseen, vaan että se, joka 
on nähnyt enemmän kuin muut, joutuu sellaisen mie- 
hen siemeneen, josta tulee viisauden tai kauneuden ra- 
kastaja tai runotarten ja Eroksen palvelija, toinen lain- 
kuuliaisen tai sotaisen ja hallitsemaan kykenevän kunin- 

kaan siemencen, kolmas valtiomiehen tai jonkun talous- 
michen tai elinkeinonharjoittajan sicmeneen, neljäs 
ponnistuksia rakastavan voimailijan tai ruumiin paran- 
tamista harrastavan henkilön sicmeneen, viides viettä- 
mään tietäjän tai mysteeripapin elämää, kuudennelle 
sopii runoilijan tai jonkun muun jäljittelevän taiteilijan 
ja seitsemännelle käsityöläisen tai maanviljelijän am- 
matti, kahdeksannelle sofistin tai kansanmiclistelijän, 
yhdeksännelle tyrannin tehtävät. Kaikista näistä saa 
se, joka on elänyt elämänsä loppuun asti oikeamielisesti, 
paremman kohtalon, se taas, joka on elänyt väärämieli- 
sesti, huonomman. Siihen paikkaan, josta sielu on lähte- 
nyt, se ei näet palaa ennen kuin on kulunut kymmenen- 
tuhatta vuotta, sillä aikaisemmin se ei saa siipiä — 
poikkeuksena vain sellaisen ihmisen. sielu, joka on vil- 
pittömästi pyrkinyt viisauteen tai filosofisessa mielessä 
ollut poikien rakastaja; tällaiset sielut siivittyvät kol- 
mantena tuhatvuotisena ajanjaksona, jos ovat kolmesti 
valinneet tämän elämän, ja palaavat kolmantenatu- 
hannentena vuonna. Muut taas joutuvat ensimmäisen 
elämänsä elettyään tuomiolle ja tuomittuina toiset 
heistä maanalaisiin rangaistuspaikkoihin kärsimään 
rangaistustaan, toiset taas kohottaa heidän saamansa 
tuomio johonkin taivaan paikkaan, ja he elävät siellä 
elämää, johon heidän ihmisinä viettämänsä elämä 
heidät oikeuttaa. Mutta tuhannentena vuotena tule- 
vat molemmat ryhmät seuraavaa elämää koskevaan 
arvannostoon ja vaaliin, ja jokainen valitsee niin kuin 
itse haluaa. Nyt voi ihmisen sielu tulla eläimen elä- 
mään, ja eläimestä voi sielu, joka on ennen ollut ihmi- 
sessä, tulla jälleen ihmiseen. Mutta se, joka ei ole mil- 
loinkaan nähnyt totuutta, ei pääse koskaan tähän hah- 
moon. Ihmisen täytyy näet oivaltaa se, mitä lausutaan 
käsitteellisesti, niin että monet eri aistihavainnot liitty- 

vät yhteen ajatuksen luomaksi kokonaisuudeksi. Mutta 
tämä on sen muistamista, mitä sielumme on joskus 
nähnyt kulkiessaan jumalan seurassa katsellen sitä kor- 
keammalle, mitä nyt sanomme olevaksi, ja kohoten 
tosiolevaiseen. Juuri siitä syystä siivittyykin oikeuden- 
mukaisesti viisautta etsivän henki, sillä hän viipyy aina 
muistinsa varassa kykynsä mukaisesti siinä, missä ollen 
jumala on jumalallinen. Ja käyttäessään oikein näitä 
muistumiansa ihminen ja vain ihminen tulee todella 
täydelliseksi, kun hän antaa täydellisen vihkimyksen 
täydellistävällä voimallaan vaikuttaa itseensä. Kun 
hän siten luopuu inhimillisistä pyrkimyksistä ja pitäy- 
tyy jumalalliseen, häntä nuhtelee ihmisten suuri joukko 
pitäen häntä miclettömänä, koska se ei huomaa että 
hän on jumalan innoittama. 

Kaikki, mitä tässä on sanottu neljännestä hulluuden 
lajista, on siis johtanut tähän. Kun näet ihminen jotain 
maanpäällistä kauneutta nähdessään ja tosikauneutta 
muistellessaan saa siivet ja haluaa kohota lentoon, 
mutta ci siihen kykene, vaan katselee linnun tavalla 
ylös välittämättä siitä, mitä on alhaalla, häntä syytetään 
hulluudesta. Mutta juuri tämä sielun hurmio on kaik- 
kein paras ja jalosyntyisin sekä sille, jolla se on itsessään, 
että sille, joka pääsee siihen osalliseksi, ja sellaista kau- 
neuden palvojaa, jolle tämä hulluus on suotu, sanotaan 
rakastajaksi. Jokainen ihmissielu näet on, kuten sanottu, 
katsellut olevaista; muuten se ei olisi tullutkaan tähän 
elämän muotoon. Kaikki sielut eivät kuitenkaan voi 
maallisten olioiden ja asioiden varassa hevin muistaa 
noita toisia, eivät ne, jotka ovat vain pikimmiten näh- 
neet mitä siellä on, eivätkä ne, jotka tänne pudottuaan 
ovat onnettomuudekseen joutuneet huonoon seuraan 
ja siten vääryyteen taipuneina unohtaneet silloin näke- 
mänsä pyhän, Jäljelle jää vain harvoja, joilla on muistia 

riittämiin .asti. Nähdessään jonkin tuonpuolista maail- 
maa muistuttavan hahmon, he joutuvat haltioihinsa 
ja kerrassaan suunniltaan eivätkä tiedä mitä oikeastaan 
kokevat, koska eivät havaitse sitä riittävän selvästi. 
Oikeamielisyyden, kohtuullisuuden ja kaiken muun 
sieluille arvokkaan maallisissa jäljennöksissä ei ole 
minkäänlaista loistoa, ja siitä syystä voivat vain harvat 
näiden kuvien luo tullessaan heikoilla aistimilla nähdä 
alkuperäisen, jota on jäljennetty. Kauneus oli loistavaa 
nähdä silloin, kun autuaan kuoron mukana, me Zeuk- 
sen saatossa, toiset toisten jumalien seurassa, katse- 
limme ihanaa näkyä ja näytelmää ja kun meidät vihit- 
tiin mysteereihin, joita on oikeus sanoa kaikkein onnellis- 
tuttavimmiksi ja joihin osallistuimme moitteettomina ja 
kaiken sen pahan koskemattomina, joka myöhemmin 
meitä odotti, vihkimyksen saaneina katsellen täydellisiä 
ja aitoja, muuttumattomia ja autuaita, puhtaassa valossa 
näkyviimme ilmaantuvia olentoja, itsekin puhtaina ja 
täysin vapaina siitä, mitä nyt kannamme niin sanot- 
tuna ruumiinamme, johon olemme sidotut niin kuin 
simpukka kuoreensa. 

Tämä olkoon sanottu kiitokseksi muistille, jonka takia 
nyt on menneitä asioita kaivaten puhuttu pitkälti. 
Mitä taas kauneuteen tulee, se, kuten sanoimme, loisti 
ollessaan tuossa toisessa maailmassa, ja tänne tultuamme 
olemme käsittäneet sen selkeimmällä, kirkkaimmin sä- 
teilevällä aistillamme. Näkö on ruumiillisista aisteis- 
tamme terävin, mutta viisautta emme näe silmillämme. 
Se näet sytyttäisi meihin kiihkeän rakkauden, jos se 
tarjoaisi nähtäväksemme yhtä selvän kuvan itsestään 
— ja samoin on kaiken muun rakastettavan laita. 
Yksin kauneuden on todella sallittu olla kaikkein ha- 
vainnollisinta ja rakastettavinta. Joka ei ole vastavihitty 
tai on jo turmeltunut, se ei siirry nopeasti täältä sinne, 

itse kauneuden luo, katsellessaan täällä sellaista, millä on 
sama nimi, eikä siis joudu syvän kunnioituksen valtaan 
sitä katsellessaan, vaan pyrkii himokkaasti nelijalkaisen 
tavalla nousemaan päälle ja siittämään lapsia eikä 
hillittömästi yhtyessään pelkää cikä häpeä tavoitella 
luonnonvastaista himon tyydytystä. Kun taas äsken 
vihkimyksen saanut, joka on paljon katsellut tuonpuo- 
leista, näkee jumalankaltaiset, itse kauneutta hyvin 
muistuttavat kasvot tai jonkin sellaisen ruumiin muo- 
don, hän ensin värjyy ja hänet valtaa jokin noista silloi- 
sista pelontunteista, ja sitten hän palvoo näkemäänsä 
kuin jumalaa ja jos ci pelkäisi näyttävänsä ylen mielettö- 
mältä, uhraisi rakastamalleen kuin pyhälle kuvalle tai 
jumalalle, Katsellessaan hän joutuu kokemaan vuoroin 
vilun puistatusta, vuoroin hikoilua ja tavatonta kuu- 
metta. Otettuaan silmillänsä vastaan kauneuden vir- 
tailun hän näet lämpenee, ja sulkain juuret virkoavat. 
Hänen siten lämmettyään sulaa versomista estänyt, jo 
aikoja sitten kiinteäksi kovettunut juurien ympäristö. 
Ja kun nyt virtaa ravintoa, sulkien ruodot paisuvat ja 
kasvavat nopeasti juurista kautta koko sielun; tämä 
on näet ollut muinoin kokonaan sulkien peittämä. Tällä 
välin koko sielu kiehuu ja kuohuu, ja sen ihmisen sielu, 
jolle alkaa kasvaa siipiä, kokee samaa kuin hampaita 
saava siinä, mihin hampaat puhkeavat, syyhyntää ja 
kutiamista ikenissä; se siis kiehuu ja sitä vihloo sen työn- 
täessä esiin siipiä. Kun se nyt pojan kauneutta katsel- 
len ottaa vastaan sieltä virtaavat ja viehtävät osaset, 
joita siitä syystä sanotaankin viehätykseksi, ja viehätty- 
neenä kostuu ja lämpenee, sen tuska lieventyy ja se 
iloitsee. Mutta kun se jää yksin ja kuivuu, kuivuvat 
myös sen tiehyiden suut, joista sulat pyrkivät esiin; ja 
kun näiltä sekä niihin liittyvältä viehätykseltä tie um- 
peutuu, ne sykähtelevät kuin valtimon lyönnit ja työn- 

tyvät joka puolella niiden vastassa oleviin tukkeutunci- 
siin tiehyihin, niin että koko sielu on kiihtymyksen ja 
tuskan vallassa. Samalla se kuitenkin yhä muistaa kau- 
niin ja riemuitsee siitä. Näiden vastakkaisten tunteiden 
sekoittuessa se tulee levottomaksi tässä omituisessa tilas- 
saan, raivoaa neuvotonna, ei voi näin raivotessaan nuk- 
kua yöllä eikä päivällä, ei pysyä paikallaan, vaan rien- 
tää kaipuun ajamana sinne, missä luulee näkevänsä hä- 
net, jossa asuu kauneus. Kun sielu näkee hänet ja saa 
häneltä kaipaamaansa uutta viehätystä, laajenevat nuo 
supistunect tiehyet, se hengähtää ja vapautuu pistok- 
sista ja tuskista ja kokee taas kuluvana hetkenä mitä 
suloisinta nautintoa. Tämä on syynä siihen, ettei se 
vapaaehtoisesti hänestä croa eikä pidä mitään muuta 
suuremmassa arvossa kuin hänen kauneuttansa, vaan 
unohtaa vanhemmat, sisarukset ja kaikki ystävät, ei 
välitä vähääkään siitä, että omaisuus hoidottomana hu- 
penee, halveksii kaikkea sovinnaista ja säädyllistä, jota 
on aikaisemmin pitänyt kunnianaan, on valmis ole- 
maan kaipuunsa kohteen orjana ja lepäämään niin lä- 
hellä häntä kuin suinkin sallitaan. Kauneuden omistajaa 
se nyt palvoo ja on lisäksi löytänyt hänestä ainoan kaik- 
kein suurimpien tuskien lievittäjän. Tätä puheeni tar- 
koittamaa sielun tilaa, kaunis poika, sanovat ihmiset 
Erokseksi, rakkaudeksi, mutta kun saat kuulla millä ni- 
mellä jumalat sitä mainitsevat, sinä luultavasti naurat, 
koska se kuulostaa uudenlaiselta. Muutamat homeridit 
lausuvat luullakseni salaisten säkeiden joukossa pari 
säettä Erokselle, ja toinen niistä on varsin rohkea eikä 
kovin hyvä runomitaltaan. He näet laulavat näin: 
Liiteleväinen Eros nimi hällä on inhimisiltä, 
taas jumalilta Pteros-nimi, sielujen siivittäjällä. 

Heihin voi luottaa tai olla luottamatta, mutta juuri 
sellainen on rakastavien tila ja sen syy. 

Se tuohon tilaan joutunut, joka on kuulunut Zeuksen 
saattueeseen, on kestävin kantamaan siivittäjältä saa- 
maansa taakkaa; kun taas ne, jotka ovat Areen palveli- 
joita ja ovat suorittaneet kiertomatkan hänen kanssaan, 
joutuvat Eroksen vangeiksi ja luulevat kärsivänsä jo- 
tain vääryyttä rakastettunsa taholta, ovat murhanhi- 
moisia ja valmiita uhraamaan itsensä ja rakastamansa. 
Samoin menettelevät kaikkien muiden jumalien palve- 
lijat: kunnioittaen niin hyvin kuin voi sitä jumalaa, 
jonka seurueeseen on kuulunut, jokainen elää niin kauan 
kuin on turmeltumaton ja viettää aikaansa täällä maan 
päällä ensimmäisen syntymänsä jälkeen, ja sen mukai- 
sesti hän seurustelee rakastamiensa ja muiden kanssa 
ja heitä kohtelee. Jokainen valitsee siis mielenlaatunsa 
mukaisesti kauniiden joukosta rakkautensa kohteen, 
pitää häntä jumalanaan sekä muovaa ja koristaa hänet 
kuin pyhän kuvan häntä palvoakseen ja juhliakseen. 
Zeuksen seuralaiset etsivät rakastamakseen ihmistä, 
jonka sielu jotenkin muistuttaa Zeusta, pitävät siis sil- 
mällä onko hän luonnostaan filosofinen ja hallitsemaan 
sopiva ja kun ovat hänet löydettyään häneen rakastu- 
neet, tekevät mitä suinkin voivat, jotta hänestä tulisi 
sellainen. Jos he eivät ole aikaisemmin tätä asiaa harras- 
taneet, he ryhtyvät siihen nyt, ottavat oppia mistä ikinä 
voivat ja tutkivat myös omin neuvoin. Kun he siis 
yrittävät löytää itsestään jumalansa luontoa, heillä on 
menestystä, koska heidän on pakko alinomaa katsella 
jumalaa, ja kun he muistissaan pääsevät kosketukseen 
hänen kanssaan, he omaksuvat hänen innoittaminaan 
hänen laatunsa siinä määrin kuin ihmisen on mahdol- 
lista jotenkin tulla jumalan kaltaiseksi. Ja koska he 
katsovat tämän johtuvan rakastetusta, he rakastavat 
häntä vielä enemmän, ja ammennettuaan bakkanttien 
tavalla Zeuksen lähteestä he vuodattavat tämän pyhän 

veden rakastetun sicluun ja tekevät hänet, niin hyvin 
kuin voivat, oman jumalansa kaltaiseksi. Ne taas, jotka 
ovat seuranneet Heraa, etsivät kuninkaallista ystävää 
ja menettelevät hänet löydettyään aivan samoin. Myös 
Apollonin ja jokaisen muun jumalan seuralaiset pitä- 
vät siten esikuvana jumalaansa ja etsivät poikaa, joka 
on luonnostaan hänen kaltaisensa, ja sellaisen löydet- 
tyään he kaikki ohjaavat rakastamaansa niin hyvin 
kuin osaavat, itse jumalaa jäljittelemällä ja poikaa ke- 
hottamalla ja kasvattamalla, tämän rakastettunsa esi- 
kuvaa vastaavaan elämänsuuntaan ja henkiseen ryh- 
tiin karttaen suhteessaan häneen kaikkea kateellisuutta 
ja epäjaloa karsautta, päinvastoin pyrkien toiminnas- 
saan ennen muuta siihen, että saattaisivat hänet täy- 
dellisesti heidän itsensä ja sen jumalan kaltaiseksi, 
jota he palvovat. Jos todella rakastavat kuvailemallani 
tavalla saavuttavat pyrkimyksensä päämäärän, heidän 
kaunis ja onnellistuttava intonsa ja vihkimyksensä tulee 
rakkaudesta haltioituneen ystävän taholta ystävän 
osaksi, kun edellinen onnistuu valloitusyrityksessään. 
Ja valloittaminen suoritetaan seuraavaan tapaan. 
Alkaessani kertoa tätä myyttiä jaoin jokaisen sielun 
kolmeen osaan, kahteen hevosenmuotoiseen ja kolman- 
teen, jolla on ajomiehen tehtävä, ja tätä jakoa nouda- 
tamme edelleen. Hevosista sanoimme että toinen niistä 
on hyvä, toinen ei. Emme selittäneet mikä on hyvän 
hyvyys ja mikä huonon huonous, mutta nyt se on sanot- 
tava. Se niistä, jolle on myönnettävä etusija, on suora- 
selkäinen ja hienorakenteinen, korkeakaulainen, kaa- 
revaturpainen, vaaleanvärinen, mustasilmäinen, hilli- 
tysti ja häveliäästi kunnianhimoinen, oikein ajatteleva, 
ja sitä ohjataan lyömättä, vain käskyllä ja sanalla; 
toinen taas on notkoselkäinen, jykevä, sekarotuinen, 
vahvaniskainen, lyhytkaulainen, tylppäturpainen, mus- 

takarvainen, sen silmät ovat hailakat, verestävät, se on 
tottunut olemaan julkea ja kopca, sen korvien ympäris- 
töt ovat takkuiset, se on huonokuuloinen ja tottelee 
vain vastahakoisesti ruoskaa ja tutkainta. Kun ajomies 
nyt näkee rakkaat kasvot, kun tämä näkeminen on läm- 
mittänyt hänen koko sielunsa ja hän tuntee yltä päältä 
kutiamisen ja kaipuun pistoksia, pidättyy ajomiestä 
totteleva hevonen, jota nyt samoin kuin aina hillitsee 
häveliäisyys, hyppäämästä rakastetun päälle; mutta 
toinen ei enää välitä ajomiehen piikeistä eikä ruoskasta 
vaan ryntää väkivaltaisesti eteenpäin ja kaikenlaista 
ikävyyttä valjaikkoparilleen sekä ajomichelle tuottaen 
pakottaa heidät lähestymään rakastettua ja ajattele- 
maan lemmen nautintoa. Toiset vastustelevat aluksi 
harmistuneina, katsoen sen, mihin heitä pakotetaan, 
kauheaksi ja luvattomaksi; mutta kun ilkivalta jatkuu 
jatkumistaan, he antautuvat vietäviksi myöntyen ja 
suostuen tekemään mitä vaaditaan. Niin he tulevat 
luo ja näkevät rakastetun säteilevän hahmon. Tämän 
nähdessään ajomies johtuu muistamaan kauneuden 
olemusta ja näkee sen jälleen sellaisena kuin se seisoo 
tervemielisyyden seurassa pyhällä paikalla. Sen nähdes- 
sään hän pelästyy, taipuu syvästi kunnioittaen taakse- 
päin ja hänen on pakko samalla jännittää ohjaksia niin 
kiivaasti, että molemmat hevoset kaatuvat istumaan 
lautasilleen, toinen mielellään, koska se ei vastustele, 
mutta toinen, tuo hurja, varsin vastahakoisesti. Kun 
ne sitten väistyvät kauemmaksi, kostuttaa ensin mai- 
nittu häpeissään ja hämmentyneenä koko sielun hiellä, 
toinen taas, kun suitsista ja kaatumisesta johtunut kipu 
on hellittänyt, tuskin hengähdettyään purkaa kiuk- 
kuansa monin tavoin herjaten ajomiestä ja valjaikko- 
kumppaniansa siitä, että he ovat pelkuruudesta ja mie- 
huuttomuudesta väistyneet paikaltaan ja rikkoneet 

sopimuksen. Sc tahtoo pakottaa noita vastahakoisia 
menemään jälleen luo ja suostuu vain vaivoin heidän 
pyynnöstään siirtämään menon tuonnemmaksi. Kun 
sitten on tullut hetki, josta he ovat sopineet, se muis- 
tuttaa toisia, jotka muka ovat sen unohtaneet, käyttäy- 
tyy väkivaltaisesti, hirnuu ja riuhtoo ja pakottaa heitä 
jälleen lähestymään rakastettua samassa tarkoituksessa 
kuin aikaisemmin, ja kun he ovat lähellä, se painaa 
päänsä alas ja ojentaa häntänsä, pureskelee kuolaimia 
ja vetää toisia julkeasti mukanaan. Ajomiehen valtaa 
äskeinen tunne vieläkin väkevämpänä, hän heittäytyy 
taaksepäin kuin lähtönuoran luota, tempoo entistä ra- 
jummin suitsia taaksepäin hurjan hevosen hampaista, 
niin että sen herjaava kieli ja leuat vuotavat verta, ja 
tuottaa sille kipuja painamalla sen reidet ja lautaset 
maahan. Kun huono hevonen on monesti joutunut 
kokemaan samaa, sen hurjuus lauhtuu, se tottelee jo 
nöyryytettynä ajomiehen järkevää ohjausta ja nähdes- 
sään kauniin pojan se on menehtymäisillään pelosta. 
Käy siis lopulta niin, että rakastajan sielu seuraa häve- 
liäänä ja arkana rakastettua. 

Kun rakastaja nyt palvelee rakastamaansa kuin juma- 
lien vertaista, ei rakkautta teeskennellen, vaan sitä 
todella kokien, ja kun rakastettu tuntee luonnollista 
kiintymystä ihailijaansa, voi tosin tapahtua, kumppa- 
nien tai muiden aikaisemmin häntä soimattua sanoen 
olevan häpeällistä olla tekemisissä rakastajan kanssa, 
että hän siitä syystä torjuu tämän luotansa; mutta ajan 
mittaan johtavat ikäkausi ja tarve kuitenkin siihen, että 
hän sallii rakastajan tulla seuraansa. Ei näet ole milloin- 
kaan säädetty että huono on huonon ystävä tai ettei 
hyvä ole hyvän ystävä. Kun hän siis on sallinut rakasta- 
jan tulla luokseen ja on antautunut hänen kanssaan 
keskustelemaan ja seurustelemaan, häntä hämmästyt- 

tää tässä läheisessä tuttavallisuudessa rakastajan taholta 
osakseen saamansa hyväntahtoisuus, koska hän havait- 
see etteivät muut ystävät ja sukulaiset yhteensäkään 
osoita hänelle ystävyyttä, joka vastaisi pienintäkään 
osaa siitä, mitä haltioitunut ystävä hänelle tarjoaa. Kun 
hän menettelee näin edelleen, kun hän lähestyy rakas- 
tajaa ja tulee hänen kanssaan kosketuksiin ruumiinhar- 
joituksissa ja muissa seuroissa, niin sen virran lähde, 
jota Zeus mainitsi Ganymedesta rakastaessaan Himerok- 
sen nimellä, virtaa vuolaana rakastajaan; osa siitä imey- 
tyy häneen, osa juoksee pois hänen täytyttyään, ja niin 
kuin tuuli tai kaiku kimpoaa takaisin sileistä ja kovista 
pinnoista ja palaa sinne, mistä on lähtenyt, niin kulkee 
myös kauneuden virta takaisin kauniiseen ihmiseen sil- 
mien kautta ja tätä luonnollista tietä sieluun, ja sinne 
tultuaan se käyttää siivittävää voimaansa, kostuttaa 
sulkien juuria, jouduttaa niiden kasvua ja täyttää taas 
rakkaudella rakastetun sielun. Hän siis rakastaa, mutta 
ei tiedä ketä, ei liioin tiedä eikä osaa selittää mitä on 
kokenut, vaan on kuin ihminen, johon toinen on tar- 
tuttanut silmätaudin, kykenemätön selittämään taudin 
syytä; ei hän myöskään ole selvillä siitä, että hän näkee 
itsensä rakastajassa kuin kuvastimessa. Kun rakastaja 
on läsnä, hän vapautuu tuskasta samoin kuin tuo, kun 
taas rakastaja on poissa, hän kaipaa yhtä paljon kuin 
häntä kaivataan, koska hänessä on rakkauden kuva- 
jainen, vastarakkaus; mutta tätä hän ei sano rakkau- 
deksi eikä katso sen olevan sitä, vaan ystävyyttä. Sa- 
moin kuin tuo toinen, vain vähemmässä määrin, hän 
haluaa nähdä toisen, kosketella ja suudella häntä sekä 
levätä hänen vieressään ja tekeekin sen luultavasti aivan 
pian. Heidän niin levätessään yhdessä on rakastajan 
raisulla hevosella jotain sanottavaa ajomiehelle, ja se 
vaatii suurien vaivojen korvaukseksi hiukan nautintoa. 

Rakastetun hevosella tosin ci ole mitään sanottavaa, 
mutta hämärien viettien kiihottamana se syleilee ja suu- 
telee rakastajaa hyväillen häntä kuin parasta ystä- 
väänsä, ja kun hc makaavat vieretysten, voi olla niin 
laita, ettei hän puolestaan kieltäytyisi osoittamasta 
suosiotaan rakastajalle, jos tämä sitä pyytäisi. Mutta 
valjaikkokumppani ja ajomies vastustelevat häveliäästi 
ja järkevästi. 

Jos paremmat henkiset voimat, ne, jotka johtavat 
säännölliseen elämäntapaan ja filosofiaan, pääsevät 
voitolle, niin he viettävät elämänsä täällä maan päällä 
onnellisina ja hyvässä sovussa, koska ovat itseänsä valli- 
ten ja siveinä lannistaneet sen osan sielua, jossa asuu 
kehnous, ja vapauttanect sen, jossa asuu hyve, ja kuol- 
lessaan he ovat siivittyneinä ja kevyinä saaneet voiton 
yhdessä kolmesta todella olympialaisesta kilvasta ja 
siten saavuttaneet suurimman hyvän, mitä inhimillinen 
tervemielisyys tai jumalallinen hulluus kykenee ihmi- 
selle hankkimaan. Jos he taas viettävät alhaisempaa, ei- 
filosofista, mutta silti kunniallisuutta harrastavaa elä- 
mää, voivat ehkä heidän ollessaan päihtyneinä tai 
muuten varomattomassa tilassa molemmat kurittomat 
hevoset saada valtoihinsa heidän vartioimattomat sie- 
lunsa ja viedä heidät yhteen, niin että he valitsevat ja 
tekevät sitä, mitä ihmisten suuri joukko pitää onnelli- 
simpana, ja tehtyään sen kerran he nauttivat siitä edel- 
leen, kuitenkin vain harvoin, koska heidän täysi ym- 
märryksensä ei anna siihen suostumustansa. Nämäkin 
elävät siis ystävinä, vaikka eivät siinä määrin kuin nuo 
toiset, sekä rakkauden kestäessä että sen jälkeen, tietoi- 
sina siitä, että ovat antaneet toisilleen ja saaneet toisil- 
taan mitä lujimpia uskollisuuden lupauksia, joita ei 
saa rikkoa, niin että milloinkaan syntyisi vihamieli- 
syyttä. Kuollessaan he tosin erkanevat ruumiista vailla 

sulkia, mutta halukkaina siivittymään, saaden siten 
huomattavan palkinnon rakkauden hurmiosta. Ei näet 
ole säädetty että ne, jotka ovat jo aloittaneet taivaalli- 
sen vaelluksen, enää joutuvat pimeyteen ja maanalai- 
selle taipalelle, vaan he saavat elää tyytyväisinä valoi- 
saa elämää ja olla onncllisia vaeltaessaan toistensa seu- 
rassa tullakseen sitten, kun se aika joutuu, yhdessä 
siivitetyiksi rakkautensa palkaksi. 

Näin runsaita ja jumalallisia lahjoja sinä saat, poi- 
kani, rakastajan ystävyydeltä. Mutta tuttavallisuus, jota 
sinulle tarjoaa se, joka ei rakasta, ja johon sekoittuu 
maallista tervemielisyyttä, tarjoaa vain häviäviä ja 
-niukkoja lahjoja, istuttaa ystävän sieluun ihmisten suu- 
ren joukon hyveeksi ylistämää halpamaisuutta ja on 
syynä siihen, että sielu harhailee yhdeksäntuhatta 
vuotta järjettömänä ympäri maata ja sen alla. 

Tämä siis on, rakas Eros, peruutuspuhe, jonka olem- 
me sinulle omistaneet ja hyvitykseksi esittäneet niin 
kauniisti ja hyvin kuin suinkin olemme osanneet. Sen 
on täytynyt muodostua sekä muissa suhteissa että eri- 
tyisesti sanallisesti jossain määrin runolliseksi Faidrok- 
sen takia. Anna sinä nyt anteeksi se, mitä lausuin aikai- 
semmin, ja ota suopeasti vastaan tämä, ole minulle 
suosiollinen ja lempeä äläkä harmistuneena ota minulta 
pois tai surkastuta minulle suomaasi rakkauden taitoa, 
vaan salli minun nauttia kauniiden ihmisten kunnioi- 
tusta vielä enemmän kuin nyt. Jos Faidros ja minä 
olemme edellisessä puheessamme lausuneet jotain sinua 
loukkaavaa, lue se puheen isän Lysiaan syyksi ja huo- 
lehdi siitä, että hän lopettaa sellaiset puheet ja kääntyy 
filosofiaan, niin kuin hänen veljensä Polemarkhos on 
kääntynyt, jotta tämä tässä, hänen rakastajansa, ei 
enää häily puolelle ja toiselle, niin kuin nyt, vaan omis- 
taa elämänsä Erokselle filosofisissa puheissa. 

FAIDROS: Minä rukoilen kanssasi, Sokrates, että niin 
tapahtuisi, jos se todella on meille parasta. Olen tässä 
jo pitkän aikaa ihaillut puhettasi, ihmetellyt kuinka 
paljon edellistä kauniimman olet siitä sommitellut, niin 
että pelkään Lysiaan näyttävän mitättömältä, jos hän 
tahtoo kyhätä toisen puheen tätä vastaan. Onhan häntä 
äskettäin, sinä ihmeellinen mies, eräs poliitikkomme 
loukkaavasti moittinut juuri tästä, sanonut häntä pitkin 
matkaa herjauspuheessaan puheidenkyhääjäksi. Kun- 
niantunto saakin hänet ehkä pidättymään kirjoittamasta. 

SOKRATES: Naurettavan mielipiteen sinä lausut, nuori 
mies, ja erehdyt pahasti, jos otaksut hänen olevan niin 
arkapintainen. Luulet ehkä myös tuon, joka häntä her- 
jasi, vilpittömästi tarkoittaneen mitä sanoi. 

FAIDROS: Siltä ainakin näytti, Sokrates. Ja tiedäthän 
sinä kaiketi itsekin että valtioiden kaikkein mahtavim- 
mat ja kunnianarvoisimmat miehet välttävät puheiden 
kirjoittamista ja niiden jälkeensä jättämistä, koska pel- 
käävät myöhemmän ajan mielipidettä, nimittäin että 
heitä sanotaan sofisteiksi. 

SOKRATES: Joutavia, hyvä Faidros. Et huomaa että 
eniten kunniastaan arat poliitikot erittäin mielellään 
kirjoittavat ja jättävät jälkeensä kirjoituksiaan. Kun- 
nioittavathan he jonkin puheen kirjoitettuaan aina niin 
kovin heille suopeita arvostelijoita, että merkitsevät al- 
kuun niiden nimet, jotka kulloinkin ovat heitä kiittäneet. 

FAIDROS: Mitä tarkoitat? En näet ymmärrä. 

SOKRATES: Etkö ymmärrä että poliitikon kirjoituk- 
seen on heti alkuun merkitty sen henkilön nimi, joka 
on kirjoitusta kiittänyt? 

FAIDROS: Miten? 

SOKRATES: »Neuvoston hyväksymä» siinä sanotaan 
tai »kansan hyväksymä» tai kummallakin tavalla. Mai- 
niten sitten, kuka »on sen esittänyt», kirjailija puhuu 

hyvin juhlallisesti itsestään ja kiittää itseänsä. Sitten 
hän esittää omaa viisauttaan kiittäjilleen ja sepittää toi- 
sinaan varsin pitkän kirjoituksen. Vai näyttääkö sellai- 
nen sinusta olevan mitään muuta kuin kirjoitettu puhe? 

FAIDROS: Ei minusta. 

SOKRATES: Jos siis puhe kelpaa ja jää säilymään, sen 
sepittäjä poistuu iloisena näyttämöltä. Mutta jos se hylä- 
tään eikä hän osoittaudukaan kelvolliseksi puheiden 
sommittelijaksi ja kirjailijaksi, hän on pahoillaan ja 
samoin hänen ystävänsä. 

FAIDROS: Varmasti. 

SOKRATES: Eivät suinkaan siksi, että halveksisivat tätä 
tehtävää, vaan siksi, että he sitä ihailevat. 

FAIDROS: Juuri niin. 

SOKRATES: Entä sitten? Kun puhuja tai kuningas on 
päässyt niin pitkälle, että hän yhtä mahtavana kuin 
Lykurgos tai Solon tai Dareios on tullut valtionsa kuole- 
mattomaksi puheiden sepittäjäksi, eikö hän jo eläessään 
katso olevansa jumalien vertainen, ja eivätkö jälkipolvet 
arvioi häntä samoin katsellessaan hänen kirjoituksiansa? 

FAIDROos: Epäilemättä. 

SOKRATES: Luuletko siis että joku henkilö, olkoon 
hän kuka hyvänsä ja kuinka karsas tahansa Lysiaalle, 
moittisi tätä siitä, että hän kirjoittaa? 

FAIDROS: Sinun sanoistasi päätellen se ei ole toden- 
näköistä; moittisihan hän silloin sitä, mitä hän itse 
harrastaa. 

SOKRATES: On siis kenelle tahansa selvää, ettei puhei- 
den kirjoittaminen sellaisenaan ole häpeällistä. 

FAIDRos: Kuinka voisikaan olla? 

SOKRATES: Se kyllä on mielestäni häpeällistä, ettei 
puhu eikä kirjoita kauniisti, vaan rumasti ja huonosti. 

FAIDROS: Sehän on selvää. 

SOKRATES: Millä tavalla siis kirjoitetaan hyvin tai 

huonosti? Onko tarpeen, Faidros, että tutkimme tässä 
kohden Lysiasta ja muita, jotka ovat aikoinaan jotain 
kirjoittaneet tai tuonnempana kirjoittavat valtiollisia 
tai yksityisluontoisia kirjoituksia, joko runomittaisesti 
niin kuin runoilijat tai runomittoja käyttämättä niin 
kuin proosakirjailijat? 

FAIDROS: Kysyt onko se tarpeen. Minkä vuoksi sitten 
oikeastaan elettäisiin, jos ei sellaisten nautintojen vuoksi? 
Eihän toki eletä niitä varten, joiden takia joutuu aluksi 
kokemaan tuskaa nautinnon välttämättömänä edelly- 
tyksenä, kuten on melkein kaikkien ruumiillisten nau- 
tintojen laita, minkä vuoksi niitä aivan oikein sanotaan- 
kin orjamaisiksi. 

SOKRATES: Näyttäähän meillä olevan tässä aikaa. Ja 
minusta tuntuu myös siltä, kuin laulajamme, jotka ta- 
pansa mukaan sirittävät helteessä päämme päällä ja 
juttelevat keskenään, katselisivat meitä. Jos ne nyt näki- 
sivät että olemme niin kuin enimmät ihmiset keskipäi- 
vällä vaiti ja ymmärryksemme tylsyyden takia horrok- 
sissa niiden taikomina, niin niillä olisi aihetta pitää 
meitä pilanaan ja otaksua että olemme orjia ja olemme 
tulleet tähän lepopaikkaan kuin lampaat saadaksemme 
pitää päivällislepoa lähteen äärellä. Jos ne taas näke- 
vät meidän keskustelevan ja purjehtivan heidän ohit- 
seen kuin seireenejä väistäen, joutumatta niiden laulun 
lumoihin, ne kenties antavat meille tunnustukseksi lah- 
jan, jonka ovat saaneet jumalilta ihmisille annettavaksi. 

FAIDROS: Mikä lahja se on? Tietääkseni en ole sattu- 
nut sitä kuulemaan. 

SOKRATES: On sopimatonta, ettei runottaria rakastava 
mies ole sitä kuullut. Niin, kerrotaan että kaskaat kuu- 
luivat aikoinaan niiden ihmisten joukkoon, jotka elivät 
ennen kuin runottaret olivat syntyneet. Runottarien ja 
laulun sitten ilmaannuttua hurmaantuivat muutamat 
13 — Platon, Viisi dialogia 

silloin eläneistä tähän nautintoon siinä määrin, että 
unohtivat syömisen ja juomisen ja kuolivat huomaa- 
mattaan. Heistä kehittyi myöhemmin laulukaskaiden 
suku, joka on saanut runottarilta kyvyn tulla synnyt- 
tyään toimeen ilman ravintoa. Ne laulavat heti syö- 
mättä ja juomatta kuolemaansa saakka, ja menevät 
sitten runottarien luo ilmoittamaan kuka täällä elävistä 
kunnioittaa jotakuta heistä. He siis ilmoittavat Terpsi- 
khorelle ne, jotka ovat tätä kunnioittaneet piiritansseissa 
ja hankkivat siten heille hänen suosionsa, Eratolle 
taas ne, jotka ovat rakkauslauluilla häntä kunnioitta- 
neet, ja samoin muille, aina sen mukaan, miten heitä 
kunnioitetaan. Vanhimmalle runottarelle, Kaliopelle, 
ja häntä lähinnä seuraavalle, Uranialle, he ilmoittavat 
ne, jotka elävät filosofisesti ja kunnioittavat näille ru- 
nottarille kuuluvaa muusisen taiteen alaa; nämä ru- 
nottaret näet kohdistavat harrastuksensa ennen muita 
taivaallisiin asioihin sekä jumalallisiin ja inhimillisiin 
puheisiin, ja heidän äänensä kaikuu kauneimpana. 
Monestakin syystä on siis puolipäivän aikaan puhuttava 
eikä nukuttava. 

FAIDROS: Puhutaan siis. 

SOKRATES: Tarkastelemme niin ollen kysymystä, jonka 
äsken mainitsimme: miten puhutaan ja kirjoitetaan 
kauniisti, miten taas ei. 

FAIDROS: Niinpä niin. 

SOKRATES: Jos tahdotaan puhua hyvin ja kauniisti, 
eikö ole välttämättömänä edellytyksenä, että puhujan 
on ymmärryksellään tajuttava totuus asioista, joista 
hän aikoo puhua? 

FAIDROS: Tästä seikasta, rakas Sokrates, olen kuullut 
sanottavan ettei puhujaksi pyrkivän tarvitse oppia tietä- 
mään mikä on todella oikeata, vaan ainoastaan se, 
mikä sellaiselta näyttää ihmisten suuresta joukosta, 

jonka tehtävänä on lausua ratkaiseva sana, ci liioin 
sitä, mikä on todella hyvää ja kaunista, vaan ainoastaan 
se, mikä sellaiselta näyttää; siten näet puhuja voi tai- 
vuttaa ihmisiä mielipiteensä puolelle, ei totuuteen ve- 
toamalla. 

SOKRATES: Ei tosiaankaan pidä hylätä, Faidros, vii- 
saiden miesten lausumaa sanaa, vaan on tutkittava tar- 
koittavatko he sillä jotain; emme siis jätä huomioon 
ottamatta sitä, mikä äsken lausuttiin. 

FAIDROS: Aivan oikein. 

SOKRATES: Tarkastakaamme siis asiaa siten. 

FAIDRos: Miten? 

SOKRATES: Jos tahtoisin kehottaa sinua torjumaan 
"vihollisia hankkimalla itsellesi ratsun, emmekä tuntisi 
hevosta, sinä enempää kuin minäkään, ja minä sattu- 
malta tietäisin sinusta, Faidros, vain sen verran, että 
Faidros luulee hevoseksi sitä kesytettyä eläintä, jolla on 
pisimmät korvat... 

FAIDROS: Sehän olisi naurettavaa, Sokrates. 

SOKRATES: Ei vielä se, vaan jos minä yrittäisin innok- 
kaasti saada sinua vakuuttumaan puheella, jonka olisin 
sepittänyt ylistääkseni aasia, jota sanoisin hevoseksi ja 
jonka väittäisin olevan verrattoman arvokas sekä kotona 
että sotaretkellä, koska se on mainio sotaratsu, kykenee 
kantamaan varuksia ja on monella muullakin tavalla 
hyödyllinen. 

FA1nRros: Olisihan se aivan naurettavaa. 

SOKRATES: Mutta eikö ole parempi, että ystävä on 
naurettava kuin että hän osoittautuu vaaralliseksi ja 
vihamieliseksi? 

FAIDROS: Siltä näyttää. 

SOKRATES: Kun siis taitava puhuja, joka ei tiedä mikä 
on hyvää, mikä pahaa, löytää- senlaatuisen valtion ja 
suostuttelee sitä, ei niin, että ylistäisi aasia hevosena 

vaan ylistäen pahaa hyvänä, ja kun hän ihmisten suu- 
ren joukon mielipiteisiin perehdyttyään taivuttaa val- 
tiota tekemään pahaa hyvän asemesta, niin millaisen 
sadon luulet puhetaidon myöhemmin korjaavan kyl- 
vöksestään? 

FAIDRos: En kovin tyydyttävää. 

SOKRATES: Mutta olemmeko ehkä, hyvä ystävä, 
moittineet puhetaitoa liian karkeasti? Kenties se vastaisi: 
»Mitä lavertelette, kummalliset miehet? Enhän minä 
pakota ketään, joka ei tunne totuutta, oppimaan puhe- 
taitoa, vaan jos joku noudattaa minun neuvoani, hän 
tutustuu ensiksi siihen ja käyttää vasta sitten minua 
hyväkseen. Väitän vain varmasti ettei sekään, joka 
tuntee todelliset olosuhteet, voi ilman minua sen vuoksi 
yhtään paremmin taivuttaa toisia mielipiteensä puo- 
lelle taiteen sääntöjen mukaisesti.» 

FAIDRos: Eikö se ole oikeassa niin väittäessään? 

SOKRATES: Myönnän olevan, jos asiaan kuuluvat 
järkiperusteet todistavat sen olevan taidetta. Olen näet 
kuulevinani joidenkin vastaväitteiden lähestyvän ja 
väittävän että se valehtelee ja ettei se ole taidetta, vaan 
epätaiteellista taitoa. Varsinaista puhetaidetta, kuten 
tuo lakedaimonilainen sanoo, ei ole eikä voi koskaan 
olla, jos ei ole käsitystä totuudesta. 

FAIDROS: Ne vastaväitteet ovat tarpeen, Sokrates. 
Tuo ne siis esiin ja tutki mitä sanottavaa niillä voi olla. 

SOKRATES: Tulkaa siis, jalot hoidokit, ja saakaa Faid- 
ros, kauniiden lasten isä, vakuuttumaan siitä, ettei hän 
pysty milloinkaan puhumaan kunnollisesti mistään, jos 
hän ei pysty kunnollisesti filosofoimaan. Faidros saa 
vastata. 

FAIDROS: Kysykää. 

SOKRATES: Eiköhän puhetaito ole yleisesti sielujen 
ohjausta sanoilla, ei ainoastaan oikeuden istunnoissa 

ja muissa julkisissa kokouksissa, vaan myös yksityisissä, 
samaa taitoa, olkoon kysymys pienistä tai suurista 
asioista? Ja eikö sen oikea käyttö ole yhtä arvokasta 
vähäpätöisissä kuin tärkeissäkin seikoissa? Vai mitä sinä 
olet kuullut tästä sanottavan? 

FAIDROS: En, Zeuksen nimessä, mitään sellaista kuin 
nyt sinulta. Puhutaanhan ja kirjoitetaanhan oikeus- 
asioissa varsinaisesti taiteen sääntöjen mukaan, samoin 
myös kansalle puhuttaessa. Enempää en ole kuullut. 

SOKRATES: Oletko siis kuullut vain Nestorin ja Odys- 
seuksen puhetaidon oppikirjoista, joita he kyhäsivät 
kokoon joutohetkinään Ilionin luona, ja etkö ole kuul- 
lut mitään Palamedeen neuvoista? 

FAIDROS: En, Zeuksen nimeen, ole kuullut mitään 
Nestorin ohjeista, jos et ehkä pane Gorgiasta Nestoriksi 
tai jotakuta Thrasymakhosta tai Theodorosta Odysseuk- 
seksi. 

SOKRATES: Ehkä niin. Mutta jätetään tämä. Sano nyt 
mitä riitapuolet tekevät oikeuden edessä. Eivätkö he 
kiistele keskenään, vai miten meidän pitää sanoa? 

FAIDROS: Juuri sitä he tekevät. 

SOKRATES: Kiistelevät oikeasta ja väärästä, eikö niin? 

FAIDROS: Niin. 

SOKRATES: Eikö se, joka puhuu taiteen sääntjenö 
mukaisesti, saa aikaan että sama asia näyttää samoista 
henkilöistä milloin oikealta, milloin taas, jos hän niin 
tahtoo, väärältä? 

FAIDROs: Epäilemättä. 

SOKRATES: Ja kansalle puhuessaan hän taas saa samat 
asiat näyttämään milloin valtiolle hyviltä, milloin päin- 
vastaisilta? 

FAIDROs: Niin on laita. 

SOKRATES: Emmekö tiedä elealaisen Palamedeen pu- 
huneen niin taitavasti, että sama asia näytti kuulijoista 

yhtäläiseltä ja erilaiselta, yhdeltä ja monelta, liikku- 
mattomalta ja liikkuvalta? 

FAIDRos: Tietysti. 

SOKRATES: Väittelytaito ci siis rajoitu vain tuomio- 
istuimiin ja julkisiin puheisiin, vaan näyttää siltä kuin 
kaikessa puhumisessa tulisi kysymykseen yksi ja sama 
taide, jos tämä sitten on taidetta, ja että sillä voidaan 
tehdä kaikkea mahdollista kaiken muun mahdollisen 
kaltaiseksi ja paljastaa toinen, kun hän yhtäläistää 
asioita ja salaa niitä. 

FAIDROs: Mitä tämä puheesi oikeastaan tarkoittaa? 

SOKRATES: Luulen sen selviävän, jos tutkimme asiaa 
seuraavaan tapaan. Onnistuuko petos ennemmin pal- 
jon kuin vähän toisistaan eroavissa asioissa? 

FAIDROS: Vähän toisistaan eroavissa. 

SOKRATES: Mutta jos siirryt jonkin vastakohtaan pie- 
nin askelin, siirtymisesi on vähemmän silmäänpistävä 
kuin jos harpot. 

FAIDROS: Varmasti. 

SOKRATES: Sen, joka tahtoo pettää toista, mutta varoo 
itse joutumasta petetyksi, on siis tarkasti tunnettava 
tosiasioiden yhtäläisyys ja erilaisuus. 

FAIDROS: Välttämättä. 

SOKRATES: Mutta jos hän ei tunne jotakin tosiasiaa, 
kykeneekö hän siinäkin tapauksessa havaitsemaan tois- 
ten asioiden pientä ja suurta yhtäläisyyttä tämän tun- 
temattoman kanssa? 

FAIDROS: Se on mahdotonta. 

* SOKRATES: Niiden siis, jotka eivät osu arveluissaan 
oikeäan ja siten pettyvät, käy ilmeisesti näin siitä syystä, 
joidenkin virheellisten yhtäläisyyksien takia. 

FAIDROS: Niin siinä varmasti käy. 

* SOKRATES: Onko siis mahdollista, että joku osaa joh- 
taa toisen pienin askelin, yhtäläisyyksien kautta, siitä, 

mikä on totta, kulloinkin päinvastaiseen tai itse välttää 
joutumasta siten johdetuksi, jos hän ci ole hankkinut 
itselleen tietoa siitä, mitä mikin asia oikeastaan on? 

FAIDROS: Ei suinkaan. 

SOKRATES: On siis laita niin, ystäväni, että se, joka 
ei tiedä totuutta, vaan on pyydystänyt mielipiteitä, 
käyttelee, kuten näyttää, varsin naurettavaa ja epä- 
onnistunutta puhetaitoa. 

FAIDROS: Siltä varmaan näyttää. 

SOKRATES: Haluatko nyt että tarkastelemme Lysiaan 
puheesta, joka sinulla on mukanasi, ja siitä, mitä 
olemme tässä puhuneet, jotain sellaista, jota olemme 
sanoneet taiteelliseksi ja epätaiteelliseksi? 

FAIDROs: En mitään mieluummin kuin sitä, sillä tä- 
hän saakka olemme puhuneet aivan ylimalkaisesti; 
meillä ei ole ollut riittäviä esimerkkejä. 

SOKRATES: Onneksi tässä kuitenkin esitettiin, kuten 
näyttää, kaksi puhetta, jotka tarjoavat esimerkin siitä, 
miten se, joka tietää totuuden, voi puhuessaan johtaa 
leikillään kuulijat harhaan. Minä puolestani, Faidros, 
katson sen johtuvan tämän paikan jumalista. Kenties 
myös runotarten profeetat, laulajat meidän päämme 
päällä, ovat henkineet meihin tämän lahjan; ei näet 
ainakaan minussa ole jälkeäkään mistään puhetai- 
dosta. 

FAIDROS: Olkoon niin kuin sanot, selitä vain mitä tar- 
koitat. 

SOKRATES: Hyvä, luehan minulle jälleen Lysiaan 
puheen alku. 

FAIDROS: »Asiani sinä tunnet ja olet kuullut että us- 
kon olevan meille edullista, jos niin tapahtuu. Olen 
kuitenkin sitä mieltä, ettei toiveeni saa jäädä täytty- 
mättä siitä syystä, etten sattumalta ole rakastajasi. Ra- 
kastajat näet katuvat...» 

SOKRATES: Riittää. On sanottava missä kohden pu- 
huja erehtyy ja menettelee epätaiteellisesti. Eikö niin? 

FAIDRos: Epäilemättä. 

SOKRATES: Eikö ole kenestä tahansa selvää, että 
olemme toisista asioista samaa mieltä, toisista taas eri 
mieltä? 

FAIDROS: Luulen ymmärtäväni mitä sanot, mutta 
sano sc vielä selvemmin. 

SOKRATES: Kun joku lausuu rauta- tai hopea-sanan, 
emmekö silloin kaikki ajattele samaa? 

FAIDROS: Tietysti. 

SOKRATES: Entä miten on laita, kun hän mainitsee 
sanat oikeamielisyys ja hyvyys? Eikö silloin toinen ajat- 
tele sitä, toinen tätä, ja emmekö joudu ristiriitaan tois- 
temme ja itsemme kanssa? 

FAIDROs: Niin käy. 

SOKRATES: Toisista asioista olemme siis samaa mieltä, 
toisista emme. 

FAIDROS: Juuri niin. 

SOKRATES: Kummassa näistä tapauksista joudumme 
helpommin petetyiksi, ja kummassa saa puhetaito 
aikaan enemmän? 

FAIDROS: Ilmeisesti niissä asioissa, joista meillä ei ole 
varmaa käsitystä. 

SOKRATES: Jos siis tahtoo saavuttaa puhetaidon, täy- 
tyy ensiksi osata oikein menetellen erottaa asiat toisis- 
taan ja löytää jokin kummankin lajin tuntomerkki, sen 
lajin, johon nähden ihmisten suuren joukon on pakko 
olla horjuvalla kannalla, ja sen, johon nähden ei sel- 
laista pakkoa ole. 

FAIDROS: Joka olisi sen löytänyt, Sokrates, se olisi 
saanut hyvän käsityksen asiasta. 

SOKRATES: Sitten hänen pitäisi mielestäni varoa ettei 
häneltä jää ottamatta huomioon mikään yksityisseikka, 

ja havaita tarkasti kumpaan lajiin kuuluu asia, josta hän 
aikoo puhua. 

FAIDROS: Tietysti. 

SOKRATES: Kuinka siis on Eroksen laita? Sanommeko 
tämän kuuluvan kiistanalaisiin tapauksiin vai kiistatto- 
miin? 

FAIDROS: Kaiketi kiistanalaisiin. Vai luuletko että 
hän muuten olisi sallinut sinun lausua mitä hänestä 
äsken lausuit: että hän on vahingoksi rakastetulle ja 
rakastajalle ja että hän toisaalta on kaikkein korkein 
hyvä? 

SOKRATES: Puhut mainiosti. Mutta sano minulle 
tämäkin — minänäet en oikein muista mitä olen sano- 
nut, koska olin haltiotilassa — määrittelinkö puheeni 
alussa rakkauden? 

FAIDROS: Määrittelit, totisesti, ja verrattoman hyvin. 

SOKRATES: Kas vain, kuinka paljon parempia puhujia 
sanotkaan olevan Akhelooksen, nymfien ja Panin, 
Hermeen pojan, kuin Lysiaan, Kefaloksen pojan. Vai 
puhunko joutavia? Pakottiko ehkä Lysias rakkauspu- 
heensa alussa meidät käsittämään rakkauden joksikin 
tietyksi todelliseksi, niin kuin hän itse tahtoi sen ym- 
märtää, ja oliko hän tämän käsityksensä mukaisesti 
puheensa suunnitellut ja kirjoittanut valmiiksi? Ha- 
luatko että luemme puheen alun uudestaan? 

FAIDROS: Jos sinä niin haluat. Mutta siinä ei ole, 
mitä sinä siitä etsit. 

SOKRATES: Lue, että saan kuunnella häntä itseään. 

FAIDROS: »Asiani sinä tunnet ja olet kuullut että us- 
kon olevan meille edullista, jos niin tapahtuu. Olen 
kuitenkin sitä mieltä, ettei toiveeni saa jäädä täyttymättä 
siitä syystä, etten sattumalta ole rakastajasi. Rakasta- 
jat näet katuvat tekemäänsä hyvää, kun heidän pyy- 
teensä on tullut tyydytetyksi ...» 

SOKRATES: Ei, hän ci näytä aikovankaan tarjota meille 
mitä etsimme; hän ci aloita puhettaan alusta vaan lo- 
pusta, yrittää uida takaperin puheen läpi ja aloittaa 
siitä, mihin rakastaja rakastetulleen puhuessaan lopet- 
taisi. Vai olenko väärässä, Faidros, mainio mies? 

FAIDROS: Loppua näyttää todella olevan se, mistä 
hän tässä puhuu. 

SOKRATES: Entä miten on laita muuten? Eikö näytä 
siltä kuin puheen lauseet olisi viskattu sikin sokin? Vai 
näyttääkö siltä, että sen, mitä on sanottu toiseksi, vält- 
tämättä täytyy olla toisena, tai että mikään muu pu- 
heen kohta on oikealla paikallaan? Minusta, joka en 
mitään tiedä, tuntuu siltä kuin puheen kirjoittaja olisi 
arvelematta lausunut mitä hänen mieleensä on johtu- 
nut. Mutta sinä ehkä tiedät jonkin puheiden kirjoitta- 
mista koskevan ehdottoman säännön, jota noudattaen 
hän on sijoittanut asiat vierekkäin tähän järjestykseen? 

FAIDROS: Olet kovin ystävällinen, kun otaksut minun 
pystyvän niin tarkasti arvostelemaan hänen tuotettansa. 

SOKRATES: Luulen sinun ainakin myöntävän että 
jokainen puhe on sommiteltava kuin eläväksi olennoksi, 
niin että sillä on jonkinlainen ruumis, ettei se ole pää- 
tön ja jalaton, vaan että sillä on ruumis ja jäsenet, jotka 
sopivat toisiinsa ja kokonaisuuteen. 

FAIDROS: Täytyyhän minun se myöntää. 

SOKRATES: Tarkasta nyt ystäväsi puhetta, katso onko 
se sellainen vai toisenlainen. Havaitset varmaan ettei 
se mitenkään eroa hautakirjoituksesta, jonka eräät sano- 
vat olevan fryygialaisen Midaan muistomerkissä. 

FAIDROs: Millainen se on ja miksi omituinen? 

SOKRATES: Se on tällainen: 

Vaskinen neito ma oon, olopaikkani kumpu Midaan tää. 
Vierivä virta ja vihreä puu ikiseurana mulla 

tänne ma jään, tätä muistoa vaalien, ankein mielin, 
kerron, kulkija, sulle: Midaan on kumpu ja hauta. 

Otaksun sinun huomaavan että on samantekevää, mikä 
säe siitä luetaan ensimmäiseksi, mikä viimeiseksi. 

FAIDROS: Sinä teet pilaa puheestamme, Sokrates. 

SOKRATES: Jätetään sc siis, ettet pane pahaksesi — 
vaikka sc näyttää sisältävän useita esimerkkejä, joista 
voisi olla hyötyä varoittavina, mutta ei noudatettavina 
— ja tarkastellaan toisia puheita. Näissä oli mielestäni 
jotain, mitä kannattaa ottaa huomioon ryhdyttäessä 
puheita tutkimaan. 

FAIDROS: Mitä tarkoitat? 

SOKRATES: Nehän olivat ristiriidassa keskenään. Toi- 
sessa sanottiin että on oltava mieliksi rakastavalle, 
toisessa taas että on noudatettava sen tahtoa, joka ei 
rakasta. 

FAIDROS: Ja hyvin rohkeasti sanottiinkin. 

SOKRATES: Otaksuin että lausuisit totuuden, sanoisit: 
mielettömästi. Juuri tätä näet oli ainakin se, mitä 
niissä etsittiin. Sanoimmehan rakkauden olevan erään- 
laista hulluutta. Eikö totta? 

FAIDROS: Niin sanoimme. 

SOKRATES: Ja hulluutta sanoimme olevan kahta lajia. 
Toinen johtuu ihmisten taudeista, toinen siitä, että 
jumalallinen muutos siirtää ihmisen pois hänen tavalli- 
sesta tilastaan. 

FAIDROS: Juuri niin. 

SOKRATES: Jumalallisen hulluuden jaoimme neljän 
jumalan mukaan neljään osaan siten, että katsoimme 
Apollonin haltioittavan tietäjän tehtäviin, Dionysoksen 
salamenoihin, Runottarien runouteen sekä, neljän- 
neksi, Afroditen ja Eroksen rakkauden hulluuteen, 
jonka sanoimme olevan kaikkein parasta. Kuvailles- 
samme sitten, en enää oikein tiedä millaisin vertauksin, 
kuinka ihminen kokee rakkauden, osuen kuvailus- 
samme ehkä jossain määrin oikeaan, mutta luultavasti 

myös eksycn harhaan, ja näin sommiteltuamme puheen, 
joka ci ollut täysin uskomaton, liitimme siihen myytti- 
sen hymnin ja ylistimme lcikillisesti, mutta hartaasti 
ja tahdikkaasti, oi Faidros, meidän molempien herraa 
Erosta, kauniiden poikien suojelijaa. 

FAIDROS: Kuunteleminen ci ollutkaan minusta ensin- 
kään epämieluista. 

SOKRATES: Otamme nyt siitä tarkasteltavaksi miten 
puhe saattoi siirtyä moittimisesta kiittämiseen. 

FAIDROS: Niin, mitä siitä nyt sanot? 

SOKRATES: Minusta näyttää kaikki muu olleen todella 
vain pelkkää hupaista leikinlaskua. Mutta kun tuo 
tavallaan sattumoisin lausuttu jakautuu kahteen eri 
lajiin, ei suinkaan haittaisi, jos joku voisi taiteen kei- 
noilla käsittää näiden lajien varsinaisen vaikutuksen. 

FAIDROS: Mitkä nuo lajit siis ovat? 

SOKRATES: Kun pidetään silmällä yhtä ainoata ideaa 
ja kootaan siten yhteen monin tavoin hajottuneet sei- 
kat, jokaista kohtaa tarkasti määrittelemällä selvitetään 
mitä kulloinkin tahdotaan opettaa, niin kuin äsken 
rakkaudesta puhuessamme — sen määritellessämme — 
olkoon se sitten tapahtunut vain huonostikin, niin pu- 
heen sisällys voi olla ainakin selvä ja johdonmukainen. 

FAIDROS: Entä mikä on se toinen laji, josta puhut, 
Sokrates? 

SOKRATES: Se taas on tämä: että kokonaisuutta ositel- 
taessa kyetään suorittamaan leikkaus luonnollisista 
nivelkohdista, ei ryhdytä huonon keittäjän tavalla mur- 
tamaan mitään jäsentä, vaan menetellään niin kuin 
äsken molemmissa puheissamme. Näissähän ajateltiin 
kaikki se, mitä sielussa on järjetöntä, yhdeksi kokonai- 
suudeksi, ja samoin kuin ruumiista, joka on yksi ja 
kokonainen, kasvaa kaksittain samannimisiä jäseniä, 
joista toisia sanotaan vasemmiksi, toisia oikeiksi, samoin 

ajateltiin molemmissa puheissamme järjettömyytemme 
luonnostaan yhdeksi ja kokonaiseksi. Mutta ensimmäi- 
nen puhe jakoi vasenta osaa cikä lakannut sitä jaka- 
masta ennen kuin löysi siitä vasemmanpuoliseksi sano- 
tun rakkauden, jota se aivan oikein moitti; toinen taas 
vei meidät hulluuden oikeaan puoleen, joka tosin on 
samanniminen kuin edellinen, mutta jumalallinen, ja 
sen löydettyään ja osoitettuaan puhe ylisti sitä osak- 
semme tulevan kaikkein suurimman hyvän lähteenä. 

FAIDROS: Puhut täyttä totta. 

SOKRATES: Näitä minä itse rakastan, Faidros, näitä 
jaoitteluja ja yhdistelyjä kyetäkseni puhumaan ja ajatte- 
lemaan. Ja jos otaksun jonkun toisen kykenevän oivalta- 
maan mikä on luonnostaan ykseyttä tai moneutta, niin 
häntä minä seuraan kuin jumalaa, jäljessä astuen. Niitä, 
jotka kykenevät näin tekemään, olen tähän asti sanonut 
— jumala tietää onko tämä heille antamani nimi oikea 
vai väärä — dialektikoiksi. Mutta sanohan miten on 
nimitettävä niitä, jotka ovat olleet Lysiaan ja nyt sinun 
oppilainasi. Vai onko tämä sitä puhetaitoa, jota käyttäen 
Thrasymakhos ja muut ovat kehittyneet taitaviksi puhu- 
jiksi ja kehittävät sellaisiksi toisiakin, jos nämä suostu- 
vat tuomaan heille lahjoja kuin kuninkaille? 

FAIDROS: Kuninkaallisia miehiä he ovatkin; eivät tosin 
ymmärrä mitä sinä kyselet. Mutta tuota lajia sinä mie- 
lestäni nimität aivan oikein sanoessasi sen olevan dia- 
lektiikkaa. Retoriikasta emme nähdäkseni ole vielä 
saaneet selkoa. 

SOKRATES: Mitä sanot? Se on varmaan jotain kau- 
nista, jos se, vaikka siihen ei sisälly dialektiikkaa, voi- 
daan saavuttaa taidon avulla. Emme siis saa, sinä 
enempää kuin minäkään, sitä halveksia; mutta nyt on 
sanottava mitä puhetaitoon vielä kuuluu jo esitetyn 
lisäksi. 


206 PLATON 


FAIDROS: Onhan sitä viclä melko paljon, ainakin sel- 
laista, mitä on puhetaidosta kirjoitetuissa teoksissa. 

SOKRATES: Hyvä että muistutat minua siitä. Siis, 
mikäli ymmärrän, ensimmäiseksi johdanto: että se on 
esitettävä puhcen alussa. Tällaisia seikkoja sinä var- 
maan tarkoitat — eikö totta? — näitä taiteen koristeita. 

FAIDROS: Niitä. 

SOKRATES: Toiseksi tietysti esitys ja se, mikä tätä tu- 
kee, kolmanneksi todistukset, neljänneksi todennäköi- 
syysperusteet, ja luulenpa että tuo mainio Bysantionin 
mies, se sanataituri, puhuu vielä varmistuksista ja lisä- 
varmistuksista. 

FAIDROS: Tarkoitatko oivallista Theodorosta? 

SOKRATES: Tietysti. Sitten vielä väitteiden kumoami- 
nen ja lisäkumoaminen: miten se on suoritettava kan- 
ne- ja puolustuspuheessa. Ja emmekö ota mukaan tuota 
mitä hienointa Paroksen miestä Eucnosta, joka on keksi- 
nyt vihjailun ja tilapäiskiitokset; toiset sanovat hänen 
puhuvan myös tilapäismoitteista — ne ovat runomuo- 
toisia, jotta säilyisivät muistissa — viisas mies kun on. 
Jätämme rauhaan Teisiaan ja Gorgiaan, jotka ovat 
huomanneet, että todennäköistä on pidettävä suurem- 
massa arvossa kuin totta, ja saavat puheensa voimalla 
pienen näyttämään suurelta ja suuren pieneltä, esittä- 
vät uuden vanhana ja vanhan uutena ja ovat keksineet 
miten kaikesta voi puhua lyhyesti ja taas loputtoman 
pitkästi. Kun Prodikos sai kerran kuulla tämän mi- 
nulta, hän tosin nauroi ja sanoi yksin keksineensä pu- 
heiden käyttämistaidon: hän oli sitä mieltä ettei pidä 
käyttää pitkiä eikä lyhyitä, vaan kohtalaisia. 

. FAIDROS: Ylen viisaasti puhuit, Prodikos. 

SOKRATES: Emmekö mainitse Hippiasta? Luulen näet 
että tämä Eliin muukalainenkin olisi samaa mieltä 
kuin edellinen. 

FAIDROS: Miksi emme häntä mainitsisi? 

SOKRATES: Entä miten puhumme Poloksen runolli- 
sista sanoista — diplasiologia, gnomologia, eikonologia 
— ja niistä sanoista, jotka Likymnios hänelle lahjoitti 
runolliseksi kaunistuskeinoksi? 

FAIDROS: Mutta eikö jotain sentapaista ole peräisin 
Protagoraalta? 

SOKRATES: Ainakin jonkinlainen oikean ääntämisen 
opas, poikani, ja paljon muuta kaunista. Mutta sur- 
keasti vaikeroivissa, vanhuutta ja köyhyyttä vatvovissa 
puheissaan näyttää voimallinen khalkedonilainen mie- 
lestäni vieneen voiton taiteellaan. Hän on sitä paitsi 
osoittanut pystyvänsä erinomaisesti kiihottamaan ih- 
misjoukkoa ja taas — kuten hän itse sanoi — tyynnyttä- 
mään kiihtyneitä lumouslauluillansa, ja kaikenlaisessa 
panettelussa sekä panettelun torjumisessa hän on ete- 
vämpi kuin kukaan muu. Mitä sitten tulee puheen lop- 
puun, minusta näyttää siltä kuin kaikki olisivat siitä 
yksimielisiä ; jotkut sanovat sitä jälkikatsaukseksi, toiset 
taas mainitsevat sitä muilla nimillä. 

FAIDROS: Tarkoitat että lopussa on palautettava kuu- 
lijain mieleen pääkohdat kaikesta, mitä on puhuttu. 

SOKRATES: Juuri sitä tarkoitan. Ehkä sinulla on vielä 
jotain sanottavaa puhetaidosta? 

FAIDROS: Vain pikkuseikkoja eikä mainitsemisen ar- 
voisia. 

SOKRATES: Jätämme pikkuseikat sikseen. Mutta tar- 
kastellaan jo esitettyjä asioita paremmassa valaistuk- 
sessa, katsotaan millainen taiteellinen vaikutus niillä 
on ja milloin. 

FAIDROS: Erittäin voimakas, Sokrates, varsinkin kan- 
sankokouksissa. 

SOKRATES: Niin on. Mutta katso nyt sinäkin, merkilli- 

nen mies, cikö koko tuo kudos näytä sinusta yhtä löy- 
hältä kuin minusta. 

FAIDROS: Osoita sc vain. 

SOKRATES: Kuulchan: Jos joku tulisi ystäväsi Eryksi- 
makhoksen tai hänen isänsä Akumenoksen luo ja sa- 
noisi: minä osaan antaa ruumiiseen sellaista, mikä saa 
sen lämpenemään, jos tahdon, ja myös jäähtymään, ja 
jos hyväksi näen, saan sen oksentamaan, tai, jos niin 
haluan, ulostamaan, ja voin tehdä paljon muuta sen- 
tapaista; ja koska osaan tämän, katson olevani lääkäri 
ja kykeneväni tekemään lääkärin toisesta henkilöstä, 
antamalla hänelle tietoa tästä taidostani — mitä luu- 
let kuuntelijain silloin sanovan? 

FAIDROS: Mitäpä he muuta tekisivät kuin kysyisivät 
onko hän myös selvillä siitä, keihin ja milloin ja missä 
määrin hänen tulee soveltaa jokaista noista keinoistaan. 

SOKRATES: Jos hän nyt sanoisi: en suinkaan, mutta 
olen sitä mieltä, että se, joka on oppinut tämän minulta, 
kykenee tekemään mitä sinä kysyt. 

FAIDROS: Luullakseni he sanoisivat että mies on hullu 
ja että hän, luettuaan joistakin kirjoista tai muuten 
kuultuaan tai saatuaan sattumalta jotain kokemusta 
lääkeaineista, luulee olevansa lääkäri, vaikka ei ym- 
märrä mitään lääkitsemistaidosta. 

SOKRATES: Entä jos joku tulisi Sofokleen ja Euripideen 
luo ja sanoisi osaavansa sepittää pikkuasiasta valtavan 
pitkiä puheita ja suuresta aiheesta aivan lyhyitä, mie- 
lensä mukaan sääliin taivuttavia ja toisaalta taas pe- 
lottavia ja uhkaavia ja kaikkea muuta sellaista ja otak- 
suisi tätä opettamalla voivansa antaa toisille taidon 
sepittää murhenäytelmiä? 

FA1DRos: Hekin luullakseni, Sokrates, nauraisivat 
ivallisesti, jos joku otaksuisi murhenäytelmän olevan 
jotain muuta kuin noiden eri osien kokoonpanoa siten, 

että nc ovat sopusoinnussa toistensa ja kokonaisuuden 
kanssa. 

SOKRATES: Otaksun kuitenkin etteivät he nuhtelisi 
häntä karkeasti, enempää kuin muusikkokaan, jos tämä 
kohtaisi miehen, joka luulee olevansa harmoniaopin 
tuntija, koska osaa sattumalta virittää soittimen kielen 
niin korkealle tai matalalle kuin mahdollista, ja sanoisi 
karkeasti: »Sinä vaivainen, olet kaistapäinen » Ei, vaan 
hän sanoisi muusikkona lempeämmin: »Hyvä mies, jos 
tahtoo olla perehtynyt harmoniaoppiin, täytyy kyllä 
osata tämäkin, mutta mikään ci silti estä, että henkilö, 
jolla on sinun taitosi, ei ymmärrä mitään sointuopista ; 
sinulla tosin on tämän opin välttämättömät esitiedot, 
mutta harmoniaoppia sinä et tunne.» 

FAIDROS: Aivan oikein. 

SOKRATES: Niinpä myös Sofokles varmaan sanoisi 
heille taidostaan kcrskuvalle henkilölle että tällä on 
traagisen runoustaiteen esitiedot, mutta ei tragediain 
sepittämiseen vaadittua taitoa, ja Akumenos sanoisi: 
on lääkintätaidon esitietoja, mutta ci itse taitoa, 

FAIDROS: Varmasti. 

SOKRATES: Mitä sitten otaksumme suloäänisen Adras- 
toksen tai Perikleen sanovan, jos he kuulisivat noista 
äsken tarkastelemistamme puhetaidon erinomaisista 
taidekeinoista — niukkasanaisuudesta ja puheen kuvan- 
omaisuudesta ja kaikesta muusta, mitä oli mielestämme 
tutkittava paremmassa valaistuksessa — sanoisivatko 
he vihaisesti ja sivistymättömästi, niin kuin sinä ja minä, 
epähienon sanan niille, jotka ovat sellaista kirjoittaneet 
ja opettaneet muka puhetaitona, vai moittisivatko he 
meitäkin, koska ovat meitä viisaampia, sanoen: »Faid- 
ros ja Sokrates, ei pidä suuttua, vaan tulee antaa an- 
teeksi, jos eräät henkilöt, jotka eivät osaa keskustella, 
eivät ole kyenneet määrittelemään mitä puhetaito oi- 
14 — Platon, Viisi dialogia 

keastaan on, jos he näin ollen, kun heillä on taidon 
välttämättömät esitiedot, ovat luulleet löytäneensä 
puhetaidon ja tätä muille opettaessaan luulottelevat 
opettaneensa sen heille moitteettomalla tavalla, mutta 
ovat sitä mieltä, että eri yksityiskohtien vakuuttavasta 
esityksestä ja kokonaisuuden suunnittelusta on heidän 
oppilaidensa itse huolehdittava puheissaan, koska tämän 
taidon hankkiminen ei tuota minkäänlaista vaikeutta.» 

FAIDROS: Niin näyttää todella olevan sen taiteen laita, 
jota nuo miehet opettavat ja kirjallisesti esittävät puhe- 
taitona, ja minusta näyttää siltä, että olet puhunut 
totta. Mutta miten ja mistä voisi hankkia itselleen to- 
della retorisen ja vakuuttavan taidon? 

SOKRATES: Mitä kykyyn tulee, Faidros, nimittäin 
kykyyn kehittyä täydelliseksi taiteilijaksi, tässä on luul- 
tavasti — ehkäpä varmastikin — laita samoin kuin 
muilla aloilla. Jos sinulla on luontaiset puhujanlahjat, 
sinusta tulee huomattava puhuja, kun olet hankkinut 
lisää tietoa ja harjoitusta, mutta jos jotain näissä koh- 
din puuttuu, jäät sen verran epätäydelliseksi. Mutta 
sikäli kuin siihen kuuluu taidetta, ei nähdäkseni löydetä 
oikeata menetelmää tieltä, jota Lysias ja Thrasyma- 
khos kulkevat. 

FAIDROS: Mistä se sitten löytyy? 

SOKRATES: Näyttäähän, hyvä ystävä, Perikles varmasti 
saavuttaneen puhujana suuremman täydellisyyden kuin 
kukaan muu. 

FAIDros: Kuinka niin? 

SOKRATES: Kaikki jalot taiteet kaipaavat lisäksi tosi- 
asioiden terävää harkintaa ja filosofista pohdiskelua, 
koska näyttää siltä kuin siten saavutettaisiin se ylevä- 
mielisyys ja kaikinpuolinen täydellisyys, jonka Perikles- 
kin hankki hyvien luonnonlahjojensa lisäksi. Otaksun 
näet että hän, kohdattuaan Anaksagoraan, joka oli 

juuri sellainen mies, omaksui täysin tämän ylevän katso- 
mustavan, perehtyi järjen ja järjettömyyden olemuk- 
seen, mistä Anaksagoras paljon puhui, ja johteli sieltä 
puhetaitoon mitä tämä tarvitsee. 

FAIDRos: Mitä nyt tarkoitat? 

SOKRATES: Onhan lääkitsemistaidon laita samoin kuin 
puhetaidon. 

FAIDRos: Kuinka niin? 

SOKRATES: Molemmissa tulee tarkasti käsittää ole- 
mus, toisessa ruumiin, toisessa sielun, jos et tahdo ainoas- 
taan harjaantumisen ja kokemuksen, vaan taiteen 
avulla hankkia ruumiille terveyttä ja voimaa tarjoten 
sille lääkkeitä ja ravintoa, sieluun taas luoda haluamasi 
vakaumuksen ja hyveen sitä ohjaamalla ja osoittamalla 
sille soveliasta käyttäytymistä. 

FAIDROS: Niin on laita, Sokrates, ainakin todennäköi- 
sesti. 

SOKRATES: Luuletko että voi saada oikeata tietoa sie- 
lun olemuksesta tuntematta kokonaisuuden olemusta? 

FAIDROS: Jos tulee luottaa Asklepioksen sukuun kuu- 
luvaan Hippokrateeseen, ei voi tietää mitään edes 
ruumiista, ellei käytä tätä menetelmää. 

SOKRATES: Hän onkin aivan oikeassa, ystäväni. Mutta 
Hippokrateen lisäksi on tutkittava järkeä, jotta näh- 
dään onko se samaa mieltä. 

FAIDROS: Sen myönnän. 

SOKRATES: Ota nyt huomioon mitä Hippokrates ja 
oikea järki sanovat asioiden olemuksesta. Eikö tule 
ajatella näin minkä olemuksesta tahansa: ensinnäkin 
onko se, mihin nähden itse tahdomme olla taiteilijoita 
tai tehdä muita taiteilijoiksi, yksi- vai monimuotoista, 
sitten, jos sen se on yksimuotoista, tutkia millainen kyky 
sillä on luonnostaan vaikuttaa johonkin muuhun tai 
ottaa jostakin muusta vastaan vaikutuksia; jos se taas 

on monimuotoista, eikö ole ensin lueteltava eri lajit 
ja tutkittava jokaisessa erikseen sitä, mitä tutkittiin siinä, 
mikä oli yhtä: miten se kykenee luonnostaan vaikutta- 
maan ja miten jokin muu siihen vaikuttaa? 

FAIDROS: Siltä näyttää, Sokrates. 


SOKRATES: Jos näitä seikkoja ei otettaisi huomioon, 
menettely olisi ainakin kuin sokean harhailua. Mutta 
eihän ihmistä, joka taiteen avulla pyrkii johonkin, mi- 
hin hyvänsä, ole mitenkään verrattava sokeaan eikä 
kuuroon, vaan onhan selvää, että jos joku taiteen sään- 
töjä noudattaen esittää jollekulle puheita, hän osoittaa 
tarkasti sen asian olemuksen, johon hän puheensa koh- 
distaa. Mutta sehän on kaiketi sielu. 

FAIDRos: Mikäpä muukaan? 

SOKRATES: Hänen innokas pyrkimyksensä kohdistuu 
siis yksinomaan siihen, koska hän tahtoo saada sen 
vakuuttumaan. Onhan niin laita? 

FAIDROS: On. 

SOKRATES: On siis ilmeistä, että Thrasymakhoksenkin 
ja kenen muun tahansa, joka vakavasti opettaa puhe- 
taitoa, on ensiksi mitä tarkimmin kuvailtava sielua ja 
havainnollisesti selvitettävä onko se luonnostaan yksi 
ja yhtenäinen vai monimuotoinen niin kuin ruumis. 
Tätähän me sanomme olioiden ja asioiden olemuksen 
osoittamiseksi. 

FAIDROS: Epäilemättä. 

SOKRATES: Toiseksi miten ja mitä se luonnostaan vai- 
kuttaa ja mistä ja miten se ottaa vastaan vaikutuksia. 

FAIDROS: Tietysti. 

SOKRATES: Kolmanneksi hänen tulee, puheen ja sie- 
lun eri lajit ja niiden kokemat vaikutukset ryhmitel- 
tyään, tutkia kaikki syyt, liittäen toisen toiseen ja osoit- 
taen millaisilla puheilla tietynlainen sielu saadaan 

ehdottomasti vakuuttumaan, kun taas toinen ja toi- 
senlainen siclu ci siihen suostu. 

FAIDROS: Parasta ainakin olisi nähdäkseni, jos niin 
tehtäisiin. 

SOKRATES: Mitä siis osoitetaan tai mistä aiheesta ta- 
hansa puhutaan toisella tavalla, ystäväni, sitä ei mis- 
sään tapauksessa puhuta eikä kirjoiteta taiteen sään- 
töjen mukaisesti. Mutta ne, jotka nykyisin. kirjoittavat 
puhetaidon oppikirjoja ja joita sinä olet kuunnellut, 
ovat ovelia, ja vaikka he tuntevat erittäin hyvin sielun, 
he salaavat tämän tietonsa. Ennen kuin he puhuvat ja 
kirjoittavat tietyllä tavalla, emme siis usko heidän kir- 
joittavan taiteen sääntöjen mukaisesti. 


FAIDROS: Millä tavalla? 


SOKRATES: Asian lausuminen selvin sanoin ei ole 
helppoa, mutta tahdon esittää niin hyvin kuin mah- 
dollista miten on kirjoitettava, jotta tulos olisi taiteen 
sääntöjen mukaista. 


FAIDROS: Esitä se siis. 


SOKRATES: Koska puheen tarkoituksena on sielujen oh- 
jaaminen, tulee sen, joka tahtoo kehittyä puhujaksi, 
välttämättä tietää kuinka monta sielun lajia on. Niitä 
on niin ja niin monta, sellaisia ja tällaisia, ja siitä syystä 
toisista ihmisistä tulee sellaisia, toisista tällaisia. Kun 
ne on toisistaan erotettu, on puheitakin niin ja niin 
monta eri lajia ja jokainen näistä sellainen tai tällainen. 
Tietynlaisia ihmisiä voidaan tietynlaisilla puheilla tai- 
vuttaa siitä tai siitä syystä tietynlaiseen käsitykseen, 
toisenlaisia taas on toisista syistä vaikea taivuttaa. Kun 
on tämän hyvin oivaltanut, on sitten tutkittava asiaa 
käytännössä ja kyettävä sitä niin toteutettaessa tarkasti 
havaitsemalla sitä seuraamaan, koska ei muuten osaa 
mitään enempää kuin ne ohjeet, jotka on opettajalta 

kuullut. Jos taas pystyy pätevästi sanomaan millainen 
henkilö voidaan saada millaisinkin keinoin vakuuttu- 
maan ja kykenee hänet kohdatessaan oikein hänet 
tuntemaan ja itselleen osoittamaan että tämä on juuri 
sellainen luonne, josta silloin puhuttiin, nyt todellisena 
edessä, ja että häneen on kohdistettava juuri nämä pu- 
heet, jotta hän tulisi vakuuttuneeksi siitä, mistä on 
kysymys — kun joku tämän kaiken osaa ja oivaltaa 
vielä valita oikean hetken, jolloin on puhuttava tai 
pidätyttävä puhumasta, ja tietää lisäksi milloin on so- 
piva tai sopimaton hetki puhua lyhyesti tai liikuttavasti 
tai pelottavasti tai millä muulla oppimallaan tavalla 
tahansa, silloin on taide kehitetty kauniisti ja täydelli- 
sesti, ei ennemmin, ja jos joku puhuessaan, opettaessaan 
tai kirjoittaessaan ei täytä jotakin näistä vaatimuksista 
ja siitä huolimatta väittää puhuvansa taiteellisesti, 
oikeassa on se, joka ei häneen luota. »Kuinka on laita, 
Sokrates ja Faidros», kysyy kirjailijamme kenties; olet- 
teko samaa mieltä, vai onko hyväksyttävä jollakin toi- 
sella tavalla esitetyt puhetaidon ohjeet?» 

FAIDROS: Ei suinkaan millään muulla tavalla, Sokra- 
tes. Mutta näinkään ei tehtävä näytä helpolta. 

SOKRATES: Se on totta. Juuri siitä syystä täytyykin 
asiaa käännellä puolelta toiselle ja tutkia johtaako ehkä 
tähän taitoon jokin mukavampi ja lyhyempi tie, niin 
ettei lähdetä suotta pitkälle ja koleiselle lyhyen ja tasai- 
sen asemesta. Mutta jos sinulla on jotain apua siitä, 
mitä olet kuullut Lysiaalta tai joltakulta muulta, yritä 
palauttaa se muistiisi ja esittää. 

FAIDROS: Yrittää tietysti voisin, mutta en pysty sii- 
henkään juuri nyt. 

SOKRATES: Haluatko siis että minä kerron mitä olen 
kuullut joiltakin näitä asioita harrastavilta? 

FAIDROS: Tietysti. 

SOKRATES: Sanotaanhan, Faidros, olevan oikein, että 
sudenkin asiaa ajetaan. 

FAIDROS: Tee siis sinäkin niin. 

SOKRATES: Nuo siis väittävät ettei asiaa tarvitse käsi- 
tellä niin juhlallisesti eikä johtaa siihen pitkiä kierto- 
teitä kulkien. Kuten jo sanoimme, alkaessamme pohtia 
tätä asiaa, ei sen, joka tahtoo tulla taitavaksi puhujaksi, 
tarvitse ensinkään tietää mikä on totuus puhuttaessa 
oikeista ja hyvistä teoista tai ihmisistäkään, jotka ovat 
sellaisia joko luonnostaan tai kasvatuksen ansiosta. 
Eihän tuomioistuimissa kukaan välitä vähääkään siitä, 
mikä näissä asioissa on totta, vaan ottaa huomioon ai- 
noastaan sen, mikä on uskottavaa. Tämä on todennä- 
köistä ja sitä tulee pitää silmällä sen, joka tahtoo oppia 
puhumaan taiteen sääntöjen mukaisesti. Toisinaan ei 
saa syytös- enempää kuin puolustuspuheessakaan edes 
mainita mitä on todella tapahtunut, jos se, mitä on 
tehty, ei ole todennäköistä, vaan on esitettävä kum- 
massakin tapauksessa vain se, mikä on todennäköistä. 
Puhujan on siis kaikin tavoin pidettävä silmämäärä- 
nään vain todennäköisyyttä ja sanottava usein hyvästi 
totuudelle. Koko taiteen väitetään olevan siinä, että 
tämä periaate sovelletaan puheeseen pitkin matkaa. 

FAIDROS: Olet esittänyt juuri sen, Sokrates, mitä sano- 
vat ne henkilöt, jotka ilmoittavat olevansa puhetaidon 
tuntijoita. Mieleeni muistui tässä että jo aikaisemmin 
käsittelimme lyhyesti samaa seikkaa, mutta asiantunti- 
jat näyttävätkin pitävän sitä mitä tärkeimpänä. 

SOKRATES: Sinähän olet tutkinut erittäin tarkasti itse 
Teisiasta. Sanokoon siis Teisias meille tämänkin: tar- 
koittaako hän todennäköisestä puhuessaan jotain muuta 
kuin sitä, miksi enimmät ihmiset sen käsittävät? 

FAIDROoS: Mitäpä muutakaan? 

SOKRATES: Hän on luullakseni esittänyt kirjoittamas- 

saan puheessa seuraavan sekä viisaaksi että taiteelliseksi 
katsomansa esimerkin: Jos joku heikko, mutta rohkea 
mies on piessyt voimakasta, mutta raukkamaista, ja 
vienyt tältä vaipan tai jotain muuta, ja jos hänet haaste- 
taan siitä syystä oikeuteen, ei kummankaan heistä pidä 
puhua totta, vaan tuon pelkurin tulee sanoa ettei roh- 
kea mies yksinään häntä piessyt, toisen taas tulee väit- 
tää että he olivat kahden kesken ja käyttää tätä kysy- 
mystä: kuinka minä, joka olen tällainen, olisin voinut 
käydä tuollaisen kimppuun? Toinen ei silloin tunnusta 
huonouttansa, vaan yrittää esittää joitakin muita val- 
heita ja tarjoaa tuota pikaa toiselle asianosaiselle vasta- 
todistuksen. Ja muissakin tapauksissa puhetaito nou- 
dattaa samaa sääntöä. Eikö totta, Faidros? 

FAIDROS: Tietysti. 

SOKRATES: Oi oi, kovinpa salattu onkin taide, jonka on 
keksinyt Teisias tai kuka hän lieneckin ja mistä hän 
onkaan onnekseen nimensä saanut. Pitääkö meidän 
muuten sanoa hänelle vai olla sanomatta että... 

FAIDROS: Mitä? 

SOKRATES: Että jo paljon aikaisemmin kuin sinut tapa- 
simme olemme tulleet lausuneeksi että todennäköisyys 
saavuttaa suosiota ihmisten suuressa joukossa, koska se 
on totuuden kaltaista. Mutta juuri äsken, yhtäläisyyksiä 
tarkastellessamme, havaitsimme että se, joka tietää to- 
tuuden, osaa ne parhaiten löytää kaikkialta. Jos si- 
nulla siis on jotain muuta sanottavaa puhetaidosta, 
kuuntelemme mielellämme, jos taas ei ole, luotamme 
edelleen siihen, mitä äsken esitimme: että jos joku ei 
ole erottanut toisistaan kuulijoiden luonteita eikä pysty 
jakamaan olioita ja asioita niiden lajien mukaan ja 
yhdistämään jokaista. niistä jollakin idealla, hän ei ole 
puhujana taiteilija siinä määrin kuin se on ihmiselle 
mahdollista. Eikä hän voi koskaan saavuttaa tätä 

päämäärää muuten kuin suurella ponnistuksella, johon 
järkevän ci tule alistua voidakseen puhua ja toimia ih- 
misten keskuudessa, vaan sen takia, että kykenisi puhu- 
maan sellaista, mikä miellyttää jumalia, ja toimisi kai- 
kessa niin hyvin kuin mahdollista heidän mielikseen. 
Eihän suinkaan, Teisias — näin sanovat meitä viisaam- 
mat ihmiset — järkevän pidä pyrkiä miellyttämään 
orjatovereitaan, ci ainakaan muuten kuin siinä sivussa, 
vaan hyviä ja hyväsyntyisiä herroja. Älä siis ihmettele, 
jos kiertotie on pitkä; sitä on näet kuljettava suurien 
asioiden vuoksi, ci sinun otaksumastasi syystä. Mutta jos 
joku haluaa, on tuo toinenkin tulos, kuten puheemme 
osoittaa, parhaiten saavutettavissa mainitulla tavalla. 

FAIDRos: Minusta tämä näyttää mainiolta puheelta, 
Sokrates, jos vain joku kykenisi niin tekemään. 

SOKRATES: Sille, joka tavoittelee kaunista, on jo yri- 
tys kaunis, joutukoon hän sitten kokemaan siinä mitä 
tahansa. 

FAI1DRos: Epäilemättä. 

SOKRATES: Riittäköön nyt se, mitä tässä on sanottu 
puhujan taidosta ja taitamattomuudesta. 

FAIDROS: Riittäähän se. 

SOKRATES: Nyt meidän on vielä tarkasteltava mikä 
on sopivaa ja sopimatonta kirjoittamisessa, milloin sen 
käyttäminen on hyvää ja milloin taas sopimatonta. 
Oletko samaa mieltä? 

FAIDROS: Olen. 

SOKRATES: Tiedätkö miten voit puhujana parhaiten 
miellyttää jumalaa mitä tulee tekoihin ja sanoihin? 
Tiedätkö miten voit itse puhujana toimiessasi ja tästä 
taidosta puhuessasi parhaiten miellyttää jumalaa? 

FAIDROS: En ensinkään. Entä sinä? 

SOKRATES: Osaan kyllä kertoa muinaisajan ihmisten 
tarinan siitä; vain he tietävät onko se tosi. Mutta jos 

me itse löytäisimme sen totuuden, välittäisimmekö sit- 
ten vielä ihmisten mielipiteistä? 

FAIDROS: Naurcttava kysymys! Mutta kerro mitä sa- 
not kuulleesi. 

SOKRATES: Olen siis kuullut että lähellä Naukratista 
Egyptissä oli ja eli eräs sikäläisistä vanhoista jumalista, 
jolle oli pyhitetty myös heidän Ibis-nimellä mainitse- 
mansa lintu. Itsc jumalan nimi oli Theuth. Tämä on 
ensimmäisenä keksinyt luvun ja laskutaidon, geomet- 
rian ja astronomian, lisäksi lauta- ja kuutiopelit sekä 
kirjoituksenkin. Koko Egyptin kuninkaana oli silloin 
Thamus ylisen maan suuressa kaupungissa, jota hellee- 
nit sanovat Egyptin Thebaksi, ja jumalan nimenä on 
heillä Ammon. Tämän luo tuli Theuth, näytti taitojansa 
ja sanoi että ne piti opettaa muille egyptiläisille. Tha- 
mus kysyi mitä hyötyä näistä cri taidoista oli, ja toisen 
niitä esitellessä hän milloin moitti, milloin kiitti, aina 
sen mukaan kuin Theuth näytti puhuvan oikein tai 
väärin. Ja Thamuksen kerrotaan lausuneen Theuthille 
puoleen ja toiseen paljon arvosteluja, joiden selostami- 
nen kävisi liian pitkäksi. Mutta selittäessään kirjoitusta 
Theuth sanoi: »Tämä oppi, oi kuningas, tekee egyptiläi- 
set viisaammiksi ja hyvämuistisemmiksi, sillä se on kek- 
sitty muistin ja viisauden apukeinoksi.» Thamus vas- 
tasi: »Oi sinä ylen taitava Theuth: toinen osaa keksiä 
sellaista, mikä kuuluu taitoihin, toinen taas arvioida 
missä määrin siitä koituu hyötyä ja vahinkoa niille, 
jotka joutuvat niitä käyttämään. Sinä, kirjoituksen isä, 
olet nyt siihen mieltyneenä sanonut aivan toista kuin se 
kykenee saamaan aikaan. Se näet synnyttää sitä oppi- 
vien sieluihin unohdusta, koska muisti lyödään laimin: 
kirjoitukseen luottaen he näet palauttavat asioita mie- 
leensä ulkoapäin vieraiden merkkien avulla eivätkä 
sisältäpäin omintakeisesti. Et siis ole keksinyt apukei- 

noa muistille, vaan mieleenpalauttamiselle. Tarjoat 
siis oppilaille vain näennäistä, et todellista viisautta. 
Kuultuaan paljon saamatta oikcata opetusta he näct 
luulevat olevansa monitietoisia, vaikka ovat parhaasta 
päästä tietämättömiä ja rasittavia seurustelussa tul- 
tuaan näin vain näennäisesti, eivät todella viisaiksi.» 

FAIDROs: Vaivattomastihan sinä, hyvä Sokrates, sepi- 
tät Egyptin ja minkä hyvänsä maan tarinoita mielesi 
mukaan. 

SOKRATES: Zeuksen pyhäkössä Dodonassa, ystäväni, 
väitettiin että tammen sanat ovat olleet ensimmäiset 
ennustussanat. Sen ajan ihmiset civät olleet yhtä vii- 
saita kuin te nuoret, he tyytyivät yksinkertaisuudessaan 
kuuntelemaan puuta tai kiveä, jos nämä vain puhuivat 
totta; mutta sinusta ehkä on eroa siinä, kuka puhuu ja 
mistä hän on kotoisin. Et näet pidä silmällä vain sitä, 
onko asian laita niin vai toisin. 

FAIDROS: Teet oikein minua moittiessasi, ja minusta 
näyttää kirjoituksen laita olevan niin kuin thebalainen 
sanoo. 

SOKRATES: Joka siis luulee kirjoittamassaan jättävänsä 
jälkeensä jonkin taito-opin, ja samoin toinen, joka ottaa 
sen vastaan otaksuen kirjoituksesta lähtevän jotain sel- 
vää ja varmaa, se lienee varsin yksinkertainen eikä 
todella ymmärrä Ammonin ennustusta luullessaan kir- 
joitetuilla puheilla olevan muuta tehtävää kuin auttaa 
tietävää muistamaan asioita, joita kirjoituksissa käsi- 
tellään. 

FAIDROS: Aivan oikein. 

SOKRATES: Kirjoituksessa, hyvä Faidros, on näet tämä 
arveluttava vika, ja se muistuttaa siinä kohden todella 
maalaustaidetta: senkin tuotteet ovat kuin elävinä 
edessämme, mutta jos niiltä jotain kysyy, ne ovat juh- 
lallisesti vaiti. Samoin on puheiden laita: luulisihan 

niiden puhuvan jotenkin järkevästi, mutta jos kysyy 
jotain puhutusta, haluten saada siitä parempaa selkoa, 
ne ilmaisevat aina vain yhtä ja samaa. Ja jokainen 
puhe, kerran kirjoitettuna, vierii kaikkialle, sekä niiden 
luo, jotka sen ymmärtävät, että niiden luo, joille se ei 
ole ensinkään tarkoitettu, eikä se osaa sanoa kenelle sen 
tulee puhua, kenelle ei. Jos sitä sitten pidellään pahoin 
ja solvataan syyttömästi, se tarvitsee aina isänsä apua, 
koska ei kykene itse puolustautumaan eikä itseänsä 
auttamaan. 

FAIDROS: Tämäkin on täyttä totta. 

SOKRATES: Mutta mitä arvelet? Tarkastelemmeko 
toista puhetta, tuon oikeata veljeä, ja katsomme miten 
se syntyy ja kuinka paljon paremmaksi ja vaikuttavam- 
maksi se kehittyy? 

FAIDROs: Mitä ja miten syntyvää puhetta tarkoitat? 

SOKRATES: Sitä, joka asiantuntevasti kirjoitetaan oppi- 
van sieluun, kykenee puolustautumaan ja tietää kenelle 
on puhuttava, kenen seurassa taas oltava vaiti. 

FAIDROS: Tarkoitat tietävän ihmisen elävää ja sielu- 
kasta puhetta, jonka varjokuvaksi kirjoitettua puhetta 
voisi aivan oikein sanoa. 

SOKRATES: Juuri niin. Mutta sanohan minulle: kyl- 
väisikö järkevä maanviljelijä ne siemenet, joita hän 
pitäisi erikoisen arvokkaina ja joista hän toivoisi saa- 
vansa satoa, vakavissaan kesällä Adoniksen yrttitar- 
hoihin ja iloitsisiko hän nähdessään niiden laihon kas- 
vavan kahdeksassa päivässä täyteen mittaan, vai teki- 
sikö hän niin huvin vuoksi ja juhlan takia, jos hän 
ylipäänsä niin tekisi? Eikö hän päinvastoin kylväisi 
vakavassa tarkoituksessa näitä siemeniä maanviljely- 
taidon sääntöjä noudattaen sopivaan maahan ja olisi 
tyytyväinen, jos hänen kylvämänsä laiho tuleentuisi 
kahdeksantena kuukautena? 

FAIDROS: Siten hän varmasti tekisi, Sokrates, vakavis- 
saan, toisin taas, kuten sanot, vain leikillään. 

SOKRATES: Onko meidän nyt otaksuttava että henkilö, 
jolla on tieto oikeasta, kauniista ja hyvästä, ei osaa käsi- 
tellä siemeniänsä yhtä järkevästi kuin maanviljelijä? 

FAIDROS: Ei suinkaan. 

SOKRATES: Hän ei siis liioin vakavissaan piirrä niitä 
veteen kylväessään niitä musteella ruokokynäänsä pit- 
kin, sanojen ohella, jotka eivät kykene puhumalla it- 
seänsä auttamaan eivätkä kunnollisesti totuutta opetta- 
maan. 

FAIDROS: Ei se ainakaan todennäköistä ole. 

SOKRATES: Ei suinkaan, vaan näyttää siltä kuin hän 
kirjoittaessaan kylväisi ja kyntelisi kirjoituksen puu- 
tarhamaata huvin vuoksi, keräten muistiinpanoja itsel- 
leen huonomuistista vanhuutta varten siltä varalta, 
että elää niin kauan, ja jokaista saman tien kulkijaa 
varten, ja varmaan iloitsisi nähdessään hentojen tai- 
mien kasvavan. Toisten nauttiessa muista huveista, vir- 
kistäessä itseänsä juomaseuroissa ja muissa sen tapaisissa 
tilaisuuksissa, hän luultavasti sen sijaan huvittelee mai- 
nitsemallani tavalla. 

FAIDROS: Sinä kuvailet ihmeen kaunista ajanvietettä 
alhaisen vastakohtana, Sokrates, sellaisen ihmisen huvia, 
joka kykenee leikkimään sanoilla tarinoidessaan oikea- 
mielisyydestä ja muusta, mistä puhut. 

SOKRATES: Niin on laita, rakas Faidros, mutta paljon 
kauniimpaa on mielestäni harrastaa näitä asioita vaka- 
vasti, kun joku henkilö löytää sopivan sielun, käyttää 
dialektista taidetta ja istuttaa ja kylvää toisen sieluun 
asiantuntevasti puheita, jotka pystyvät auttamaan it- 
seänsä ja istuttajaansa eivätkä jää hedelmättömiksi, 
vaan tuottavat uusia siemeniä, joista versoo uutta satoa 
toisten mieliin kyeten tekemään sen iäti kuolematto- 

maksi ja sen omistajan niin onnelliseksi kuin ihmiselle 
yleensä on mahdollista. 

FAIDROS: Niin, se, mitä sanot, on vielä paljon kau- 
niimpaa. 

SOKRATES: Päästyämme nyt tästä yksimielisyyteen, 
Faidros, voimme jo ratkaista tuon äskeisen kysymyk- 
semme. 

FAIDROS: Minkä? 

SOKRATES: Sen, josta tahtoessamme saada selkoa jou- 
duimme tähän. Olihan tarkoituksemme tutkia moitetta, 
jonka kohdistimme Lysiaaseen puheiden kirjoittamisen 
takia, ja itse puheita, joita kirjoitetaan taiteen sääntöjä 
noudattaen tai niitä noudattamatta. Mutta mikä on 
taiteellista, mikä ei, se näyttää minusta tulleen riittä- 
västi selvitetyksi. 

FAIDROS: Siltä minustakin näytti; mutta palauta jäl- 
leen mieleeni miten sc tapahtui. 

SOKRATES: Ennen kuin joku tietää totuuden kaikista 
niistä eri asioista, joista puhuu tai kirjoittaa, pystyy 
jokaisen niistä erikseen määrittelemään ja osaa määri- 
teltyään sen jakaa alalajeihinsa jaollisuuden rajaan 
saakka, ja ennen kuin hän samalla tavalla sielun ole- 
musta tutkittuaan on löytänyt jokaiselle eri lajille sopi- 
van ilmaisutavan sekä sommitellut ja järjestänyt pu- 
heensa siten, että tarjoaa monipuoliselle sielulle moni- 
puolisia ja kaikin eri äänilajein esitettyjä puheita, yksin- 
kertaiselle taas yksinkertaisia — tätä ennen hän ei ky- 
kene käsittelemään puheiden luonnetta parhaan mah- 
dollisen taidon mukaisesti, ei opettamisen eikä käsityk- 
seensä taivuttamisen näkökannalta, kuten koko edelli- 
nen pohdintamme on osoittanut. 

FAIDROS: Suunnilleen niin näytti olevan laita. 

SOKRATES: Mitä taas tulee kysymykseen, onko kii- 
tettävää vai moitittavaa pitää tai kirjoittaa puheita, ja 

missä olosuhteissa tätä voidaan oikeudenmukaisesti 
moittia tai olla moittimatta, eikö se tullut selvitetyksi 
siinä, mitä vast'ikään sanottiin... 

FAIDROS: Missä? 

SOKRATES: Kun sanoimme että jos Lysias tai kuka muu 
tahansa on milloinkaan mitään kirjoittanut tai tule- 
vaisuudessa kirjoittaa joko yksityisistä tai valtion asioista, 
kyhäten lakichdotuksia tai poliittisia kirjoituksia ja 
otaksuen siten saavuttaneensa suurtakin varmuutta ja 
selvyyttä, tämä koituu kirjoittajalle häpeäksi, sanoipa 
sen sitten joku hänelle tai ei. Sc näet, jolla ei ole val- 
veilla ollessaan enempää kuin nukkuessaankaan mi- 
tään tictoa oikeasta ja väärästä, pahasta ja hyvästä, ei 
voi totuuden nimessä välttää syytettä häpeällisyydestä 
siinäkään tapauksessa, että ihmisten suuri joukko ylis- 
täisi hänen toimiansa. 

FAIDROS: Ei tietenkään. 

SOKRATES: Se taas, joka on sitä mieltä, että kirjoite- 
tussa puheessa, käsitelköön se mitä aihetta tahansa, 
on välttämättä paljon leikkiä ja ettei milloinkaan ole 
kirjoitettu eikä suullisesti esitetty mitään runomittaista 
tai suorasanaista puhetta, joka olisi suuren huomion 
arvoinen — onhan tällaiset teokset kyhätty kokoon 
käyttämättä vastaväitteitä ja varsinaista opetusta, vain 
siinä tarkoituksessa, että kuulijat saataisiin vakuuttu- 
maan siitä, mitä esitetään — vaan että parhaat niistä 
ovat todella vain mieleenpalauttamiskeinoja niitä var- 
ten, jotka ovat jo perehtyneet asioihin, että ainoastaan 
opettavissa ja oppimista varten esitetyissä ja todella sie- 
luun kirjoitetuissa oikeutta, kauneutta ja hyvyyttä kä- 
sittelevissä puheissa on jotain selvää, täydellistä ja 
huomion arvoista, että tekijän tulee sanoa tällaisia pu- 
heita todella omiksi pojikseen, lähinnä sitä, joka hänellä 
on itsessään hänen keksimänään, sitten tämän veljiä 

ja jälkeläisiä, joita hän ehkä on saanut syntymään tois- 
ten ihmisten sieluihin kunkin ansion mukaisesti, jät- 
täen muut syrjään — tällainen, hyvä Faidros, näyttää 
minusta olevan mics, jonka kaltaiseksi sinä ja minä toi- 
voisimme tulevamme. 

FAIDROS: Minä tahdon ja toivon juuri sitä, mitä sanot. 

SOKRATES: Riittäköön jo tämä leikinlasku puheista. 
Mene sinä tapaamaan Lysiasta ja sano hänelle cttä 
menimme alas nymfien lähteelle ja tyyssijalle ja kuu- 
limme puheita, jotka lähettivät meidät sanomaan Ly- 
siaalle ja toisille, jotka ehkä sepittävät puheita, Home- 
rokselle ja muille, jotka tekevät runoa joko lausuttavaksi 
tai musiikin säestyksellä esitettäväksi, kolmanneksi Solo- 
nille ja jokaiselle, joka on valtiollisista asioista laatinut 
kirjoituksia nimittäen niitä laciksi, että jos hän on sepit- 
tänyt tällaista asian totuuteen perehtyneenä ja kykene- 
vänä sitä puolustamaan, kun hänet vaaditaan vastaa- 
maan siitä, mitä hän on kirjoittanut, sekä pystyy puhu- 
malla itse osoittamaan kirjoittamansa mitättömäksi, 
sellaista miestä ei tule mainita kirjoitettuun viittaavalla 
nimellä, vaan sellaisella, joka viittaa siihen, mitä hän 
on vakavasti harjoittanut. 

FAIDROS: Minkä nimen sinä siis hänelle annat? 

SOKRATES: Minusta, hyvä Faidros, näyttää olevan liioi- 
teltua ja vain jumalalle kuuluvaa, jos sanomme häntä 
viisaaksi; mutta viisauden ystävän nimi tai jokin sen ta- 
painen hänelle sopinee ja onkin ehkä asianmukaisempi. 

FAIDRos: Ei se ainakaan ole sopimaton. 

SOKRATES: Toista taas, jolla ei ole mitään arvokkaam- 
paa kuin se, mitä hän on sommitellut kokoon tai kir- 
joittanut, sitä pitkän aikaa sinne tänne väännellen, yh- 
teen sovitellen ja pois pyyhkien, voinet oikeudenmu- 
kaisesti sanoa runoilijaksi tai puheiden sepittäjäksi tai 
lakien kirjoittajaksi. 

FAIDROS: Tietysti. 

SOKRATES: Kerro siis tämä ystävällesi. 

FAIDROS: Entä sinä, mitä sinä teet? Eihän sinunkaan 
ystävääsi ole sivuutettava. 

SOKRATES: Ketä? 

FAiDRos: Kaunista Isokratesta. Mitä aiot ilmoittaa 
hänelle, Sokrates? Minkä nimen hänelle annamme? 

SOKRATES: Hyvä Faidros, Isokrates on vielä nuori. 
Tahdon silti sanoa mitä aavistan hänestä tulevan. 

FAIDROos: Mitä siis? 

SOKRATES: Hän näyttää olevan luonnonlahjoiltaan 
niin paljon parempi, ettei häntä voida arvostella käyt- 
täen mittapuuna Lysiaan puheita, ja hänen luonteensa- 
kin on koostunut paremmista aineksista. Ei siis olisi 
mitään ihmettelemistä, jos hän vanhemmaksi varttues- 
saan jättäisi juuri puheillaan, jotka nyt ovat hänen har- 
rastuksenaan, kauas taakseen kaikki, jotka ovat milloin- 
kaan ryhtyneet puhetaitoa harjoittamaan, lapsiin ver- 
rattavina, ja jos hänet, siinä tapauksessa, ettei tämä 
tuota hänelle tyydytystä, jumalainen into ohjaisi suu- 
rempiin tehtäviin. Miehen ajettelussa on näet luonnos- 
taan jotain filosofista. Tämän minä siis ilmoitan näiden 
jumalien sanomana rakastamalleni Isokrateelle; vie 
sinä nuo mainitut terveiset rakkaalle Lysiaallesi. 

FAIDROS: Niin teemme. Mutta lähdetään tästä, koska 
hellekin on tullut siedettävämmäksi. 

SOKRATES: Eikö ole soveliasta, että rukoilemme näitä 
jumalia ennen kuin poistumme? 

FAIDROS: Tietysti on. 

SOKRATES: Oi rakas Pan ja kaikki muut täällä olevat 
jumalat, suokaa minun tulla sisäisesti kauniiksi ja salli- 
kaa sen, mitä minussa on ulkonaista, olla sovussa sisäisen 
olemukseni kanssa. Olkoon minusta rikas se, joka on 
viisas, ja kultaa olkoon minulla ainoastaan niin pal- 
15 — Platon, Viisi dialogia 

jon, että sen jaksaa kantaa ja kuljettaa vain kohtuulli- 
nen mies. 

Rukoilemmeko vielä jotain muuta, Faidros? Itselleni 
olen pyytänyt riittävästi. 

FAIDROs: Rukoile samaa minullekin. Onhan se, mitä 
ystävillä on, yhteistä. 

SOKRATES: Lähdetään. 


Kehyskertomuksessa: 


Dialogissa: 


HENKILÖT 


EKHEKRATES 

EKHEKRATES: Olitko sinä itse, Faidon, Sokrateen 
luona tuona päivänä, jolloin hän joi myrkyn vankilassa, 
vai oletko kuullut siitä jonkun toisen kertovan? 

FAIDON: Olin siellä itse, Ekhekrates. 

EKHEKRATES: Mistä hän siis puhui ennen kuolemaansa 
ja miten hän kuoli? Haluaisin mielelläni sen kuulla. 
Yksikään kansalaisistani ei näet nykyisin käy Atee- 
nassa eikä sieltä ole pitkiin aikoihin saapunut tänne ke- 
tään vierasta, joka voisi meille tarkasti ilmoittaa muuta 
kuin sen, että hän joi myrkkyä ja kuoli; enempää ei 
kukaan ole tiennyt kertoa. 

FAIDON: Ette siis ole kuulleet mitään oikeudenkäyn- 
nistäkään? 

EKHEKRATES: Joku on tosin meille ilmoittanut ja me 
olemme ihmetelleet että kuolemantuomio pantiin toi- 
meen nähtävästi vasta paljon myöhemmin. Mistä se 
johtui, Faidon? 

FAIDON: Sattumasta, Ekhekrates. Kävi näet niin, että 
oikeudenkäyntiä edeltäneenä päivänä pantiin seppele 
sen laivan peräkeulaan, jonka ateenalaiset lähettivät 
Delokseen. 

EKHEKRATES: Miksi niin? 

FAIDON: Tuo on, kuten ateenalaiset sanovat, se laiva, 
jossa Theseus aikoinaan vei Kreetaan uhrattavaksi 
»seitsemän paria» nuoria ihmisiä, pelasti heidät ja pe- 
lastui itse. Ateenalaiset olivat silloin luvanneet Apollo- 
nille, jos uhrit pelastuisivat, toimittaa joka vuosi Delok- 
seen juhlallisen lähetystön, ja niin he ovat aina tehneet; 

nykyisinkin he toimittavat joka vuosi lähetystön juma- 
lan luo. Kun he siihen valmistautuvat, kaupungin tu- 
lee matkan aikana pysyä puhtaana, eikä ketään kansan 
päätöksellä mestata ennen kuin laiva on käynyt Delok- 
sessa ja sieltä palannut. Siihen kuluu monesti pitkä aika, 
kun epäsuotuisat tuulet hidastuttavat laivan matkaa. 
Lähetystö purjehtii Atcenasta, kun Apollonin pappi on 
pannut laivan peräkeulaan seppelcen, ja tämä oli, ku- 
ten sanoin, tapahtunut juuri oikeudenkäyntiä edeltä- 
neenä päivänä. Siitä syystä Sokratcclla oli paljon aikaa 
vankilassa oikeudenkäynnin ja kuoleman välillä. 

EKHEKRATES: Mitä sitten tiedät hänen kuolemas- 
taan, Faidon? Mitä silloin puhuttiin ja tehtiin, ja ketkä 
hänen ystävänsä olivat läsnä; vai eivätkö arkontit salli- 
neet kenenkään tulla hänen luokseen? Täytyikö hänen 
kuolla erossa ystävistään? 

FAIDON: Ei suinkaan; hänen luonansa oli paljonkin 
ystäviä. 

EKHEKRATES: Suostu nyt kertomaan meille kaikki 
oikein tarkasti, ellei sinulla satu olemaan jotain estettä. 

FAIDON: Ei, minulla on aikaa, ja minä yritän kertoa 
teille asiasta yksityiskohtaisesti; mikään ci ole minulle 
koskaan mieleisempää kuin muistella Sokratesta, itse 
hänestä puhua tai kuulla mitä joku toinen puhuu. 

EKHEKRATES: Samoin on nyt sinun kuulijaisi laita, 
Faidon. Koeta kertoa kaikki niin tarkasti kuin voit. 

FAIDON: Niin, minä olin läsnä, ja mitä mielessäni 
silloin liikkui, sc oli todella ihmeellistä. En näet tunte- 
nut sääliä, vaikka se olisi ollut luonnollista nähdessäni 
niin minulle läheisen miehen menevän kuolemaan. 
Onnelliselta hän minusta näytti, Ekhekrates, sekä ole- 
mukseltaan että puheissaan; hän kuoli niin pelottomasti 
ja jalosti, että minusta tuntui siltä kuin häntä olisi saa- 
tellut Hadeeseen jumalallinen kaitselmus ja kuin hän, 

jos kukaan, sinne saavuttuaan olisi onnellinen. Siitä 
syystä en ensinkään häntä säälinyt, vaikka sitä olisi voi- 
nut odottaa niin murheellisessa tapauksessa. Mutta toi- 
saalta en voinut olla niin iloinenkaan kuin muuten 
filosofisissa keskusteluissamme — sellaista näet oli kes- 
kustelumme nytkin — vaan mielentilani oli aivan eri- 
koinen, merkillinen sekoitus iloa ja tuskaa, tätä siksi, 
että ajattelin hänen aivan kohta kuolevan. Melkein 
kaikki muutkin läsnä olevat olivat samassa tilassa: me 
milloin nauroimme, milloin taas itkimme. Erityisesti 
yksi meistä, Apollodoros — tunnethan michen ja tiedät 
millainen hän on? 

EKHEKRATES: Tietysti. 

FAIDON: Hän oli täysin tuon mielialan vallassa; mutta 
minäkin olin syvästi järkyttynyt samoin kuin toiset. 

EKHEKRATES: Keitä siellä oli läsnä, Faidon? 

FAIDON: Täkäläisistä siis Apollodoros sekä Kritobulos 
ja hänen isänsä, myös Hermogenes, Epigenes, Aiskhi- 
nes ja Antisthenes; lisäksi Ktesippos Paianiasta, Me- 
neksenos ja muutamia muita maanmiehiä. Platon oli 
tietääkseni sairaana. 

EKHEKRATES: Oliko läsnä vieraitakin? 

FAIDON: Oli, Simmias, Kebes ja Faidondas Thebasta 
sekä Eukleides ja Terpsion Megarasta. 

EKHEKRATES: Entä olivatko läsnä Aristippos ja Kleom- 
brotos? 

FAIDON: Eivät; heidän sanottiin olleen Aiginassa. 

EKHEKRATES: Entä oliko vielä joku? 

FAIDON: Otaksun maininneeni jokseenkin kaikki. 

EKHEKRATES: Entä sitten? Kerro nyt mitä siellä pu- 
huttiin. 

FAIDON: Yritän kertoa sinulle kaikki alusta alkaen. 
Minulla ja muilla oli tapana käydä Sokrateen luona 
jo edellisinäkin päivinä ja me kokoonnuimme aamu- 

varhaisesta oikeustaloon, jossa oikeudenkäynti oli ta- 
pahtunut; se on näet lähellä vankilaa. Siellä me kes- 
kustelimme toistemme kanssa ja odotimme, sillä vanki- 
lan ovi avattiin vasta myöhemmin. Kun se oli avattu, 
menimme Sokrateen luo ja victimme usein koko päi- 
vän hänen seurassaan. Myös tuona päivänä kokoon- 
nuimme hyvin varhain, sillä poistuessamme vankilasta 
edellisen päivän iltana olimme saaneet tietää että laiva 
oli saapunut Deloksesta. Olimme sen vuoksi sopineet, 
että tulisimme, kuten tavallisesti, hyvin varhain. Kun 
saavuimme, ovenvartija, jonka tehtävänä oli avata ovi, 
tuli ulos ja käski meidän odottaa, kunnes hän meidät 
kutsuisi. »Yhdentoista kollegio», hän sanoi, »päästää 
parhaillaan Sokrateen kahleista ja ilmoittaa hänelle että 
hänen on tänään kuoltava.» Vähän ajan kuluttua hän 
palasi luoksemme ja kehotti meitä astumaan sisään. 
Tullessamme näimme että Sokrates oli vastikään va- 
pautettu kahleista ja että hänen vaimonsa Ksanthippe 
— tunnethan hänet — istui hänen vieressään hänen 
pieni poikansa sylissään. Meidät nähdessään Ksan- 
thippe päästi valitushuudon ja alkoi puhua naisten ta- 
valla: »Oi Sokrates, ystäväsi ovat nyt viimeisen kerran 
sinun seurassasi ja sinä heidän kanssaan.» Sokrates kään- 
tyi sanomaan Kritonille: »Pidä sinä, Kriton, huoli siitä, 
että joku vie hänet kotiin.» Muutamat Kritonin palveli- 
jat veivät pois Ksanthippen tämän huutaessa ja lyö- 
dessä rintaansa. Sokrates istuutui nyt vuoteelle, taivutti 
jalkansa ja hieroi sitä kädellään. Kummallinen asia, 
miehet», hän sanoi, »on se, mitä ihmiset sanovat nau- 
tinnoksi. Kuinka merkillisessä suhteessa se näyttää- 
kään olevan vastakohtaansa, kärsimykseen. Eiväthän 
ne viihdy yhtä aikaa ihmisessä. Mutta jos joku tavoitte- 
lee toista ja saa sen kiinni, hänen on miltei pakko aina 
ottaa toinenkin, aivan kuin näillä kaikilla olisi yhteinen 

pää. Minusta näyttää», hän jatkoi, vettä jos Aisopos 
olisi tämän oivaltanut, hän olisi varmaan sepittänyt 
sadun, kertonut jumalan aikoneen lopettaa niiden väli- 
sen sodan ja kun ei voinut sitä tehdä, sitoneen ne yhteen 
päistänsä ; ja siitä syystä täytyy toisen tulla sinne, missä 
toinen on. Siltä minustakin nyt tuntuu, sillä kahle tuotti 
tätä ennen kipua jalkaani, ja nyt näyttää seuraavan 
hyvä olo.» 

Kebes puuttui nyt puheeseen. »Zeuksen nimessä, Sok- 
rates», hän sanoi, »oli hyvä, että palautit asian mieleeni. 
Monet henkilöt, ja viimeksi Euenos, ovat jo tiedustelleet 
minulta niitä runoja, joita olet tehnyt muuttamalla 
runomittaisiksi Aisopoksen satuja, sepittämällä ylistys- 
laulun Apollonille ja niin edelleen. He haluavat tietää, 
miten sinä, joka et ole koskaan aikaisemmin runoillut, 
olet tänne tultuasi siihen ryhtynyt. Jos siis sinusta on 
paikallaan, että minulla on jotain vastattavaa Euenok- 
selle, jos hän taas minulta kysyy — ja minä tiedän hä- 
nen kysyvän — sano mitä minun pitää vastata.» 

» Vastaa hänelle, Kebes», virkkoi Sokrates, »totuu- 
den mukaisesti, etten ole aikonut kilpailla hänen enkä 
hänen runojensa kanssa — tiesinhän minä ettei se 
olisi ollut helppoa — vaan olen yrittänyt siten tulkita 
eräitä uniani ja täyttää velvollisuuteni, jos tämä ehkä 
olisi sitä muusista harjoitusta, jota uneni ovat usein mi- 
nulta vaatineet. Seikka on seuraavanlainen. Menneen 
elämäni aikana olen nähnyt monesti saman unen, eri 
kerroilla erilaisena, mutta aina samoin minua kehotta- 
vana: Sokrates, harjoita ja suorita muusista toimintaa. 
Aikaisemmin otaksuin unen kehottavan ja rohkaisevan 
minua juuri siihen, mitä todella tein; niin kuin kilpa- 
juoksijoita yllytetään, niin minä luulin unen käskevän 
minun jatkaa omaa työtäni muusain palveluksessa, 
sillä onhan filosofia ylintä muusain palvelua, ja juuri 

sitä minä harjoitin. Mutta kun minut oli tuomittu ja 
jumalan juhla siirsi kuolemani tuonnemmaksi, katsoin 
silti olevan mahdollista, että uni käski minun harjoittaa 
muusain taidetta tämän sanan tavanomaisessa merki- 
tyksessä, ja niin minä ajattelin että minun täytyisi sitä 
harjoittaa, jotta en olisi tottelematon. Katsoin olevan 
turvallisempaa, etten lähtisi tästä elämästä ennen kuin 
olisin runoja sepittämäilä ja unen käskyä totellen vapau- 
tunut mahdollisesta syyllisyydestä. Sepitin siis ensin 
hymnin sille jumalalle, jonka uhrijuhlaa parhaillaan 
vietettiin, mutta sitten johtui mieleeni, että runoilijan, 
ollakseen todella runoilija, tulee esittää jotain keksit- 
tyä, ei todellista, ja koska en itse osaa sepittää satuja, 
muutin runomittaisiksi eräitä käsillä olevia ja tuntemiani 
Aisopoksen eläinsatuja. Kerro sinä, Kebes, tämä Eue- 
nokselle, vie hänelle terveiseni ja sano että jos hän on 
järkevä, hänen tulee seurata minua niin pian kuin 
mahdollista. Minä lähden todennäköisesti jo tänään, 
sillä niin ovat ateenalaiset määränneet.» 

Simmias kysyi nyt: »Kuinka voit lähettää sellaiset 
terveiset Euenokselle, Sokrates? Olen ollut usein sen 
miehen seurassa, ja mikäli hänet tunnen, hän ei suin- 
kaan suostu vapaaehtoisesti sinua seuraamaan.» 

»Kuinka niin?» sanoi Sokrates. »Eikö Euenos ole 
filosofi?» 

»Ainakin minä uskon hänen olevan», vastasi Sim- 
mias. 

»Euenos tahtoo siis sen tehdä samoin kuin kuka ta- 
hansa, joka harrastaa vakavasti filosofiaa. Ei niin, että 
hän tekisi itselleen väkivaltaa, sillä sanotaan ettei se ole 
luvallista.» Näin sanoessaan Sokrates laski jalkansa 
alas lattialle, ja sängyllä istuen hän sitten jatkoi keskus- 
telua. 

Kebes kysyi häneltä: »Mitä tarkoitat, Sokrates? Eikö 

ole luvallista tehdä väkivaltaa itselleen, vaikka filosofi 
tahtoisi seurata toista tämän kuollessa?» 

» Mitä nyt, Kebes? Ettekö te, sinä ja Simmias, ole 
kuulleet opettajanne Filolaoksen hänen luonaan olles- 
sanne puhuvan näistä asioista?» 

»Emme ole kuulleet hänen sanovan mitään varmaa, 
Sokrates.» 

» Minäkin voin puhua niistä vain kuulemani perus- 
teella», sanoi Sokrates; »mutta mitä olen saanut kuulla, 
sen kerron mielelläni. Kenties sopiikin juuri miehen, 
joka aikoo muuttaa tuohon toiseen maailmaan, tarkas- 
tella millaisen käsityksen siitä itsellemme muodostamme 
ja siitä tarinoida, sillä mitä muutakaan tekisimme, kun- 
nes aurinko laskee?» 

»Mutta mistä syystä, Sokrates, sanotaan ettei ole 
luvallista surmata itseänsä?» kysyi Kebes. »Olen to- 
siaankin kuullut Filolaoksen, hänen ollessaan luo- 
namme, ja monien muidenkin väittävän niin kuin itse 
äsken sanoit, ettei sitä saa tehdä; mutta mitään varmaa 
siitä en ole keneltäkään kuullut.» 

»Sinun ei pitäisi menettää rohkeuttasi», vastasi Sok- 
rates; »saat ehkä pian sen kuulla. Sinusta voi näyttää 
ihmeelliseltä, että tämä asia yksin kaikkien muiden 
vastakohtana on ehdottoman selvä ja ettei se, niin kuin 
kaikki muu, riipu yksityisestä ihmisestä siten, että vain 
joskus ja joillekuille olisi kuolema parempi kuin elämä. 
Jos siis kuolema on ihmisille elämää parempi, sinusta 
ehkä näyttää taas ihmeteltävältä, ettei näiden ihmisten 
ole lupa tehdä itselleen hyvää, vaan että heidän on odo- 
tettava toista hyväntekijää.» 

»Niin tottakin», sanoi Kebes hymyillen ja käyttäen 
omaa kielenparttansa. 

» Voihan se ensi kuulemalta näyttää mielettömältä», 
sanoi Sokrates; »mutta kenties siinä silti on jotain jär- 

keä. Se, mitä salaopeissa siitä sanotaan, että näet me 
ihmiset seisomme vartiopaikalla ja ettemme saa itse 
siitä vapautua ja karata pois, näyttää minusta rohkealta 
eikä helposti käsitettävältä väitteeltä. Sitä vastoin näyt- 
tää minusta, Kebes, oikealta puheelta se, että jumala 
pitää meistä huolen ja että me ihmiset olemme hänen 
omaisuuttansa. Näyttääkö sinustakin siltä?» 

» Epäilemättä», vastasi Kebes. 

»Jos siis joku sinun pojistasi surmaisi itsensä, vaikka 
et ole vihjannutkaan sitä haluavasi, sinä suuttuisit ja 
rankaisisit häntä, jos voisit, eikö totta?» 

» Tietysti», vastasi Kebes. 

»Kun ajattelemme niin, ei ehkä olekaan mieletöntä, 
ettei ihminen saa surmata itseänsä ennen kuin jumala te- 
kee sen meille välttämättömäksi, niin kuin nyt minulle.» 

»Niin, se näyttää selvältä», sanoi Kebes. »Mutta se, 
mitä äsken väitit, että filosofit tahtovat kuolla mielel- 
lään, näyttää kuitenkin sopimattomalta, Sokrates, jos 
on oikea tämä väite, että jumala pitää meistä huolen 
ja että me olemme hänen omaisuuttansa. Onhan täysin 
käsittämätöntä, että kaikkein viisaimmat eivät olisi 
vastahakoisia luopumaan tästä suojelusta, jossa heistä 
pitävät huolen maailman parhaat hoivaajat, jumalat; 
sillä eihän sellainen ihminen usko voivansa vapaaksi 
päästyään huolehtia itsestään paremmin. Vain ymmär- 
tämätön voisi ehkä otaksua että hänen pitäisi paeta 
herransa luota ottamatta huomioon ettei ainakaan 
hyvänsuovan herran luota saa paeta, vaan on pysyttävä 
hänen luonansa niin kauan kuin mahdollista. Pakene- 
minen olisi siis aivan harkitsematonta. Järkevä ihminen 
sitä vastoin tahtoisi aina olla sen luona, joka on pa- 
rempi kuin hän itse. Näyttää siis olevan laita aivan toi- 
sin kuin äsken sanottiin: järkevien tulee kuolla vasta- 
hakoisesti, ymmärtämättömien mielellään.» 

Minusta näytti siltä kuin Sokrates olisi tämän kuul- 
tuaan iloinnut Kebeksen innokkaasta esityksestä. Hän 
katseli meitä ja sanoi: »Kebes keksii aina vastaväit- 
teitä eikä suostu hevin vakuuttumaan, sanottakoon 
mitä tahansa.» 

Nyt sanoi Simmias: »Tällä kertaa näyttää Kebes 
olevan oikeassa. Mistä syystä haluaisivatkaan todella 
viisaat miehet karttaa herroja, jotka ovat heitä parem- 
pia, ja mielellään poistua heidän luotansa? Kebes näyt- 
tää puheellaan tarkoittavan sinua, nimittäin sitä, että 
sinusta tuntuu niin helpolta jättää meidät ja, kuten itse 
sanot, hyvät hallitsijasi, jumalat.» 

»Olette oikeassa», vastasi Sokrates, sillä luulen tei- 
dän tarkoittavan että minun on puolustauduttava tässä 
asiassa aivan kuin oikeuden edessä.» 

» Tietysti», sanoi Simmias. 

»Hyvä», virkkoi Sokrates; »minä siis yritän puolus- 
tautua vakuuttavammin kuin tuomarieni edessä. Jos en 
uskoisi, Simmias ja Kebes», hän jatkoi, »tulevani ensin 
toisten. viisaiden ja hyvien jumalien ja sitten myös jo 
kuolleiden ihmisten luo, jotka ovat parempia kuin 
täällä elossa olevat, tekisin väärin mennessäni mieli- 
hyvin kuolemaan. Mutta uskokaa minua, minä toivon 
pääseväni hyvien ihmisten seuraan. Ja jos en voikaan 
tätä varmasti vakuuttaa, olen silti täysin vakuuttunut 
siitä, että tulen jumalien, herrojen luo, joiden hyvyyttä 
ei voida epäillä. Voitte uskoa että olen tästä vakuuttu- 
nut yhtä varmasti kuin mistä muusta tahansa. Siitä 
syystä en ole haluton kuolemaan, vaan elän iloisessa 
toivossa, että vainajille on suotu jonkinlainen oleminen 
ja, niin kuin jo muinoin uskottiin, hyville paljon parempi 
kuin pahoille.» 

»Kuinka onkaan, Sokrates», virkkoi nyt Simmias; 
»aiotko säilyttää tuon vakaumuksen vain itselläsi, kun 

nyt lähdet pois, vai antaisitko sen meillekin? Minusta 
näyttää, että se hyvä kuuluu meillekin ja puhuu samalla 
sinun puolestasi, jos saat meidät vakuuttumaan väit- 
teesi totuudesta.» 

» Yritän niin tehdä», vastasi Sokrates. »Mutta kysy- 
tään ensin Kritonilta mitä hän nähdäkseni on jo kauan 
aikonut sanoa.» 

»En mitään muuta», sanoi Kriton, »kuin että mies, 
jonka tulee ojentaa sinulle myrkkymalja, on jo kauan 
kehottanut minua sanomaan sinulle, että puhuisit niin 
vähän kuin mahdollista. Hän näet väittää keskustelun 
kuumentavan liiaksi keskustelijoita ja sanoo että sitä on 
vältettävä, kun on otettava myrkkyä. Jos niin ei tehdä, 
voi joskus olla pakko juoda kaksi tai kolmekin kertaa.» 

Sokrates vastasi: »Älä välitä hänen puheistaan. Teh- 
köön hän mitä hänelle kuuluu ja tarjotkoon minulle 
kaksi tai kolmekin annosta, jos se on tarpeen.» 

»Sen minä jo melkein arvasinkin», sanoi Kriton; 
»mutta hän on ollut itsepintainen.» 

»Älä välitä hänestä», toisti Sokrates. Minä aion nyt 
selittää teille, kuin tuomareilleni, syyn siihen, että mie- 
hen, joka on eläessään todella harrastanut filosofiaa, 
sopii olla kuoleman lähestyessä rohkea ja iloisesti toi- 
voa, että hänen osakseen kuolemansa jälkeen, sen tuolla 
puolen, tulee kaikkein parasta. Miten se tapahtuu, sen 
yritän osoittaa teille, Simmias ja Kebes. — Kaikki ne, 

jotka ovat antautuneet oikealla tavalla harrastamaan 
filosofiaa, pyrkivät vain kuolemaan ja olemaan kuol- 
leina; mutta muilta ihmisiltä tämä jää salatuksi. Jos se 
on totta, niin olisihan siis sopimatonta kaiken ikänsä 
tavoitella jotakin muuta kuin juuri tätä ja tämän sitten 
tullessa hangotella sitä vastaan, mitä on aina halunnut 
ja tavoitellut.» 

-Simmias nauroi ja sanoi: » Vakuutan Zeuksen nimes- 

sä, Sokrates, ettei minun nyt tehnyt mieli nauraa, mutta 
sinä sait minut väkisinkin nauramaan. Sillä ihmisten 
suuri joukko on luullakseni tämän kuultuaan sitä mieltä, 
että tuo väite sopii crittäin hyvin filosofeihin, ja ennen 
muita hyväksyvät varmaan maanmicheni thebalaiset 
ajatuksen, että filosofit todella valmistautuvat vain kuo- 
lemaan, ja he sanoisivat vielä hyvin tietävänsä, etteivät 
filosofit ansaitsekaan muuta kuin kuoleman » 

»He voisivat niin sanoessaan puhua totta, Simmias, 
jos ei oteta huomioon tuota, että he muka sen hyvin 
tietävät. Sillä he eivät tiedä miten oikeat filosofit val- 
mistautuvat kuolemaan, miten he sen ansaitsevat ja mil- 
laisen kuoleman. Voimme siis jatkaa keskustelua heistä 
välittämättä. Otaksummeko kuolemasta puhuessamme 
tarkoittavamme jotain tiettyä?» 

» Epäilemättä», sanoi Simmias. 

»Emme suinkaan muuta kuin sielun eroamista ruu- 
miista? Eikä kuolleena oleminen suinkaan merkitse 
muuta kuin että ruumis on erillään, sielusta erotettuna, 
ja sielu omana itsenään, ruumiista vapautuneena. Eihän 
kuolema ole mitään muuta?» 

»Ei suinkaan», sanoi Simmias. 

»Katso nyt, ystäväni, voitko hyväksyä seuraavat 
väitteeni; niiden avulla luullakseni voimme saada tar- 
kempaa selkoa siitä, mitä tutkimme. Näyttääkö sinusta 
olevan filosofin arvon mukaista, että hän tavoittelee 
niin sanottuja nautintoja, esimerkiksi herkullisia ruokia 
ja juomia?» 

» Fi tietenkään, Sokrates», vastasi Simmias. 

»Entä lemmen nautintoja?» 

»Ei niitäkään.» 

» Miten on sitten muun ruumiinhoidon ja -huollon 
laita? Pitääkö hän sitä tärkeänä? Luuletko hänen katso- 
van esimerkiksi kallisarvoisten vaatteiden, jalkineiden 
16 — Platon, Viisi dialogin 

ja muiden ruumiin kaunisteiden hankkimisen jotenkin 
tärkeäksi, ellei hän välttämättä niitä tarvitse?» 

»Ei hän nähdäkseni katso tuota tärkeäksi, jos hän on 
oikea Filosofi», vastasi Simmias. 

» Olet siis yleensä sitä mieltä, että sellaisen miehen 
kaikki työ ja toimi ci koske ruumista vaan pysyy siitä 
niin loitolla kuin mahdollista ja kohdistuu sieluun?» 

»Olen.» 

» Eikö siis lähinnä juuri tässä kohden käy ilmi, että 
filosofi yrittää niin hyvin kuin voi erottaa sielua ruu- 
miin yhteydestä, toisin kuin muut ihmiset?» 

» Ilmeisesti.» 

»]Ja useimmat ihmiset, Simmias, ovat kaiketi sitä 
mieltä, että henkilölle, joka ei sellaisesta nauti eikä 
mitään sellaista omista, elämä ei ole minkään arvoinen, 
kun taas toinen, joka katsoo ruumiilliset nautinnot mi- 
tättömiksi, on ennemmin kuollut kuin elävä?» 

»Olet aivan oikeassa», vastasi Simmias. 

» Miten saavutetaan oikea tieto? Onko ruumis esteenä 
val ei, jos joku ottaa sen mukaan tuota etsiessään? Tar- 
koitukseni onkysyä: tarjoavatko näkö ja kuulo ihmisille 
jotain totuutta, vai eikö ole laita niin kuin runoilijat 
meille aina julistavat, ettemme kuule emmekä näe mi- 
tään tarkasti? Mutta jos nämä ruumiin aistit eivät ole 
tarkkoja eivätkä varmoja, muutkaan eivät voi hevin olla 
sellaisia, sillä ovathan toiset niistä vielä huonompia. 
Vai etkö sinä ole sitä mieltä?» 

» Olenhan tietenkin.» 

» Milloin sielu siis tavoittaa totuuden? Jos se yrittää 
saada jotain selville ruumiin avulla, tämä ilmeisesti 
johtaa sen harhaan.» 

»Olet oikeassa.» 

»Jos siis sielulle yleensä näyttäytyy jotain siitä, mikä 
on tosiolevaista, eikö sen täydy ilmetä ajattelussa?» 

» Epäilemättä.» 

» Mutta sielu ajattelee tehokkaimmin silloin kun mi- 
kään ruumiillinen ei sitä häiritse, ei kuulo eikä näkö, 
ei tuskan eikä nautinnon tunne, vaan kun se niin hyvin 
kuin mahdollista varautuu vain itseensä, karttaen ruu- 
mista ja mikäli voi, olematta yhteydessä ja kosketuk- 
sessa sen kanssa, tavoittelee tosiolevaista.» 

»Niin se on.» 

» Eikö siis filosofin sielu myös tällöin pidä ruumista 
niin vähäarvoisena kuin mahdollista, pakene sitä ja 
yritä kuulua vain omalle itselleen?» 

» Nähtävästi.» 

» Mitä sitten ajattelet seuraavasta, Simmias? Sanom- 
meko olevan oikeata sinänsä vai emme?» 

»Niin sanomme, totisesti.» 

» Entä kaunista ja hyvää?» 

»Totta kai.» 

»Oletko milloinkaan nähnyt mitään sellaista silmil- 
läsi?» 

»En suinkaan.» 

»Tai oletko havainnut sellaista jollakin muulla ruu- 
miin aistimella? Tarkoitan tässä kaikkea sellaista, suu- 
ruutta, terveyttä, voimaa, lyhyesti sanoen kaikkien 
olioiden varsinaista olemusta, sitä, mitä se oikeastaan 
on. Voidaanko ruumiin avulla päästä näkemään mitä 
tuo kaikki totisesti on, vai eikö ole niin, että se meistä, 
joka ryhtyy pontevimmin ja tarkimmin ajattelun avulla 
saamaan selkoa jokaisen tarkastelemansa olion varsi- 
naisesta olemuksesta, pääsee lähimmäksi oikeata tietoa 
niistä kaikista?» 

»Aivan varmasti.» 

»Ja eikö siten pysty tekemään puhtaimmin se hen- 
kilö, joka käy tarkastelemaan kutakin kohdetta vain 
ymmärryksellään, ottamatta näköä tai muuta aistia 

harkitsevan ymmärryksen apulaiseksi, ja joka siis pyr- 
kii ainoastaan puhdasta ajattelukykyänsä käyttäen kä- 
sittämään jokaista olevaista sellaisenaan, niin hyvin 
kuin mahdollista, riippumattomana silmistä ja korvista 
ja yleensä kaikesta häiritsevästä ruumiillisesta lisästä, 
joka asiaan sckaantuessaan estää sielua tavoittamasta 
totuutta ja järjellistä oivallusta? Eikö juuri tämän hen- 
kilön, jos kenenkään, Simmias, onnistu käsittää tosi- 
olevaista?» 

»Sc, mitä sanot, Sokrates, on epäilemättä totta.» 

»Tämän perusteella täytyy siis filosofien johtua seu- 
raavaan käsitykseen ja myös lausua se puhuessaan toi- 
silleen: tarkastellessamme asioita puhtaan ajattelun va- 
lossa näyttää siltä kuin vain kapeata polkua kulkien pää- 
sisimme eteenpäin; sillä niin kauan kuin meillä on ruu- 
mis, ja sielumme tähän pahaan liittyneenä, emme ky- 
kene koskaan täysin saavuttamaan mitä tavoittelemme; 
mutta tämän tavoittelumme kohde on, kuten väitämme, 
totuus. Sillä tuhansia huolia tuottaa meille ruumis jo 
siksi, että sitä on ravittava, ja jos sitten sattuu vielä 
sairauksia, nämä estävät meitä etsiessämme tosiolevaista. 
Ruumis täyttää meidät vielä lemmen haluilla ja pyy- 
teillä, pelon tunteilla ja kaikenlaisilla mielikuvilla ja 
joutavilla seikoilla, niin että olemme todella, kuten sano- 
taan, tilassa, jossa emme pysty mitään oikein harkitse- 
maan. Myös sodat, kapinat ja riidat johtuvat vain ruu- 
miista ja sen pyyteistä. Sillä onhan rahan ja omaisuu- 
den himo syynä kaikkien sotien syttymiseen, ja niitä 
meidän on pakko hankkia ruumiin vuoksi, kuin orjina 
sen palveluksessa. Kaikesta tästä johtuu, ettei meillä 
ole aikaa harrastaa filosofiaa. Mutta kaikkein pahinta 
on sc, että jos ruumis joskus suokin meille siihen tilai- 
suutta ja me ryhdymme jotain tutkimaan, ruumis taas 
yhä tunkeutuu häiritsemään ja hämmentämään sie- 

lumme toimintaa, niin ettemme sen vuoksi voi päästä 
näkemään totuutta. Havaitsemme siis täysin selvästi, 
että jos tahdomme saavuttaa puhdasta tietoa. jostakin, 
meidän on vapauduttava ruumiista ja katsottava asioita 
vain sielullamme. Vasta silloin, kuten näyttää, me saa- 
vutamme sen, mihin pyrimme ja mitä sanomme rakasta- 
vamme, nimittäin viisauden, siis vasta kuoltuamme — 
sehän on selvää — emme eläessämme. Sillä jos kerran 
on mahdotonta ruumiin yhteydessä saavuttaa puh- 
dasta tietoa, meillä on vain tämä vaihtoehto: joko emme 
voi ensinkään saavuttaa tätä tietoa tai saavutamme sen 
vasta kuoltuamme. Vasta silloin näet siclu on itsenäi- 
senä, erillään ruumiista, ei ennen. Ja vielä eläessämme 
me pääsemme nähtävästi lähemmäksi tietoa, kun 
olemme niin vähän kuin mahdollista tekemisissä ruu- 
miin kanssa ja vain sikäli kuin on välttämätöntä olemme 
sen yhteydessä, emme salli sen luonnon tartuttaa it- 
seämme vaan pysymme siitä puhtaina, kunnes itse ju- 
mala meidät täysin vapauttaa. Ja niin, puhtaina ja ruu- 
miin järjettömyydestä vapautuneina, me, kuten odottaa 
sopii, olemme samanlaisten sielujen seurassa ja tulemme 
oman itseytemme avulla tietämään kaiken, mikä on 
itsessään täysin selvää ja puhdasta, ja sehän on varmaan 
itse totuus. Sillä sen, joka ei itse ole puhdas, ei ole sal- 
littu tavoittaa puhdasta. Näin, Simmias, tulee nähdäk- 
seni kaikkien oikeiden viisauden ystävien toisilleen sa- 
noa ja näin ajatella. Oletko samaa mieltä vai etkö?» 

»Ehdottomasti, Sokrates.» 

»Jos tämä on totta, ystäväni», Sokrates jatkoi, »meillä 
on täysi syy toivoa että kun tulemme sinne, minne 
minä nyt lähden, me siellä, jos missään, ehdottomasti 
saavutamme sen, mistä olemme täällä eläessämme näh- 
neet paljon vaivaa. Voin siis lähteä hyvin toivein minulle 
määrätylle matkalle, ja samoin voivat tehdä kaikki ne, 

jotka tietävät että heidän henkensä on puhdistuneena 
siihen valmistautunut.» 

»Aivan niin», sanoi Simmias. 

»Mutta cikö puhdistautumisena ole pidettävä kes- 
kustelussamme jo monesti mainittua pyrkimystä crotta- 
maan sielu kaikin puolin ruumiista, mikäli mahdollista, 
ja totuttamaan se aina vetäytymään ja kerääntymään 
itseensä sekä olemaan tässä ja tulevassa elämässä täy- 
sin oma itsensä vapautuneena ruumiista kuin kahleista?» 

» Varmasti.» 

» Eikö juuri tätä sielun ruumiista erottumista ja va- 
pautumista sanota kuolemaksi?» 

»Sanotaan.» 

» Mutta tähän irrottautumiseen pyrkivät, kuten väl- 
tämme, aina innokkaimmin ja yksinään aitofilosofit; 
tähtäähän heidän harrastuksensa juuri sielun vapautu- 
miseen ja erottumiseen ruumiista. Eikö totta?» 

»Ilmeisesti.» 

» Eikö siis olisi, kuten aluksi sanoin, naurettavaa, jos 
mies, yritettyään kaiken ikänsä elää niin, että pääsisi 
niin lähelle kuin mahdollista kuolleenaoloa, kuoleman 
todella saapuessa panisi sen pahakseen? Eikö se olisi 
naurettavaa?» 

» Kieltämättä.» 

DAitofilosofit haluavat siis todella kuolla, ja kuolema 
pelottaa heitä vähemmän kuin kaikkia muita ihmisiä. 
Ajattele asiaa näin. Kun he aina ovat vihanneet ruu- 
mista ja tahtoneet olla tekemisissä vain sielun kanssa, 
eikö olisi perin järjetöntä, jos he toiveensa täyttyessä 
pelkäisivät ja olisivat tyytymättömiä eivätkä lähtisi 
ilomielin sinne, minne tultuaan he voivat toivoa saa- 
vuttavansa mitä ovat kaiken ikänsä halunneet — nimit- 
täin viisauden — ja vapautuvansa olemasta yhteydessä 
sen kanssa, jota ovat vihanneet? Lemmittyjensä, vai- 

mojen ja lasten kuoltua ovat monet halunneet vapaa- 
chtoisesti lähteä Hadecseen sen toivon kannustamina, 
että saisivat siellä nähdä ne, joita he kaipaavat, ja olla 
heidän seurassaan. Mutta olisiko haluton kuolemaan 
eikä ottaisi sitä vastaan ilomielin henkilö, joka todella 
rakastaa viisautta, uskoo ja toivoo yhtä lujasti kuin nuo 
ettei hän voi missään muualla kuin Hadeessa saavuttaa 
sitä riittävässä määrin? Ei, ystäväni, niin ei voida otak- 
sua tekevän ainakaan aitofilosofin. Sillä tämä on var- 
masti vakuuttunut siitä, ettei hän voi saavuttaa puh- 
dasta viisautta missään muualla kuin siellä. Eikö siis 
olisi, kuten äsken sanoin, täysin järjetöntä, jos sellainen 
henkilö pelkäisi kuolemaa?» 

»Totisesti olisi», vastasi Simmias. 

»Jos näet jonkun miehen kuoleman tullessa hangotte- 
levan vastaan, voit katsoa tämän varmasti osoittavan 
ettei hän ole filosofi, ei viisauden vaan ruumiin ystävä. 
Sama mies on ehkä myös rahan- tai kunnianhimoinen 
tai kumpaakin.» 

»Olet varmaan oikeassa.» 

» Eikö sitä vastoin, Simmias, se, mitä sanotaan mie- 
huullisuudeksi, ole ennen muuta filosofille kuuluva 
ominaisuus?» 

»On varmasti.» 

»Entä harkitsevuus, se mitä yleensä mainitaan koh- 
tuullisuuden nimellä, se, ettei ihminen antaudu himo- 
jensa valtaan vaan pitää ne halpoina ja vallitsee niitä 
— eikö sekin kuulu yksin niille, jotka välittävät ruumiis- 
taan niin vähän kuin mahdollista ja elävät filosofiassa?» 

» Epäilemättä.» 

»]Jos taas ajattelet toisten ihmisten miehuullisuutta 
ja harkitsevuutta, se varmaan näyttää sinusta kummalli- 
selta.» 

»Kuinka niin, Sokrates?» . 

»Tiedäthän että kaikki muut ihmiset pitävät kuole- 
maa kovin pahana onnettomuutena?» 

»lTotta kyllä.» 

» Eivätkö siis ne heistä, jotka ovat michuullisia, an- 
taudu kuolemaan, jos siihen antautuvat, koska pelkää- 
vät vielä suurempaa pahaa?» 

»Tictysti.» 

»Arkuus ja pelko tekee siis miehuullisiksi kaikki muut 
paitsi filosofeja. Mutta onhan järjetöntä olla michuulli- 
nen arkuudesta ja pelosta?» 

»On.» 

»Entä ne heistä, jotka ovat kohtuullisia? Eivätkö he- 
kin ole maltillisia siksi, että ovat jollakin tavalla hillittö- 
miä? Tämän sanomme olevan mahdotonta, mutta silti 
on heidän yksinkertaisen maltillisuutensa laita aivan 
samoin. Sillä peläten menettävänsä joitakin muita nau- 
tintoja, joita himoitsevat, he pidättyvät toisista, koska 
heitä vallitsevat toiset eivätkä he kykene näistä pidätty- 
mään. Sanotaanhan ihmisten olevan hillittömiä silloin 
kun heidän himonsa heitä vallitsevat. Mutta tällöin 
näyttää siltä kuin he himojensa hallitsemina hillitsisi- 
vät toisia himojansa, ja tämäkin on sopusoinnussa sen 
kanssa, mitä äsken sanoin: että he ovat tavallaan maltta- 
vaisia hillittömyytensä vuoksi.» 

»Siltä näyttää.» 

» Eihän tämä, ystäväni Simmias, kuitenkaan voi olla 
oikea tie hyveeseen, tämä vaihtokauppa, että vaihde- 
taan nautinto nautintoon, mielipaha mielipahaan ja 
pelko pelkoon, yleensä suurempi pienempään niin kuin 
rahakolikoita vaihdettaessa, vaan oikea raha on vain 
se, johon kaikki tuo on vaihdettava, nimittäin viisaus; 
tähän kuuluu kaikki, ja sillä voidaan todella ostaa ja 
siihen myydä kaikki, sekä miehuullisuus että maltta- 
vuus ja oikeamielisyys, yleensä jokainen aito, järjelli- 

seen oivallukseen perustuva hyve, olkoon sitten sen 
ohella himoja, pelkoja ja muuta sellaista tai ei. Mutta 
jos ne erotetaan järjen oivalluksesta ja niitä vain vaihde- 
taan toisiinsa, niin siten syntyy hyvettä, joka on pelkkä 
varjokuva, ilmaisee orjan mieltä, on epäterve ja epätosi, 
kun taas aito hyve on tietynlaista puhdistautumista 
tuosta kaikesta, ja maltillisuus, oikeamielisyys ja mie- 
huullisuus sekä järjellinen oivallus ovat tietynlaista pyhi- 
tystä. Niinpä minusta näyttääkin, etteivät ne, jotka 
ovat perustaneet pyhät salamenomme, ole olleet 
halveksittavia ihmisiä, vaan että he ovat jo muinaisina 
aikoina meille osoittaneet sen, joka tulee Hadeeseen 
puhdistautumattomana ja pyhittämättömänä, joutu- 
van makaamaan Tartaroksen liejussa, kun taas sinne 
puhdistettuna ja pyhitettynä saapuva saa asua jumalien 
luona. On näet, kuten pyhien menojen tuntijat sano- 
vat, paljon thyrsoksenkantajia, mutta vain vähän bak- 
kheja, jumalan innoittamia. Mutta nämä eivät nähdäk- 
seni ole muita kuin aitofilosofeja. Olen täällä eläessäni 
pyrkinyt kaikin tavoin tulemaan yhdeksi heistä, lyö- 
mättä vapaaehtoisesti laimin mitään. Olenko tehnyt 
sen oikealla tavalla ja olenko jotain saavuttanut, siitä 
pääsemme, jos jumala suo, sinne tultuamme täyteen 
selvyyteen, ja luullakseni aivan pian. Tämä minun on 
nyt ollut sanottava, Simmias ja Kebes, puolustaakseni 
edellistä lausumaani, että jätän mielelläni ja nurku- 
matta teidät ja ne, jotka ovat täällä herroina, vakuut- 
tuneena siitä, että löydän siellä yhtä hyviä vallanpitä- 
jiä ja ystäviä kuin täällä, vaikka tämä voikin näyttää 
monista uskomattomalta. Olisi hyvä, jos olisin tällä 
puolustuspuheellani onnistunut saamaan paremmin va- 
kuuttuneiksi teidät kuin Ateenan tuomarit.» 

Kun Sokrates oli päättänyt puheensa, aloitti Kebes 
näin: »Kaikessa muussa, mitä olet sanonut, näytät mi- 
nusta olevan oikeassa; muita sielun puheena ollessa 
ihmisiä kovin arveluttaa ajatus, että se voisi ruumiista 
erottuaan vielä olla jossakin. He otaksuvat sen tuhoutu- 
van ja häviävän samana päivänä, jona ihminen kuolee, 
häipyvän olemattomiin ruumiista erotessaan ja pois- 
tuessaan, hajoavan kuin henkäys tai savu eikä olevan 
enää missään. Jos sielu silloin jossakin olisi, itseensä 
keräytyneenä ja vapaana kaikesta siitä pahasta, jonka 
äsken mainitsit, olisi vielä hyviä ja kauniita toiveita 
siitä, että se, mitä olet sanonut, Sokrates, olisi totta. 
Mutta tarvitaan kenties paljon vakuuttelua ja monia 
todisteita, jotta voitaisiin tehdä uskottavaksi sielun yhä 
olevan olemassa ihmisen kuoltua ja siihen vielä sisälty- 
vän jotain voimaa ja ajattelukykyä.» 

» Olet oikeassa, Kebes», sanoi Sokrates. Mutta mitä 
voimme tehdä? Haluatko että jatkamme keskustelua 
juuri siitä, onko todennäköistä, että on laita niin vai ei?» 

»Minä puolestani kuulisin mielelläni mitä sinä siitä 
ajattelet.» 

»En siis otaksu», sanoi Sokrates, kenenkään kuuli- 
jani, olipa hän vaikka huvinäytelmän sepittäjä, väittä- 
vän että olen jaarittelija ja etten puhu asiallisesti. Jos 
siis haluatte, alamme tutkia tätä asiaa. Tarkastelemme 
siis kysymystä, ovatko kuolleiden ihmisten sielut Ha- 
deessa vai eivätkö ole. On eräs vanha lausuma, jonka 
mukaan sielut täältä lähdettyään ovat siellä, tulevat 
sitten takaisin ja syntyvät jälleen kuolleista. Jos on to- 
della niin, että eläviä ihmisiä syntyy uudelleen kuol- 
leista, eikö sielujemme täydy olla siellä olemassa? 
Eiväthän ne voisi syntyä uudestaan, ellei niitä olisi, ja 
varma todistus siitä, että ne siellä ovat, saataisiin, jos 
kävisi tosiaankin ilmi, etteivät elävät synny mistään 

muusta kuin kuolleista. Jos ei ole niin laita, tarvitaan 
jotain muuta todistusta.» 

» Tietysti», sanoi Kecbes. 

» Ymmärtääksesi tämän helpommin sinun ei pidä 
ajatella vain ihmisiä, vaan myös kaikkia eläimiä ja kas- 
veja sekä aivan yleisesti kaikkea, mikä syntyy, ja har- 
kita eikö kaikki synny vastakohdastaan sikäli kuin sellai- 
nen on olemassa, niin kuin esimerkiksi kaunis on ru- 
man vastakohta, oikea väärän ja niin edelleen luke- 
mattomissa muissa tapauksissa. Meidän on siis tutkittava 
eikö kaikki, jolla on vastakohta, välttämättä synny 
omasta vastakohdastaan eikä mistään muusta. Jos jokin 
esimerkiksi suurenee, täytyyhän sen tietysti suurentua 
oltuaan sitä ennen pienempi?» 

» Varmasti.» 

»Ja jos jokin pienenee, eikö se tule pienemmäksi ol- 
tuaan sitä ennen suurempi?» 

» Tietysti.» 

» Väkevämmästä taas tulee heikompi ja hitaammasta 
nopeampi?» 

» Juuri niin.» 

»Jos taas jokin huononee, niin kaiketi jostakin pa- 
remmasta, ja jos jokin tulee oikeammaksi, niin josta- 
kin vääremmästä?» 

» Epäilemättä.» 

»Olemmeko nyt riittävästi selvillä siitä, että kaikki 
syntyy siten, vastakohta vastakohdasta?» 

»Olemme.» 

»Entä sitten? Eikö ole niin, että kun on aina kaksi 
toistensa vastakohtaa, on aina myös niiden välillä kah- 
denlaista siirtymää, ensimmäisestä toiseen ja toisesta 
takaisin ensimmäiseen? Onhan suuremman ja pienem- 
män välillä kasvua ja vähenemistä, ja edellisessä ta- 

pauksessa puhummekin suurentumisesta, jälkimmäi- 
sessä pienentymisestä?» 

» Niin.» 

» Eikö olekin samoin, kun jokin crottautuu ja yhdis- 
tyy, kylmenee ja lämpenee ja niin edelleen, ja jos emme 
aina käytäkään ticttyjä ilmaisuja, täytyy silti aina olla 
niin, että vastakohdat syntyvät toisistaan ja että tämä 
syntyminen on vastavuoroista?» 

» Kieltämättä » 

»Entä sitten», kysyi Sokrates, »onko jotain, mikä on 
elämisen vastakohtana niin kuin valvomisen vastakoh- 
tana on nukkuminen?» 

» On, tietysti.» 

» Mikä?» 

»Kuolleena oleminen.» 

»Nämäkin siis syntyvät toisistaan, jos ne kerran ovat 
toistensa vastakohtia, ja syntymistäkin on kahdenlaista, 
koska vastakohtia on kaksi.» 

» Varmasti.» 

» Toisen näistä yhteen liittyvistä pareista minä sinulle 
selitän, sekä itse yhteenliitynnän että syntymistavat. 
Sinä saat selittää minulle toisen. Tarkoitan nukkumista 
ja valvomista, sitä, että nukkumisesta syntyy valvomi- 
nen ja valvomisesta nukkuminen, ja että syntymätapoina 
ovat tässä toisaalta nukahtaminen, toisaalta heräämi- 
nen. Riittääkö tämä sinulle vai eikö?» 

» Riittää hyvinkin.» 

»Selitä sinä nyt minulle samoin elämä ja kuolema. 
Etkö ole sitä mieltä, että eläminen ja kuolleena olemi- 
nen ovat toistensa vastakohtia?» 

»Olen.» 

»Ja että ne syntyvät toisistaan?» 

» Niin.» 

» Mikä siis syntyy elävästä?» 

» Kuollut.» 

»Ja kuolleesta?» 

» Elävä; se täytyy myöntää.» 

» Kuolleesta siis, Kebes, syntyy elävä ja elossa oleva?» 

»Siltä näyttää.» 

»Sielumme siis ovat Hadeessa?» 

» Nähtävästi.» 

» Eikö tähän kuuluvista syntymätavoista ainakin toi- 
nen ole täysin selvä? Sillä onhan kuoleminen aivan il- 
meistä, vai kuinka?» 

» On.» 

»Mitä nyt teemme? Täytyneehän meidän otaksua 
toisaalta samanlainen syntyminen, vai ontuuko luonto 
tässä kohden? Eikö ole pakko otaksua kuolemista vas- 
taava syntymätapa?» 

»On kyllä.» 

» Mikä se olisi?» 

»Eloon elpyminen.» 

»Jos sellaista elpymistä todella on, eikö se välttämättä 
tapahdu siten, että kuolleista syntyy jälleen eläviä?» 

» Tietysti.» 

»Olemme siis samaa mieltä siitäkin, että elävät synty- 
vät kuolleista yhtä hyvin kuin kuolleet elävistä. Mutta 
jos niin on, se näyttää minusta riittävästi todistavan että 
vainajien sielujen täytyy olla jossakin, mistä ne taas 
syntyvät,» 

»Niin, sen perusteella, mitä tässä on myönnetty, mi- 
nusta näyttää välttämättä niin olevan.» 

»Ota nyt vielä huomioon, Kebes, ettemme ole näh- 
däkseni päätelleet virheellisesti. Jos näet toinen ei aina 
syntyisi toisesta, vastakohdastaan, niin että kaikki käy 
kuin lakkaamattomassa kiertokulussa, vaan tapahtuisi 
eräänlainen suoraviivainen syntyminen pelkästään toi- 
sesta vastakohdasta eikä tämä enää kääntyisi eikä kier- 

täisi toiseen, niin kaikki tulisi viimein yksimuotoiseksi 
ja joutuisi samaan tilaan, eikä mitään enää syntyisi.» 

»Mitä tarkoitat?» 

»Ei ole vaikeata ymmärtää mitä tarkoitan. Jos näet 
tapahtuisi uneen vaipumista, mutta ei vastaavaa unesta 
heräämistä, niin ymmärrät että kertomus Endymionista 
olisi täysin mieletön ja pätemätön, koska kaikki muukin 
kokisi saman kohtalon kuin hän, joutuisi vain nukku- 
maan. Ja jos kaikki yhtyisi koskaan enää eroamatta, 
osoittautuisi pian todeksi Anaksagoraan väite, että 
kaikki on yhtenä. Samoin kävisi tässä tapauksessa, ystä- 
väni Kebes, jos kaikki, jossa on elämää, kuolisi ja jäisi 
kuoltuaan siihen tilaan, enää eloon elpymättä; eikö sil- 
loin täytyisi viimein kaiken kuolla eikä minkään elää? 
Jos näet elävää ei syntyisi kuolleesta vaan muusta elä- 
västä, mutta kaikki elävä kuolisi, eikö kaiken täytyisi 
viimein olla kuoleman omaa?» 

»Niin täytyisi nähdäkseni tapahtua; olet varmaan 
aivan oikeassa.» 

»Niin, minun mielestäni, Kebes, täytyy niin olla; 
päätelmämme eivät suinkaan ole pettäviä, vaan on 
todella eloon elpymistä, elävien kuolleesta syntymistä, 
ja vainajien sieluilla on olemassaolo, hyvillä parempi, 
huonoilla huonompi.» 

Kebes alkoi nyt esittää ajatuksiaan. Hän sanoi: »Myös 
sen väitteen mukaan, Sokrates, jonka olet usein esittä- 
nyt, että oppiminen ei oikeastaan ole muuta kuin mie- 
leen muistumista — myös sen mukaan, jos se on tosi, 
meidän on täytynyt joskus aikaisemmin oppia se, mitä 
nyt mieleemme muistuu. Sehän olisi mahdotonta, ellei 
sielumme olisi ollut jossakin ennen kuin se on tullut 
tähän ihmisen hahmoon. Tältäkin kannalta katsoen 
sielu näyttää olevan kuolematon.» 

»Mutta miten se todistetaan, Kebes?» puuttui nyt 

puheeseen Simmias. »Palauta se mieleeni; en näet 
muista sitä tällä erää selvästi.» 

» Mainitsen yhden ja mainion todistuksen», vastasi 
Kebes. »Kun ihmisiltä jotain kysytään ja kysytään oi- 
kcin, he osaavat omin neuvoin vastata miten mikin 
asia on; mutta tähän he eivät pystyisi, jos heissä ei olisi 
oikeata tietoa ja ymmärrystä. Tästä voidaan vakuuttau- 
tua varmimmin matematiikassa, jossa käytetään ku- 
vioita ja muita sellaisia havaintovälineitä.» 

»Jos sekään ei vielä saa sinua vakuuttumaan, Sim- 
mias», sanoi nyt Sokrates, »niin harkitse voitko hyväk- 
syä seuraavan käsityksen. Sinä epäilet onko se, mitä 
sanotaan oppimiseksi, mieleen muistumista?» 

»En sitä epäile», vastasi Simmias; »mutta haluaisin 
itse kokea juuri tuon mieleenmuistumisen, Jo se, mitä 
Kebes tässä yritti esittää, muistuu jossain määrin mie- 
lecni, ja minä alan vakuuttua. Haluaisin silti kuulla mi- 
ten sinä aiot asian esittää.» 

»Seuraavaan tapaan. Olemmeko yksimielisiä siitä, 
että kun jonkun mieleen jotain muistuu, hänen on täy- 
tynyt joskus ennen se tietää.» 

» Varmasti.» 

»Emmekö ole yhtä mieltä siitäkin, että kun tietoa 
syntyy seuraavalla tavalla, se on mieleenmuistumista? 
Tarkoitan näin. Jos henkilö jotain nähdessään tai kuul- 
lessaan tai jollakin muulla aistillaan havaitessaan ei 
ole tietoinen vain tästä kohteesta vaan ajattelee myös 
toista, jonka mielikuva on toisenlainen, emmekö silloin 
sano aivan oikein että hänen mieleensä muistuu se, 
mitä hän on siten tullut ajatelleeksi?» 

» Mitä tarkoitat?» kysyi Simmias. 

» Esimerkiksi tätä: onhan ihmisen mielikuva toisen- 
lainen kuin lyyran?» 

»Se on selvää.» 

»Tiedäthän cttä kun rakastavaiset näkevät lyyran 
tai viitan tai jotain muuta, mitä heidän rakastettunsa 
tavallisesti käyttävät, tapahtuu näin: tuntiessaan lyy- 
ran heidän mieleensä nousee myös rakastetun, lyy- 
ran omistajan kuva. Juuri tämä on mieleen muistu- 
mista. Samoin muistaa joku Simmiaan nähdessään mo- 
nesti Kebeen, ja tällaisia esimerkkejä voisi luetella 
kuinka paljon tahansa.» 

»Niin, totisesti, kuinka paljon tahansa», vastasi Sim- 
mias, 

»Eikö tämä ole eräänlaista mieleen muistumista? 
Varsinkin silloin kun näin tapahtuu sellaisten asiain 
yhteydessä, jotka ovat jo unohtuneet, kun on kulunut 
pitkä aika, jolloin ne civät ole olleet havaittavina?» 

» Epäilemättä.» 

»Entä sitten?» jatkoi Sokrates. » Voiko sattua niinkin, 
että nähdessämme hevosen tai lyyran kuvan, muis- 
tamme ihmisen, ja Simmiaan kuvan nähdessämme muis- 
tamme Kebeen?» 

» Tietysti.» 

»Mutta myös, että nähdessämme Simmiaan kuvan, 
muistamme itse Simmiaan?» 

»Schän on selvää.» 

»Emmekö siis tästä kaikesta havaitse että mieleen- 
muistuminen johtuu sekä yhtäläisistä että erilaisista 
asioista?» 

» Epäilemättä.» 

»Kun mieleemme muistuu jotain yhtäläisyyden 
vuoksi, eikö silloin ole välttämättä niin, että havait- 
semme puuttuuko yhtäläisyydestä jotain vai ei verrat- 
tuna siihen, mitä on ennen nähty?» 

» Tietysti.» 

»Harkitse nyt eikö ole näin laita. Mehän sanomme 
että on jotain yhtäläisyyttä, en tarkoita puupalaa, joka 

on toisen puupalan näköinen, tai kiveä, joka on saman- 
lainen kuin jokin toinen kivi, en mitään muutakaan sel- 
laista, vaan kaiken tämän ohella jotain muuta, itse yhtä- 
läisyyttä. Voimmeko sanoa sitä olevan vai emmekö?» 

» Voimme tietysti, Zeuksen nimessä, aivan varmasti.» 

»Ticdämmekö myös mitä se on?» 

» Epäilemättä.» 

» Mistä olemme saaneet tiedon siitä? Emmekö juuri 
siitä, mitä mainittiin? Nähdessämme yhtäläisiä puu- 
paloja, kiviä tai muuta sellaista olemme havainneet 
yhtäläisyyden, joka on jotain toista kuin ne. Vai eikö 
se näytäkään sinusta olevan mitään toista? Harkitse 
nyt asiaa vielä tältä kannalta: eivätkö samat kivet ja 
samat puupalikat näytä joskus toisesta katselijasta yhtä- 
läisiltä, toisesta taas erilaisilta?» 

» Tietysti.» 

»Entä sitten? Onko se, mikä on todella yhtäläistä, 
koskaan näyttänyt sinusta erilaiselta, eli siis yhtäläisyys 
erilaisuudelta?» 

»Ei koskaan, Sokrates.» 

»Nuo yhtäläiset kappaleet eivät siis ole samaa kuin 
niiden yhtäläisyys?» 

»Eivät suinkaan minun nähdäkseni, Sokrates.» 

» Mutta näistä yhtäläisistä kappaleista, jotka ovat 
jotain muuta kuin niiden yhtäläisyys, sinä olet silti 
muodostanut itsellesi käsityksen tästä yhtäläisyydestä 
ja siten sen saavuttanut?» 

»Olet oikeassa.» 

»Ja tämä yhtäläisyys on siis yhtäläistä tai erilaista 
kuin tuo muu?» 

»On tietysti.» 

»Eikä muuten väliäkään», sanoi Sokrates. »Sillä kun 
havaitset jotain ja havaitsemasi vuoksi tulet ajatelleeksi 
17 — Platon, Viisi dialogia 

jotain toista, yhtäläistä tai erilaista, tämä on ehdotto- 
masti mieleenmuistumaa.» 

vAivan varmasti.» 

»Entä sitten? Mitä tapahtuukaan meidän noita puu- 
palikoita ja muita yhtäläisiksi sanomiamme kappaleita 
katsellessamme? Näyttävätkö ne meistä samalla tavalla 
yhtäläisiltä kuin itse yhtäläisyys, vai puuttuuko niistä 
jotain, verrattuna itse yhtäläisyyteen?» 

» Puuttuu, paljonkin.» 

»Meidän on siis nyt myönnettävä että kun joku nä- 
kee jotain ja tulee samalla ajatelleeksi että se, mitä 
hän nyt näkee, pyrkii olemaan yhtäläistä kuin jokin toi- 
nen olevainen, mutta että siitä puuttuu jotain, niin ettei 
se pysty olemaan täysin yhtäläinen vaan on sitä vajavai- 
sempi, henkilön, joka näin ajattelee, on täytynyt tuntea 
se, jonka kaltaista hän väittää näkemänsä olevan, vaikka 
se ei olekaan täysin yhtäläistä.» 

» Kieltämättä.» 

» Eikö käy samoin silloin kun ajattelemme monia 
yhtäläisiä ja itse yhtäläisyyttä?» 

»Käypä niinkin.» 

»Meillä on siis välttämättä täytynyt olla tieto yhtä- 
läisyydestä jo ennen kuin olemme ensi kerran nähneet 
silmillämme yhtäläisiä esineitä ja tulleet ajatelleeksi 
että ne kaikki tosin pyrkivät olemaan sellaisia kuin itse 
yhtäläisyys, mutta ovat silti vajavaisempia.» 

»Niin kaiketi.» | 

»Mutta olemmehan yhtä mieltä siitäkin, ettemme 
ole voineet saada tuota ajatusta millään muulla tavalla 
kuin näkemällä, koskettamalla tai jonkin muun aistin 
avulla; minkä niistä, se on tässä samantekevää.» 

»Niin, Sokrates; tutkimuksemme kannalta se on sa- 
mantekevää.» 

»Aistihavaintojemme perusteella meidän siis täytyy 

tulla tietämään että kaikki se, mitä aistiemme avulla 
käsitämme yhtäläiseksi, pyrkii itse yhtäläisyyteen, sitä 
silti koskaan täysin saavuttamatta. Vai kuinka?» 

»Tämä päätelmä johtuu välttämättä siitä, mitä on 
jo sanottu, Sokrates.» 

»Emmckö me synnyttyämme heti nähneet ja kuul- 
lect ja eikö meillä ollut muutkin aistimme?» 

» Tietysti.» 

» Mutta niin kuin jo totesimme, meidän on täytynyt 
jo sitä ennen saada tieto itse yhtäläisyydestä?» 

» Niin on.» 

» Näyttää siis siltä, että meidän on täytynyt saada se 
ennen syntymäämme?» 

»Siltä näyttää.» 

»Jos siis olemme saaneet sen ennen syntymäämme 
ja se oli meillä syntyessämme, eikö meillä siis ole ollut 
ennen syntymäämme ja heti synnyttyämme tieto ei 
ainoastaan yhtäläisestä ja suuremmasta ja pienemmästä, 
vaan yleensä kaikesta muustakin sellaisesta? Sillä se, 
mitä nyt puhumme, ei tarkoita vain yhtäläisyyttä, vaan 
myös kauneutta, hyvyyttä, oikeutta ja pyhyyttä, ly- 
hyesti sanoen kaikkea, mitä nyt keskustellessamme, ky- 
syessämme ja vastatessamme mainitsemme ?olevaisen? 
nimellä. Mcidän on siis ehdottomasti täytynyt saada 
tieto tästä kaikesta ennen kuin olemme syntyneet.» 

» Niin.» 

»Jos siis olemme näin saaneet tämän tiedon emmekä 
sitä koskaan unohtaisi, meillä olisi se syntymästämme 
ja säilyisi kaiken ikämme, sillä merkitseehän tietäminen, 
että saatu tieto säilyy häviämättä. Vai emmekö sano 
unohtumiseksi sitä, että tieto meiltä häviää?» 

» Varmasti, Sokrates.» 

»Jos taas ajattelen että olemme saaneet sen ennen syn- 
tymäämme, olemme syntyessämme sen menettäneet, 

mutta olemme myöhemmin aistihavaintojen avulla saa- 
neet takaisin jo ennen omistamamme tiedot, cikö siis se, 
mitä sanomme oppimiseksi, ole juuri ennen omista- 
mamme tiedon takaisin saamista? Ja emmekö aivan 
oikein sano tätä mieleenmuistumiseksi?» 

» Tietysti.» 

»Osoittautuihan näet mahdolliseksi, että näön tai 
kuulon tai jonkin muun aistin avulla jotakin havaites- 
samme samalla johdumme ajattelemaan jotain muuta, 
minkä olemme unohtaneet ja mitä tämä aistihavain- 
tomme muistuttaa joko yhtäläisenä tai erilaisena. On 
siis, kuten sanottu, kaksi mahdollisuutta: joko meillä 
on ollut nämä tiedot syntyessämme ja meillä on ne 
kaiken ikämme tai se, mitä sanomme oppivamme, on- 
kin vain muistamista ja oppiminen siis mieleen palautu- 
mista.» 

»Juuri niin, Sokrates.» 

»Kumman näistä vaihtoehdoista valitset, Simmias? 
Senkö, että meillä on tuo tieto syntyessämme, vai sen, 
että myöhemmin palautuu mieleemme se, mistä olemme 
ennen tiedon saaneet?» 

» Tällä hetkellä en pysty valitsemaan, Sokrates.» 

»Entä voitko tehdä valintasi seuraavassa kysymyk- 
sessä, ja mitä siitä ajattelet? Pystyykö henkilö, joka jo- 
tain tietää, myös tekemään selkoa siitä, mitä hän tie- 
tää, vai eikö?» 

» Täytyyhän hänen pystyä se tekemään, Sokrates.» 

»Otaksutko siis että kaikki pystyvät tekemään selkoa 
siitä, mikä nyt on keskustelumme aiheena?» 

» Toivoisin sen olevan mahdollista, mutta ennemmin 
pelkään ettei huomenna tähän aikaan ole enää ketään, 
joka todella siihen pystyisi.» 

»Otaksut siis, Simmias, ettei kaikilla ihmisillä ole 
siitä varmaa tietoa?» 

» Niin otaksun.» 

»He siis muistavat jälleen vain sen, mitä ovat ennen 
tienneet?» 

»Niin.» 

» Mutta milloin ovat sielumme saaneet siitä tiedon? 
Eiväthän toki vasta sitten kun olemme tulleet ihmisiksi?» 

» Ei.» 

»Siis aikaisemmin?» 

» Niin.» 

»Sielumme ovat siis olleet olemassa, vailla ruumista 
ja tiedolla varustettuina, jo ennen kuin ne ovat ilmen- 
neet ihmisessä.» 

» Niin, Sokrates, jos emme ole saaneet tätä tietoa syn- 
tyessämme; se on ainoa ajankohta, joka vielä on jäl- 
jellä.» 

» Olkoon niin, ystäväni. Mutta minä ajankohtana me 
sitten sen menetämme? Jonakin toisenako kuin juuri 
tuona? Kuten äsken myönsimme, meillä ei ollut sitä 
syntyessämme. Vai menetämmekö sen juuri sinä het- 
kenä, jona sen saamme? Vai voitko mainita vielä jonkin 
toisen ajankohdan?» 

»En, Sokrates; puhuin ajattelemattomasti.» 

» Eikö asia nyt näytä meistä seuraavanlaiselta, Sim- 
mias? Jos kaikki se, mistä aina paljon puhumme, itse 
kauneus, itse hyvyys ja kaikki muu sellainen todella on 
olemassa, ja me suhteutamme niihin kaiken aistittavan, 
katsomme niiden olleen joskus ennen olemassa meille 
kuuluvina ja vertaamme niihin kaikkea aistittavaa, 
eikö tästä ole välttämättä pääteltävä että sieclummekin 
on ollut olemassa ennen syntymäämme, samoin kuin 
ne; ellemme niin päättelisi, koko todistelumme olisi 
vain tyhjää puhetta. Onko siis päätelmämme oikea ja 
päteekö yhtä ehdottomasti kuin noista olevaisista myös 
sielustamme lausuttu väite, että sielumme ovat olleet 

olemassa jo ennen syntymäämme. Eikö toisen väitteen 
kumoutuessa toinenkin osoittaudu pätemättömäksi?» 

»Kumpikin päätelmä näyttää minusta täysin yhtä- 
läisesti välttämättömältä, Sokrates, ja hyvin kauniisti 
on todistelumme johtanut meidät siihen tietoon, että 
sielumme oleminen ennen syntymäämme liittyy mitä 
kiinteimmin siihen olevaiseen, josta nyt juuri puhut. 
Sillä minusta ei näytä mikään muu niin varmalta kuin 
se, että kaikki nuo asiat, kauneus, hyvyys ja mitä muuta 
olet maininnut, ovat ehdottomasti olemassa. Se on mic- 
lestäni riittävästi todistettu.» 

» Entä mitä ajattelee Kebcs?» sanoi Sokrates. »Onhan 
hänetkin saatava vakuuttumaan.» 

»Hänkin tyytyy luullakseni todistukseen», sanoi Sim- 
mias. »Hän on tosin ylen hanakka hylkäämään esitet- 
tyjä perusteita, mutta otaksun silti, että hän nyt on 
riittävästi vakuuttunut sielumme olemassaolosta ennen 
syntymäämme. Mutta minäkään», jatkoi Simmias, »en 
katso tulleen todistetuksi, että sielu on olemassa vielä 
kuoltuammekin. Et ole vielä kumonnut Kebeen äsken 
mainitsemaa suuren joukon omaksumaa käsitystä, että 
sielu ihmisen kuollessa häviää lopullisesti olemattomiin. 
Sillä mikä estääkään ajattelemasta että se koostuu joista- 
kin muista alkuaineista, muodostuu ja on olemassa jo 
ennen kuin se tulee ihmisruumiiseen, mutta siihen tul- 
tuaan ja siitä erotessaan itsekin kuolee ja tuhoutuu?» 

» Oikein puhut, Simmias», sanoi Kebes. »Sillä näyttää 
tulleen todistetuksi vain puolet siitä, mikä on todistet- 
tava, nimittäin se, että sielumme on ollut jo ennen syn- 
tymäämme; mutta on lisäksi osoitettava että se on yhtä 
hyvin olemassa kuoltuamme kuin ennen syntymääm- 
me.» 

»Se on jo täysin todistettu, Simmias ja Kebes», vas- 
tasi Sokrates, »jos liitätte tämän todistuksen edelliseen, 

josta olimme yhtä mieltä, nimittäin siihen, että kaikki 
elävä syntyy kuolleesta. Jos näet sielu on olemassa jo 
ennen eikä voi elämään tullessaan ja syntyessään syn- 
tyä mistään muusta kuin kuolemasta ja kuolleenaolosta, 
niin täytyyhän sen olla olemassa myös kuoleman jäl- 
keen, koska sen täytyy syntyä uudestaan. Asia on siis, 
kuten sanoin, jo täysin todistettu. Minusta näyttää 
kuitenkin siltä kuin sinä ja Simmias haluaisitte pohtia 
tätä kysymystä vielä perinpohjaisemmin ja pelkäisitte 
kuin lapset että tuuli sieppaa ja häivyttää pois sielun 
tämän lähtiessä ruumiista, varsinkin jos sää ihmisen 
kuollessa ci ole tyven vaan vallitsee ankara myrsky.» 

Kebes naurahti ja sanoi: »Yritä sinä, Sokrates, vain 
saada meidät muuttamaan mielemme, ikään kuin me 
sitä pelkäisimme. Ei ehkä kuitenkaan niin kuin me sitä 
pelkäisimme, vaan kuin meissä todella vielä olisi lapsi, 
joka sellaista pelkää. Koetamme siis tyynnyttää tätä 
lasta, niin ettei se pelkää kuolemaansa kuin kummi- 
tusta.» 

» Teidän täytyy yrittää joka päivä parantaa lasta loit- 
suilla, kunnes hän todella lakkaa pelkäämästä.» 

» Mutta mistä me löydämme tässä tapauksessa hyvän 
loitsijan, kun sinä meidät jätät?» 

»Hellas on suuri, hyvä Kebes», vastasi Sokrates; 
»täällä on paljon oivallisia miehiä, ja onhan myös pal- 
jon barbaarikansoja; kaikki ne teidän täytyy tutkia 
löytääksenne sellaisen loitsijan; ette saa säästää rahaa 
ettekä vaivannäköä, sillä ette voi käyttää varojanne 
mihinkään parempaan tarkoitukseen. Mutta teidän on 
etsittävä myös keskuudestanne; ette ehkä löydä helposti 
ihmisiä, jotka voivat suorittaa tämän tehtävän parem- 
min kuin te itse.» 

»Niin tapahtuu varmasti», sanoi Kebes. »Mutta pa- 
latkaamme nyt asiaan, jos sinä haluat.» 

» Tietysti. Kuinka en haluaisi?» 

»Sepä hyvä», sanoi Kebes. 

» Meidän on siis kysyttävä itseltämme näin: Millaista 
on sc, minkä on pakko niin käydä, millaisten olioiden 
meidän siis täytyy pelätä tuhoutuvan, millaisten ei?” 
Sitten meidän on tutkittava kumpaan lajiin sielu kuuluu 
ja tutkimuksen perusteclla joko olla rauhallisia tai pe- 
lätä sielumme puolesta.» 

» Oikein puhut», sanoi Kcbes. 

» Eikö se, mikä on yhteen liittynyttä ja koostunutta, 
ole luonnostaan sellaista, että se voidaan taas hajottaa, 
kun taas yksin se, mikä ei ole koostunutta, jos sellaista 
on, ci voi joutua kokemaan tätä kohtaloa?» 

»Niin on nähdäkseni laita», sanoi Kebes. 

»Eikö siis ole erittäin todennäköistä, että se, mikä 
aina säilyy itsensä kaltaisena ja pysyy samassa tilassa, 
on koostumatonta, kun taas se, mikä on milloin sellaista, 
milloin tällaista, on koostunutta?» 

»Siltä minusta näyttää.» 

»Palataan nyt siihen, mistä olemme jo puhuneet. 
Säilyykö se olemus, jonka olemme kysymyksissämme 
ja vastauksissamme merkinneet tosiolevaiseksi, aina sa- 
massa tilassa vai onko se milloin sellaista, milloin täl- 
laista? Itse yhtäläisyys, itse kauneus, kaikki, mikä on 
tosiolevaista, muuttuuko se koskaan millään tavalla? 
Vai eikö kaikki, mikä todella on olemassa, yksimuotoi- 
sena ja itsensä kaltaisena, säily aina samassa tilassa, 
sietämättä koskaan minkäänlaista muutosta?» 

»Niin on laita, Sokrates, sen täytyy säilyä aina saman- 
laisena, mitenkään muuttumattomana», vastasi Kebes. 

» Entä sitten monet aistittavat oliot, esimerkiksi ihmi- 
set, hevoset, vaatteet ja muu sellainen, sanottakoon 
niitä sitten yhtäläisiksi tai kauniiksi tai miksi muuksi 
tahansa, käyttäen samoja nimityksiä kuin tosiolevaisesta 

puhuttaessa -— säilyvätkö nekin aina samassa tilassa 
vai eivätkö ne noiden toisten vastakohtana ole sellaisia, 
etteivät ne koskaan ole yhtäläisiä itsensä eivätkä tois- 
tensa kanssa eivätkä siis säily koskaan samoina?» 

» Ei, ne eivät koskaan säily samoina», vastasi Kebes. 

» Eikö totta, että voit näitä esineitä koskettaa, nähdä 
ne silmilläsi tai havaita muilla aisteillasi, kun taas nuo 
toiset, aina samoina pysyvät olevaiset voidaan käsittää 
ainoastaan harkitsevalla järjellä, koska ne eivät ole 
aistittavia eikä niitä siis voida nähdä niin kuin noita 
toisia?» 

» On juuri niin kuin sanot», vastasi Kebes. 

»Otaksummeko siis, jos tähän suostut, olevan kahta 
lajia olioita, näkyväisiä ja näkymättömiä?» 

» Tehdään niin.» 

»Ja näkymättömän lajin otaksumme muuttumatto- 
mana säilyväksi, näkyväisen ei koskaan samana pysy- 
väksi?» 

»Otaksumme niinkin.» 

»Entä sitten? Onko meillä itsellämme jotain muuta 
kuin ruumis ja sielu?» 

»Ei ole.» 

»Kumpaa näistä lajeista ruumis enemmän muistut- 
taa ja kummalle se on lähempi sukulainen?» 

»Näkyväiselle», vastasi Kebes; veihän sitä kukaan 
voi kieltää.» 

»Entä sielu, onko se näkyväinen vai näkymätön?» 

» Eivät ainakaan ihmiset voi sitä nähdä, hyvä Sokra- 
tes.» 

»Mehän puhummekin tässä vain siitä, mitä ihminen, 
sellaisena kuin hän on, voi tai ei voi nähdä. Vai tarkoi- 
tatko jotain muuta?» 

»En; ajattelen ihmistä.» 

» Mitä siis sanomme sielusta? Sanommcko sen olevan 
näkyvä vai näkymätön?» 

»Ei näkyvä.» 

»Siis näkymätön?» 

» Niin.» 

»Sielu on siis enemmän näkymättömän kaltainen, 
ruumis näkyväisen?» 

» Epäilemättä, Sokrates.» 

» Emmekö jo tätä ennen sanoneet sielusta että kun se 
jotain tutkiessaan käyttää apunaan ruumista, näköä, 
kuuloa tai muuta aistia — sillä se, että jotain havaitaan 
ruumiin avulla, merkitsee, että käytetään apuna ruu- 
miin aisteja — ruumis silloin vetää sielun havaitsemaan 
sitä, mikä ei koskaan pysy itsensä kaltaisena, niin että 
sielu juuri siitä syystä itsekin eksyy, hämmentyy ja hoi- 
pertelee kuin juopuneena, koska se joutuu tekemisiin 
tällaisten asiain kanssa?» 

» Tietysti.» 

» Mutta ollessaan jotain tutkiessaan vain oma itsensä, 
sielu kääntyy toisaalle, kohti puhdasta, ikuista ja kuole- 
matonta ja aina samana säilyvää, ja tämän sukulaisena, 
yksin ollessaan ja saadessaan näin tehdä, se pysyy aina 
tämän luona, lakkaa harhailemasta ja säilyy, niin kauan 
kuin se tällaista tarkastelee, aina omana itsenään, 
muuttumattomana, koska se on kosketuksessa kaltai- 
sensa kanssa. Ja eikö juuri tätä tapahtumaa sanota oi- 
vallukseksi?» 

»Puhut kauniisti ja oikein, Sokrates», vastasi Kebes. 

»Kumman mainitun lajin kaltaiseksi sielun nyt lä- 
hinnä katsot sekä sen perusteella, mitä on aikaisemmin 
sanottu, että nyt esitettyjen ajatusten pohjalla, ja kum- 
malle niistä otaksut sen olevan lähempää sukua?» 

» Minusta näyttää, Sokrates, kuin kaikkein oppimatto- 
mimmankin täytyisi tutkimuksemme kulun perusteella 

myöntää cttä sielu on aina ja ehdottomasti kaikin puolin 
enemmän tämän muuttumattoman kuin muuttuvaisen 
kaltainen.» 

Entä ruumis?» 

»Se on tämän toisen kaltainen.» 

» Harkitse asiaa vielä seuraavaan tapaan. Kun sielu 
ja ruumis ovat yhdessä, luonto määrää jälkimmäisen 
palvelemaan ja tottelemaan, edellisen käskemään ja 
hallitsemaan. Kumpi näistä näyttää näin ajatellen si- 
nusta olevan jumalallisen, kumpi taas kuolevaisen kal- 
tainen? Etkö ole sitä mieltä, että jumalallinen on luon- 
nostaan omansa hallitsemaan ja ohjaamaan, kuolevai- 
nen taas tottelemaan ja palvelemaan?» 

»Olen.» 

» Minkä kaltainen sielu siis on?» 

»Onhan selvää, Sokrates, että sielu on jumalallisen, 
ruumis kuolevaisen kaltainen.» 

» Harkitse nyt, hyvä Kebes, eikö meidän ole kaikesta 
tässä sanotusta pääteltävä että sielu on lähinnä juma- 
lallisen, kuolemattoman, yliaistillisen, yhtenäisen, hajoa- 
mattoman ja aina samana säilyvän, ruumis sitä vastoin 
inhimillisen, kuolevaisen, järjettömän, monimuotoisen, 
hajoavan ja aina muuttuvan kaltainen. Voimmeko 
esittää tässä mitään vastaväitteitä, Kebes?» 

»Emme.» 

»Entä sitten? Jos väitteemme on oikea, eikö ruu- 
miille silloin ole ominaista, että se pian hajoaa, kun 
taas sielun täytyy olla täysin tai ainakin miltei hajoa- 
maton?» 

»Kuinka muuten?» 

» Mutta tiedäthän että ihmisen kuoltua se, mikä hä- 
nessä on näkyväistä, hänen ruumiinsa, ja lepää näky- 
vissä — sitähän sanomme kuolleeksi ruumiiksi — ja 

jonka täytyy hajota, särkyä ja häipyä, ei koc tätä kohta- 
loansa heti, vaan säilyy verrattain kauan. Siinäkin ta- 
pauksessa, että ihminen on kuollut nuoruuden ollessa 
kukkeimmillaan, hänen ruumiinsa voi säilyä sellaise- 
naan sangen kauan; jos se on jo aikoja sitten riutunut 
ja palsamoitu, niin kuin Egyptin muumiot, sc voi säilyä 
melkein sellaisenaan arvaamattoman pitkän ajan, ja 
eräät ruumiin osat, kuten luut ja jänteet ja muut sel- 
laiset, säilyvät miltei kuolemattomina, vaikka muu 
ruumis onkin jo lahonnut. Vai kuinka?» 

» Juuri niin.» 

»Mutta näkymätön sielu, joka poistuu sen itsensä 
kaltaiseen, jaloon, puhtaaseen ja näkymättömään paik- 
kaan, oikeaan Hadeeseen, hyvän ja viisaan jumalan luo, 
jonne minunkin sieluni, jos jumala suo, aivan pian läh- 
tee, tämäkö, senlaatuinen ja sellaiseksi luotu sielu ruu- 
miista erotessaan muka haihtuisi ja tuhoutuisi, niin kuin 
useimmat ihmiset väittävät? Ei suinkaan, ystäväni Ke- 
bes ja Simmias. Ennemmin tapahtuu näin: kun sielu 
eroaa ruumiista puhtaana, ottamatta tästä mitään 
mukaansa, koska se ei ole täällä eläessään ollut vapaa- 
ehtoisesti tekemisissä ruumiin kanssa vaan on sitä 
karttanut ja keräytynyt itseensä, vain tähän pyrkien, 
siis oikealla tavalla filosofoiden ja todella halukkaasti 
valmistautuen kuolemaan — eikö juuri tämä ole kuole- 
maan valmistautumista?» 

»On varmasti.» 

»Jos sielu siis on mainitunlainen, se varmaan lähtee 
valtakuntaan, joka on sen itsensä kaltainen, näkymä- 
tön, jumalallinen, kuolematon ja järjellinen, jonne tul- 
tuaan se löytää autuaan levon, vapautuneena erheestä 
ja järjettömyydestä, pelosta ja lemmenhimoista sekä 
muusta inhimillisestä pahasta. Siellä se, kuten salai- 
suuksiin vihityistä sanotaan, elää edelleen, todella juma- 

lien seurassa. Tulceko meidän päätellä näin, Kcbes, vai 
jotenkin toisin?» 

»Juuri niin, Zeuksen nimeen», vastasi Kebes. 

»Jos taas siclu eroaa ruumiista saastuneena ja puh- 
distumattomana, koska se on lakkaamatta ollut tekemi- 
sissä ruumiin kanssa, on orjallisesti tätä palvellut ja ra- 
kastanut sckä ollut siinä määrin sen halujen ja himojen 
lumoissa, cttei siitä ole näyttänyt todelta mikään muu 
kuin ruumiillinen, jota voi koskettaa, nähdä, juoda ja 
syödä ja käyttää hekumaan, mutta on tottunut vihaa- 
maan, karttamaan ja pakenemaan sitä, mikä on silmille 
hämärää ja näkymätöntä, vain ajattelun ja filosofian 
avulla käsitettävää, luuletko että sellainen sielu eroaa 
ruumiista täysin puhtaana, niin kuin sen olemuksensa 
mukaan tulisi olla?» 

»En suinkaan.» 

»Ei, vaan täynnä ruumiillista, joka on kerrassaan 
kasvanut siihen kiinni sen ollessa lakkaamatta yhtey- 
dessä ja tekemisissä ruumiin kanssa ja tästä aina huolta 
pitäessä.» 

» Juuri niin.» 

» Täytyyhän meidän, ystäväni, katsoa tämä ruumiilli- 
nen jotenkin painostavaksi, rasittavaksi, maan mullan 
kaltaiseksi ja näkyväiseksi. Sellainen sielu on tästä 
syystä vaivautunut ja vetäytyy takaisin näkyvään paik- 
kaan peläten näkymätöntä ja Hadesta, harhailee, kuten 
kerrotaan, muistomerkkien ja hautojen ympärillä, missä 
onkin todella nähty sielujen varjomaisia haamuja, sel- 
laisten sielujen aaveita, jotka eivät ole eronneet ruu- 
miista puhtaina, vaan joissa on säilynyt jotain näky- 
väistä, niin että ne voidaan nähdä.» 

»Se on luonnollista, Sokrates.» 

» Todella luonnollista, Kebes; ja yhtä luonnollista 
on, etteivät ne ole hyvien sielujen haamuja vaan paho- 

jen, joiden on pakko harhailla scllaisissa paikoissa ran- 
gaistukseksi aikaisemmasta huonosta elämänkäytöstään. 
Ne harhailevat kunnes ne säilyneiden aistillisten himo- 
jensa vuoksi jälleen kahlitaan ruumiiseen, ja ne kahli- 
taan, kuten luonnollista on, olentoihin, jotka ovat sa- 
manlaatuisia kuin se, mitä ne ovat eläessään tavoitel- 
leet.» 

»Keitä tarkoitat, Sokrates?» 

» Esimerkiksi niitä, jotka ovat antautuneet palvele- 
maan vatsaansa, harjoittamaan irstautta ja juopottelua; 
nämä saavat luultavasti aasien ja muiden sellaisten 
eläinten hahmon. Vai etkö usko niin käyvän?» 

»Se on minusta hyvin todennäköistä, Sokrates.» 

»Ne taas, jotka ovat syyllistyneet lähinnä vääryyteen, 
väkivaltaan ja ryöstöön, saavat susien, haukkojen ja 
korppikotkien hahmon. Vai minne muualle otaksui- 
simme tällaisten sielujen joutuvan?» 

» Epäilemättä juuri noihin eläimiin», vastasi Kebes. 

» Eikö olekin selvää, että myös kaikki muut saavat 
varmasti hahmon, joka vastaa heidän aikaisempia pyy- 
teitänsä. Vai kuinka?» 

»Nähtävästi; onhan se selvää.» 

»Eivätköhän näistä kaikista ole onnellisimpia ja saa 
parhaan tyyssijan ne, jotka ovat harrastaneet sitä kan- 
sanomaista ja kunnon kansalaiselle kuuluvaa hyvettä, 
jota tavallisesti sanotaan kohtuullisuudeksi ja oikea- 
mielisyydeksi ja joka syntyy tottumuksesta ja harjoituk- 
sesta vailla filosofiaa ja järkitietoa?» 

»Miksi nämä ovat muita onnellisempia?» 

»Siksi, että he todennäköisesti saavat hyvää kansa- 
laiskuntoansa ja järjestystä suosivaa mielenlaatuansa vas- 
taavien eläinten, esimerkiksi mehiläisten, ampiaisten tai 
muurahaisten hahmon tai entisenlaisen ihmishahmon; 
tässä tapauksessa heistä tulee jälleen kelpo ihmisiä.» 

» Luultavasti.» 

»Mutta jumalien sukuun ei pääse kukaan muu kuin 
se, joka on omistautunut filosofialle ja eroaa täältä täy- 
sin puhtaana, civät siis muut kuin viisautta rakastavat. 
Juuri siitä syystä, ystäväni Simmias ja Kebes, aitofilo- 
sofit pidättyvät kaikista aistillisista himoista, lujasti 
niitä vastustaen, civät siksi, että pelkäisivät taloudel- 
lista häviötä ja köyhyyttä, niin kuin monet rahan palvo- 
jat, eivät myöskään siksi, että pelkäisivät kunnian ja mai- 
neen menetystä, niin kuin vallan- ja kunnianhimoiset.» 

» Eihän sc sopisikaan heille, Sokrates», sanoi Kebes. 

»Ei suinkaan, Zeuksen nimessä. Siitä syystä kaikki 
ne, jotka huolehtivat sielustaan eivätkä elä vain hoi- 
taakseen ruumistaan, sanoutuvat irti sellaisista ihmisistä 
eivätkä vaella samaa tietä kuin nämä, jotka eivät tiedä 
minne menevät; he ovat vakuuttuneita siitä, ettei ole 
lupa toimia vastoin filosofiaa eikä tämän vapauttavaa 
ja puhdistavaa vaikutusta, ja niin he kääntyvät filoso- 
fian puoleen ja seuraavat sitä, minne se heidät ohjaa.» 

»Mitä tarkoitat, Sokrates?» 

»Selitän sen sinulle. Viisauden rakastajat tietävät 
että kun filosofia ottaa hoiviinsa heidän sielunsa, joka 
on täysin ruumiiseen kahlittu, kuin sen kanssa yhteen 
juotettu, ja jonka sen vuoksi on ollut pakko katsella 
kaikkea kuin vankilan ristikon takaa, vailla mahdolli- 
suutta käyttää omia kykyjään, ja harhailla täydellisen 
tietämättömyyden pimennossa, ja kun filosofia havait- 
see kuinka kauhean rasittavaa tämä kahleissaolo on, 
jopa niin, että kahlehdittu tulee himojen voimasta oman 
itsensä vangitsijaksi — kun siis filosofia on ottanut hoi- 
viinsa siinä tilassa olevan sielun, se rohkaisee tätä lem- 
peällä puhuttelulla ja yrittää sitä vapauttaa. Siinä tar- 
koituksessa se osoittaa sielulle että silmillä katseleminen 
on täynnä erehdystä, samoin se, mitä havaitaan kor- 

villa ja muilla aistimilla. Sc siis kehottaa sielua käyttä- 
mään näitä vain silloin kun on pakko, vetäytymään ja 
keräytymään itseensä, luottamaan vain itseensä, siis 
uskomaan ainoastaan sen, mitä se on omilla kyvyillään 
saanut tosiolevaisesta selville olioita tutkimalla, mutta 
varomaan pitämästä totena sitä, minkä se itselleen vie- 
railla elimillä havaitsee olevan milloin minkinlaista. 
Tämähän on aisteilla havaittavaa ja näkyväistä, kun 
taas se, mitä sielu itse näkee, on ajatuksella käsitettävää 
ja näkymätöntä. Aitofilosofin sielu uskoo ettei se saa 
vastustaa tätä vapautumista ja pidättyy sen vuoksi ha- 
luista ja himoista, surusta ja pelosta niin hyvin kuin voi, 
sillä se ajattelee että jos antaudumme kiihkeästi himon, 
pelon tai surun valtaan, meitä ci uhkaa vain niin suuri 
paha kuin yleensä otaksutaan tältä taholta uhkaavan, 
esimerkiksi sairaus tai irstaudesta johtuva rahan mene- 
tys, vaan kaikkein suurin, äärimmäinen paha, jota 
voimme joutua kokemaan olematta siitä oikein tietoi- 
sia.» 

»Mikä tuo paha on, Sokrates?» 

»Se, että jokaisen ihmisen sielun kovin iloitessaan 
tai surressaan täytyy samalla otaksua sen, mikä eniten 
antaa siihen aihetta, olevan myös aivan selvää ja totta, 
vaikka ei ensinkään ole niin laita. Onhan se enimmäk- 
seen jotain näkyväistä, eikö niin?» 

»On.» 

»Eikö sielu sellaista kokiessaan ole kaikkein eniten 
ruumiin kahlehtimana?» 

»Kuinka niin?» 

»Koska kaikessa mielihyvässä ja mielipahassa on ta- 
vallaan iskuhaka, jolla se liittää sielun ruumiiseen ja 
tekee sen ruumiin kaltaiseksi, niin että sielu pitää totena 
mitä ruumis sellaiseksi sanoo. Kun näet sielu on täysin 
samaa mieltä ruumiin kanssa ja nauttii samoista asioista 

kuin tämä, sen täytyy nähdäkseni muuttua samanlai- 
seksi ja samantapaiseksi kuin ruumis, siis sellaiseksi, 
ettei se koskaan voi tulla puhtaana Hadeeseen, vaan 
että sc lähtee tästä elämästä yhä vielä ruumiin täyttä- 
mänä, joten se aivan pian joutuu johonkin toiseen ruu- 
miiseen, kasvaa siihen kiinni kuin kylvetty siemen eikä 
siis voi päästä yhtymään jumalalliseen, puhtaaseen ja 
yksimuotoiseen.» 

»Totista totta on puheesi, Sokrates», sanoi Kebes, 

» Juuri siitä syystä ovat oikeat viisautta oppivat sää- 
dyllisiä ja miehuullisia, eivät niistä syistä, joista useim- 
mat luulevat heidän sellaisia olevan. Vai luuletko sinä 
samoin?» 

»En suinkaan.» 

» Ei, vaan filosofin sielu ajattelee mainitsemaani ta- 
paan, antautumatta sellaiseen luuloon, että filosofian 
tehtävänä tosin on se vapauttaa, mutta että se niin 
tapahduttua saa taas antautua kokemaan mielihyvää 
ja mielipahaa, joutuakseen siten jälleen kahleisiin ja 
tekemään päättymätöntä työtä, eräänlaista Penelopen 
kangasta, vain päinvastaisella tavalla, vaan se tyynnyt- 
tää täysin sellaisten tunteiden myrskyn, noudattaa jär- 
jellistä harkintaa, tästä koskaan harhautumatta, ja kat- 
sellessaan sitä, mikä on totta ja jumalallista sekä kaiken 
pelkän luulon yläpuolella olevaa, pitää velvollisuute- 
naan käyttää tätä ravintonansa, elää tämän mukaisesti 
niin kauan kuin elää, ja tietää täältä erotessaan tule- 
vansa sukulaistensa luo ja olevansa vapaa kaikesta in- 
himillisestä pahasta. Kun sielu on tällaista ravintoa 
nauttinut ja näin pyrkinyt, Simmias ja Kebes, sen ei 
tarvitse pelätä että se ruumiista erottuaan hajoaisi, 
joutuisi tuulten lennättämäksi ja kerrassaan tuhoutuisi.» 

Kun Sokrates oli näin puhunut, oltiin kauan vaiti. 
Sokrates itse näytti vaipuneen miettimään mitä oli sa- 
18 — Platon, Viisi dialogia 


274 PLATON 


nottu, samoin useimmat meistä. Vain Kebes ja Simmias 
keskustelivat hetkisen. Sokrates havaitsi sen ja kysyi 
heiltä: » Eikö csitykseni tyydytä teitä? On todella vielä 
aihetta monenlaiseen epäilyyn ja vastaväitteisiin, jos 
tahdotaan asiaa tarkasti tutkia. Jos ajatuksenne ovat 
kääntyneet toisaalle, en sano mitään, mutta jos keskus- 
telette tähän asiaan kohdistuvista epäilyistänne, älkää 
epäröikö lausua ajatuksianne ja esittää tarkasti ehkä 
parempia käsityksiänne sekä vedota minuunkin, jos 
otaksutte pääsevänne paremmin etenemään minun 
kanssani.» 

Simmias vastasi: »Sanon sinulle totuuden, Sokrates. 
Meillä on tosiaankin ollut jo kauan epäilyksiä, ja mc 
olemme yhä yrittäneet saada toisiamme kysymään si- 
nulta jotain; haluaisimme näet hartaasti saada siitä sel- 
koa, mutta pidätymme kysymästä, koska pelkäämme 
ettei se olisi sinulle micleistä tässä nykyisessä murheelli- 
sessa tilassa.» 

Tämän kuultuaan Sokrates hymyili leppoisesti ja 
sanoi: »Oho, Simmias! Kuinka vaikeata minun olisi- 
kaan saada muita ihmisiä vakuuttumaan siitä, etten 
pidä nykyistä kohtaloani onnettomuutena, kun en saa 
teitäkään siitä vakuuttumaan, vaan te pelkäätte minun 
nyt olevan apeamiclisempi kuin olen ollut aikaisemmin. 
Näyttää siltä kuin katsoisitte minut huonommaksi en- 
nustajaksi kuin joutsenet, jotka — muutenkin haluk- 
kaina laulamaan — laulavat eniten ja innokkaimmin 
tuntiessaan kuoleman lähestyvän ja iloitessaan siitä, 
että pääsevät pian sen jumalan luo, jonka palvelijoita 
ne ovat. Koska ihmiset itse pelkäävät kuolemaa, he 
valheellisesti väittävät joutsenenkin valittavan sitä ja 
laulavan suruissaan; he eivät ota huomioon ettei mi- 
kään lintu laula ollessaan nälissään tai viluissaan tai 
kokiessaan muuta mielipahaa, ei satakieli, ei pääsky 

eikä harjalintukaan, joiden sanotaan suruissaan virittä- 
vän valituslauluja. Sitä ne eivät nähdäkseni tee, eivät 
nämä linnut civätkä joutsenet, vaan koska ne minusta 
näyttävät Apollonille kuuluvina ja ennustajan lahjoilla 
varustettuina aavistavan Hadecn onnen, ne tuona päi- 
vänä laulavat ja iloitsevat enemmän kuin koskaan ennen 
eläessään. Minäkin otaksun olevani samanlainen pal- 
velija kuin joutsenet ja samalle jumalalle pyhitetty, 
saaneeni yhtä suuren näkijänlahjan herraltani ja eroa- 
väni tästä elämästä yhtä iloisena kuin ne. Voitte siis 
puhua ja kysyä minulta mitä haluatte, niin kauan kuin 
Atcenan Yhdentoista miehen virkakunta sen sallii.» 

»Hyvin puhut», sanoi Simmias. »Niinpä minäkin 
puolestani lausun mitä epäilen, ja Kebes tässä saa esittää 
mitä puheessani on sellaista, johon hän ei voi yhtyä. 
Ajattelen näistä asioista samoin kuin sinäkin näytät 
ajattelevan: että täysin varman tiedon saavuttaminen 
on tässä elämässä joko mahdotonta tai hyvin vaikeata, 
mutta että olisi toisaalta arkamaista ja miehuutonta 
jättää tarkasti tutkimatta mitä niistä sanotaan, väsy- 
mättä ennen kuin on asiaa perinpohjaisesti tarkastellut. 
Sillä näitä kysymyksiä käsiteltäessä täytyy joko itse 
saada selville miten on todella laita tai, jos se on mah- 
dotonta, omaksua parhain ja vastaansanomattomin inhi- 
millinen todistus ja uskaltautua purjehtimaan läpi elä- 
män sen varassa, kuin lautalla, ellei jonkun onnistu 
tehdä sitä turvallisemmin ja vaarattomammin lujem- 
malla aluksella, nimittäin jumalalliseen innoitukseen 
luottaen. Kysyn siis nyt arkailematta, koska sinä itse 
siihen kehotat, niin ettei minun ole myöhemmin pakko 
moittia itseäni siitä, etten ole nyt lausunut julki mitä 
ajattelen. Kun näet olen pohtinut itse jo Kebeen kanssa 
sitä, mitä tässä on sanottu, se ei näytä minusta täysin 
tyydyttävältä.» 

»Olet ehkä oikeassa, ystäväni», vastasi Sokrates. 
» Mutta sano missä kohden ct katso sitä tyydyttäväksi.» 

» Sikäli», vastasi Simmias, »että samaa voitaisiin sa- 
noa sopusoinnusta, lyyrasta ja sen kiclistä, nimittäin 
että viritetyn lyyran ja sen kiclten yhteissointu on jotain 
näkymätöntä ja aincetonta, ihmeen kaunista ja juma- 
lallista, kun taas lyyra itse ja kielet ovat aistittavia ja 
aineellisia, koostuvia, maisen ja kuolollisen sukuisia. 
Jos nyt joku särkee lyyran tai repii ja leikkaa poikki 
sen kielet, voitaisiin ehkä esittämäni ajatusjuoksun 
pohjalla väittää, ettei tuo harmonia ole hävinnyt vaan 
on välttämättä yhä olemassa. Eihän voitaisi ajatella 
että lyyran ollessa olemassa viclä sitten, kun sen kielet 
on katkaistu, samoin kuin nämä häviäväiset kielet, ju- 
malallisen ja kuolemattoman kaltainen ja tälle sukua 
oleva harmonia olisi tuhoutunut, vieläpä ennen kuin 
se, mikä tässä on kuolevaista, vaan harmonian täytyisi 
yhä olla jotenkin olemassa, ja täytyisihän pikemmin 
lyyran puun ja sen kielten täysin lahota ja mädätä, 
ennen kuin harmonia muuttaisi luontoaan. Otaksun 
että sinä itsekin olet havainnut yleisen käsityksen sie- 
lusta olevan seuraavanlainen: ruumiimme on viritetty 
niin kuin lyyra, sitä pitävät koossa lämmin ja kylmä, 
kuiva ja kostea ja muu sellainen, ja sielumme on erään- 
laista sekoitusta ja harmoniaa kaikista näistä aineksista, 
kun ne on liitetty yhteen oikeassa suhteessa toisiinsa. 
Jos sielumme siis on jonkinlaista harmoniaa, on selvää, 
että ruumiimme liiaksi herpautuessa tai jännittyessä 
tautien tai muun pahan vaikutuksesta, sielun täytyy 
heti tuhoutua, olkoon se miten jumalallinen hyvänsä, 
aivan samoin kuin harmonian muutenkin, sekä sävel- 
taiteessa että kaikissa muissa taiteissa, kun taas aineelli- 
set jäännökset säilyvät vielä kauan, kunnes ne joko pol- 
tetaan tai mätänevät. Ajattele nyt mitä meidän on 

vastattava, jos joku väittää että sielu tällaisiin aineelli- 
siin elementteihin sckoittuneena tuhoutuu ensimmäi- 
senä niin sanotussa kuolemassa?» 

Sokrates tuijotti tapansa mukaan eteensä ja sanoi hy- 
myillen: »Simmias puhuu aivan oikein. Jos siis joku 
teistä on nokkelasanaisempi kuin minä, miksi hän ei 
vastaa? Simmiaan puheeseeni kohdistamat vastaväitteet 
eivät ainakaan ole mitättömiä. Mutta ennen kuin vasta- 
taan, meidän on nähdäkseni kuultava mitä Kebeellä 
on esitettävänä käsitystämme vastaan, niin että saamme 
sillä välin harkita mitä meidän on siihen vastattava. 
Sitten me joko yhdymme heidän käsitykseensä, jos 
heillä näyttää olevan jotain hyväksyttävää sanottavana, 
tai puolustamme omaa käsitystämme. Sano siis, Kebes, 
mikä sinua huolestuttaa ja epäilyttää!» 

»Sanonhan minä», vastasi Kebes. »Minusta näyttää 
siltä kuin asian käsittely olisi yhä samassa pisteessä ja 
kuin siihen voitaisiin kohdistaa samat moitteet kuin 
aikaisemmin. En peruuta päätelmääni, että sielumme 
on ollut olemassa ennen kuin se on tullut tähän ihmis- 
hahmoon, sillä se näyttää minusta tulleen varsin hie- 
nosti ja, jos niin saan sanoa, hyvin riittävästi todiste- 
tuksi. Sitä vastoin ei mielestäni ole tullut riittävästi 
toteen näytetyksi että se vielä kuoltuammekin on jos- 
sain. En katso Simmiaan olevan oikeassa väittäessään 
että sielu ei ole lujempi ja kestävämpi kuin ruumis, sillä 
näissä suhteissa se nähdäkseni on huomattavasti voi- 
tolla. ”Miksi siis? — näin voitaisiin todistuksen katsanto- 
kannalta sanoa — vielä epäilet havaitessasi että ihmi- 
sen kuoltua hänen heikompi osansa on vielä jäljellä? 
Eikö sinusta näytä välttämättömältä, että kestävän osan 
täytyy samanaikaisesti säilyä? Harkitse nyt onko tähän 
kohdistuva vastaväitteeni pätevä. Samoin kuin Sim- 
mias tarvitsen minäkin tässä kuvallista ilmausta. Yhtä. 

hyvin voitaisiin näet jonkun vanhan kankurin kuoltua 
sanoa ettei mies ole mennyt menojaan, vaan on yhä 
olemassa jossakin, ja näyttää todistukseksi michen itse 
kutoma ja käyttämä puku, sillä onhan tämä säilynyt 
eikä tuhoutunut. Ja jos joku ci tätä uskoisi, häncltä 
voitaisiin kysyä kumpi on säilyvämpi, joku ihmissu- 
kuun kuuluva henkilö vai käytetty ja kulunut puku, 
ja jos hänelle vastattaisiin että ensiksi mainittu on siinä 
suhteessa paljon kestävämpi, hän voisi katsoa todiste- 
tuksi että ihminen joka tapauksessa on vielä olemassa, 
koska kestämättömämpikään ei ole tuhoutunut. Niin 
ei mielestäni suinkaan ole laita, Simmias; harkitsehan 
itse mitä sanon. Täytyyhän jokaisen katsoa sen, joka 
niin väittää, puhuvan typcrästi. Sillä tuo kankuri on 
kuluttanut monia sellaisia itse valmistamiansa pukuja 
ja elänyt kauemmin kuin ne; viimeinen niistä on tosin 
säilynyt kauemmin kuin hän, mutta eihän ihminen täl- 
löin ole huonompi eikä heikompi kuin hänen pukunsa. 
Tätä kuvailmausta voidaan nähdäkseni käyttää puhut- 
taessa sielun suhteesta ruumiiseen, ja aivan oikein vol- 
taisiin mielestäni täysin vastaavasti sanoa että sielu on 
säilyvämpi, ruumis heikompi ja pikemmin häviävä; 
mutta siinä tapauksessa olisi myös sanottava että jokai- 
nen sielu kuluttaa useita ruumiita, varsinkin jos se elää 
monia vuosia. Sillä jos ruumis on lakkaamatta hajoamis- 
tilassa ihmisen vielä eläessä ja sielu jatkuvasti korvaa 
kutomalla mitä siitä on kulunut pois, on välttämättä 
pääteltävä että sielulla on kuollessaan vielä viimeinen 
vaatetuksensa ja että tämä on ainoa, jota ennen se tu- 
houtuu; vasta sitten kun sielu on ollut ja mennyt, tulee 
ruumiin heikkous ilmi sen nopeasti hajotessa ja maa- 
tuessa. Tältä näkökannalta siis emme voi varmasti 
luottaa siihen, että sielumme on kuoltuamme yhä jossa- 
ikin. Voidaanhan näet sille, joka yhtyy sinun käsityk- 

seesi, Sokrates, tehdä suurempiakin myönnytyksiä, ei 
ainoastaan, että siclumme ovat olemassa ennen synty- 
määmme, vaan myös, cttei mikään estä ajattelemasta 
että eräät siclut ovat olemassa kuoleman jälkeen, synty- 
vät uudestaan ja taas kuolevat useita kertoja — otaksu- 
taan näet sielun olevan luonnostaan niin luja, että se 
voi kestää lukuisia syntymiä — mutta jos tämä myönnce- 
täänkin, ci silti myönnettäisi lisäksi ettei se näissä mo- 
nissa syntymissä uupuisi ja jossakin kuolemantapauk- 
sessa täysin tuhoutuisi. Mutta tästä kuolemasta ja tästä 
ruumiin hajoamisesta, joka johtaa sielun tuhoutumi- 
seen, voitaisiin sanoa cttei kenelläkään ole siitä tietoa, 
koska kukaan meistä ci pysty sitä havaitsemaan. Jos 
siis on näin laita, ei kukaan voi itseään ymmärtämättö- 
myydestä syyttämättä odottaa kuolemaa tämän jälkei- 
seen elämään luottaen, ellei hän kykene todistamaan 
että sielu on ehdottomasti kuolematon ja tuhoutuma- 
ton. Jos tämä on mahdotonta, täytyy jokaisen kuole- 
maisillaan olevan olla huolissaan sielunsa puolesta, 
pelätä että se nyt ruumiista erotessaan täysin tuhou- 
tuu» 

Tämän kuultuamme me kaikki olimme pahoilla mie- 
lin, kuten jälkeenpäin toisillemme tunnustimme, koska 
edellinen esitys oli saanut meidät varmasti vakuuttu- 
maan, kun taas nyt näytti siltä kuin olisimme jälleen 
tulleet levottomiksi ja alkaneet epäillä sekä aikaisem- 
min kuulemiamme perusteita että sitä, mitä nyt seu- 
raisi; epäilimme näet kelpaisimmeko näitä asioita ol- 
kein arvostelemaan ja voitaisiinko tällaisia kysymyksiä 
yleensäkään varmasti ratkaista. 

EKHEKRATES: Jumalien nimessä, Faidon, sen annan 
teille kernaasti anteeksi. Sillä kuultuani mitä sanot 
minunkin tekee mieli kysyä itseltäni: Mihin puheeseen 
meidän tulee luottaa? Onhan Sokrateen puhe, joka 

meistä tuntuu hyvin vakuuttavalta, nyt mencttänyt 
todistavan voimansa. Sillä minun mieleeni vaikuttaa 
ihmeen vakuuttavasti nyt kuten aina se väite, että sic- 
lumme on jonkinlaista harmoniaa, ja kun se tässä lau- 
suttiin, sc tavallaan muistutti minua siitä, että olen itse- 
kin jo aikaisemmin niin ajatellut. Haluan siis hartaasti 
kuulla jotain toista, tavallaan asiaa alusta alkaen 
uudelleen käsittelevää todistusta tullakseni vakuuttu- 
necksi siitä, ettei sielu kuole ihmisen kuollessa. Kerro 
siis, Zeuksen nimessä, miten Sokrates kehitteli ajatus- 
tansa ja osoittiko hän olevansa, samoin kuin sanot tei- 
dän olleen, pahoilla mielin, vai ryhtyikö hän aivan rau- 
hallisesti tukemaan väitettänsä. Puolustiko hän sitä 
riittävästi vai vaillinaisesti? Kerro meille kaikki tämä 
niin tarkasti kuin suinkin mahdollista. 

FAIDON: Totisesti, Ekhekrates, olen monesti ihaillut 
Sokratesta, mutta hän ci ole koskaan tehnyt minuun niin 
voimakasta vaikutusta kuin tällä kertaa. Eihän ole mi- 
tenkään merkillistä, että hän osasi jotain vastata, mutta 
minä ihailin häntä ensinnäkin siksi, että hän suostui 
kuuntelemaan nuorten miesten puhetta niin ystävälli- 
sesti, hyväntahtoisesti ja leppoisasti, ja sitten, että hän 
niin selvästi havaitsi, kuinka masentavasti tuo puhe 
oli meihin vaikuttanut, ja että hän niin oivallisesti mei- 
dät lohdutti ja kutsui meidät takaisin kuin pakolaiset 
ja voitetut, kehotti meitä seuraamaan itseänsä ja osallis- 
tumaan edelleen kysymyksen pohtimiseen hänen kans- 
saan. 

EKHEKRATES: Miten hän sen teki? 

FAIDON: Kerron sen. Istuin sattumalta hänen oikealla 
puolellaan vuoteen vieressä matalalla jakkaralla, ja hän 
istui minua paljon ylempänä. Hän siveli nyt päätäni, 
tarttui lujasti niskatukkaani — hänellä oli muutenkin 
tapana leikkiä hiuksillani — ja sanoi: »Huomenna, 

Faidon, sinä siis annat leikata pois tämän kauniin 
tukkasi.» 

» Todennäköisesti, Sokrates», vastasin. 

»Et suinkaan, jos tottelet minua», hän sanoi. 

» Kuinka niin?» kysyin. 

»Jo tänään», sanoi Sokrates, »leikkaamme tukkamme, 
minä ja sinä, jos todistuksemme on henkihieverissä em- 
mekä enää pysty sitä cloon palauttamaan. Ja jos todis- 
tus jättäisi minut pulaan, minä sinun sijassasi vannoisin 
argoslaisten tavalla etten antaisi tukkani kasvaa ennen 
kuin ryhtyisin taas taistelemaan ja kumoaisin Sim- 
miaan ja Kebeen väitteet.» 

» Mutta eihän Herakleskaan pysty taistelemaan kahta 
vastaan», sanoin. 

»Huuda avuksesi minut, Iolaoksenasi, päivän vielä 
kestäessä.» 

»Huudan siis sinut avukseni, en Herakleena, vaan 
Herakleen Iolaoksena.» 

» Ei sillä väliä», hän sanoi. »Mutta varokaamme ensin 
ettemme joudu kokemaan jotain pahaa.» 

» Mitä?» kysyin. 

»Ettei meistä tule järjenvihaajia», hän vastasi, »niin 
kuin eräistä tulee ihmisvihaajia. Sillä mitään pahempaa 
ei kukaan voi joutua kokemaan kuin että hänestä tulee 
järjenvihaaja. Tämä, misologia, syntyy aivan samoin 
kuin ihmisviha, misantropia. Ihmisvihan valtaan näet 
joudutaan vähitellen siitä syystä, että harkitsematta 
osoitetaan liiallista luottamusta jollekin henkilölle, otak- 
sutaan tämän olevan täysin totuudellinen, rehellinen 
ja luotettava, mutta havaitaan aivan pian että hän on 
kunnoton ja epäluotettava, ja jossakin toisessa tapauk- 
sessä käy samoin. Kun tapahtuu näin useasti ja erityi- 
sesti silloin, kun ovat kyseessä henkilöt, joita on pitänyt 
uskotuimpina ja parhaina ystävinään, niin alkaa siten 

monesti pettyneenä vihata kaikkia ihmisiä eikä havaitse 
enää kenessäkään olevan mitään hyvää. Vai ctkö ole 
huomannut näin tapahtuvan?» 

» Olen tictysti», vastasin. 

» Eikö se ole häpeällistä», hän jatkoi, »ja cikö tämä 
ilmeisesti johdu siitä, että tällaisissa tapauksissa yrite- 
tään seurustella ihmisten kanssa vailla varmaa ihmis- 
tuntemusta? Jos seurusteltaisiin heidän kanssaan ihmis- 
tuntijana, oivallettaisiin miten on todella laita, nimit- 
täin että erittäin kunnollisia on aniharvoja, keskinker- 
taisia sitä vastoin hyvin paljon.» 

» Kuinka niin?» kysyin. 

»Aivan samoin», hän vastasi, »kuin on harvinaisen 
kookkaita ja harvinaisen pieniä. Eikö sinunkin mieles- 
täsi satu erittäin harvoin, että tapaamme jonkun tavatto- 
man ison tai pienen ihmisen, koiran tai mitä muuta ta- 
hansa? Tai erittäin nopean tai hitaan, ruman tai kau- 
niin, valkoisen tai mustan? Vai etkö ole havainnut että 
kaikissa tällaisissa tapauksissa äärimmäisyydet ovat 
harvinaisia ja että niitä on vain vähän, kun taas kes- 
kinkertaiset ovat tavallisia ja niitä on hyvin paljon?» 

»Olen kyllä», vastasin. - 

» Etkö siis luule», hän sanoi, »että jos järjestettäisiin 
kilpailu, silloinkin vain aniharvat tulisivat ensimmäi- 
siksi?» 

» Todennäköisesti», vastasin. 

» Juuri niin», hän sanoi. »Mutta puheiden ja ihmis- 
ten välinen yhtäläisyys ei olekaan tässä — sinä johdit 
minut kysymykselläsi harhaan — vaan siinä, että joku, 
jolla ei ole asiaan kuuluvaa kokemusta voidakseen 
puheita arvostella, ensin ehdottomasti pitää jotakin 
puhetta totena ja vähän myöhemmin katsoo sen päte- 
mättömäksi, kuten se joskus onkin, joskus taas ei ole; 
ja niin käy sitten toisessa ja kolmannessa tapauksessa. 

Varsinkin tiedät näin käyvän niiden, jotka ottavat 
kiistapuheiden pitämisen ammatikseen, tiedät että hc 
viimein luulevat olevansa kaikkia muita viisaampia ja 
yksin oivaltaneensa cttci asioissa eikä puheissa ole mi- 
tään varmaa ja luotettavaa, vaan että kaikki, mitä 
maailmassa on, lakkaamatta virtaa ylös ja alas kuin 
Euripoksessa, pysymättä hetkeäkään samanlaisena.» 

»Olet aivan oikeassa», vastasin. 

» Eikö siis, Faidon, olisi kovin valitettavaa, jos siitä 
huolimatta, että on olemassa tosi, varma ja ymmärryk- 
sen vahvistama puhc, joku henkilö, kuultuaan sellaisia 
puheita, jotka milloin näyttävät tosilta, milloin taas el- 
vät, sen sijaan, että syyttäisi itseänsä ja puuttuvaa 
asiantuntemustansa, viimein syyllisyydestään vapau- 
tuakseen vihoissaan syyttäisi puheita, vihaisi sitten ja 
solvaisi näitä kaiken ikänsä ja tahtoisi siten evätä itsel- 
tään totuuden ja tiedon tosioievaisesta?» 

»Zeuksen nimessä», vastasin, »se olisi kovin valitetta- 
vaa.» 

»Varokaamme siis ensinnäkin väärää otaksumaa, et- 
tei puheissa muka ole mitään tervettä järkeä, älkäämme 
päästäkö sitä ajatusta sieluumme, vaan ajatelkaamme 
ennemmin ettemme itse ole vielä täysin tervejärkisiä, 
mutta pyrimme miehuullisesti sellaisiksi tulemaan, sinä 
ja nämä muut koko myöhempää elämäänne, minä kuo- 
lemaa varten. Minä näet melkein pelkään etten juuri 
nyt osoittaudu aitofilosofiksi, vaan riidanhaluiseksi ku- 
ten aivan tavalliset kiistelijät. Kun näet nämä ovat eri 
mieltä jostakin, he eivät välitä siitä, miten asian laita 
todella on, vaan pyrkivät ennen muuta siihen, että 
saisivat läsnä olevat vakuuttuneiksi omista väitteistään. 
Katson juuri nyt eroavani heistä vain sikäli, etten yritä 
saada puhettani näyttämään läsnä olevista todelta — 
tämä on minusta ainakin pelkkä sivuseikka — vaan 

yritän saada sen näyttämään itsestäni täysin todcelta. 
Ajattelen näin, rakas ystäväni — ja tästä sinä havaitsct 
epäitsekkyyteni —: jos se, mitä sanon, on totta, on 
hyvä siitä vakuuttua, jos taas kuolleella ci ole mitään 
odotettavaa, en ainakaan vaivaa läsnä olevia valituk- 
sillani näinä viimeisinä hetkinä ennen kuolemaa. Kauan 
minun ci enää tarvitse olla tictämättömyydessä, mikä 
olisikin onnetonta, vaan vapaudun siitä aivan pian. 
Näin valmistautuneena, Simmias ja Kebés, ryhdyn asiaa 
tutkimaan. Jos haluatte noudattaa ncuvoani, välittä- 
kää vähän Sokrateesta, mutta pitäkää sitä enemmän 
silmällä totuutta. Jos siis sanon jotain, mikä teistä 
näyttää todclta, hyväksykää se, jos en, väittäkää vastaan 
niin hyvin kuin voitte ja varokaa tarkasti etten minä 
innoissani petä sekä itscäni että teitä ja pois lähtiessäni 
jätä teihin pistintäni kuin mehiläinen. 

On aloitettava», hän jatkoi. »Ennen muuta muistutta- 
kaa minulle mitä olette väittäneet, jos en näytä sitä 
muistavan. Simmias luullakseni otaksuu ja pelkää että 
sielu, vaikka se on jumalallisempi ja kauniimpi kuin 
ruumis, tuhoutuu ennen tätä, koska sc on jonkinlaista 
harmoniaa. Kebes taas näyttää minusta myöntävän että 
sielu on säilyvämpi kuin ruumis, mutta hänen mieles- 
tään ei ole epätodennäköistä, että sielu, täällä eri ker- 
toja elettyään ja useita ruumiita loppuun kulutettuaan, 
viimeisestä ruumiista erotessaan itsekin tuhoutuu. Kuo- 
lema olisi silloin juuri sielun tuhoutumista, koska ruu- 
miin tuhoutuminen ci koskaan lakkaa. Eikö meidän, 
Simmias ja Kebes, ole tutkittava nyt juuri tätä?» 

Molemmat myönsivät tämän. 

»Hylkäättekö kaikki aikaisemmat väitteeni», hän 
kysyi, »vai ainoastaan eräät, ette toisia?» 

»Eräät niistä, emme toisia», he vastasivat. 

» Mitä siis sanotte todistuksesta, jonka mukaan oppi- 

minen on mieleenpalautumista ja että näin ajatellen 
sielumme on täytynyt olla olemassa ennen kuin se on 
kahlehdittu ruumiiseen?» 

»Minä puolestani», vastasi Kcbes, »vakuutuin siitä 
silloin heti täydellisesti, enkä ole varma mistään muusta 
niin lujasti kuin tästä todistuksesta.» 

»Samoin on minun laitani», sanoi Simmias, »ja kovin 
minua kummastuttaisi, jos milloinkaan ajattelisin toi- 
sin.» 

»Mutta onhan sinun, thebalainen ystäväni, pakko 
ajatella toisin, jos olet yhä sitä mieltä, että harmonia 
on jotain koostunutta ja cttä sielu on aineellisiin ruu- 
miin osiin virittynyttä harmoniaa. Ethän voine hyväk- 
syä sellaista käsitystä, että harmonia olisi syntynyt jo 
ennen kuin olivat olemassa nuo osat, jotka virittyvät 
soinnuksi. Vai kuinka?» 

»En tietenkään, Sokrates», vastasi Simmias. 

»Etkö nyt huomaa, Simmias, että väitit juuri niin 
sanoessasi toisaalta että sielu on jo olemassa ennen kuin 
se tulee ihmisen hahmoon ja ruumiiseen, ja toisaalta 
että se koostuu aineksista, joita ei ole vielä olemassa? 
Onhan harmonia jotain aivan toista kuin se, mihin 
sinä sitä vertaat, sillä ensin syntyvät lyyra ja sen kielet 
sekä yhteen sointumattomat sävelet ja vasta viimeisenä 
harmonia, joka myös ensimmäisenä häviää. Miten 
tämä puhe nyt sointuu yhteen tuon toisen kanssa?» 

»Ei mitenkään, Sokrates», vastasi Simmias. 

»Täytyisihän toki puheen harmoniasta olla harmoni- 
semmin yhteen sointuvaa kuin minkään muun.» 

»Pitäisi niinkin», vastasi Simmias. 

yTässä ei siis voi olla puhetta yhteensointumisesta. 
Harkitse nyt kumman väitteen valitset, senkö, että 
tieto on mieleenpalautumista, vai sen, että sielu on 
harmoniaa.» 

»Paljon mieluummin edellisen, Sokrates», sanoi Sim- 
mias. » Jälkimmäisen olen omaksunut todistuksetta, vain 
siksi, että se oli minusta jotenkin todennäköinen ja tun- 
tui miellyttävältä, niin kuin useimmista muistakin ih- 
misistä. Tiedänhän minä että pelkkään todennäköi- 
syyteen perustuvat todistukset ovat pettäviä ja voivat 
helposti johtaa harhaan, ellei osaa olla varuillaan, sekä 
geometriassa cttä kaikissa muissakin tieteissä. Micleen- 
muistumista ja tietoa koskeva väite taas lepäsi pätevillä 
perusteilla. Sillä sanottiinhan meille että sielun ole- 
massaolon, ennen kuin se tulee ruumiiseen, takaa var- 
masti sen käsitys tuosta olevaisesta, jota sanomme tosi- 
olevaiseksi. Olen vakuuttunut siitä, että olen omaksu- 
nut tämän käsityksen ehdottomasti oikeilla perusteilla. 
Näistä syistä en siis nähtävästi saa itse väittää enkä 
hyväksyä kenenkään toisen väitettä, että sielu on harmo- 
niaa.» . 

»Mitä nyt arvelet tästä, Simmias? Otaksutko harmo- 
nian tai jonkin muun osista koostuneen voivan suhtau- 
tua toisin kuin ne osat, joista se on koostunut?» 

»En suinkaan.» 

»Etkä käsittääkseni liioin otaksu sen voivan vaikut- 
taa tai kokea muuta kuin mitä ne vaikuttavat tai koke- 
vat?» . 

Simmias myönsi sen. i 

»Harmonia ei siis voi käydä edellä ja johtaa sitä, mistä 
se on koostunut, vaan sen täytyy olla johdettavana.» 

Tämänkin Simmias hyväksyi. 

»Ei siis ole ensinkään ajateltavissa, että harmonia 
liikkuisi tai kaikuisi aivan toisin kuin sen omat osat tai 
olisi muutenkaan ristiriidassa niiden kanssa.» 

»Ei tietenkään.» 

»Entä sitten? Eikö harmonia ole aina harmoniaa 
sikäli kuin se on soinnutettua?» 

» Tätä en ymmärrä», sanoi Simmias. 

» Eikö sc, kun se on paremmin ja täydellisemmin soin- 
nutcttu, jos tämä yleensä on mahdollista, olisi enemmän 
ja täydellisemmin harmoniaa, heikommin ja epätäy- 
dellisemmin soinnutettuna taas vähempää ja heikom- 
paa harmoniaa?» 

» Varmasti.» 

» Päteckö tämä siclustakin: että toinen sielu on vähää- 
kään täydellisemmin sielu kuin jokin toinen, enemmän 
ja paremmin tai vähemmän ja huonommin kuin toi- 
nen?» 

»Ei mitenkään», sanoi Simmias. 

»Pidä nyt varasi, Zeuksen nimessä. Sanotaanhan toi- 
sesta sielusta että siinä on järkeä ja hyvettä, toisesta sitä 
vastoin cttä sc on järjetön ja paheellinen, siis paha? Ja 
onhan oikein niin sanoa?» 

»On.» 

»Mutta ne, jotka sanovat sielun olevan harmoniaa, 
miten he nimittävät tätä, mitä sieluissa on, hyvettä ja 
pahetta? Jonkinlaiseksi toisenlaiseksi sopu- ja epäsoin- 
tuisuudcksiko? Ja otaksuvatko he cttä toinen näistä, 
hyvä sielu, on soinnutettu ja että harmoniassa on vielä 
toinen harmonia, kun taas toinen, paha sielu, on soin- 
nuttamaton eikä siinä ole toista harmoniaa?» 

»Minä en osaa sanoa tästä mitään», vastasi Simmias; 
»mutta ne, jotka niin otaksuvat, sanoisivat varmaan jo- 
tain sellaista.» 

»Olimmehan me tässä äsken jo yhtä mieltä siitä, ettei 
sielu ole sieluna enemmän eikä vähemmän sielu kuin 
jokin toinen, ja merkitseehän näin hyväksymämme 
väite, ettei toinen harmonia .ole enemmän, ei täydelli- 
semmin eikä vajavammin harmoniaa kuin jokin toinen 
harmonia. Eikö niin?» : 

» Tietysti.» 

»Ja ettei harmonia, joka ci ole enemmän cikä vähem- 
män harmoniaa kuin toinen, myöskään ole enemmän 
tai vähemmän soinnutettu? Niinkö?» 

» Niin.» 


»Entä onko sc, mikä ci ole enemmän eikä vähemmän 
soinnutettua, enemmän tai vähemmän osallisena harmo- 
niassa vai yhtä paljon?» 

» Yhtä paljon.» 

»Koska siis toinen sielu ei ole enemmän eikä vähem- 
män sielu kuin jokin toinen, niin eihän se ole myöskään 
enemmän tai vähemmän harmoninen?» 

»Ei suinkaan.» 

»Jos näin on, se ei siis voi olla enemmän eikä vähem- 
män osallinen disharmoniassa eikä harmoniassa?» 

» Ei.» 

»Ja jos tämä on totta, voiko toinen sielu olla täydelli- 
semmin osallinen paheessa tai hyveessä kuin toinen, jos 
pahe on disharmoniaa, hyve harmoniaa?» 

»Ei voi.» 

» Eihän silloin toinen sielu oikeastaan voi olla enem- 
män paheessa kuin toinen, jos kerran sielu on harmo- 
niaa. Sillä jos harmonia on täysin harmoniaa, se ei 
voine koskaan olla osallisena paheessa?» 

»Ei, sehän on mahdotonta.» 


»Ei siis myöskään sielu, joka on täysin sielu, osalli- 
sena paheessa?» 

»Ei, miten se olisikaan mahdollista sen perusteella, 
mitä on sanottu?» 

» Tämän ajatusjuoksun mukaan olisivat siis kaikkien 
elävien olentojen sielut yhtä hyviä, jos kerran kaikki 
sielut ovat luonnostaan samaa, nimittäin sieluja.» 


»Siltä minusta näyttää, Sokrates.» 
»Näyttääkö tämä väite sinusta siis oikealta ja oletko 

sitä mieltä, että joudutaan näin päättelemään, jos olisi 
oikein otaksua että sielu on harmoniaa?» 

»Ei ensinkään.» 

»Entä sitten?» jatkoi Sokrates. »Otaksutko että kai- 
kesta, mitä ihminen on, mikään muu hallitsee kuin 
sielu, varsinkin jos tämä on järjellinen?» 

»En suinkaan.» 

»Hallitseeko sielu siten, että se taipuu noudattamaan 
aistillisia viettejä, vai siten, että se niitä vastustaa? Tar- 
koitukseni on sanoa että jos ruumiissa on esimerkiksi 
kuumeen tai janon tunnetta, sielu voi pakottaa sen ole- 
maan juomatta, tai sen ollessa nälkäinen olemaan syö- 
mättä, ja emmekö näe lukemattomissa muissakin ta- 
pauksissa sielun vastustavan ruumiin pyyteitä?» 

» Epäilemättä.» 

»Mutta emmekö vähän aikaa sitten todenneet yksi- 
mielisesti ettei sielu harmoniana voi koskaan soida muu- 
ten kuin perusosiensa jännitysten, höltymisten, väräh- 
dysten ja muiden tilojen mukaisesti, vaan että sen täy- 
tyy noudattaa näitä eikä koskaan itse olla johtajana?» 

»Sen me totesimme; täytyyhän meidän se myöntää.» 

» Entä nyt? Eikö näytäkin siltä kuin sielu päinvastoin 
vallitsisi kaikkea sitä, mistä sen otaksutaan koostuneen? 
Eikö sielu miltei joka suhteessa koko elämän ajan vas- 
tusta ja vallitse ruumista kaikin tavoin, milloin pitäen 
sitä ankarasti ja kipua tuottaen kurissa voimistelun ja 
lääkintätaidon sääntöjen mukaisesti, milloin lempeäm- 
min, vastustaen ruumiin himoa, vihaa ja pelkoa, joskus 
uhaten, joskus varoittaen, niitä puhutellen, ikään kuin 
olisi kysymyksessä jokin muu kuin se itse? Suunnilleen 
niin kuin Homeros esittää asian Odysseiassa sanoessaan 
Odysseuksesta: 


Rintaans* urho jo löi, sydämelleen hilliten haastoi: 
Kestäös vain sydän! Sait katalampiakin sinä kestää. 
19 — Platon, Viisi dialogia 

Luuletko hänen näin runoilleen vakuuttuneena siitä, 
että siclu on harmoniaa ja suostuu ruumiin viettien 
johdettavaksi, eikä sellainen, että se itse näitä johtaa ja 
vallitsee ollen jotain paljon jumalallisempaa kuin se, 
mitä voidaan verrata harmoniaan?» 

»Zeuksen nimessä, Sokrates, minusta näyttää, että 
olet oikeassa.» 

»Ei siis, rakas ystäväni, voi olla oikein, että sielun 
sanotaan olevan harmoniaa; jos niin sanoisimme, jou- 
tuisimme ristiriitaan sekä jumalallisen Homeroksen että 
oman itsemme kanssa.» 

» Niin on laita», sanoi Simmias. 

»Hyvän, jatkoi Sokrates. »Thebalaisen Harmonian 
asia näyttää minusta tulleen tyydyttävään päätökseen 
sovinnollisella tavalla. Mutta miten on nyt, ystäväni 
Kebes, Kadmoksen asian laita? Miten saatamme sen 
sovinnolliseen päätökseen ja millä todistelulla?» 

»Sen sinä varmaan itse keksit», vastasi Kebes. »Aina- 
kin se, mitä äsken puhuit harmoniaa vastaan, tuotti mi- 
nulle ihmeellisen yllätyksen. Kun näet Simmias esitti 
vastaväitteitänsä, minusta näytti kerrassaan mahdotto- 
malta niitä kumota. Hämmästyin. siis kovin, kun hän 
ei kyennyt torjumaan todistuksesi ensirynnäkköäkään. 
En siis ihmettelisi, jos Kadmoksen vastaväitteen kävisi 
samoin.» 

»Hyvä ystävä», sanoi Sokrates, »vältä suuria sanoja, 
ettei ilkeä Kateus heti kumoaisi suoritettavaa todistusta. 
Mutta jääköön se jumalan huomaan; me ryhdymme nyt 
Homeroksen sankarien tavalla ryntäämään ja koettele- 
maan väitteittesi kestävyyttä. Pääasia, johon tähtäät, 
on seuraava. Sinä vaadit todistettavaksi, että sielumme 
on häviämätön ja kuolematon, niin ettei tarvitse katsoa 
harkitsemattomaksi ja typeräksi rohkeudeksi, jos filo- 
sofi kuoleman lähestyessä on peloton ja uskoo olevansa 

kuoleman jälkeen uudessa olotilassaan paljon onnelli- 
sempi kuin jos hän täällä eläessään olisi omistanut ai- 
kansa jollekin muulle. Kun todistetaan että sielumme 
on jotain voimakasta ja jumalallista ja että se on ollut 
olemassa jo ennen kuin olemme ihmisiksi syntyneet, 
tämä, kuten sanot, voi olla totta, mutta ei silti todista 
sielun kuolemattomuutta, vaan ainoastaan sen, että 
sielu on jotain kauan kestävää, on elänyt jossakin ra- 
jattoman pitkän ajan, paljon tietänyt ja tehnyt. Sielu 
ei silti ole kuolematon, vaan juuri sen tulo ihmisruu- 
miiseen on sen tuhoutumisen alkua, jonkinlaista sai- 
rautta. Vaivalloisesti se sitten elää tämän elämän ajan 
ja tuhoutuu viimein siinä, mitä sanotaan kuolemaksi. 
Sanot olevan yleiseen kuolemanpelkoon nähden yhden- 
tekevää, tuleeko sielu ruumiiseen kerran tai useita ker- 
toja, koska jokaisen, joka ci tiedä eikä pysty todistamaan 
että sielu on kuolematon, täytyy pelätä, ellei hän ole 
typerä. Suunnilleen tällaiset ovat nähdäkseni väitteesi, 
Kebes, ja minä toistan ne tahallani näin yksityiskohtai- 
sesti, ettei meiltä jäisi mitään huomioon ottamatta ja 
että sinä, jos haluat, voit jotain lisätä tai ottaa pois.» 

» Minulla ei ole tällä erää mitään lisättävää eikä 
poistettavaa; olet esittänyt oikein väitteeni», sanoi Ke- 
bes. 

Sokrates oli nyt vaiti pitkän tovin, ajatuksiinsa vaipu- 
neena. Sitten hän sanoi: »Et vaadikaan vähän, Kebes, 
sillä meidän on nyt tutkittava tarkasti syntymisen ja 
häviämisen syy. Jos haluat, kerron sinulle mitä olen 
itse saanut kokea pohtiessani tätä kysymystä; jos si- 
nusta näyttää puheessani olevan jotain otollista, voit 
käyttää sitä tukeaksesi omia väitteitäsi.» 

»Sen teen, varmasti», sanoi Kebes. 

» Kuule siis mitä minulla on kerrottavana. Nuorella 
iälläni, Kebes, minua kiinnosti rajattomasti sellainen 

viisaus, jota sanotaan luonnonticteeksi, sillä minusta 
näytti suurenmoiselta saada tietää kaikkien olioiden 
syyt: miksi ne syntyvät, miksi häviävät ja miksi ovat 
olemassa. Minä mictin uscin sinne ja tänne yrittäen 
saada selkoa seuraavanlaisista asioista : syntyvätkö clolli- 
set olennot, kuten jotkut väittävät, kun lämmin ja kylmä 
joutuvat mätänemistilaan; verikö vaikuttaa sen, että 
ajattelemme, vai ilma tai tuli, vai eikö mikään näistä, 
vaan saavatko aivot aikaan kuulon, näön ja hajuaistin 
havainnot, joista sitten syntyy muisti ja mieltäminen, 
näistä taas, niiden vakiinnuttua, tieto. Mutta kun sit- 
ten tarkastelin myös näiden häviäväisyyttä sekä taivaan 
ja maan ilmiöitä, havaitsin viimein olevani aivan pysty- 
mätön noudattamaan tätä katsomustapaa. Mainitsen 
sinulle riittävän esimerkin. Sellaisissakin asioissa, jotka 
olin oman ja toistenkin otaksuman mukaan selvästi 
tiennyt, tämä katsomustapa sokaisi minut siinä määrin, 
että en tiennyt enää sitäkään, minkä olin aikaisemmin 
luullut tietäväni, muun muassa syytä siihen, että ihmi- 
nen kasvaa. Ennen olin luullut kaikkien tietävän että se 
johtui syömisestä ja juomisesta. Otaksuin näet että ravin- 
toaineet liittävät lihaa lihaan, luuta luuhun ja samoin 
kaikkea muuta yhtäläiseen aineeseen, ja että pieni määrä 
vähitellen suurenee ja pieni ihminen kasvaa. Niin minä 
silloin otaksuin. Enkö mielestäsi tehnyt oikein?» 

» Kyllä minun nähdäkseni», vastasi Kebes. 

»Harkitse nyt vielä seuraavaa. Katsoin olevani oi- 
keassa, kun otaksuin cttä suurempi ihminen pienem- 
män vieressä seisoessaan oli päätänsä pitempi ja samoin 
hevonen toisen hevosen rinnalla. Ja vielä selvempi esi- 
merkki: kymmenen näytti minusta olevan enemmän 
kuin kahdeksan siitä syystä, että siihen liittyy kaksi, 
ja kaksi jalkaa suurempi kuin yksi jalka, koska se on 
puoltansa suurempi.» 

»Mita nyt siitä ajattelet?» kysyi Kebes. 

»En totisesti luule tietäväni mitään tällaisten asioi- 
den syystä, koska en ole cdes selvillä siitä, muuttuuko 
siinä tapauksessa, että yksi lisätään yhteen, sc yksi, 
johon toinen lisätään, kahdeksi, vai ovatko lisätty ja 
sc, johon lisätään, muuttuneet kahdeksi siitä syystä, että 
toinen on lisätty toiseen. En näet käsitä mitä tässä ta- 
pahtuu: kun molemmat olivat erillään toisistaan, kum- 
pikin niistä oli yksi, mutta kun ne lähestyivät toisiaan, 
tämä niiden lähestyminen ja yhtyminen muka oli syynä 
siihen, että niistä tuli kaksi. En voi liioin vakuuttua 
siitä, että kun yksi halkaistaan, tämä halkaiseminen on 
syynä siihen, että on tullut kaksi, sillä onhan kahdeksi 
tulemisen syy tässä aivan päinvastainen; edellisessä 
tapauksessa sc, että ne viedään lähelle toisiaan ja toinen 
liitetään toiseen, tässä taas se, että ne loitonnetaan ja 
erotetaan toisistaan. Yhtä vähän voin tämän tutkimus- 
menctclmän avulla vakuuttua edes siitä, miksi syntyy 
yksi ja yleensäkään siitä, miksi jotain syntyy, häviää tai 
on olemassa. Kyhään siis mieluummin itselleni oman 
menetelmän, tulipa siitä sitten millainen hyvänsä, sillä 
tuota toista menetelmää en voi mitenkään hyväksyä. 

Mutta kuullessani kerran luettavan kirjaa, jota sa- 
nottiin Anaksagoraan tekemäksi ja jossa kuulin väi- 
tettävän, että järki ohjaa kaikkea ja on kaiken syynä, 
minä iloitsin tästä selityksestä ja minusta näytti olevan 
aivan oikein väittää, että järki on syynä kaikkeen. Ajat- 
telin näet että jos niin on, juuri järki todella kaiken jär- 
jestää ja panee kaiken oikealle paikalleen. Jos siis tah- 
too löytää minkä tahansa asian syyn, miten mikin olio 
syntyy tai häviää tai on olemassa, täytyy saada selville 
miten se voi parhaiten olla olemassa, parhaiten olla 
vaikutuksen alaisena ja itse vaikuttaa. Tämän periaat- 
teen mukaan olisi siis ihmisen sekä itseensä että kaik- 

keen muuhun nähden pidettävä silmällä vain sitä, mikä 
on parasta ja hyödyllisintä. Täytyyhän hänellä siten 
olla tieto myös huonommasta, koska tieto näistä molem- 
mista on samaa tietoa. Näin minä ajattelin iloiten siitä, 
että olin löytänyt mieleiseni opettajan, Anaksagoraan, 
joka osaisi opettaa minulle kaikkien olevaisten syyt, ja 
toivoin hänen ennen muuta sanovan minulle onko Maa 
litteä vai pyöreä ja sitten osoittavan syyn, miksi niin 
tai näin täytyy välttämättä olla, tehden lähemmin sel- 
koa siitä, mikä tässä tapauksessa on parempaa, ja todis- 
taen että tämä tai tuo muoto on toista parempi. Ja jos 
hän sanoisi Maan sijaitsevan maailman keskipisteessä, 
hänen olisi osoitettava että sen on parempi sijaita juuri 
siinä kuin missään muualla. Ja jos hän tämän minulle 
todistaisi, olisin tyytyväinen, eikä minun tarvitsisi enää 
minkäänlaista muuta syytä etsiä. Olin niin ikään val- 
mis samalla tavalla ottamaan häncltä vastaan tietoa 
auringosta, samoin kuusta ja muista tähdistä, niiden 
nopeudesta suhteessa toisiinsa, niiden kiertokulusta ja 
muista vaihteluista sekä siitä, onko jokaisen niistä pa- 
rempi vaikuttaa ja olla vaikutuksen alaisena niin kuin 
todella tapahtuu, vai toisin. En näet ollut voinut aja- 
tella että hän ensin väittäisi järjen tämän kaiken järjes- 
täneen ja sitten esittäisi vielä jonkin muun syyn kuin 
sen, että kaiken on parasta olla sellainen kuin se on. 
Otaksuin siis että hän mainitessaan jokaisen asian ja 
kaikkienkin syyn samalla tarkemmin selvittäisi mikä 
on kullekin parasta ja kaikille yhteisesti hyödyllisintä. 
En olisi mistään hinnasta halunnut luopua näistä toi- 
veistani, vaan otin intoa täynnä esille hänen teoksensa 
ja luin ne niin nopeasti kuin voin saadakseni niin pian 
kuin mahdollista tietää mitä tuo paras ja huonompi oli. 
Tällaisen ihmeen minä toivoin saavani kokea, ystä- 
väni. Kuinka suuri olikaan sitten pettymys, kun kirjaa 

edelleen lukiessani havaitsin ettei tuo mies todisteluis- 
saan ensinkään käyttänyt järkeä eikä esittänyt minkään- 
laisia olioiden järjestyksen perusteita, vaan etsi alku- 
syytä ilmasta, eetteristä, vedestä ja muusta asiaan 
kuulumattomasta. Anaksagoras näytti minusta menet- 
televän kuin henkilö, joka ensin väittäisi Sokrateen teke- 
vän kaiken, mitä hän tekee, järjellisesti, mutta sitten, 
yrittäessään osoittaa eri tekojeni syyt, selittäisi minun 
nyt istuvan tässä siitä syystä, että ruumiini on koostu- 
nut luista ja jänteistä, että luut ovat lujia ja nivelillä 
toisiinsa liittyviä, kun taas lihan ja ihon ohella luita 
ympäröivät jänteet voidaan jännittää ja höllentää; 
kun siis luut liikkuvat vapaasti nivelissään, minä voin 
jänteitä kiristämällä tai höllentämällä taivuttaa jäse- 
niäni, ja siitä syystä minä nyt tässä istun polvet taivu- 
tettuina. Keskusteluni teidän kanssanne hän voisi se- 
littää aivan samoin, väittäen sen syynä olevan äänen, 
ilman, kuulon ja lukemattomien muiden sellaisten teki- 
jöiden, mutta jättäen mainitsematta todelliset syyt, ni- 
mittäin sen, että ateenalaisten katsottua hyväksi tuo- 
mita minut minä puolestani olen katsonut paremmaksi 
istua tässä ja oikeammaksi jäädä tänne odottamaan hei- 
dän määräämänsä rangaistuksen toimeenpanoa. Sillä, 
koira vieköön, ajatus siitä, mikä muka on parasta, olisi 
jo aikoja sitten vienyt nämä jänteet ja luut Megaraan 
tai Boiotiaan, jos en olisi pitänyt oikeampana ja kau- 
niimpana alistua mihin hyvänsä valtion minulle mää- 
räämään rangaistukseen kuin täältä paeta ja puikkia 
pois. On tietysti liian järjetöntä sanoa mitään tällaista 
syyksi. Jos taas joku sanoisi etten kykenisi tekemään 
mitä haluan, ellei minulla olisi luita ja jänteitä ja 
muuta sellaista, hän puhuisi totta. Mutta aivan ajatte- 
lematonta olisi väittää että nämä seikat ovat syynä 
siihen, että teen mitä teen ja siksi toimin järjellisesti, 

enkä siksi, että valitsen sen, mikä on parasta. Sehän 
merkitsisi ctten kykenisi erottamaan toisistaan varsi- 
naista syytä ja sitä, jonka puuttuessa syy ei voisi olla 
syynä mihinkään. Juuri tätä näyttävät useimmat ihmi- 
set, kuin pimeässä haparoiden, aivan väärin sanovan 
varsinaiseksi syyksi. Siitä johtuu, että joku voi otaksua 
Maan lepäävän taivaan alla jonkin pyöreän sitä ympä- 
röidessä, toinen taas luulee että sitä tukee ilma, kuin 
iso taikinakaukalo. Varsinaista syytä, jonka vaikutuk- 
sesta Maa on tullut nykyiseen ja sille parhaaseen mah- 
dolliseen tilaan, he eivät tutki, eivät liioin usko että 
siinä asuu jumalallinen voima, vaan luulevat löytä- 
vänsä uuden Atlaan, joka on väkevämpi, kuolematto- 
mampi ja varmemmin kaikkea koossa pitävä, eivätkä 
usko että koossapitäjänä ja kannattajana on se, mikä 
on todella hyvää ja oikeata. Olisin mielelläni ollut jon- 
kun sellaisen ihmisen oppilaana, joka olisi minulle 
opettanut millainen tämä varsinainen syy on ja miten 
se vaikuttaa. Mutta kun minun oli pakko luopua tästä 
toivosta, koska en kyennyt sitä itse löytämään enkä 
keneltäkään saamaan tästä tietoa, lähdin uudelle löytö- 
retkelle syytä etsimään. Haluatko nyt, Kebes, että ker- 
ron sinulle siitä?» 

» Erittäin mielelläni», vastasi Kebes. 

»Kun siis olin väsynyt tarkastelemaan olioita», jatkoi 
Sokrates, »minusta näytti tärkeältä, että varoisin tämän 
jälkeen joutumasta kokemaan samaa kuin ne, jotka 
katselevat ja tutkivat auringonpimennystä; sillä he me- 
nettävät usein näkönsä, elleivät katsele aurinkoa sellai- 
sena kuin se kuvastuu veteen tai muuhun heijastavaan 
pintaan. Tätä minäkin ajattelin ja pelkäsin sieluni ker- 
rassaan sokaistuvan, jos katselisin olioita silmilläni ja 
yrittäisin käsittää niitä aisteillani. Katsoin siis välttä- 
mättömäksi turvautua käsitteisiin ja tutkia niiden avulla 


FAIDON 297 


olevaisten totuutta. Vertaukseni ei kenties ole täysin 
osuva, sillä cn suinkaan myönnä että sc, joka käsitteelli- 
sesti tutkii olevaisia, näkee ne kuvina enemmän kuin se, 
joka tarkastelee niitä aistittavina ilmiöinä. Lähdin siis 
kulkemaan tätä tietä, ja lähden nyt jokaisessa yksityis- 
tapauksessa siitä väittämästä, jonka katson olevan ku- 
moamattomin, pidän totena kaiken, mikä näyttää so- 
pivan parhaiten yhteen sen kanssa, olipa sitten kysy- 
myksessä syysuhde tai mikä muu hyvänsä; sitä taas, 
mikä ei sovi yhteen sen kanssa, pidän epätotena. Selitän 
sinulle tarkemmin mitä tarkoitan, sillä otaksun ettet 
sitä vielä ymmärrä.» 

»En tosiaankaan, en täysin», vastasi Kebes. 

»Mitä tarkoitan, se ei kuitenkaan ole mitään uutta, 
vaan samaa, mitä tavallisesti toistan ja mitä olen tässä 
keskustellessammekin tähdentänyt. Ryhdyn näet teke- 
mään sinulle selkoa syyn käsitteestä sellaisena kuin sen 
ymmärrän; palaan usein pohdittuun kysymykseen ja 
aloitan väittämällä, että on jotain itsessään kaunista, 
hyvää, suurta ja niin edelleen. Jos tämän myönnät ja 
tunnustat sellaista olevan, toivon sen perusteella voi- 
vani sinulle osoittaa mikä on sen syy ja miksi sielu on 
kuolematon.» 

» Myönnän sen», sanoi Kebes; »ryhdy joutuin sitä 
todistamaan.» 

»Harkitse nyt oletko samaa mieltä kuin minä siitä, 
mitä tuosta väittämästä seuraa. Jos näet on jotain muuta 
kaunista kuin itsessään kaunis, itse kauneus, se ei näh- 
däkseni ole kaunista mistään muusta syystä kuin siksi, 
että se on osallisena tässä itsessään kauniissa. Samoin 
väitän kaikesta muustakin sellaisesta. Pidätkö sinäkin 
tätä syytä pätevänä?» 

»Pidän.» 

» Tästä johtuu, etten voi hyväksyä noita toisia, rikki- 

viisaita syitä ja ctten niitä enää ymmärrä, vaan jos 
joku sanoo minulle että jokin on kaunista, joko kukkean 
värin tai muodon tai muun semmoisen vuoksi, minä 
jätän heti kaiken tällaisen syrjään, koska se vain häm- 
mentää minua, ja pysyn vaatimattomasti, vilpittömästi 
ja ehkä yksinkertaisestikin käsityksessäni, ettei sitä tee 
kauniiksi mikään muu kuin itse kauneuden läsnäolo 
tai yhteys sen kanssa tai millä muulla tavalla tätä yh- 
teenkuuluvuussuhdetta haluttaneenkin nimittää. Tä- 
män yhdessäolon laadusta en halua enempää sanoa, 
vaan tyydyn väittämään että kaiken kauniin tekee kau- 
niiksi itse kauneus. Tämä on nähdäkseni varmin vas- 
taus sekä itselleni että muille, ja siihen pitäytyen katson 
välttäväni kaikki harha-askelet, sillä tämä vastaus, että 
kaiken kauneuden tekee kauniiksi itse kauneus, tarjoaa 
täyden varmuuden. Vai mitä ajattelet?» 

»Aivan varmasti.» 

» Myös sen, mikä on suurta, tekee siis suureksi ja suu- 
remman suuremmaksi itse suuruus, ja pienemmän pie- 
nemmäksi itse pienuus?» 

»Niin.» 

»Jos sanottaisiin jonkun tekevän toista suuremmaksi 
tai pienemmäksi hänen päänsä, sinä et siis hyväksyisi 
sellaista väitettä vaan vakuuttaisit että kaiken, mikä 
on jotain toista suurempaa, tekee suuremmaksi vain 
itse suuruus ja ettei pienempää tee toista pienemmäksi 
mikään muu kuin itse pienuus. Jos näet sanoisit jonkun 
olevan »päätänsä» suurempi tai pienempi kuin toinen, 
sinun täytyisi pelätä omassa mielessäsi syntyvää vasta- 
lausetta, ensinnäkin siitä syystä, että niin ajatellen suu- 
ren tekisi suuremmaksi ja pienen pienemmäksi sama 
seikka, ja toiseksi, koska suuren tekisi suuremmaksi si- 
nänsä pieni pää ja koska olisi käsittämätöntä, että jon- 
kin tekee suuremmaksi pienuus. Etkö tätä pelkäisi?» 

»Pelkäisin varmasti», vastasi Kebcs hymyillen. 

»Epäilisit siis myös väittää että kymmenen tekee 
kahdeksaa enemmäksi kaksi ja että se on enemmän 
tästä syystä cikä enemmyyden vuoksi ja tämän enem- 
mäksi tekemänä? Tai cttä kahden kyynärän pituisen 
tekee yhden kyynärän pituista pitemmäksi yksi kyy- 
närä eikä itse pituus. Uhkaisikohan sinua tässä sama 
vaara?» 

» Epäilemättä.» 

»Entä sitten? Etkö epäröisi sanoa että kun yksi lisä- 
tään yhteen, lisäys on syynä siihen, että syntyy kaksi, 
tai kun yksi halkaistaan, halkaiseminen on syynä siihen, 
että syntyy kaksi? Ja etkö varmasti vakuuttaisi ettet 
tiedä millä muulla tavalla mitään syntyy kuin siten, 
että se on osallisena siinä erityisessä olevaisessa, johon 
se kuuluu, ja ettet siis tiedä mitään muuta syytä kah- 
deksi tulemiseen kuin sen, että kaksi on osallisena kak- 
seudessa? Tässä täytyy siis kahden kahdeksi tullessaan 
olla osallisena, samoin kuin yhden, tullakseen yhdeksi, 
ykseydessä. Mutta nuo halkaisemiset ja liittämiset ja 
muut viisastelut sinä torjuisit ja jättäisit näihin vastaa- 
misen niiden tehtäväksi, jotka ovat sinua viisaampia. 
Peläten omaa varjoasi, kuten sanotaan, ja omaa koke- 
mattomuuttasi sinä turvautuisit tuohon varmaan peri- 
aatteeseen ja vastaisit sen mukaisesti. Mutta jos joku 
yrittäisi horjuttaa tätä periaatetta itseänsä, sinä et viit- 
sisi vastata ennen kuin olisit tutkinut mitä siitä joh- 
tuu ja ovatko johtopäätökset mielestäsi yhteen sointu- 
via vai riitasointuisia. Mutta jos sinun täytyisi tehdä 
tiliä itse periaatteesta, sinä tekisit sen samalla tavalla: 
panet pohjaksi toisen, ylemmän periaatteen ja tämän 
ylemmän perustalle sen, joka näyttää sinusta noiden 
ylempien joukossa parhaalta, kunnes pääset ehdotto- 
masti tyydyttävään. Et liioin sekoittaisi riitapukarien 

tavalla yhteen periaatetta ja kaikkea, mitä siitä johtuu, 
puhuen milloin toisesta, milloin toisesta, jos kerran ha- 
luaisit päästä oivaltamaan tosiolevaista. Tästä ci ke- 
nelläkään noista toisista ole mitään käsitystä eivätkä 
he siitä välitäkään. He osaavat viisaudessaan sotkea 
kaiken yhteen ja silti olla tyytyväisiä itseensä. Mutta 
sinä tect varmaan niin kuin sanon, jos olet oikea filo- 
sofi.» 

»Totta puhut», vastasivat Simmias ja Kebes yhtä 
haavaa. 


EKHEKRATES: Totisesti, Faidon, aivan oikein; sillä 
Sokrates on nähdäkseni puhunut niin ihmeen selvästi, 
cttä heikkojärkisenkin täytyy asia ymmärtää. 

FAIDON: Aivan niin, Ekhekrates; siltä näytti meistä 
kaikista läsnä olevistakin. 

EKHEKRATES: Kuten meistä poissa olleistakin, kun 
sen nyt kuulemme. Mutta mitä sitten vielä lausuttiin? 

FAIDON: Kun olimme myöntäneet hänen olevan ol- 
keassa ja sanoneet olevamme yhtä mieltä siitä, että jo- 
kainen idea on tosiolevaista ja että kaikki muu olemalla 
osallisena ideoissa saa niistä nimensä, Sokrates kysyi, 
jos oikein muistan: 

»Kun siis sanot Simmiaan olevan suurempi kuin Sok- 
rates, mutta pienempi kuin Faidon, etkö silloin myönnä 
että Simmiaassa on kumpaakin, suuruutta ja pie- 
nuutta?» 

» Kyllä.» 

»Mutta sinähän myönnät ettei ilmausta ”Simmias 
on suurempi kuin Sokrates’ saa käsittää sananmukai- 
sesti todeksi. Eihän näet Simmiasta tee välttämättä 
Sokratesta suuremmaksi se, että hän on Simmias, vaan 
se suuruus, joka hänessä on, eikä häntä toisaalta tee 
Sokratesta suuremmaksi se, että Sokrates on Sokrates, 

vaan sc, että Sokrateessa on pienuutta tuon toisen suu- 
ruutcen verrattuna.» 


»Se on totta.» 


» Eikä Faidonia tce Simmiasta suuremmaksi sc, että 
Faidon on Faidon, vaan se, että Faidonissa on suuruutta 
Simmiaan picenuuteen verrattuna.» 

»Niin on laita.» 


»Simmiasta voidaan siis sanoa sckä suureksi että pie- 
neksi, koska hän on molempien keskivälillä, tarjoaa 
toisen suuruudelle tilaisuuden olla hänen omaa pie- 
nuuttansa suurempi, mutta pance toisen pienuutta vas- 
taan oman suuruutensa.» 

Sitten hän lisäsi hymyillen: 


»Taidanpa puhua yhtä tarkasti ja seikkaperäisesti 
kuin jokin oikeuden asiakirja, mutta on kai silti laita 
niin kuin sanon.» 

Kebes myönsi niin olevan. 


»Puhun näin tarkasti siitä syystä, että haluan saada 
sinut täysin vakuuttumaan. Ajattelen näet ettei itse 
suuruus voi koskaan olla samalla suuri ja pieni ja ettei 
myöskään suuruus meissä koskaan ota itseensä eikä su- 
vaitse pienuutta, vaan että tässä on ainoastaan kaksi 
mahdollisuutta: se joko pakenee ja väistyy pois, kun 
sen vastakohta, pienuus, tulec luo, tai se häviää tämän 
toisen tullessa. Mutta sietämään ja ottamaan itseensä 
pienuutta ja muuttumaan muuksi kuin mikä se on, se ei 
suostu niin kuin minä otin itseeni ja suvaitsin pienuutta, 
mutta silti olen, mikä olen, nimittäin kaikesta pienuu- 
desta huolimatta yhä sama Sokrates. Sillä itse suuruus 
ei suostu, suurena, olemaan samalla pieni. Samoin kiel- 
täytyy meissä oleva pienuus koskaan tulemasta suureksi 
ja olemasta suuri, eikä yleensäkään mikään vastakohta, 
niin kauan kuin se on, mitä on, suostu muuttumaan 

vastakohdakseen ja sc olemaan, vaan sc joko väistyy 
pois tai häviää siinä tapauksessa.» 

» Juuri siltä minustakin näyttää», sanoi Kcbes. 

Eräs läsnä olevista — en muista varmasti kuka hän 
oli — virkkoi nyt: 

»Jumalien nimessä, emmekö ole aikaisemmin olleet 
yhtä mieltä nyt sanotun selvästä vastakohdasta, nimit- 
täin siitä, että suurempi syntyy pienemmästä ja pieni 
suuremmasta ja että yleensäkin vastakohdat synty- 
vät toisistaan? Nyt minusta näyttää, jos asian oikein 
ymmärrän, väitettävän ettei niin voi koskaan tapah- 
tua.» 

Sokrates kääntyi puhujan puoleen ja sanoi: 

» Oikein teit, kun tuosta muistutit; mutta ct ota huo- 
mioon tuon aikaisemmin ja tämän nyt lausutun välistä 
eroa. Silloin väitettiin että toisesta vastakkaisesta oliosta 
syntyy toinen vastakkainen, mutta nyt ettei itse vasta- 
kohta voi muuttua vastakohdakseen, ei meissä eikä tosi- 
olevaisessa. Silloin, ystäväni, puhuimme olioista, joissa 
on itsessään vastakohdat ja joita me sen mukaisesti nimi- 
tämme, mutta nyt itse vastakohdista, joiden liittyminen 
olioihin on syynä siihen, että nämä oliot saavat niistä 
nimensä. Näistä vastakohdista me väitämme etteivät 
ne koskaan suostu syntymään toisistaan.» 

Sokrates vilkaisi Kebeeseen ja lisäsi: 

»Ethän vain sinä, Kebes, ole tuon lausuman vuoksi 
taas alkanut epäillä?» 

»En, en ainakaan niin kovin kuin aikaisemmin; mutta 
epäilyksiä tietysti riittää.» 

»Olemmehan joka tapauksessa yhtä mieltä siitä, ettei 
vastakohta voi koskaan muuttua omaksi vastakohdak- 
seen.» 

» Ehdottomasti.» 

» Harkitse nyt voitko yhtyä käsitykseeni seuraavassa- 

kin. Onko jotain mitä sanot lämpimäksi ja mitä sanot 
kylmäksi?» 

»On.» 

»Ovatko ne samaa kuin lumi ja tuli?» 

» Eivät tietenkään.» 

»Lämmin on siis jotain toista kuin tuli ja kylmä toista 
kuin lumi.» 

Niin.» 

»Olet luullakseni myös selvillä siitä, ettei lumi lumena 
voi ottaa vastaan lämmintä säilyen samalla, kuten jo 
sanoimme, omana itsenään, siis lumena, ja samalla 
lämpimänä, vaan että se lämpimän siihen tullessa joko 
väistyy tai häviää?» 

»Tietysti.» 

»Ja että tuli väistyy tai häviää, kun kylmä työntyy 
siihen, mutta ei koskaan suostu ottamaan itseensä kyl- 
mää ollen yhä mitä on, tulena, ja samalla kylmänä.» 

»Olet oikeassa.» 

»]Joskus voi siis sattua, ettei itse idea säilytä ikuisesti 
omaa nimeänsä vain itselleen, vaan myös jollekin 
muulle kuuluvana, joka ei tosin ole itse idea, mutta on 
aina tämän muotoinen niin kauan kuin se on olemassa. 
Seuraava esimerkki ehkä selventää mitä tarkoitan. Täy- 
tyyhän parittomalle aina kuulua se nimi, jolla me sitä 
nyt mainitsemme?» 

» Tietysti.» 

» Vain sille yksinkö, kysyn, vai myös jollekin muulle, 
joka ei ole sama kuin pariton, mutta jolle täytyy sen 
oman nimen ohella antaa myös tämä, koska se on luon- 
nostaan sellaista, ettei sitä koskaan voida erottaa parit- 
tomasta? Ajattelen nyt lukua kolme ja vielä paljon 
muutakin. Ajattele sinäkin lukua kolme. Eikö sitä sinun- 
kin mielestäsi ole aina sanottava sekä omalla nimellään 
kolmeksi että myös parittomaksi, joka ei kuitenkaan ole 

samaa kuin kolme? Siitä huolimatta ovat luvut kolme 
ja viisi ja koko lukusarjan toinen puoli luonnostaan 
sellaisia, että jokainen niistä, vaikka ne civät ole samaa 
kuin pariton, silti ovat aina parittomia. Kaksi, neljä 
ja koko toinen puoli lukusarjaa, vaikka ne eivät ole sa- 
maa kuin parillinen, ovat silti aina parillisia. Myönnätkö 
tämän?» 

» Kuinka en myöntäisi?» 

» Ota nyt huomioon mitä haluan sinulle selittää. Tätä: 
eivät vain vastakohdat sulje pois toisiaan, vaan myös 
kaikki ne, jotka siitä huolimatta, etteivät ne ole tois- 
tensa vastakohtia, aina tuovat mukanaan nämä vasta- 
kohdat, sulkevat ilmeisesti pois idean, joka on niiden 
oman idean vastakohta, ja jos se niihin tunkeutuu, ne 
joko häviävät tai väistyvät pois. Vai eikö meidän ole 
sanottava että kolme ennemmin häviää tai kärsii mitä 
hyvänsä kuin suostuu muuttumaan parilliseksi niin 
kauan kuin se on kolme?» 

» Epäilemättä.» 

» Eikä kaksi kuitenkaan ole kolmen vastakohta.» 

»Ei» 

» On siis laita niin, että eivät yksin vastakkaiset ideat 
torju toisiansa, vaan monet muutkaan oliot eivät: siedä 
vastakohtien tunkeutumista niihin.» 

»Olet oikeassa.» 

»Haluatko nyt että yritämme määritellä, jos voimme, 
millaisia nämä ideat ovat?» 

»Hyvin mielelläni.» 

»Eivätköhän ne, Kcbes, ole sellaisia, että ne pakotta- 
vat kaiken, mitä ottavat omakseen, ei ainoastaan hyväk- 
symään omaa ideaansa vaan aina myös toisen, johon 
sisältyy samanlainen vastakohtaisuus?» 

»Mitä tarkoitat?» 

»Sitä, mistä äsken puhuimme. Tiedäthän että kaiken 

sen, mitä ottaa valtoihinsa kolmeuden idea, täytyy 
olla sekä kolme että myös pariton.» 

»Aivan niin.» 

»Siihen ci siis voi koskaan liittyä — näin me väi- 
tämme — idea, joka on vastakohtana toiselle idealle, 
joka saa aikaan parittomuuden.» 

»Ei suinkaan.» 

»Mutta sen sai aikaan juuri parittomuuden idea, 
eikö niin?» 

» Kyllä.» 

» Mutta onhan sen vastakohtana parillisuuden idea?» 

»On.» 

»Kolmeen ei siis voi koskaan tulla parillisuuden idea?» 

»Ei suinkaan.» 

»Kolmella ei siis voi olla osuutta parillisuuden 
ideassa?» 

»Ei.» 

»Kolme on siis pariton.» 

»Niin on.» 

»Kun äsken sanoin että meidän on määriteltävä mil- 
laista on se, mikä toisen vastakohtana olematta ei silti 
suostu liittymään tähän vastakohtaan, kuten esimer- 
kiksi kolme, joka ci ole parillisen vastakohta, ei silti 
suostu liittymään parilliseen, koska siihen aina kuuluu 
tämän vastakohta, ei liioin kaksi parittomaan eikä tuli 
kylmään ja niin edelleen, niin harkitse nyt, voitko mää- 
ritellä asian näin: Ei ainoastaan vastakohta torju vasta- 
kohtaansa, vaan sekään, mikä tuo mukanaan jotain sille 
vastakohtaista, mikä on sen vallannut, ei koskaan su- 
vaitse liittymistä tuon mukana tuodun vastakohtaan. 
Harkitaanpa asiaa vielä kerran; sillä ei haittaa, jos kuu- 
lemme sen monestikin. Viisi ei suostu liittymään parilli- 
suuden ideaan eikä sitä kaksi kertaa suurempi luku, 
kymmenen, parittomuuden ideaan. Tämä kaksinkertai- 

suus on itse jonkin toisen vastakohta, mutta ei silti 
suostu liittymään parittomuuden ideaan; eivät myös- 
kään puolitoista, eivät muut puolet, ei kolmannes eikä 
mikään muu sellainen kokonaisuuden ideaan. Toivon 
sinun seuraavan tätä ajatusjuoksua ja olevan yhtä mieltä 
kanssani.» 


»Olen täysin samaa mieltä ja seuraan ajatuksesi kul- 
kua.» 

»Aloitetaan siis jälleen alusta», sanoi Sokrates; »mutta 
älä vastaa minulle kysymykseni sanoilla vaan niin kuin 
sinua nyt neuvon. Sillä sen varman vastauksen ohella, 
josta sinulle ensin puhuin, huomaan äsken lausutun 
perusteella voitavan antaa toinenkin varma vastaus, 
ja tähän minä nyt tähtään. Jos näet kysyisit minulta 
mitä johonkin aineelliseen kappaleeseen täytyy tulla, 
jotta se lämpenisi, en lausu sinulle tuota tosin varmaa, 
mutta yksinkertaista vastausta: *lämpöä”, vaan nyt ta- 
pahtuvaa asian käsittelyä vastaavasti hienommin harki- 
tun, nimittäin: ”tulta?. Ja jos kysyt mitä elävään ruu- 
miiseen täytyy tulla, jotta se olisi sairas, en vastaa 
”sairautta”, vaan *”kuumetta?; jos taas kysyt mitä jossa- 
kin luvussa täytyy olla, jotta se olisi pariton, en vastaa 
”parittomuutta”, vaan "ykseyttä? ja niin edelleen. Ym- 
märrätkö nyt riittävän selvästi mitä tarkoitan?» 

» Ymmärrän, täysin selvästi.» 

» Vastaa siis minulle tähän kysymykseen: mitä ruu- 
miissa täytyy olla, jotta se olisi elävä?» 

» Kaiketi sielu.» 

»Onko aina niin laita?» 

» Tietysti.» 

»Siihen, mitä sielu valtaa omakseen, se siis tuo tul- 
lessaan aina elämää?» 

» Epäilemättä.» 

»Onko jotain, mikä on elämän vastakohta, vai eikö 
ole?» 


»On.» 

» Mikä?» 

» Kuolema.» 

» Edellisten päätelmiemme mukaan sielu ei voi ottaa 
itseensä vastakohtaa sille, mitä se itse mukanaan tuo, 
vai kuinka?» 

» Ei suinkaan», vastasi Kebes. 

»Entä sitten? Miten nimitimmekään äsken sitä, mikä 
ei koskaan liity parillisen ideaan?» 

»Parittomaksi.» 

»Entä sitä, mikä ei koskaan liity oikeuden ideaan, 
ja sitä, mikä ci koskaan liity taiteellisuuden ideaan?» 

»Tätä epätaiteelliseksi ja tuota epäoikeaksi.» 

»Hyvä. Entä sitä, mikä ei suvaitse kuolemaa, miten 
sitä nimitämme?» 

»Kuolemattomaksi,» 

»Eihän sielu siedä kuolemaa?» 

»Ei.» 

»Sielu on siis kuolematon.» 

»On.» 

»Hyvä. Katsommeko tämän nyt todistetuksi, vai 
miltä sinusta näyttää?» 

»Ehdottomasti, Sokrates.» 

»Entä vielä, Kebes? Jos parittoman täytyisi välttä- 
mättä olla häviämätön, eikö sen, mikä on kolme, täy- 
tyisi olla häviämätön?» 

» Varmasti.» 

»Jos taas ei-lämmin olisi välttämättä häviämätön, 
eikö siis siinä tapauksessa, että joku liittäisi lumeen 
lämmintä, lumi väistyisi pois vahingoittumattomana ja 
sulamattomana? Sillä eihän se voisi tuhoutua eikä 
liioin jäädä entiselleen ja ottaa itseensä lämpöä?» 

» Oikein puhut.» 

»Samoin otaksuisin käyvän, jos ci-kylmä olisi häviä- 
mätön; jos näct jotain kylmää tunkcutuisi tuleen, tämä 
el sammuisi eikä tuhoutuisi vaan väistyisi pois vahin- 
goittumattomana.» 

» Välttämättä.» 

» Eikö siis ole sanottava samaa kuolemattomasta? 
Jos kuolematon on myös tuhoutumatonta, ei sielu voi 
tuhoutua kuoleman tullessa. Sillä äskeisten päätel- 
miemme mukaan se ei voi mitenkään liittyä kuolemaan 
eikä olla kuollut, enempää kuin kolme tai parittomuus 
voisi päätelmiemme mukaan olla parillinen tai tuli ja 
siinä oleva lämmin olla kylmä. Joku voisi kuitenkin 
väittää vastaan, sanoa: Mikä estää sen, että jos myön- 
nämmekin ettei pariton voi parillisen tullessa muuttua 
parilliseksi, se kuitenkin häviää ja sen sijaan tulec paril- 
linen? Tälle epäilijälle emme voisi vastata ettei se hä- 
viä, sillä pariton ei ole häviämätön. Jos myönnettäisiin 
että olemme tässä kohden oikeassa, meidän olisi helppo 
väittää että pariton ja kolme väistyvät pois parillisen 
tullessa. Samaa voisimme väittää tulesta, lämpimästä 
ja kaikesta muusta. Vai kuinka?» 

» Tietysti.» 

»Jos siis kuolemattomasta puhuttaessa myönnetään 
että se on myös häviämätön, sielu ei siis olisi vain kuole- 
maton vaan myös häviämätön; jos niin ei olisi, tarvit- 
taisiin toista todistusta.» 

»Sitä ei ensinkään tarvita», sanoi Kebes, »ei aina- 
kaan tässä kysymyksessä. Sillä mikä voisikaan välttää 
tuhoutumisen, jos kuolematon, joka on ikuinen, olisi 
tuhoutuvaa?» 

»Jumalasta, elämän ideasta ja kaikesta muusta kuo- 
lemattomasta puhuttaessa kaikki varmaan myöntävät 
että ne eivät koskaan tuhoudu.» 

»Niin, Zeuksen nimessä, kaikki ihmiset ja luullak- 
sceni varsinkin jumalat», sanoi Kebcs. 

»Koska siis kuolematon on myös häviämätöntä, eikö 
sielu, jos sc on kuolematon, ole välttämättä myös häviä- 
mätön?» 

» Ehdottomasti.» 

»Kun kuolema kohtaa ihmisen, kuolee nähtävästi 
se, mikä hänessä on kuolevaista, kun taas se, mikä on 
kuolematonta, väistää kuoleman ja rientää pois va- 
hingoittumattomana ja tuhoutumattomana.» 

»Ilmeisesti.» 

»Aivan varmasti siis, ystäväni Kebes, sielu on kuole- 
maton ja tuhoutumaton, ja meidän sielumme ovat 
täältä lähdettyämme todella Hadeessa.» 

»En ainakaan minä osaa esittää mitään vastaväitettä, 
Sokrates, enkä mitenkään epäillä esittämiäsi perusteita. 
Mutta jos Simmiaalla tai jollakulla muulla on jotain 
sanottavaa, olisi hyvä, ettei hän olisi vaiti. Joka haluaa 
jotain sanoa tai kuulla sanottavan tällaisista kysymyk- 
sistä, se €l saa jättää käyttämättä tätä tilaisuutta, koska 
sellaista ei tietääkseni tarjoudu enää toiste.» 

» Minäkään», virkkoi nyt Simmias, men voi enää 
mitenkään epäillä tässä lausuttujen ajatusten päte- 
vyyttä. Mutta kun keskustelumme aihe on erittäin tär- 
kcä ja ihmisluonto surkean heikko, minun on pakko 
yhä mielessäni epäillä eräiden esitettyjen väitteiden to- 
denperäisyyttä.» 

»Huomautuksesi on asiallinen, Simmias», sanoi Sok- 
rates, »ja muutenkin puhut oikein. Meidän tulee siis 
tutkia perusotaksumiamme entistä tarkemmin, vaikka 
ne näyttäisivätkin teistä luotettavilta. Kun ne tarkasti 
tutkitte, uskon teidän voivan seurata koko ajatusjuok- 
sua niin pitkälle kuin ihminen voi sitä seurata. Ja kun 
tämä teille selviää, te lopetatte tutkimuksenne.» 

»Olet oikeassa», sanoi Simmias. 

»On pidettävä tarkoin mielessä, hyvät ystävät, että 
jos sielu on kuolematon, se kaipaa huolenpitoa, ci 
ainoastaan tänä aikana, jota sanomme cliniäksemme, 
vaan kaikkea aikaa varten, ja jos joku lyö laimin tämän, 
vaara varmaan näyttää hänestä nyt varsin pelottavalta. 
Jos näet kuolema olisi vapautumista kaikesta, pahoille 
olisi heidän kuollessaan suuri onni päästä vapautu- 
maan sekä ruumiista että samalla sielunsa kehnoudesta. 
Koska sielu kuitenkin on nyt osoittautunut kuolematto- 
maksi, se ei suinkaan voi pelastua tai suojautua pahalta 
muuten kuin pyrkimällä tulemaan niin hyväksi ja 
järkeväksi kuin mahdollista. Sillä se ei vie Hadeeseen 
lähtiessään mukanaan mitään muuta kuin saamansa 
sivistyksen ja kasvatuksen, ja näiden sanotaankin rat- 
kaisevalla tavalla olevan hyödyksi tai vahingoksi vaina- 
jalle jo hänen aloittaessaan vaelluksensa sinne. Sano- 
tään näet että se haltijahenki, joka on suojellut vaina- 
jaa hänen eläessään, vie hänet paikkaan, johon kaikki 
kokoontuvat tutkittaviksi ja tuomittaviksi ja josta heille 
määrätty saattelija ohjaa heidät Hadeesecn. Saatuaan 
siellä mitä heille kuuluu ja viivyttyään siellä määrä- 
tyn ajan, toinen johtaja tuo ne takaisin tänne monien 
ja pitkien aikakausien kuluessa. Sillä matka ei ole sel- 
lainen, jollaiseksi Aiskhyloksen Telefos sen kuvailee. 
Hän sanoo että Hadeeseen johtaa yksi suora polku, 
mutta minusta se ei näytä suoralta eikä yhdeltäkään. 
Eihän vainaja silloin tarvitsisikaan oppaita, koska ku- 
kaan ei voisi tieltä cksyä, jos olisi vain yksi tie. Näyttää 
siltä kuin olisi monia risteileviä ja mutkikkaita teitä; 
näin päättelen täällä maan päällä voimassa olevista 
pyhistä menoista ja tavoista. Siveä ja järkevä sielu seu- 
raa opastansa halukkaasti, tietäen mistä on kysymys; 
mutta sielu, joka rakastaa ruumista ja tätä kiihkeästi 

kaipaa, lepattelec, kuten jo mainittiin, kauan ruumiin 
hautapaikalla ja näkyväisessä maailmassa, ja vasta sit- 
ten kun sc on tehnyt kauan tenää ja joutunut paljon 
kärsimään, sille kuuluva daimon vic sen väkisin ja vai- 
valloisesti pois. Kun se nyt tulce sielujen kokoontumis- 
paikkaan, kaikki karttavat ja pakenevat tätä puhdista- 
matonta siclua, jos se on syyllistynyt johonkin kauheaan 
murhaan tai on muuten tehnyt jotain senkaltaista tai 
sensukuisista sicluista lähtöisin olevaa, eikä kukaan ha- 
lua tulla sen scuralaiseksi tai oppaaksi, ja niin se har- 
hailee epätoivoisena, kunnes se määrätyn ajan kuluttua 
väkisin viedään sille kuuluvaan asuinpaikkaan. Mutta 
sielu, joka on viettänyt puhdasta ja kohtuullista elämää, 
saa saattajikseen ja oppaikseen jumalia, ja pääsee asu- 
maan sille kuuluvaan paikkaan. 

Mutta Maassa on paljon ihmeellisiä alueita, eikä se, 
kuten eräs asiantuntija on saanut minut vakuuttumaan, 
ole sellainen eikä vain niin avara kuin ne, jotka siitä 
puhuvat, tavallisesti otaksuvat.» 

»Mitä sinä siitä ajattelet, Sokrates?» kysyi Simmias. 
» Minäkin olen jo kuullut paljon siitä puhuttavan, mutta 
en sitä, mistä sinä sanot vakuuttuneesi. Mielelläni nyt 
sen kuulisin.» 

»Asian selostamiseen, Simmias, ei tarvita mitään 
Glaukonin taitoa, mutta tämän käsityksen oikeaksi 
todistaminen on niin vaikeata, että se näyttää minusta 
vaativan enempää kuin Glaukonin taitoa. En chkä sil- 
hen pystykään, ja vaikka minulla olisikin tarvittava 
tieto siitä, ei minulle vielä suotu elämä, Simmias, siihen 
riittäisi. Mutta mikään ei silti estä minua sanomasta 
mitä ajattelen Maan muodosta ja sen eri alueista.» 

»Se riittääkin», sanoi Simmias. 

» Varman vakaumukseni mukaan Maa, jos se on 
pyöreänä keskellä taivaan avaruutta, ei kaipaa ilmaa 

pysyäkseen paikallaan eikä mitään muutakaan sellaista, 
mikä estäisi sitä putoamasta, vaan taivaan avaruuden 
kaikinpuolinen yhtäläisyys itsensä kanssa ja Maan oma 
tasapaino riittävät täysin pitämään sen kohdallaan. 
Kun näet tasapainossa oleva kappale sijoitetaan kes- 
kelle tasalaatuista paikkaa, se ei siirry mihinkään suun- 
taan vaan pysyy samassa kohdassa liikkumatta. Tämä 
on ensimmäinen seikka, josta olen vakuuttunut.» 

»Ja aivan oikein», sanoi Simmias. 

» Edelleen olen vakuuttunut siitä», jatkoi Sokrates, 
»että Maa on valtavan suuri ja että meillä, jotka 
asumme Fasis-joen ja Herakleen patsaiden välillä, on 
hallussamme vain hyvin pieni osa Maasta asuessamme 
siinä kuin muurahaiset tai sammakot lätäkön ympärillä 
ja että paljon muita ihmisiä asuu monissa muissa seu- 
duissa. Sillä kaikkialla Maan pinnalla on paljon muo- 
doltaan ja kooltaan erilaisia syvennyksiä, joihin on ko- 
koontunut vettä, sumua ja ilmaa. Mutta itse Maa lepää 
puhtaana puhtaassa taivaan avaruudessa, jossa tähdet 
sijaitsevat ja jota useimmat tämän alan opettajat sano- 
vat eetteriksi. Ilma ja vesi ovat tämän eetterin pohja- 
sakkaa ja virtaavat ja kerääntyvät aina Maan syven- 
nyksiin. Me siis asumme tietämättämme näissä Maan 
syvennyksissä otaksuen asuvamme ylhäällä Maan pääl- 
lä, aivan samoin kuin joku meren syvyydessä asuva 
luulisi asuvansa meren pinnalla, sillä hän näkisi veden 
läpi auringon ja muut tähdet ja luulisi merta taivaaksi. 
Koska hänen painonsa ja voimattomuutensa estäisi 
häntä koskaan pääsemästä pinnalle sitä näkemään, hänei 
myöskään tietäisi kuinka paljon puhtaampi ja kauniimpi 
se on kuin hänen oma olosijansa, eikä liioin olisi kuul- 
lut siitä keneltäkään, joka olisi sen nähnyt. Aivan samaa 
on sanottava meistä. Me asumme Maan syvennyksissä 
luullen asuvamme sen pinnalla, ilmaa me sanomme tai- 

vaaksi ja otaksumme sen olevan taivaan avaruus, jossa 
tähdet liikkuvat. Ja syykin on aivan sama: heikkou- 
temme ja painavuutemme estää meitä kohoamasta. il- 
man rajalle. Jos näet joku pääsisi niin korkealle tai len- 
täisi silvitettynä sinne, hän saisi kokea samaa kuin kalat: 
niin kuin nämä merestä ylös sukeltaessaan näkevät 
meidän alueemme, niin hänkin näkisi tuon ylemmän 
maailman, ja jos ihmisluonto pystyisi kestämään näke- 
mänsä, hän tulisi tietämään että juuri siellä on oikea 
taivas, oikea valo ja oikea Maa. Sillä tämä maa, sen 
kivet ja koko alue täällä alhaalla on rapautunutta ja 
rikkinäistä niin kuin kaikki meressä suolaisen veden 
vaikutuksesta. Meressä ei kasva mitään mainitsemisen 
arvoista eikä siinä ole mitään täydellistä, on vain rot- 
koja ja hiekkaa ja suunnattoman paljon likaa ja liejua 
siinä, missä maa siihen rajoittuu, ja muuta sellaista, 
mitä ei voida verratakaan kaikkeen kauniiseen, mitä 
meillä on. Tuon ylämaailman ihanuus taas on varmaan 
vielä suurempi meidän maailmaamme verrattuna. Ehkä 
sallitte minun kertoa sadun — sitä kannattaa kuunnella, 
Simmias — siitä, millaisilta oliot maan päällä näyttävät 
taivaalta katsottuina.» 

»Kovin kernaasti me sen sadun kuulisimme, Sokra- 
tes», vastasi Simmias. 

» Ensiksikin, ystäväni, kerrotaan että jos joku tuolta 
ylhäältä katselisi Maata, tämä näyttäisi samanlaiselta 
kuin kahdestatoista erivärisestä nahkasuikaleesta tehdyt 
pallot, niin värikkäältä ja kirjavalta; maalariemme 
käyttämät värit voivat antaa siitä jonkinlaisen käsityk- 
sen. Mutta sieltä ylhäältä Maa näyttäytyy kokonaan 
sellaisten värien kaunistamana, vieläpä loistavampana 
ja puhtaampanakin. Osa siitä näet on purppuranväri- 
nen ja ihmeen kaunis, toinen kullanhohtava, kolmas 
valkoinen, mutta liitua ja luuta valkoisempi, ja samoin 

liittyvät kokonaiskuvaan muut värit, useammat ja kau- 
niimmat kuin meidän koskaan näkemämme. Mcidän 
asuinsijammekin, nämä syvennykset, jotka ovat täynnä 
vettä ja ilmaa, saavat aikaan värileikin, joka loistavana 
sulautuu noiden toisten värien hohtcluun, niin cttä 
koko Maan pinta muodostaa yhtenäisen värikkään 
kuvan. Maan omaa kauncutta vastaavia ovat myös sen 
kasvit, puut, kukat ja hedelmät, ja myös vuoret ja kivet 
ovat samoin pinnaltaan sileämpiä, läpikuultavampia ja 
värikkäämpiä kuin täällä. Meilläkin arvokkaiksi katso- 
tut pienet kivilajit, karneoli, jaspis, smaragdi ja muut 
ovat osia niistä, mutta siellä ovat kaikki sellaisia ja vielä 
kauniimpia kuin nämä. Syynä siihen on että kivet siellä 
ovat puhtaita eivätkä niin kuin täkäläiset mätänemisen 
ja suolaisuuden rikkomia ja rapauttamia tänne juokse- 
vassa vedessä, joka vaikuttaa rumentavasti ja vikuutta- 
vasti kiviin ja maahan sekä eläimiin ja kasveihinkin. 
Mutta itse Maata kaunistaa sekä kaikki tässä mainittu 
että kulta ja hopea ja muu sellainen. Kaikki tämä on 
siellä näkyvissä, koska sitä on valtavat määrät kaikkialla, 
niin että Maa on kuin ihana näytelmä autuaille katseli- 
joille. Eläviä olentoja siellä on runsaasti ja varsinkin 
ihmisiä, joista osa asuu mantereella, osa ilman äärellä, 
kuin meren rannikolla, osa lähellä mannermaata si- 
jaitsevilla saarilla, joiden ympärillä ilma virtailee. 
Lyhyesti sanoen: mitä vesi ja meri ovat meille ja mei- 
dän tarpeisiimme, sitä on siellä ilma, ja mitä täällä on 
ilma, se on siellä eetteriä. Ilmanala on kaikkina vuoden- 
aikoina niin suotuisa, etteivät ihmiset koskaan sairastu 
ja että he elävät paljon kauemmin kuin me täällä, ja 
näkö-, kuulo- ja hajuaistinsa sekä kaiken muun sellaisen 
puolesta he eroavat meistä yhtä paljon kuin ilma puh- 
tautensa puolesta eroaa vedestä ja eetteri ilmasta. 
Heillä on myös jumalien lehtoja ja pyhäkköjä, joissa 

todella asuu jumalia, ja ihmiset saavat olla yhteydessä 
jumalien kanssa kuullen heidän ääntään ja heidän 
ennustuksiaan ja scurustellen heidän kanssaan. Aurin- 
gon, kuun ja tähdet he näkevät sellaisina kuin ne to- 
della ovat, ja kaikkea muuta onnea he saavat nauttia 
vastaavassa määrässä. 

Tällainen on siis koko Maa ympäristöineen. Mainittu- 
jen syvennysten ohella on Maassa kaikkialla alueita, 
jotka ovat osalta syvempiä ja laajempia kuin ne, joissa 
me asumme, toiset ovat niin ikään syvempiä, mutta 
suultaan ahtaampia kuin meidän asuinpaikkamme, 
toiset taas matalampia ja leveämpiä. Kaikkia näitä 
maanalaisia alucita yhdistävät toisiinsa monin tavoin 
ahtaat tai avarat tunnelit ja syöverit, joiden kautta vir- 
taa paljon vettä alueelta toiselle, kuin sekoitusmaljassa. 
Myös valtavan suuret chtymättömät joet kuljettavat 
lämmintä ja kylmää vettä maan alla, paljon tulta ja 
tulivirtoja sekä kosteata liejua, puhdasta ja likaista; 
ne muistuttavat liejuvirtoja, joita Sisiliassa vyöryy 
esiin ennen tulen purkautumista, ja laavavirtoja. Nämä 
joet täyttävät kaikki paikat, joihin virta kiertokulus- 
saan osuu. Koko tämän liikkeen ylös- ja alaspäin saa 
aikaan maan sisällä tapahtuva keinuminen, joka johtuu 
seuraavista luonnollisista syistä. Maassa on yksi kaikkia 
muita suurempi kuilu, joka ulottuu koko Maan läpi, 
se, josta Homeros sanoo: »kuilupa pohjalla on, mana- 
lainen Tartaron tyrmä.» Samoin kuin hän antavat 
monet muutkin runoilijat sille Tartaros-nimen. Tähän 
kuiluun laskevat kaikki virrat, ja siitä ne taas lähtevät. 
Niissä kaikissa on jälkiä maasta, jonka läpi ne virtaavat. 
Syynä siihen, että ne sieltä lähtevät ja sinne taas laske- 
vat, onse, ettei Tartaroksen vesimassoilla ole pohjaa eikä 
perustusta. Siitä johtuu, että ne keinuvat edestakaisin, 
ylös ja alas, samoin kuin ilma ja tuulikin niiden ympä- 

rillä, sillä nämä seuraavat virtojen kulkua liikkuessaan 
Maan tuolle puolen samoin kuin tällekin, ja samoin 
kuin ilma hengitettäessä aina vaihdellen virtaa ulos ja 
sisään, synnyttää myös vesimassojen ohella aaltoileva 
ilmavirta sisään ja ulos ourutessaan valtavia, kauheita 
myrskyjä. Kun vesi sitten tulee paikkaan, jota tavalli- 
sesti sanotaan alhaalla olevaksi, se virtaa Maan läpi 
toisella puolella sijaitsevien virtojen uomiin ja täyttää 
nämä niin kuin astia täyttyy vettä siihen pumputtaessa; 
kun se taas virtaa sieltä takaisin kääntyen tännepäin, 
se täyttää tällä puolella olevat virranuomat, ja kun 
nämä ovat täyttyneet, vesi virtaa maanalaisia kanavia 
pitkin alueille, joihin näiden uomat johtavat ja muo- 
dostaa meriä, järviä, jokia ja lähteitä. Sieltä ne taas 
sukeltavat maan alle ja kuljettuaan suurien ja pienien, 
lukuisien ja harvojen alueiden kautta ne virtaavat takai- 
sin Tartarokseen, toiset lähtöpaikkaansa paljon alem- 
pana, toiset vain vähän, mutta kaikki sen alapuolella. 
Muutamat niistä ovat lähteneet laskupaikkaansa vastak- 
kaiselta puolelta, toiset taas samalta puolelta. On sellai- 
siakin, jotka kulkevat ympyränmuotoista rataa ja kier- 
rettyään Maan kerran tai useita kertoja kuin käärmeet 
painuvat niin syvälle kuin mahdollista ja alkavat taas 
virrata. Kummaltakaan puolelta ne eivät kuitenkaan 
voi painua syvemmälle kuin keskukseen saakka, koska 
sitä kauempana kummallakin puolella molempien vir- 
tojen täytyisi suuntautua ylöspäin. 

On monia muitakin suuria ja erilaisia virtoja, mutta 
näiden monien joukossa on neljä erityisesti huomatta- 
vaa. Suurin niistä ja laajimmassa kaaressa Maan ympäri 
virtaava on niin sanottu Okeanos. Vastapäätä sitä ja 
vastakkaiseen suuntaan juoksee Akheron; tämä virtaa 
autioiden seutujen halki ja sitten maan alitse Akherus- 
järveen, johon useimpien vainajien sielut tulevat vii- 

pyäkseen sicllä määrätyn ajan, toiset pitemmän, toiset 
lyhyemmän, ja sitten ne lähetetään takaisin ylös synty- 
mään uudelleen eläimen tai ihmisen hahmossa. Kolmas 
virta lähtee näiden keskiväliltä, laskee lähellä lähtökoh- 
taansa valtavan laajaan, tulen täyttämään paikkaan 
ja muodostaa sinne järven, joka on suurempi kuin mei- 
dän täkäläinen meremme ja kuohuu vettä ja liejua. 
Sieltä se jatkaa suurena ja mutaisena kulkuansa, virtaa 
monin kaartein Maan ympäri ja saapuu viimein Akhe- 
rus-järven rajalle, tämän veteen sckoittumatta; monia 
mutkia tehden se virtaa sitten maanalaisena ja laskee 
viimein Tartaroksen alaosaan. Tämä on se, jota tavalli- 
sesti sanotaan Pyriflegethoniksi, ja tästä virrasta ovat 
peräisin ne laavan purkaukset, joita tulivuoret työntä- 
vät ulos eri paikoissa maan päällä. Vastapäätä tätä 
lähtee neljäs virta laskien ensin kammottavaan kolk- 
koon paikkaan, jonka sanotaan olevan sininen kuin 
lasuurikivi ja jota nimitetään stygiseksi ; järvellä, jonka 
virta laskiessaan muodostaa, on nimenä Styks. Tähän 
järveen laskettuaan ja saatuaan siitä valtavia voimia 
virta painuu maan alle, juoksee mutkitellen Pyrifle- 
gethonia vastaan ja tulee lähelle tätä Akherus-järveen, 
mutta vastakkaiselta puolelta. Senkään vesi ei sekoitu 
mihinkään toiseen, vaan sekin juoksee mutkitellen ym- 
päri järveä ja laskee Tartarokseen vastapäätä Pyrifle- 
gethonia. Runoilijat mainitsevat tätä virtaa Kokytok- 
sen nimellä. 

Tällainen käsitys meidän on itsellemme muodostet- 
tava näistä asioista. Kun vainajien sielut ovat sitten 
tulleet paikkaan, johon kunkin haltijahenki ne vie, ne 
ensin tutkitaan ja tuomitaan, sekä ne, jotka ovat eläneet 
hyvin ja hurskaasti, että ne, joiden elämä on ollut keh- 
noa. Ne, joiden havaitaan eläneen keskinkertaisesti, 
menevät Akheronille, astuvat siellä odottaviin aluksiin, 

saapuvat järvelle ja asuvat siellä. Kun ne ovat puhdis- 
tuneet ja kärsineet rangaistuksen tekemistään rikoksista, 
ne vapautetaan syyllisyydestään, ja samoin palkitaan 
toiset hyvistä töistään, kukin ansionsa mukaan. Ne taas, 
joita ei voida auttaa, koska he ovat syyllistyneet suuriin 
rikoksiin, joko lukuisiin ja pahoihin pyhäkönryöstöihin 
tai moniin oikeutta ja lakia loukkaaviin veritöihin tai 
muuhun sellaiseen kataluuteen, syöksee heidän ansaitse- 
mansa kohtalo Tartarokseen, josta hc eivät koskaan 
palaa. Ne taas, joiden tosin havaitaan tehneen suuria, 
mutta ei auttamattomia rikoksia, esimerkiksi ne, jotka 
ovat vihapäissään kohdelleet väkivaltaisesti isäänsä tai 
äitiänsä, mutta ovat sitten eläneet jäljellä olleen elä- 
mänsä katumuksessa, tai ne, jotka ovat samoissa olosuh- 
teissa syyllistyneet miestappoon, joutuvat tosin välttä- 
mättä Tartarokseen syöstyiksi, mutta kun he ovat sinne 
tulleet ja olleet siellä vuoden ajan, hyöky viskaa heidät 
ulos, tavalliset murhamiehet Kokytokseen, isän- ja äidin- 
surmaajat Pyriflegethoniin. Kun he aaltojen ajamina 
tulevat Akherus-järvelle, he siellä huutavat ja kutsuvat 
nimeltä, toiset surmaamiansa, toiset pahoinpitelemiänsä, 
pyytävät ja rukoilevat että nämä sallisivat heidän nousta 
järveen ja saada armahduksen. Jos heidän rukouksensa 
kuullaan, he pääsevät ylös ja vapautuvat kärsimyksis- 
tään, mutta jos ei niin tapahdu, he ajautuvat takaisin 
Tartarokseen ja sieltä virtoihin, eivätkä he tästä kovasta 
kohtalostaan vapaudu ennen kuin heidän rikostensa. 
uhrit ovat suostuneet heidän rukouksiinsa,; sillä tämän 
rangaistuksen ovat tuomarit heille määränneet. Mutta 
ne, joiden elämä havaitaan täysin jumalalle otolliseksi, 
vapautetaan näistä manalaisista asunnoista, päästetään 
pois kuin vankiloista, ja he tulevat ylhäiseen puhtaa- 
seen asuinpaikkaan Maan korkeimmille alueille. Ne 
näistä, jotka ovat täysin puhdistuneet filosofian avulla, 

elävät kaiken tulevan ajan ruumiittomina ja pääsevät 
asuntoihin, jotka ovat vielä ihanampia kuin äsken mai- 
nitut; niitä ei olisi helppo kuvailla, eikä aikakaan nyt 
siihen riittäisi. Mutta sen, mitä tässä on sanottu, Sim- 
mias, täytyy riittää mcille kehotukseksi, että meidän on 
tehtävä mitä suinkin voimme saavuttaaksemme täällä 
eläessämme hyvettä ja viisautta. Sillä ihana on palkinto 
ja suuri on toivo. 

Kenenkään järkevän ihmisen ei tietenkään sovi väit- 
tää että kaikki se, mitä olen tässä esittänyt, on ehdotto- 
masti totta. Mutta oikeutetulta näyttää mielestäni us- 
koa ja vakuuttautua siitä, cttä sieluiemme ja niiden 
asuinpaikkojen laita on siten tai suunnilleen niin, koska 
sielu kerran on todistettu kuolemattomaksi. Tällainen 
uskallus on kaunista, ja henkemme vaatii rauhoittuak- 
seen sellaisia käsityksiä, jotka vaikuttavat loitsujen ta- 
valla; siitä syystä olenkin kertonut asiasta näin laajasti. 
Niinpä ei siis tarvitsekaan olla huolissaan sielunsa kohta- 
losta sen, joka ei ole täällä eläessään etsinyt aistillisia 
nautintoja eikä muuta ulkonaista turhuutta, on katso- 
nut tämän itselleen kuulumattomaksi ja ennemmin 
vahingolliseksi ja on sitä vastoin halukkaasti antautunut 
oppimaan, ei ole varustanut sieluansa sille vierailla, 
vaan sen omilla kaunisteilla: kohtuullisuudella, oikea- 
mielisyydellä, miehuudella, vapaudella, ja näin varus- 
tautuneena odottaa lähtöä Hadeeseen, valmiina siirty- 
mään sinne kohtalon kutsuessa. Te, Simmias ja Kebes, 
ja te muut lähdette sinne kukin ajallanne, mutta minua 
kutsuu, kuten tragedian sepittäjä sanoisi, jo nyt kohtalo, 
ja minun onkin varmaan jo aika mennä kylpyyn. On 
luullakseni parasta kylpeä, ennen kuin juo myrkyn, 
ja vapauttaa naiset ruumiin pesemisen vaivasta.» 

Hänen näin puhuttuaan sanoi Kriton: »Hyvä niin, 
Sokrates. Mutta onko jokin lapsiasi koskeva tehtävä, 

jonka määräät näille toisille tai minulle, tai millä muulla 
tavalla voisimme tehdä mitä erityisesti haluat tehtä- 
vän?» 

»Ei mitään uutta, Kriton», vastasi Sokrates; »sanon 
vain mitä olen aina teille sanonut: pitäessänne huolen 
ilsestänne te teette minulle, omaisillenne ja itsellenne 
hyvän palveluksen, vaikka ette nyt mitään lupaa. Jos 
taas lyötte laimin itsenne ettekä päätä elämässänne 
tarkoin seurata polkua, jonka olen teille nyt ja aikai- 
semmin viitoittanut, teille ci koidu mitään voittoa, 
vaikka nyt lupaisitte mitä tahansa ja kuinka lujasti hy- 
vänsä.» 

»Me yritämme parhaamme mukaan noudattaa keho- 
tustasi», sanoi Kriton. »Mutta miten meidän on sinut 
haudattava?» 

» Miten haluatte», vastasi Sokrates, »jos todella saatte 
minut kiinni enkä minä lähde karkuun.» 

Näin sanottuaan hän hymyili lempeästi, katseli meitä 
ja lausui: »Hyvät ystäväni, en saa Kritonia vakuuttu- 
maan siitä, että olen todella se Sokrates, joka on kans- 
sanne keskustellut ja järjestänyt esityksensä eri osat oi- 
keille paikoilleen, vaan hän luulee että olen se, jonka 
hän näkee aivan pian kuolleena, ja siitä syystä hän ky- 
syy miten hänen pitää minut haudata. Laajaa esitys- 
täni siitä, etten myrkyn juotuani enää viivy luonanne 
vaan riennän autuaiden iloihin, hän ei näytä ottaneen 
huomioon, vaikka olen siten yrittänyt lohduttaa sekä 
teitä että itseäni. Menkää siis minusta takuuseen Kri- 
tonille, toisenlaiseen takuuseen kuin se, jonka hän tar- 
josi tuomareille. Hän näet takasi että jäisin tänne, mutta 
teidän on taattava etten kuoltuani tänne jää vaan rien- 
nän täältä pois. Siten tuotatte Kritonille helpotusta: 
hänen ei tarvitse olla murheellinen nähdessään ruu- 
mistani poltettavan tai maahan pantavan, luullen mi- 


F AIDON 321 


nun kokevan jotain pahaa, eikä hän sano hautajaisissa 
laskevansa Sokrateen paarecille, kantavansa hänet ulos 
ja hautaavansa. Sinun tulee muistaa, rakas Kriton», 
hän jatkoi, vettei ole vain sinänsä virheellistä lausua 
jotain pätemätöntä, vaan että se myös tuottaa vahinkoa 
sielulle. Ole siis hyvillä mielin ja sano, että hautaat mi- 
nun ruumiini, ja hautaa se niin kuin haluat ja niin kuin 
soveliaimmaksi katsot.» 

Näin sanottuaan hän nousi ja meni sivuhuoneeseen 
kylpemään. Kriton seurasi häntä, mutta meidän hän 
käski odottaa. Me siis jäimme odottamaan ja keskuste- 
limme tällä välin siitä, mitä oli puhuttu, ja kertasimme 
sitä, puhuimme myös meitä kohdanneesta onnetto- 
muudesta, koska meistä tuntui siltä kuin menettäisimme 
oman isämme ja joutuisimme tästä lähtien elämään or- 
poina, 

Kun Sokrates oli kylpenyt, hänen luokseen tuotiin 
hänen lapsensa — hänellä oli kaksi pientä ja yksi aikui- 
nen poika — ja myös perheeseen kuuluvat naiset saapui- 
vat. Hän keskusteli näiden kanssa Kritonin läsnä ol- 
lessa, ilmoitti heille viimeiset toivomuksensa, käski nais- 
ten ja lasten poistua ja tuli meidän luoksemme. Päivä 
oli jo mailleen menossa, sillä hän oli viipynyt pitkän ai- 
kaa toisessa huoneessa. Kylvystä luoksemme palattuaan 
hän istuutui eikä enää puhunut paljon. Sitten tuli 
Yhdentoista miehen kollegion palvelija, astui hänen 
eteensä ja sanoi: »Sinua, Sokrates, minun ei tarvitse 
moittia siitä, mistä moitin toisia: että he ovat minulle 
vihoissaan ja kiroavat minua, kun arkonttien käskystä 
vaadin heitä juomaan myrkkyä. Sinut olen täällä olles- 
sani oppinut tuntemaan jaloimmaksi, lempeimmäksi 
ja parhaaksi kaikista niistä, jotka ovat milloinkaan tänne 
tulleet, ja olen nytkin varma siitä, ettet ole vihoissasi 
minulle, koska tiedät ketkä ovat syyllisiä ja tunnet hei- 

dät. Sinähän tiedät mitä olen tullut ilmoittamaan — 
jää hyvästi, Sokrates ja koeta kestää tyynesti se, mikä 
on välttämätöntä.» Hän alkoi itkeä, kääntyi ja meni 
ulos. Sokrates katsoi hänen jälkeensä ja sanoi: »Jää 
sinäkin hyvästi. Mc teemme mitä käsket.» Sitten hän 
sanoi meille: »Kuinka hienotunteinen tuo mies on! 
Täällä ollessani hän on usein käynyt luonani, on joskus 
jutellut kanssani, ollut aina hyvin ystävällinen, ja kuinka 
vilpittömästi hän nyt itkee minua. Kas niin, Kriton, me 
tottelemme häntä; tuokoon joku tänne myrkyn, jos se 
on valmiiksi survottu, ellei, tehköön hän sen itse.» 

» Aurinko on luullakseni vielä vuorten yllä, Sokrates», 
vastasi Kriton, »ei ole vielä mennyt mailleen. Tiedän 
myös että toiset ovat juoneet myrkyn vasta kauan sen 
jälkeen kun tieto on heille tuotu; he ovat syöneet ja 
juoneet aivan rauhallisesti ja jotkut heistä ovat vielä 
olleet yhdessä rakastamiensa naisten kanssa. Älä siis 
pidä kiirettä; on vielä aikaa.» 

»On aivan luonnollista, Kriton, että ne, joista puhut, 
niin tekevät; he näet luulevat itsellään olevan jotain 
etua siitä. Mutta yhtä luonnollista on, etten minä tee 
niin; sillä minä en luule voittavani mitään hiukan vii- 
vyttelemällä, vaan tekeväni itseni vain naurettavaksi it- 
selleni, kun niin kiihkeästi haluaisin elää ja säästää 
siinä, missä ei ole enää mitään. Mene siis», hän lopetti, 
»tottele ja tee niin kuin sanon.» 

Kriton viittasi nyt palvelijalle, joka seisoi lähellä. 
Palvelija meni ulos ja palasi pitkän tovin kuluttua mie- 
hen kanssa. Tämän piti ojentaa myrkky, joka hänellä 
oli maljassa valmiina. Nähdessään miehen Sokrates 
sanoi: »Kas niin, hyvä mies, sinähän tunnet nämä 
asiat; mitä minun pitää tehdä?» 

»Fi mitään muuta», vastasi mies, »kuin juotuasi kä- 
vellä edestakaisin, kunnes tunnet jalkojesi puutuvan, 

ja sitten paneutua makuulle; vaikutus seuraa itses- 
tään.» 

Näin sanottuaan hän ojensi maljan Sokrateelle. Tämä 
otti sen aivan iloisena, Ekhekrates, vapisematta ja värin 
tai ilmeen hänen kasvoistaan muuttumatta, katseli 
miestä jäykästi, kuten hänen tapanaan oli, ja kysyi: 
» Mitä arvelet tästä juomasta? Sopiiko siitä antaa juoma- 
uhri? Onko se luvallista vai ei?» 

»Me valmistamme sitä, Sokrates, vain sen verran 
kuin mielestämme on tarpeen.» 

» Ymmärrän», sanoi Sokrates, »mutta on kaiketi lupa 
ja tuleekin rukoilla jumalia, että muutto täältä sinne 
käy onnellisesti. Tätä minä nyt rukoilen, ja niin tapah- 
tukoon.» 

Tämän sanottuaan hän vei maljan huulilleen ja tyh- 
jensi sen hyvillä mielin ja rauhallisesti. Siihen saakka 
olivat useimmat meistä jotenkin voineet pidättää kyyne- 
liänsä, mutta kun näimme hänen juovan maljan tyh- 
jäksi, emme enää siihen pystyneet. Minunkin kyyneleni 
vuotivat vastustamattomasti virtanaan, niin että minun 
täytyi peittää kasvoni ja itkeä — itseäni, ei häntä, 
vaan omaa onnettomuuttani menettäessäni sellaisen 
ystävän. Kriton oli noussut ennen minua, koska hän ' 
ei kyennyt pidättämään itkuansa. Apollodoros oli jo 
tätä ennen itkenyt lakkaamatta, mutta nyt hän alkoi 
nyyhkyttää ja valitti niin äänekkäästi, että se järkytti 
kaikkia muita läsnä olevia paitsi Sokratesta itseään. 

Sokrates sanoi: »Mitä teette, te kummalliset ihmiset? 
Minähän lähetin naiset pois juuri siitä syystä, etteivät 
he panisi toimeen tällaista kohtausta. Sillä minulle on 
sanottu että on kuoltava rauhassa. Olkaa siis vaiti ja 
osoittakaa olevanne miehiä.» 

Tämän kuultuamme me häpesimme ja lakkasimme 
itkemästä. Hän käveli edestakaisin, ja kun hänen jal- 

kansa, kuten hän sanoi, alkoivat puutua, hän paneutui 
makaamaan selälleen, niin kuin mies oli häntä neu- 
vonut. Sama mies, joka oli ojentanut hänelle myrkyn, 
tunnusteli häntä ja tutki aina vähän päästä hänen jalko- 
jansa ja sääriänsä; sitten hän painoi lujasti Sokrateen 
jalkaa ja kysyi tuntuiko se. Sokrates vastasi kieltävästi. 
Sitten mies taas koetteli hänen pohkeitansa, siirsi kä- 
tensä yhä ylemmäksi ja näytti meille että Sokrateen 
ruumis kylmeni ja kangistui. Hän koetteli vielä moneen 
kertaan ja sanoi että loppu tulisi, kun myrkky tunkeu- 
tuisi sydämeen. Ruumis oli jo kylmänä vatsaa myöten, 
kun Sokrates siirsi kasvoiltaan peitteen — hän näet oli 
itse peittänyt kasvonsa — ja lausui viimeiset sanansa: 
»Kriton, me olemme Asklepiokselle velkaa kukon. Uh- 
ratkaa se hänelle, älkää sitä unohtako.» 

»Sen teemme», vastasi Kriton. »Mutta eikö sinulla 
ole vielä jotain sydämelläsi?» 

Tähän kysymykseen Sokrates ei enää vastannut. Ruu- 
mis alkoi pian vavahdella, ja mies otti peitteen hänen 
päältänsä; silmät olivat jo sammuneet. Kriton painoi 
nyt kiinni hänen suunsa ja silmänsä. 

Näin, Ekhekrates, päätti päivänsä ystävämme, mies, 
jonka voimme sanoa olleen paras kaikista tuntemis- 
tamme, myös viisain ja oikeamielisin. 

